
PRE FAȚA 


Reîntoarcerea la mitul șarpelui 
și o aventură demnă de 
Hollywood 


Dincolo de latura sa „fantastică", romanul Glykon 
reprezintă o întoarcere la origini. O revenire la matcă 
a unor mituri demult apuse, dar fără de care cultura 
și tradiția acestui popor din spaţiul traco-danubiano- 
pontic ar rămâne șchioape. S-o luăm cu începutul... 

O mulţime de istorici consideră că în secolele I-II, 
reli- gia din Imperiul Roman se prezenta ca un 
amalgam de politeisme. întâlnim divinităţi cu un 
număr mai mare de adoratori, dar și altele, cu 
incomparabil mai puțini „emuli". Toate acestea pot fi 
observate studiind monumentele păstrate până în 
zilele noastre. Importantă este, însă, motivaţia 
actului de credinţă. Potrivit unor vod, pe lângă 
tendința spre o oarecare omogenizare, viața 
religioasă de pe tot cuprinsul Imperiului a fost 
caracterizată de apariţia unor culte noi, printre care 
și cel al Zeului-șarpe Glykon. Originea sa se pierde 
undeva la mijlocul secolului al II-lea, în Asia Mică, 
dar acest cult a izbutit să se menţină și să se 
instituționalizeze până în veacul al III-lea sau chiar 
mai târziu. Sursa primordială în acest sens este o 
lucrare a lui Lucian din Samosata, „Alexandru și 

Alexandru, un personaj care deborda de inteligență 
și de frumuseţe fizică, a îngropat în fundaţia unui 
templu un ou de gâscă, în care a ascuns un pui de 
șarpe. A doua zi, a dezgropat șarpele și l-a prezentat 
drept o nouă ipostază a lui Asclepios. Apoi l-a numit 
„fiul cel mic al lui Zeus". Următorul pas în privinţa 
fundamentării cultului, Alexandru s-a înfățișat în fata 
concetăţenilor în tinută de » ; I 9 
K 

gală, cu șarpele încolăcit pe trup și purtând un cap 
de pânză, cu bot de câine și cu plete de om. Din 
postura de mare preot, el a oferit oracole celor 
dispuși să plătească pentru asta. Aceste oracole erau 
de două tipuri, scrise și transmise prin viu grai, iar 
cultul și-a găsit prozeliţi rapid, până la Roma, 
pătrunzând inclusiv în mediul senatorial. Unul dintre 
guvernatorii Moesiei Superior s-a căsătorit, la vârsta 
de 60 de ani, cu fiica profetului, iar împăratului 
Marcus Aurelius i s-a oferit un astfel de oracol în 
timpul războaielor marcomanice. Misterele acestui 
cult erau sărbătorite timp de trei zile, începând cu 
blestemele aduse asupra ateilor, creștinilor și 
epicureilor, iar a doua zi era închinată nașterii lui 
Glykon. 

Zona de răspândire a cultului poate fi stabilită 
grație izvoarelor arheologice și literare. Lucian 
vorbește despre teritoriile locuite de bithyni și de 
traci, unde noului zeu i s-au făcut reprezentări sub 
forma unor picturi și icoane din aramă și din argint. 
Descoperirile arheologice se grupează în două 
categorii, altare și obiecte de cult și monede. In 
prima categorie intră două altare, descoperite în 
Dacia, iar în Moesia Inferior avem statuia 
descoperită la Tomis și menţionarea unui preot al lui 
Glykon la Histria. 

lată, așadar, că nu avem de-a face „doar" cu un 
personaj care oferă titlul romanului de fată, ci cu o 
referire clară la un mit deloc apus... 

Dincolo de identitatea lui Glykon, lucrarea lui 
Florin Giurcă impresionează prin concizie și prin 
profunzimea documentării. Găsim termeni 
„marinărești" folosiți cu măiestrie... de un inginer (la 
origine) și o pleiadă de imagini atât de „reale" încât, 
în unele momente, romanul poate fi folosit pe post de 
scenariu pentru un film documentar. Dar nu numai... 

La un moment dat, șarpele Glycon dispare, pentru 
ca, ulterior, să apară, plin de forţă, undeva prin 
capitolul 20, când cititorul face cunoștință cu 
evenimentele care se petrec în casa bunicilor 
Danielei. Apariţia unor personaje, când și unde nu te 
aștepți (cum ar fi cea a lui Elias Cronus, în capitolul 
24) este, de asemenea, interesantă și face din 
această scriere o poveste captivantă. Suspansul 
pândește la tot pasul și dincolo de scenele „dure'", 
starea de așteptare este perpetuă. Cum spuneam, 
romanul lui Florin Giurcă poate deveni ușor 
substanţa unui scenariu de film, artistic sau chiar 
documentar, în anumite pasaje. Concizia și mai ales 
faptul că el te îmbie la o citire rapidă, pe nerăsuflate, 
îl recomandă, dincolo de talentul indiscutabil al 
autorului. Legat de acesta din urmă, este de 
remarcat faptul că Florin Giurcă nu te „vrăjește" prin 
metafora folosită cu orice preţ, ci merge direct la 
țintă. O calitate și o trăsătură vitală a prozei 
modeme, occidentale. 

Pentru comunitatea iubitorilor de cărți SF, această 
lu- crare este, așa cum spun corporatiștii zilelor 
noastre, un 

„must have". Adică, mai pe românește, ar fi bine să 
nu ne lipsească din bibliotecă... Nu doar graţie 
acţiunii care  „curge" perfect, ci pentru că, 
parcurgând romanul, faci cunoștință cu un tip liber, 
fără prejudecăţi, care scrie liber, fără prejudecată. îl 
simţi în fiecare dintre personajele lui, pe care le 
iubește, deși le ucide, uneori, cu patos. 

Florin Giurcă ne arată, din nou, prin dihania lui de 
șarpe, că veninul - metaforic vorbind - mai și vindecă, 
nu doar înghite și ucide. lată că o fiinţă înfiorătoare, 
la prima vedere, poate deveni frumoasă din punct de 
vedere esoteric. 

Nu în ultimul rând, plasarea „fenomenului" în 
arealul Insulei Şerpilor trebuie subliniată. Nu cred că 
autorul a gândit „politic“ scena pe care trăiesc și mor 
personajele sale, dar... e bine să medităm la acest 
aspect, poate chiar (și) numai din punct de vedere 
istoric. Insula Şerpilor a fost, dincolo de orice, 
teatrul multor controverse și puţini scriitori 
„îndrăznesc" să se folosească de conotaţiile sale, 
chiar și în operele de ficțiune. Este, însă, bine să ne 
amintim că avem teritorii românești încărcate de 
legendă și de mistic, care, prin negura vremurilor, s- 
au „plimbat' sau au fost „plimbate'" dincolo de 
graniţele ţării-mamă. Cu siguranță, romanul lui 
Florin Giurcă nu se distinge, câtuși de puţin, printr-o 
tentă naționalistă, dar e bine să remarcăm cadrul în 
care se desfășoară acţiunea, dincolo chiar de... 
acțiunea însăsi. Asta, mai ales în condiţiile în care 
autorul nu provine din partea locului, ci este 
focșănean, „de-a binelea"... Și pentru că tot vorbeam 
despre politică, veţi observa mici „apropouri", făcute 
cu fineţe, nu cu lovitura de baltag, precum replica 
„Americanii au bombardat și creștini în Serbia, fără 
deosebire de religie. Sunt imparțiali"... 

Una peste alta, vorbim despre un cântec în fraze 
dedicat prieteniei, camaraderiei, consumate sub 
spectrul unei frici uriașe. Dar, dincolo de teama de a 
fi căsăpite de un dușman (aproape) invizibil, 
personajele lui Florin Giurcă sunt curajoase din cap 
până-n umbră. Regăsim iubirea, dar un soi de iubire 
nedezlăntuită, tinută în frâu de con- siderente 
punctuale și mai facem cunoștință inclusiv cu un tip 
de exaltare combinată cu depresie, care mi-a amintit 
de legendarul „happysad'” al lui Tim Burton. 

în fine, nu trebuie omisă doza de umor. Când veţi 
parcurge romanul până la final și veţi face cunoștință 
cu un șarpe enorm, cu cap triunghiular, care cere de 
băut după ce deja a fost „cinstit" cum se cuvine de... 
un comisar, veţi înțelege la ce mă refer... 

Nu vă voi povesti, însă, acţiunea cărţii și cu atât 
mai puţin finalul ei, pentru că urmează ca 
dumneavoastră, cititorii, să aflati dacă acest roman 
se încheie în coadă de pește sau... de șarpe. Merită, 
însă, nu doar să-l citiți, ci să meditaţi asupra 
semnificației filosofice a cuvântului „aventură". Mai 
este ea posibilă, în zilele noastre, în care curajul s-a 
unit cu lâncezeala platonică, iar mitul face amor cu 
banalitatea? Veţi afla răspunsul din partea unui 
scriitor care numai de curaj nu duce lipsă, iar 
„Șerpii" lui stau în picioare ca niște ofițeri la paradă... 


Andrei Dicu 


Personajele 


1. Oamenii lui Artur 

Artur Stepanovici Văitoianu - maior, comandantul 
garnizoanei 

Samuel (Sânt) Smirnov - locotenent pe Insula 
Şerpilor 

Sergiu (Serioja) Lostriţa - fost ziarist, laborant pe 
Insula Şerpilor 
Mai Cani, Gatnbera - prietenul Danielei, fiul lui 

Anton (Toni) Geamalinga - laborant, profesorul de 
fizică al lui Sergiu 

Iosif (losca) Samusi - îngrijitor de animale, prieten 
cu Sergiu și Toni 

Daniela Derviș - iubita lui Jamie 


2. Oamenii lui Cronus 

Elias Cronus - șeful proiectului Legget-Scholess. 
Cazimir Danilov - locotenent pe Insula Șerpilor 
Ilie Semeniuk - soldat pe Insula Şerpilor 

Petea Alexeev - soldat pe Insula Şerpilor 


3. Ceilalţi 
Alex Dervis - tatăl Danielei * 
Ruxandra Derviș - mama Danielei * 


Emil (Miluţă) Cambera - tatăl lui Jamil. Prietenul 
lui Alex Derviș. 


Selafiil - călugăr, pictor de biserici 

Epaminondas (Nondel) Bălinișteanu - comandantul 
navei Ninive 

Iulian Ailincăi - comandantul navei Mercur 309 

Marian Antohi - secund pe Mercur 309 

Vasile - pescar Capidava 

Adrian - agent de poliție Cernavoda 

Remus Herghelegiu - comisar de poliție Cernavoda 

Ismail Uzun - prietenul lui Sergiu 

Aladin Uzun - tatăl lui Ismail 

Motto: 


„Am obţinut despre miticul Lik informaţiile care 
urmează: Lik este un animal supranatural, un șarpe 
enorm care poartă în interiorul cozii lui pești. Unele 
persoane, deosebit de favorizate de soartă, îl pot întâlni 
pe Lik eșuat pe uscat iama, când apa se retrage din cea 
mai mare parte a lagunelor și canalelor. Lik le roagă să- 
1 ducă la o lagună plină cu apă. Aceia pe care vederea 
șarpelui nu izbutește să-i înspăimânte răspund, în ge- 
neral, că este prea greu să fie purtat, dar de fiecare 
dată, datorită forţei sale magice, Lik devine ușor. Când 
înoată din nou în apa adâncă, el promite acelora care l- 
au ajutat să le dea oricât pește doresc ori de câte ori 
vor cere, însă cu o condiţie: să nu dezvăluie niciodată 
cum au căpătat peștele. 

Uneori Lik înghite oameni. Dacă atunci când 
ajung în interiorul șarpelui își mai păstrează cuțitul 
asupra lor, ei îi pot deschide inima, tăindu-și o ieșire; în 
același timp, ei pun mâna pe toţi peștii care se găsesc 
în coada lui." 


Claude Levi-Strauss, Antropologia structurală 

Când maiorul Artur Stepanovici Văitoianu deschise 
uşa garsonierei, primul său gest fu să pipăie, cu 
stânga, comutatorul din perete. Cum nu-l nimeri din 
prima, renunţă rapid și-și duse dreapta la șold. Cu un 
gest profesionist extrase din toc pistolul și stătu așa 
câteva secunde, până ce ochii lui, acomodând u-se cu 
lumina slabă a lămpii de veghe, recunoscură 
mogâldeaţa de lângă perete. Ser- giu Lostriţa zăcea 
ghemuit într-un colţ, cu braţele încolăcite în jurul 
genunchilor și tremura încet. Ochii lui sticleau 
rotunzi, bulbucaţi ca două mingi translucide de ping- 
pong. Din gură i se prelingea un fir de salivă 
vâscoasă, în timp ce un vaier neputincios, anemic, un 
fel de aaa... aaa..., gutural și dogit răzbătea din 
pâlnia larg deschisă a gâtului. 

— Serioja, dar ce-i cu tine, frate? De ce stai așa, cu 
gura căscată? Te-a lăsat inima? 

Globii oculari se întoarseră cu infinită lentoare 
către ofițer, dându-i acestuia de înţeles că i s-a 
remarcat prezenţa. Gura lui Sergiu avea o anvergură 
nefirească a unghiului dintre mandibulă și maxilar, 
ca și cum bietul om ar fi încercat să înghită un 
pepene pe de-a-ntregul. Toată suferința articulației 
luxate se putea citi în ochii aceia exoftalmici, 
deoarece din gâtlej nu mai reușeau să răzbească 
decât câteva sunete neomenești, care aminteau oa- 
recum de șuieratul vântului prin burlane. 

Maiorul Stepanovici  îngenunche lângă omul 
suferind, schițând o tentativă de mângâiere pe obraji, 
dar renunţă imediat, văzând mișcarea violentă de 
apărare a lui Sergiu. 

— E dureros, știu, am păţit și eu așa mai de mult, 
am rămas cu gura strâmbă de la un căscat. Dar nu-ţi 
fie teamă, își revine. Ştii, mă gândeam azi, continuă 
Stepanovici, așezându-se mai comod pe covor lângă 
Lostriţa... Mă întrebam în timp ce mă rădeam în fața 
oglinzii, dacă n-ar fi bine ca voi, ăștia, slujbașii de pe 
Smeinîi Ostrov, să mai ieșiţi și voi la aer din când în 
când, să mai faceţi o petrecere colea, în poiană, să 
bateţi mingea, să faceţi un grătar... Ce, ţie nu ţi-e dor 
de-o băută? Staţi toată ziua și toată noaptea în hruba 
asta, si nu zic de tine, că tu mai iei câteodată undita 
în mână, vorbesc de Toni, vorbesc de losif, de ăilalţi. 
Ce-aveţi, frate, așa de urgent de făcut, că nu vă lasă 
slobozi nici măcar o oră, două? Hai, că nu mai 
construiți voi socialismul pe insula asta prăpădită, 
Uniunea Sovietică s-a desființat demult, asta e marea 
veste. Ştiai, Sergiu, că nu mai există Uniunea 
Sovietică? Nu știai, n-ai avut cum să afli, aici, la 
douăzeci de metri sub pământ. 

— Ce, știai? își continuă Artur monologul, 
urmărind reacţiile lui Sergiu, care dăduse afirmativ 
din cap. Uite, nu te-am întrebat până acum ce, 
Doamne, iartă-mă, faceţi voi acolo jos, n-am vrut să- 
mi bag nasul în daravelele lui Cronus. Eu sunt militar 
și știu ce e acela un secret de serviciu. Tu, Serioja, 
bănuiești măcar care sunt secretele mele de serviciu? 
Dă din cap dacă da. Așa credeam și eu, adăugă 
Stepanovici, după scurtul răgaz oferit suferindului 
pentru a clătina energic din cap, n-ai de unde să 
bănuiești. 

Pentru că eu nu pierd timpul aiurea, flecărind cu 
unul sau cu altul pe la colţuri. Nu zic că voi, oamenii 
de știință, faceţi asa, Doamne fereşte, ci că eu îmi 
văd în tăcere si discret de treaba mea. Uite, ca să nu 
zici că sunt eu aiurea, sau nu știu cum, că mă dau 
mare fată de tine, care vezi în ce situaţie ești, află că 
secretele meu de serviciu nu sunt din acelea mici, 
neînsemnate, ci sunt ditamai taine care ţin de 
politica Statului. Așa că, bagă de seamă ce respon- 
sabilități am eu... 

Dacă Sergiu ar fi putut să-și holbeze ochii și să-și 
caște gura și mai tare, cu siguranţă că ar fi făcut-o. 
In lipsa acestor mijloace de expresie, Lostriţa se 
mulțumi să mimeze curiozitatea fluturându-și palma 
dreaptă în faţa ochilor lui Artur. Acesta interpretă 
corect gestul și făcu o scurtă pauză tactică, menită a 
intensifica tensiunea și a puncta importanţa 
cuvintelor sale. 

— Sergiule, uite, ca dovadă de mare încredere pe 
care ţi-o acord, am să-ţi divulg obiectivul nostru. Și 
fac asta pentru că sunt convins că n-ai să spui la 
nimeni, adăugă maiorul Stepanovici Văitoianu, cu 
voce scăzută, privin- du-l compătimitor pe omul ce 
stătea ghemuit în colţ. Dar, fratele meu, înțelege-mă 
că nu pot sta așa de vorbă cu tine, pe dușumea, cu 
picioarele încrucișate, că-mi înțepenesc încheieturile. 
Ce zici dacă as aduce două scaune si 9 * 
stăm ca lumea de vorbă, civilizat? 

între timp, Sergiu reuşise să-şi extragă din 
buzunarul pantalonilor un ghemotoc de batistă, cu 
care își îndepărta saliva prelinsă pe bărbie. 
încuviință din cap când Artur se ridică în picioare. Se 
vedea deja pe chipul lui o uşoară 

remisiune a stării de încordare. Când Artur 
Stepanovici se întoarse, după un minut, cărând în 
mâna dreaptă două taburete, Sergiu mimă efortul de 
a se ridica în picioare, sprijinindu-se cu un genunchi 
în pardoseală. Maiorul îl ajută, întinzându-i o mână și 
în câteva clipe Lostriţa Sergiu fu pe picioarele lui. Nu 
însă pe deplin independent, pentru că se sprijinea cu 
spatele lipit de perete, în timp ce maiorul de 
grăniceri îi pironise mâna stângă în piept, ca să nu se 
îndoaie din mijloc. 

— Aăăă... apropo, că veni vorba, vreau să te întreb 
un lucru: l-ai văzut azi pe Elias Cronus? 

Neașteptata interpelare îi provocă lui Sergiu un 
spasm violent, ca și când s-ar fi fript la degete. Uluit, 
își bulbucă globii oculari, și așa pe jumătate ieșiți din 
orbite, iar în clipa în care maiorul îi smulse batista 
din mână și începu să i-o îndese între dinţi, presându- 
i limba în fundul gurii, dădu capul pe spate și începu 
să urle înfundat. 

Pumnul care îl izbi imediat în bărbie a venit 
surprinzător și năprasnic și dacă între ţeasta lui 
Lostriţa și perete nu s-ar fi interpus palma lui Artur, 
probabil omul și-ar fi pierdut cunoștința din izbitură. 

Dar Serioja nu-și pierdu cunoștința. Se lăsă numai 
moale pe vine, prelingându-se pe lângă perete, 
ţinându-și mandibula în căușul palmelor. Când ajunse 
din nou jos, în genunchi, își îndepărtă timid palmele 
de pe obraz, parcă nevenindu-i să creadă că falca nu 
i se desprinsese cu totul din articulaţie și nu căzuse 
pe covor. 

— Ştii, nu degeaba te-am întrebat dacă l-ai văzut 
pe Cronus azi, continuă Artur, în vreme ce-si 
introducea 


kti 

două degete printre buzele, închise de astă dată, ale 
lui Sergiu. M-am întâlnit adineauri cu Toni 
Geamalinga, din întâmplare, la closet. Stătea pitit în 
spatele pisoarului. Avea pantalonii umezi, scăldaţi în 
propriul pișat. 

Maiorul apucă de un colţ al batistei și trase de el. 

— Şi cu losif m-am întâlnit, el era la bucătărie. Sub 
chiuvetă, ghemuit. Și loșca se pișase pe el. 

Batista mototolită se afla acum în mâna lui Artur, 
care se uită la ea preţ de câteva clipe, indiferent. 

— Şi, ghici ce, continuă el, agitând șomoiogul prin 
faţa ochilor lui Sergiu, amândoi aveau fălcile 
dislocate. întocmai ca și tine. Frate, pe stânca asta 
blestemată din Marea Neagră ceva pute urât. Și să 
nu-mi spui mie Artur Stepa- novici dacă n-am să dibui 
eu unde coace buboiul ăsta. 

Maiorul așeză cele două taburete unul lângă altul, 
cu grijă să nu calce în băltoaca de urină. în 
semiobscuritatea cu care ochii lui deja se 
acomodaseră, zăceau aruncate alandala, unele peste 
altele, formând o grămadă ţuguiată până în tavan, o 
sumedenie de cutii de carton, ambalaje în care 
fusese cândva aparatură de laborator, acum pline cu 
sticle și borcane goale. Puturoși mai sunt, gândi 
maiorul, adică nu puturoși, ci proști. Dar las' c-o să 
intru eu de mâine în ei, să vezi ce disciplină bag în 
gunoaiele astea umane. 

— Lostriţa, fratele meu, zise, apropiindu-și obrazul 
de Sergiu și privindu-l fix între ochi, spune-mi fără 
ocolișuri: te-ai intersectat azi cu Elias Cronus? Să nu 
mă minţi, da? Ştiam eu! Exclamă cu satisfacţie 
maiorul, când Serioja dădu afirmativ din cap. Trei 
lucruri aveţi în comun, tu, 

tru. N-am descoperit încă ce a fost între voi, dar o să 
aflu cât de curând. 

Artur se ridică de pe scaun și, proiectând 
fascicolul unei lanterne, privi îndelung stiva de 
ambalaje. Citi în gând câteva etichete. Denumirile 
erau mult prea tehnice, imposibil de pronunţat. „Li-o- 
fi-li-za-tor", „rota-eva-pora- tor", gânguri din buze, 
dar se lăsă păgubaș repede. N-ar ajunge nicăieri 
dacă s-ar apuca să înveţe drăcoveniile astea inutile. 
Ştiinţa te zăpăcește de cap rapid, ăsta e cel mai sigur 
lucru. Și Cronus, șeful bandei ăsteia de orbeţi 
porecliţi oameni de știință, era cel mai nebun dintre 
toți. Pe aeroportul din Odessa, la despărţire, 
generalul Mar- dari îi strânsese mâna prietenește și-i 
șoptise printre dinţi: „Maior Artur Stepanovici, nu 
uita că ai de păzit o șleahtă de ticăloși de toate 
pericolele posibile, dar pericolul cel mare nu vine din 
afara Insulei, ci chiar ei înșiși sunt o ameninţare 
pentru oricine se nimerește prin preajma lor. Să fii 
cu băgare de seamă". 

Și așa a fost. De patru luni de când preluase 
comanda plutonului format din douăzeci și unu de 
militari, mai exact cincisprezece soldaţi, un sergent, 
trei caporali și doi locotenenţi, maiorul Stepanovici 
încercase din răsputeri să organizeze activitatea 
garnizoanei după tipicul militar. Program, goarnă, 
ceas... Sculat, sector, popotă, instrucţie... Planton, 
gărzi, masă, stingere... Nimic nu se lega, însă. Prin 
iarba scundă, biciuită de vântul din nord, găsea în 
fiecare dimineaţă cărări adânci, șerpuitoare, ca și 
când o 

sută de anaconde grase și-ar fi dat rendez-vous pe 
insula lui. Și asta n-ar fi fost nimic, pentru că, până la 
urmă, lighioanele astea se ascundeau sub pământ și 
nu se arătau la faţă. Dar, în fiecare seară, de țărmul 
insulei se apropia năluca lui Uzun. leșea din ape la 
ora șapte fix, se ridica drept în sus, ca o 
geamandură, și începea să pășească pe apă. Când 
ajungea la zece metri de mal, se oprea și înainte de a 
se scufunda la loc, striga „Pocăiţi-vă, că vine Ziua 
Cernerii nisipului!". 

Sergentul Ismail Uzun fusese singurul lor camarad 
căzut la datorie. Dispăruse fără urmă, în chiar prima 
zi de ședere pe insulă. Parcă-1 înghiţise pământul. In 
aceeași seară, santinela de lângă bocaport se jurase 
că văzuse un șarpe gros cât pulpa furișându-se afară 
din buncăr și în- dreptându-se spre mare. Dispăru în 
valuri înainte ca locotenentul Samuel Smimov, pe 
post de caporal de schimb, să apuce să vadă despre 
ce naiba fusese vorba. Acum, plutonul număra doar 
douăzeci de oameni. 

Șanțul săpat în nisip de trecerea lighioanei 
rămăsese acolo șapte zile, înainte ca vântul și ploaia 
să-l astupe. 


2 


— L-am cunoscut pe Ismail înainte să mă angajez 
aici, ca laborant, în proiectul Leggett-Scholess, zise 
Sergiu Lostriţa, după ce își drese glasul. Eu am fost o 
vreme jurnalist, după terminarea facultăţii, în 
România. Eram an- 

gajat la un trust de presă scrisă și de televiziune, iar 
ăia mă trimiseseră să fac un reportaj despre viaţa 
locuitorilor din ţinutul Bugeacului. Găgăuzia de 
astăzi. Știau că sunt născut aici, în Basarabia 
istorică. l-am luat un interviu lui taică-su. îl 
cunoscusem pe Aladin Uzun în copilărie, era vecin cu 
noi, si asa am intrat la ei în casă. 

Sergiu își butonă telefonul mobil, apoi se așezară 
amândoi pe scăunele. Maiorul așternu între ei, pe 
una dintre cutii, întoarsă cu fundul în sus, o foaie de 
ziar, peste care puse două păhărele și o sticlă de un 
litru, adusă la subţioară din chicineta alăturată. 

— Frate, zise el, stai, nu povesti pe uscat, ia mai 
întâi un gât de votcă. 

Din telefonul mobil începu să curgă o istorisire. 
Vocea lui Sergiu, al cărui accent basarabean dădea o 
notă plăcută de autenticitate, avea o tonalitate 
vibrantă de tenor. 

„Dumneavoastră aţi fost pe undeva, anul ăsta? Aţi 
fost la Roma? 

Așa își începe întotdeauna Aladin relatarea 
călătoriei sale la Mecca. Un pelerinaj la Roma este, 
în definitiv, pentru creștini, ceea ce este un hagialâc 
la Mecca pentru musulmani, nu-i așa? Nu știe el prea 
bine ce îi separă pe catolici de ortodocși, dar e ok, 
nici eu nu știu mai multe despre disputele dintre șiiți 
și sunniţi. Aladin, ca majoritatea turcilor si tătarilor, 
este sunnit. Dar nu mă întrebati ce înseamnă asta. 
Chestiuni politice între ei, musulmanii. 

Aladin e drăguţ și diplomat cu mine, îmi dau 
seama. Mai înainte de a se lăuda el, îmi aruncă mie 
mingea la fileu, ca să mă pot lăuda și eu cu vreun 
hagialâc. 

— Da, zic. E foarte frumos. Dar nu chiar asa de 
curat. 

Ştiam ce avea să urmeze, de aceea am pomenit de 
curăţenie. 

Aladin scosese un scaun cu spătar și îl așezase în 
faţa porţii, la umbră. 

— Veniţi să vă spun cum a fost la Mecca. Am fost 
la Mecca, v-am povestit? 

Da, mi-a povestit. De mai multe ori. A fost acu' 
vreo sase ani la Mecca, si în fiecare vară când mă 
duc la mare, la Tuzla, în cartierul cu străzi umbrite 
de nuci, mă oprește să-mi spună ce bună organizare 
există la Mecca, ce de măcelării și ce de hoteluri au 
acolo, și totul este super curat. Nu ca la creștini. » 

— E ceva deosebit, zice. Merită, măcar o dată în 
viată, să te duci. Ai ocazia să vezi lucruri rare, pe 
care nu le vezi orișiunde. Au niște măcelarii foarte 
curate, dom'le! 

Aladin este frizer. Si măcelar. De aceea cunoaște 
cum stă treaba cu măcelăria. Acum mă tund singur 
periuţă, cu mașina electrică, dar cu multi ani în urmă 
m-am tuns o dată sau de două ori la el. Mânuia, pe 
vremea aceea, briciul si satârul cu multă dexteritate. 
Acum a mai îmbătrâ- nit, nu știu dacă îi mai merge 
mâna la fel de bine. Cafeaua însă, fiarta la ibric, cu 
caimac, și neapărat vărsată un pic pe foc, îi iese la fel 
de bine. 

— Ce părere aveţi despre ce se întâmplă în lume? 
Ce de grozăvii, dom'le! E fierbinte, să nu vă frigeți. 
Aţi văzut, Israelul iar i-a bombardat pe musulmani. 
Asta numai din cauza americanilor. Americanii ăștia, 
cea mai mare pacoste pentru omenire, dom'le! Eu nu 
beau cafea, că suntem în ramazan. 

Gust cafeaua, la fel de aromată cum o știam. 

— Da, americanii au bombardat si la creștini în 
Serbia, fără deosebire de religie. Sunt imparțiali. 

— Da, războiul nu-i bun. 

Odată ce-am căzut de acord și pe acest subiect, 
încheiem discuţia. 

Mă poftește înăuntru. In casă la el se intră în 
papuci. Pe jos, covor persan. E răcoare. Soţia lui 
intră ca o umbră tăcută, aduce una sau alta pe masă 
și iese grăbită. Nu stă la discuţii cu bărbaţii. Copiii 
lor sunt cam de vârsta mea, cu cel mic sunt prieten. 
A prestat o mulţime de meserii, a fost tâmplar, 
mecanic auto, bucătar pe un vas de pescuit. Copiii s- 
au depărtat de obiceiurile și de credinţa părinţilor. 
Tăvălugul globalizării șterge treptat diferenţele din- 
tre oameni. Chiar dacă nu ai vrea, alături de ceilalți 
mari- nari, creștini sau asiatici, gătești si mănânci 
came de porc. 

— Ce mai face Ismail? întreb, cuprins de o subită 
nostalgie. Nici zece ani nu sunt de când băteam 
mingea împreună în colbul maidanului. 

— Ismail e acasă, e venit în permisie. Doarme, mă 
duc să-l scol. 

— Lasă, nu-l seu... încerc să-l opresc, dar omul 
ieșise deja. Simt cum ochii mi se inundă de lacrimi la 
gândul că-mi voi revedea prietenul drag din copilărie. 
Pe ușa pe care ieșise Aladin a apărut, în scurt timp, 
un cap creţ, ciufulit. Zvâcnesc în picioare și mă 
apropii de vechiul prieten, pe care aproape că nu-l 
mai cunosc. Am în fața mea un bărbat zdravăn, 
musculos, cu pielea arsă de soare. Ne îmbrăţișăm 
îndelung. Nimic nu poate egala bătăile cu 

palma. pe omoplaţi, când. doi prieteni dragi se 
reintâlnesc. Aladin nu mai revine în cameră, ci, 
discret, își face de lucru cu mașina în curte. Mă uit la 
Ismail si de data asta » * 


nu-mi mai stăpânesc lacrimile. Citesc pe faţa lui 
aceeași emoție vie, și încă ceva, o înţelepciune a 
maturității, încă ascunsă mie. 

— Ce faci, bă, Smiley? Așa îi ziceam noi, băieţii din 
cartier, lui Ismail. Pe unde mai umbli? Te-ai făcut 
marinar, am auzit. Bravo tie, frătioare, ai reușit! 

Ismail tace. Discern în privirea lui o notă gravă, o 
reţinere, care mă face să mă crispez. Ne așezăm la 
masa acoperită cu o cuvertură flaușată, viu colorată, 
din poliester. De la televizorul în surdină se aud 
melodii populare tătărești. Mai fac o încercare. Simt 
că trebuie să evoc amintirile noastre din tinereţe. 
Zâmbesc. 

— Mai ţii minte cum ne juram noi la Sadova, pe 
dig, când dădeam la păstrugă? Ei? Să plecăm fiecare 
în jurul lumii, și după ce vom da roată Globului 
Pământesc, să ne întoarcem tot aici și să ne povestim 
unul altuia ce am văzut? Tu ești pe cale să realizezi 
ce ne-am promis. Bravo ţie! Marinar! Ce mi-ar fi 
plăcut și mie! Dar, uite, m-am împotmolit la țărm. Bat 
uscatul în lung și-n lat, ca să fac fotografii, reportaje 
și interviuri. 

Mă uit la prietenul meu și nu-mi vine să cred ce 
frumos s-a maturizat. Eu mă consider încă un copil, 
sunt naiv câteodată, prea încrezător în oameni, mă 
simt de parcă aș avea încă la gât cravata de pionier. 
Smiley însă pare că nu doar s-a maturizat, ci a trecut 
binișor cu un picior în altă lume. Ghicesc în privirea 
lui întunecată o greutate, o frână. 

Nu vrea și nu poate să mi se mai destăinuie sincer. 
Mă crispez, la rândul meu, și mă retrag în tăcere. 
Simte reflexul meu de apărare și devine brusc 
ofensiv: 

— Serioja, când eram copii vorbeam despre ce n- 
aveam habar. Ce știam noi, atunci? 

Tace la fel de brusc, ca și când s-ar teme să nu 
spună mai multe, iar întrebarea lui, rămasă fără 
răspuns, ridică încă un obstacol între noi. De parcă 
știe el ceva, ce eu, în mod evident, încă n-am aflat. 
îmi va spune și mie? Renunţ să-l mai întreb. Cu 
părere de rău, nu pot decât să iau act de înstrăinarea 
noastră. Firea mea timidă mă împiedică să fiu mai 
îndrăzneţ, mai indiscret. Asta e firul vieţii, n-ai ce 
face. Pe unii îi adună, pe alţii îi desparte. 

Termin de băut cafeaua. Mă uit discret la ceas. 
Trebuie sa plec. Când să ies din cameră, Ismail se 
ridică brusc de pe scaun și zice: 

— Sfârșitul e aproape, Serioja! Drumul spre viaţa 
veșnică trece însă prin moarte. E nevoie de mult 
curaj. 

Mă uit surprins la el. Nu-i cunoscusem latura 
mistică, în cele din urmă ies din nou în strada 
umbrită de nuci. 

Aladin vine după mine și mă ţine strâns de braţ. 

— Ce mai e pe la România? 

Turcul parcă nu ar vrea să-mi mai dea drumul să 
plec. Mă desprind totuși, nu fără părere de rău că îl 
las în urmă. Cine știe dacă îl voi mai regăsi la anul? 


— Totul bine, la București. Sănătate si să ne 
vedem cu’ » » 
bine si la anul! t 
De la o terasă de vizavi, un pescar pleșuv, cu 
barba colilie, mă fixează cu ochi spălăciţi. Duce halba 
la gură, bea 

și se șterge de spumă cu dosul palmei. în tot timpul 
acesta mi se pare că nu mă slăbește din ochi. Ridic 
din umeri. Tot felul de nebuni în colţul ăsta izolat de 
lume. Bugeac asta înseamnă: colţ, margine de ţară. 
Mă urc în mașină și pornesc din nou la drum. Drumul 
de la Tuzla la Cetatea Albă se face în mai puţin de 
jumătate de oră. Când umbrele amurgului se preling 
peste ape, lacul Nistru deja se așterne, leneș, 
înaintea mea. Opresc mașina pe dreapta și cobor. 
Pun mâna streașină la ochi, privesc și nu mă mai 
satur de frumuseţea priveliștii." 

Ajuns în acest punct, Serghei închise telefonul cu o 
mișcare neașteptată și tăcerea se așternu în buncăr. 

— Despre ceea ce s-a întâmplat mai departe, zise 
el într-un târziu, nu am pomenit nimic în reportajul 
pe care l-am predat la ziar. Nici acum nu sunt sută la 
sută sigur că a fost real sau doar în imaginaţia mea 
ce am văzut. Când umbrele amurgului se prelingeau 
peste ape, lacul Nistru deja se așternea, leneș, 
înaintea mea. Am oprit mașina pe dreapta și am 
coborât. Am pus mâna streașină la ochi, am privit și 
nu mă mai săturam de frumusețea priveliștii. 

Curând, soarele s-a ascuns în spatele unui nor 
prelung, vineţiu, ce stătea paralel cu orizontul vestic 
și atunci, dinspre smârcurile nesfârșite care se 
întindeau de la Nistru pân' la gurile Dunării, o ceaţă 
albă s-a repezit și a acoperit totul, drumuri, case, 
pomi, ape, oameni și animale. O înfiorare a vălurit 
apele lacului, speriind cormoranii, pelicanii și lișițele 
negre, care s-au ridicat în zbor, bătând zgomotos din 
aripi. Aerul s-a răcit brusc și am simţit cum 

mă încearcă o neliniște, o stare anxioasă. Am căutat 
cu privirile orice, oameni, case, mașini sau vite, de 
care să mă pot agăța la nevoie. Pustietatea, însă, mă 
înconjura. De după un plaur, am văzut atunci cum se 
apropia de mine, pășind pe apă, o nălucă 
înveșmântată în straie cenușii, lungi. Arătarea avea 
chipul unui bărbat cu barbă albă, căruntă iar părul 
lung până la piept îi flutura pe umeri. în spate căra 
cu mare greutate un năvod plin de pești care se 
zbăteau. Părea atât de reală viziunea asta, încât pot 
și acum să-i rememorez trăsăturile feţei, fiecare cută, 
fiecare neg de pe nasul coroiat. Mergea pe apă și va- 
lurile îi stropeau picioarele, dar nu mai sus de 
glezne. Cu cât se apropia de mine, cu atât simţeam 
cum mă dobora frica. Era o teroare viscerală. Când a 
ajuns la mai puţin de douăzeci de metri de mal, mi- 
am dat brusc seama că, de fapt, în faţa mea se afla 
un șarpe enorm, își ţinea partea din faţă a corpului 
ridicată vertical, ca o cobră. N-am izbutit să înţeleg 
cum de a apărut reptila acolo, că la început nu era. 
Șarpele mă fixa cu ochi galbeni, otrăvitori, le 
simțeam împunsătura fizic în spatele globilor oculari. 
M-am prăbușit atunci în genunchi, cu capul la 
pământ și m-am rugat ca vedenia aceea să dispară. 
Am auzit atunci, în mintea mea, sau mai bine zis în 
craniu, în oasele capului, ca si când mi-ar fi vorbit 
dinlăuntrul meu, o voce: „Serghei, fiul lui Radomil, 
vino după mine și am să te fac pescar de oameni!". 

Artur Stepanovici își frecă bărbia ţepoasă cu 
căușul palmei și îl privi pe Serioja încruntat. 

— Asta s-a întâmplat când? în ce an? 

— Azi se împlinesc nouă luni de când Elias Cronus 
m-a chemat și pe mine să devin apostol al tenebrelor, 
răspunse Lostrița gutural. Vocea lui tremurată trăda 
o stare de surescitare vecină cu delirul. lartă-mă, știu 
că îţi par ridicol, dar îmi păstrez încă suficientă 
luciditate încât să realizez starea critică în care mă 
aflu. Știu că frizez criza mistică, eu sunt ateu, 
sceptic, mă aud ce vorbesc și îmi dau seama perfect, 
zic eu, că ceea ce spun par halucinaţii de schizo- 
frenic. 

Maiorul îi întinse sticla de votcă și îl încurajă din 
privire să bea, ceea ce tânărul și făcu, dându-și capul 
pe spate și lăsând îndelung să gâlgâie pe gât lichidul 
incolor. După ce termină, Sergiu înapoie sticla, nu 
înainte de a o clătina în zare, zâmbind. 

— Nu mă judeca prea aspru, frate, eu nu sunt 
obișnuit cu băutura. în curând o să cad lat. Mă 
grăbesc să-ți povestesc în câteva cuvinte, cât mai am 
capul limpede pe umeri, ce a urmat. M-am urcat la 
volan si am condus, asa bezmetic cum eram, până la 
Odessa. Am luat o cameră cu wi-fi la hotelul Vodnii 
Mir, am transmis fișierele către redacţie și am 
coborât la restaurant, pentru cină. Pe masa mea am 
găsit un bilet cu următorul mesaj: „Pasionat de 
natură și de misterele evoluţiei? Vino și alătură-te și 
tu echipei noastre de cercetători de pe Zmeinii 
Ostrov. Cazare și masă gratuite, salariu generos 
asigurat de sponsorii noștri, și în plus, aventura vieţii 
tale! Nu rata, te aștept astă seară la ora zece la barul 
Adamantium, situat pe strada Deribasivska la 
numărul 112, pentru mai multe detalii. Semnat: 
E.C.". 

Nu știam nimic despre Insula Şerpilor, iar 
pregătirea mea profesională de informatician nu avea 
niciun fel de legătură cu cercetările privind 
„Misterele evoluţiei". Eram foarte curios. Nu am 
ezitat deloc și la ora stabilită am bătut la ușa 
stabilimentului de pe Deribasivska 112. Poarta s-a 
deschis îndată, și în pragul ei a apărut un bărbat 
între două vârste, cu un chip plăcut, zâmbitor. O 
barbă deasă, care fusese în trecut neagră iar acum 
era în- vârstată cu spice sure, îi împodobea 
maxilarele puternice. Mi-a făcut semn binevoitor să 
intru si să mă așez comod J J 
pe un fotoliu. S-a așezat în fața mea și mi s-a adresat 
în cea mai corectă și fluentă limbă română, deși aș fi 
jurat că ghicesc în trăsăturile lui ceva gene orientale. 
Omul părea pakistanez sau iranian. 

— Să mă prezint mai întâi, zise el. Numele meu 
este Elias Cronus, și sunt manager de proiect la 
Institutul de Cercetări pentru Studierea Efectului 
Leggett-Scholess. Advanced Researches of Legget- 
Scholess Effect. ARLES, poate că ai auzit... Suntem 
parteneri cu CERN, știi, acceleratorul de particule de 
la Geneva. Nu spun asta ca să mă laud, continuă el, 
ci pentru a-ţi explica în ce familie distinsă ești pe cale 
să intri. 

Omul s-a aplecat și a butonat tastatura unui 
laptop, care stătea pregătit pe măsuţa dintre noi și 
pe monitor a început să se deruleze un videoclip 
promoţional. Pe fondul unei muzici spaţiale de Klauss 
Schultze, imaginile de- voalau interiorul unui 
laborator, pe ale cărui mese se vedeau foarte multe 
recipiente și containere transparente de formă 
sferică, pline cu o substanţă liliachie onctuoasă, 

luminiscentă, care curgea de la un balon la altul, prin 
tuburi de grosimea unui deget. Mai mulţi laboranți, 
toţi purtând măști de protecţie, supravegheau acest 
proces iar pe feţele câtorva dintre ei mi s-a părut că 
citesc nu atât fireasca atenţie și profesionala 
concentrare, cât un soi de înfrigurare sau încordare, 
ca să nu zic mai mult. 

— Aha, savanţi nebuni, știam eu! Izbucni maiorul. 
Dar scuză-mă pentru întrerupere, continuă. 

— Elias Cronus a închis rapid ecranul 
computerului și mi-a spus sec: știu cu cât te plătesc 
ăia de la ziar, știu tot. Lostriţa Sergiu, îţi pun în faţă 
o ofertă de nerefuzat. Spune un număr din trei cifre 
si eu o să-l dublez. Acesta va fi sa- lariul tău lunar. 
Exprimat în euro. 

Știi, m-am întrebat multă vreme de ce m-a ales pe 
mine. Nu mă puteam îmbăta cu apă rece, să cred că 
sunt așa de bun pe meseria mea. Aiurea. Deci nu 
pentru asta. Atunci pentru ce? 

—  Serioja, răspunse maiorul, știi foarte bine 
pentru ce. Singur ţi-ai dat răspunsul mai devreme. 
Ce fac apostolii? Răspândesc cuvântul. în cazul lui 
Cronus, cine știe care sunt seminţele pe care ţi le va 
încredința să le împrăștii... 


3 


Maiorul se opri la jumătatea frazei, văzând că 
Sergiu își dă ochii peste cap din ce în ce mai des. îl 
sprijini de subţiori și îl ajută să pășească până la 
natul de camnanie 

aflat pe una din laturile încăperii. îl acoperi cu o 
pătură aspră, cazonă și ieși afară din cameră, 
stingând lumina în urma lui. O luă pe un coridor 
îngust, luminat din loc în loc de plafoniere globulare, 
prăfuite. „N-ar trebui să mă amestec în daravelile 
codoșului ăstuia de Cronus", își zise, apăsând 
zadarnic mânerul primei uși ivite în cale, închisă. 
„îmi complic singur situaţia și nu e treaba mea. Este 
însă limpede că siguranţa obiectivului este pusă în 
pericol când oamenii încep să-și piardă minţile". Se 
întoarse spre stânga și încercă și mânerul celeilalte 
uși, aflate faţă în față cu prima. închisă și aceea. 
„Trei răniţi, asta e deja prea mult, lisuse, diseară 
trebuie să fac raport la Marele Stat Major și tare nu- 
mi place ideea asta. Unde-o fi ticălosul acela de 
Cronus, să-i cer niște explicaţii?" 

Perechile de uși se succedau ritmic, grupate două 
câte două, precum clapele negre ale unui pian, pe 
laturile coridorului care se estompa în depărtare, în 
lumina tristă, din ce în ce mai slabă. „Dumnezeule 
mare, își zise maiorul, nici ţipenie pe aici, unde s-o fi 
topit toată lumea?'. Zumzetul generatoarelor și 
ventilatoarelor se auzea din măruntaiele stâncii. O 
căldură interioară ce iradia prin pereţii văruiţi îl făcu 
pe Artur să-și șteargă sudoarea cu palma. Curând 
atinse și capătul coridorului și prima sa impresie fu 
că ajunsese într-o fundătură. Cercetând însă mai 
atent, observă gura unui puț rotund, larg de aproxi- 
mativ un metru, care se căsca în pardoseală și prin 
care se putea cobori cu ajutorul unei scări metalice 
ancorate în peretele puţului. Artur aruncă o privire 
de-a lungul galeriei verticale. Din loc în loc, aceleași 
becuri murdare dă- 

deau o lumină chioară. Maiorul numără până jos 
șapte sau opt astfel de globuri de sticlă acoperite de 
pânze de păianjen. Păși prudent pe scară, ţinându-se 
cu mâinile de lonjeroanele din ţeavă și începu să 
coboare pas cu pas. După vreo zece trepte simţi că-i 
stă inima în loc la vederea unei perechi de ochi 
imenși, galbeni, fosforescent!, la nici douăzeci de 
centimetri de nasul lui. Stătu așa imobil preţ de 
câteva secunde și în clipa în care cei doi ochi clipiră 
leneș, înțelese că are o bufniţă în faţă. înjură în gând 
și își continuă coborârea. Când și când, simţea pe 
lângă urechi o pală de aer sau un fâlfâit mut de aripi. 
Lilieci, ciuhurezi sau alte blestemăţii, îsi zise. 

Nu era prima dată când cobora adânc sub pământ. 
Nu se temea de locuri înguste, de singurătate sau de 
înălțime. Tocmai în virtutea acestei tării de caracter 
fusese selectat în toate expedițiile sale. Avusese în 
trecut misiuni de salvare în minele de cărbuni din 
raionul separatist Doneţk. Acolo, la Gorlivka, unde 
explozia ucisese trei mineri, el izbutise să salveze și 
să aducă un rănit la suprafaţă. Accident sau 
explozibil plasat intenţionat de separatiști, nimeni nu 
a stabilit. Sau nu s-a vrut să se afle. 

Aid, însă, în catacombele de sub Insula Şerpilor, 
era cumva altfel. Simţea tot mai acut că nu era 
singur. Și în coridorul de deasupra avusese senzaţia 
asta, pe care o alungase însă cu hotărâre. De cum 
începuse coborârea prin puţul acesta vertical, un nod 
i se pusese în gâtlej și palmele i se umeziseră cu o 
transpiraţie rece. „Calmează-te, Artur, nu-s decât 
pânze de păianjen și zburătoare de noapte". „Nu ești 
copil", își zise. Imaginaţia îi aduse în faţa ochilor 

minții imagini macabre venite de nicăieri, cu morți 
putreziți în morminte, cu orbitele descărnate și dinţii 
dezveliţi în alveole. își făcu cruce cu limba în cerul 
gurii și încercă un „Tatăl nostru", pe care nu reuși să- 
1 termine. La „Și nu ne duce pe noi în ispită", urlă de 
spaimă. Mâna lui, în loc să apuce drugul de fier, se 
ținea de coada unui șarpe care stătea încolăcit pe 
țeavă. Sarpele, rece și catifelat la atingere, era lung 
de aproape un metru și gros cât încheietura mâinii. 
Avea un desen foarte frumos pe spate, în două sau 
trei nuanţe de cenușiu. Nu pare veninos, îi trecu lui 
Artur prin minte, e cenușiu la culoare. Pitonul își în- 
toarse capul spre el, îl ţintui cu ochii lui galben- 
verzui și începu să șuiere ameninţător. „Nu sunt 
veninos", auzi maiorul, si cuvintele astea care îi 
răsunară clar sub frunte îl făcură pe Artur să rămână 
smirnă, stană de piatră, așa cum stătea agăţat pe 
scara aceea suspendată într-un puț care ducea spre 
nicăieri. „Nu sunt veninos", auzi din nou, și mai clar, 
după care incredibilul de manifestă din nou. Șarpele 
adăugă într-o dicţie perfectă, e drept că doar te- 
lepatic: „Numele meu este Ivan. Groznâi Ivan". 

Artur suportă cu stoicism absurdul situaţiei. [i 
trecu fugitiv prin minte ideea că poate ar fi potrivit 
să-i răspundă  pitonului: „îmi pare bine, Artur 
Stepanovici. Vrei o votculită?" dar îsi dădu seama că 
uitase să ia sticla cu » » 


el, ceea ce era mare păcat. Șarpele prinsese însă 
ideea din zbor, așa că-i răspunse subliminal „Ai 
votcă? Vreau!". 

„Cred că am băut nepermis de mult", își zise Artur, 
„mi-am băut și minţile, ciudat că a durat atâta până 
să încep să am halucinaţii". își stăpâni fiorii reci de 
pe șira 

spinării și se uită cu atenţie la reptilă. Animalul 
continua să-l fixeze placid cu pupilele subţiate, 
verticale, ca două fire de aţă. Din gura lui, limba, ca 
o panglică subţire, neagră, flutura despicată la vârf, 
gustând mirosurile din aer. La un moment dat, își 
retrase pe neașteptate limba în gură și capul i se 
întoarse lateral, oblic, în sus. 

Prea târziu, însă. Ca o pedeapsă din cer, umbra 
tăcută a bufniței se prăvăli fără preaviz asupra 
șarpelui și ghearele ei, pumnale negre, șlefuite, i se 
înfipseră în gât. Fără niciun sunet, pasărea își luă 
apoi zborul circular în sus, cărându-și prada inertă, și 
se așeză pe scară, câteva trepte mai departe. Cu un 
ochi aţintit asupra leșului și cu celălalt neslăbindu-l 
pe Artur, pasărea începu să smulgă fâșii - fâșii din 
trupul pitonului. 

„Aici nimic nu este ce pare a fi. Incredibil, ce ușor 
îți poţi pierde minţile. Acum îi înţeleg pe bieţii băieţi. 
Talpa iadului, frate... Gheena..." Maiorul înghiţi în 
sec și simţi uscăciune. Ar fi dat orice să fi luat sticla 
de votcă cu sine. Privi în jos: poate că ajunsese la 
jumătate, judecând după numărul de becuri. „Curaj, 
bătrâne lup de mare! Ai făcut pariu că faci curăţenie 
aici, iaca, a sosit momentul". Nu s-ar mai fi mirat de 
nimic, nici dacă bufnita ar fi luat cu- vântul ca să-i 
ceară nu se știe ce, sau să-i spună că o cheamă 
Nastasia. Bufni în râs la gândul că o bufniță ăr putea 
avea numele „Nastasia". „Lasă închipuirile asta de 
om nebun, rămâi treaz și vigilent! Recită în minte 
ceva, o poezie, uite, ceva din Lermontov, acest mare 
om care a iubit libertatea mai mult decât orice pe 
lume. Cum era... Captivul... 

Daţi-mi fata cu ochi negri, Calul meu cu neagră 
coamă. Să sărut frumoasa fată... Să sărut... 


Oare cum era mai departe? Să sărut frumoasa 
fată... ah, fir-ar să fie, am uitat". Glasul limpede 
care îi răsună în clipa aceea sub ţeastă îl umplu 
instantaneu de o transpiraţie abundentă, rece. „Și 
pe cal sărind deodată / să m-avânt săltând în scări / 
către limpezile zări!" 

Artur se lipi cu pieptul de treapta rece de metal 
și rămase așa, tremurând încet, neîndrăznind să 
privească în sus. Ştia însă, simțea că vorbele 
acestea fuseseră emise din capul bufniței, sau ceea 
ce luase forma acelei păsări de pradă. Așteptă, cu 
respiraţia abia auzită, un atac fulgerător de sus. 
Oricând poate veni, fără nici cel mai mic zgomot. îi 
va ciuguli ochii și îl va arunca de pe scară. Acolo, 
jos, îl va ciopârţi, metodic, cu ciocul și cu ghearele, 
îi va ciuguli ficatul. Și pancreasul. Și inima. Burta 
lui va fi o bortă larg deschisă. Va duhni. Putoarea 
din el se va răspândi de-a lungul coridoarelor și 
puţurilor și va dura o săptămână până ce leșul lui 
nu va mai puţi. Pentru că nimeni nu mai trăia aici, 
nimeni nu va mai veni să-l ia si să-l îngroape în 
pământ creștinesc. Șobolanii - da, trebuie să fie, 
altfel cu ce se hrănea șarpele? - șobolanii îi vor 
roade degetele și îi vor scuipa verigheta. Și dinţii 
lui plombațţi vor zornăi ca mărgelele. 

„Mă cheamă Ivan". 

„Ah, desigur, trebuia să porţi un nume, dar de ce 
tot Ivan? Așa puţină imaginaţie au avut părinţii tăi?" 

Cobora treaptă după treaptă, cu ochii închiși. 
Pipăia cu vârful piciorului traversa următoare, 
palmele transpirate se încleștau alternativ pe ţevile 
reci și umede. Gâfâia. Cu cât se apropia mai mult de 
capătul de jos al puţului, cu atât se auzea mai 
puternic un zgomot de instalaţie defectă. O vâjâială 
de apă sub presiune și un gâlgâit de canalizare. 
Aruncă după un timp o privire în jos și tresări de 
bucurie: mai era un singur tronson, un singur bec. 
Căldura și umezeala crescuseră într-atât încât își 
putea stoarce cămașa în pumni. Ajuns jos, privi în 
stânga și în dreapta. Cele două ramuri ale noului 
coridor păreau că se pierd în întuneric. 


4 


Alese să meargă în dreapta. După douăzeci de 
pași, pe latura din dreapta a coridorului, apăru 
neașteptat o ușă metalică. Apăsă mânerul, aceasta se 
deschise ușor. Lumina puternică îl obligă să-și ducă 
mâna la ochi. Zeci de lămpi de neon coborau din 
tavan, suspendate la capete prin cabluri, deasupra 
unor mese de lucru. Mesele erau separate unele de 
altele prin niște geamuri de sticlă, toate fiind 
echipate la fel și etichetate cu un indicativ. Majori- 
tatea erau aliniate de-a lungul pereţilor, altele, unite 
frontal două câte două, erau dispuse pe un rând 
median ce 

traversa încăperea. Nu era nimeni. Se apropie de 
unul dintre acele separeuri. Văzu o cușcă cu un cobai 
ghemuit într-un colţ, un microscop, multe 
instrumente asemănătoare celor din cabinetele 
stomatologice: freză, burghiu, clești, oglinjoară, 
pensetă, tampoane, flacoane diferite, etichetate și 
aliniate pe marginea dinspre perete a mesei. Pe o 
consolă deasupra cuștii, cutii cu hrană pentru 
animale, apă. Existau totuși unele diferenţe între 
posturile de lucru. In unele cuști exista câte un cobai 
viu, în altele cobaiul era mort. Văzu și câteva din care 
animalul lipsea. Pe latura opusă intrării, cuștile erau 
mai mari și făcute din sticlă, înăuntrul acestora, sub 
pietre și coji de copac mărunţite, se putea observa, 
dacă te uitai mai atent, un mic șarpe cafeniu. 

Artur făcu turul salonului și ieși la fel de tăcut 
precum intrase. Continuă se meargă de-a lungul 
coridorului întunecat, atent să nu treacă, din 
nebăgare de seamă, pe lângă vreo ușă. După încă 
zece sau cincisprezece pași, aceasta se ivi, tot pe 
partea dreaptă. Apăsă mânerul clanţei. Ușa se 
deschise la fel de ușor, însă maiorul Stepano- vici 
rămase în pragul ușii, neplăcut surprins. In lumina 
orbitoare a lămpilor cu halogen fu întâmpinat de zeci 
de cuști, de data asta mult mai mari, în care stăteau 
ghemuite diferite vietăţi triste: iepuri, vulpi, câini, 
purcei, maimuțe și obișnuiţii șerpi, de data asta lungi 
de peste un metru. Lângă fiecare cușcă existau acel 
instrumentar chirurgical și diferite recipiente din 
sticlă închisă la culoare, toate acestea fiind însă 
considerabil mai mari decât cele din salonul 
precedent. Maiorul trecu pe lângă ani- 

male și încercă să le facă să iasă din starea de 
letargie. Unele reacționară slab, cele mai multe nu 
ridicară însă capul. Câţiva iepuri și câini erau deja 
morți. Șerpii erau însă vioi. Lângă unii dintre ei se 
vedeau oase, păr, dinţi și gheare regurgitate în mici 
grămăjoare. Unul se căznea încă să înghită un câine 
mai voluminos decât el. Se încolăcise strâns în jurul 
prăzii iar Artur putu număra șapte spire care se 
contractau succesiv. Cu fiecare contracție, trupul 
câinelui se alungea, în același timp subţiindu-se, ca 
urmare a ruperii oaselor și a expulzării organelor in- 
terne, prin gura larg deschisă. Stepanovici asistă 
oripilat la scena aceasta grotescă, încheiată după 
aproximativ zece minute cu  înghițirea pe 
nemestecate a întregului câine, care dispăru, 
centimetru după centimetru, în gura enormă a 
reptilei. Pe suprafaţa corpului șarpelui se mai puteau 
încă ghici, sub cele câteva protuberanţe rapid ni- 
velate, relieful craniului și al picioarelor victimei. 
Esofagul și stomacul reptilei fură apoi cuprinse de un 
peristal- tism violent. Contracţiile și răsucirile 
acestea nu durară însă foarte mult, ci se domoliră 
după alte cinci sau zece minute. La sfârșitul lor, 
jivina deschise iar gura și vomă un ghem de păr 
amestecat cu dinţi, gheare și fragmente de os. Cât ai 
lua în căușul palmelor, se gândi Artur, îngrozit de 
vederea acestui spectacol sălbatic. Tresări de aceea 
violent când auzi vocea din spatele lui. 

— Impresionant, nu? Șerpii sunt unele din cele 
mai fascinante ființe de pe suprafaţa pământului. 

în spatele lui stătea un bărbat impunător, cu 
înfățișarea războinică a unui satrap persan, coborât 
parcă din frizele 

babiloniene. Sub fruntea bombată, ochii de culoarea 
cafelei intens prăjite ardeau cuprinși de o frenezie 
vecină cu dementa. Părul negru, sârmos, pieptănat 
pe mijloc îi atârna în șuviţe ondulate pe spate iar 
barba neobișnuit de lungă, tăiată drept, îi cobora 
până la jumătatea pieptului. 

— Elias Cronus e numele meu, zise, întinzându-i 
mâna. Cronus, de la Cronos, titanul! râse el. Vă sunt 
profund îndatorat, domnule comandant, pentru 
onoarea ce mi-aţi făcut-o, pășind în spaţiul acesta, 
sacrosanct pentru mine, un fel de templu al științei. 

Artur strânse fără plăcere mâna moale, flască 
prezentată de onctuosul personaj. Deși se mai 
văzuseră ocazional prin campus, niciodată nu 
dăduseră mâna și nu discutaseră unul cu altul. 
Reticenţa lui Artur faţă de personalul civil, cauzată 
de aversiunea lui fată de tot ce însemnau relaţiile de 
muncă laxe și viața dezordonată pe care o intuia la 
aceștia, făcuseră ca șeful garnizoanei să nu dorească 
niciodată să interfereze cu oamenii îmbrăcati în » 
halate albe. Cu cât mai puţine contacte cu ciudațţii 
ăștia, își zicea, cu atât mai bine. 

— Permiteţi-mi să vă fiu ghid în fascinanta lume a 
ofi- dienilor, continuă Cronus. Ştiaţi că șerpii au avut 
la origine membre externe? Mâini și picioare, cum ar 
veni, râse el cu gura închisă. Cel mai vechi strămoș 
al lor a fost descoperit în America de Sud, în Peru, 
lângă cetatea Machu Pichu și avea patru membre 
vizibile, minuscule. A trăit în urmă cu o sută de 
milioane de ani. Unele zvonuri neconfirmate afirmă 
că ar mai exista și azi câteva rarisime 

exemplare din această specie arhaică. Astăzi, 
majoritatea șerpilor mai prezintă doar vagi urme ale 
centurilor sca- pulară și pelviană, ascunse sub piele. 
Haideţi, veniți cu mine și am să vă arăt 
performanţele formidabile de care sunt capabile 
aceste creaturi. 

Cronus îl conduse pe musafirul său în dreptul 
unuia dintre terarii. 

— Cea mai cunoscută personificare întruchipată de 
șarpe este, desigur, diavolul ispititor din grădina 
Raiului, zise persanul, apucându-l de braţ pe maior. 
Stepanovici simțea cu neplăcere, ca pe un fel de 
agresiune, strânsoarea ca un clește, intensificându-se 
în ritmul frazelor. Această istorie a conferit ordinului 
ofidienilor, în mod nedrept, o proastă reputaţie. 
Lucrurile nu stau, însă, deloc așa. Pe toate 
meridianele globului, continuă Cronus, culturile 
străvechi dezvăluie fascinația omului în fata acestor 
crea- » » 
turi, care au știut să iasă mereu învingătoare. 
Aztecii... ştiați, domnule maior, că aztecii venerau un 
șarpe cu pene, numit Quetzalcoatl, sau Steaua 
dimineţii? Cine e Steaua dimineţii, domnule 
Stepanovici? Cu siguranţă știți, sunteţi un om căruia 
îi place poezia, cunoașteţi simbolismul Luceafărului. 
Dar pe asta o știaţi, că Luceafărul este pomenit în 
Biblie de trei ori? Şi întotdeauna ca o personificare a 
lui Dumnezeu? „Ca luceafărul de dimineaţă în 
mijlocul norului", spune în Eccleziastic, așa va 
străluci Domnul Dumnezeu în inimile oamenilor. 
Quetzalcoatl, continuă Cronus, subliniind numele 
divinității aztece printr-o nouă strângere de cot, a 
fost născut de o fecioară. Vă spune ceva asta, 
domnule maior? Vă spune, cum să 

nu vă spună! Dar că a murit dându-și singur foc, ros 
de remușcare, fiindcă a căzut în ispită și s-a iubit cu 
o preoteasă virgină, asta nu cred că știaţi. 

Cei doi zăboveau câteva clipe în dreptul fiecărui 
tera- riu. Cronus își striga șerpii pe nume și aceștia, 
ciudat lucru, tresăreau și își deschideau ochii când se 
auzeau strigațţi. 

—  Șerpii pe care îi am aici sunt din familia 
pitonilor. Sunt  neveninoși. își ucid prada 
înfășurându-se în jurul ei cu propriul lor trup. Vă daţi 
seama ce înseamnă asta? Unul dintre aceștia... 

— Ce faceţi dumneavoastră aici, domnule Cronus, 
cu toate animalele acestea? îl întrerupse maiorul, 
aflat la limita răbdării și vizibil agresat. 

— Unul dintre acești pitoni, continuă Cronus, fără 
să dea atenţie interpelării, poate atinge chiar și zece 
metri, cum ar fi un exemplar din specia 
Broghammerus reticu- latus, pe care o să vi-l arăt în 
încăperea alăturată. Sunt animale de climă tropicală. 
Totuși, la adâncimea la care suntem aici, 
temperatura se menţine tot timpul anului la o valoare 
ce permite... 

Artur Stepanovici simţi că răbufnește. Mâna îi 
tresări involuntar. îi veni o poftă nebună să-i ardă un 
pumn în falcă. 

— Ce faceţi, domnule Cronus, cu toţi câinii și cu 
iepurii ăștia? V-am mai întrebat o dată. Și cu șerpii? 
Așa de mulţi? Ce naiba puneţi la cale aici? Nu că ar fi 
treaba mea, bătu el în retragere, dar trei dintre 
oamenii dumneavoastră... 

— Oh, domnule maior, dar nu sunt nici pe departe 
atât de mulţi câţi aș vrea eu. Ca să poţi crea o linie 
evolutivă prin selecţie controlată... Uitaţi, zise el, 
arătând spre unul din terarii, știaţi că șerpii masculi 
au două penisuri? Totuși, completă el râzând cu 
subînţeles, doar unul este întrebuințat la un moment 
dat! Ah! Nu mi-aţi spus ce impresie v-a făcut legenda 
lui Quetzalcoatl. Născut din virgină, căsătorit cu o 
virgină, mort și renăscut apoi din virgină. Ciclul 
cosmic care se reia, mereu, de la început. Naștere si 
moarte, a devora si a fi devorat... sublim, nu? 

Adăugă apoi, deschizând o ușă cu cheia pe care o 
scosese de pe un breloc: 

— Ce aţi vrut să spuneţi despre oamenii mei? 

Artur nu avu timp să-și aleagă cuvintele, căci Elias 
Cronus aproape că-l împinse într-o încăpere 
mirosind puternic a urină si fecale. 

— Ah, împuţitule, strigă el, ce-ai făcut aici, iar 
trebuie să rănesc după tine! El este Glykon, zise 
către Artur. Stati liniștit, nu mușcă. E blând ca un 
căţeluș. Glykon, fă te rog cunoștință cu domnul maior 
Artur Stepanovici. 

Artur simți că împietrește de groază uitându-se în 
direcţia privirii lui Cronus. De sus, de pe o traversă 
fixată deasupra capului său în pereţii camerei 
scăldate într-o lumină difuză, crepusculară, un șarpe 
gigantic se desfășura lent, spiră după spiră, fixându-l 
în tot acest timp cu ochii galbeni ca lămâia. Maiorul 
se retrase un pas și tresări la auzul ușii, al cărei 
zăvor se închisese în urma lor cu un clic, își întoarse 
privirile către Elias Cronus. 

— Vreau să ies afară, șopti. Acum! Deschide ușa în 
clipa asta, strigă, simțind apropierea unui atac de 
panică. 

Nu primi nidun răspuns. Cronus își ridică braţul 
drept, orizontal. Pitonul se încolăci pe el cu lentoare, 
legănân- du-și capul la stânga și la dreapta. Curând, 
șarpele ajunse cu botul în dreptul gurii lui Cronus. în 
acel moment, ambii își scoaseră limbile afară de gură 
și Artur privi scârbit cum toată scena devenise un 
sărut aberant. 

— Dragul meu, zise Cronus, Glykon este un piton 
civilizat. Nu s-ar deda la acte antisociale. Nu-i așa, 
scumpule? zise, întorcându-se către reptilă. Ştii, nu 
mă îndoiesc, dragă domnule comandant, cine este 
Glykon. Șarpele-zeu al vechilor greci, ocrotitorul de 
ciumă, pupilul lui Esculap, cel născut dintr-un ou 
spart cu pumnul de profetul Alexandru pe plaja din 
Abonothykos... Abia ieșit din ou, tânărul zeu a 
început să crească într-o zi cât alţii într-o mie și într- 
o singură săptămână a devenit un efeb cu plete 
blonde ca spicul copt de grâu. Frumoasă istorie, nu-i 
așa? Glykon, arată-i și lui Artur sărutul șerpesc. Vrei? 

Pitonul își retrase limba și își îndreptă capul rapid 
către maior, care stătea cu spatele lipit de perete. îl 
privi bănuitor, sever, cu o expresie care părea, în 
chip bizar, nemulțumită, mustrătoare. „Nu-i plac", își 
zise Artur și o transpiraţie rece, abundentă i se 
prelinse pe gât în clipa în care îi deveni clar că în 
următoarele minute va deveni dna lui Glykon. 
Neașteptata schimbare în atitudinea lui Cronus, care 
i se adresa acum familiar, patern, nu prevestea nimic 
bun. îi trecu prin minte că fiarele astea simt mirosul 
fricii, de fapt damful transpiraţiei, care le scoate din 
minţi. 

Pitonul începu să se înfășoare în jurul lui Artur, 
trupul șarpelui acoperind fidel fiecare centimetru din 
conturul 

corpului acestuia. Bărbatul simţi pe mâini și pe piept 
pielea catifelată și rece, palpitând. Respira cu tot mai 
multă dificultate, iar inima îi bătea galopant. Ajunsă 
cu botul în dreptul ochilor lui Stepanovici, reptila se 
retrase din jurul pieptului acestuia, cam la o 
jumătate de metru, continuând să-l privească fix în 
ochi. Fălcile i se căscară cu len- toare, monstruos de 
largi, dezvăluind tubul larg al esofagului musculos și 
cei doi canini arcuiţi spre înăuntru. In momentul 
acela, Cronus se interpuse între reptilă și om și cu un 
gest brutal îi descheie cămașa acestuia, lăsându-l cu 
pieptul gol. Artur își dădu ochii peste cap și leșină 
moale în braţele persanului, când primi pe gură 
sărutul apăsat și limba acestuia, ca o moluscă 
umedă. 


5 


Deschise ochii în beznă. Nu știa unde se află. Nu 
putea rememora cele petrecute în ultimele două ore. 
După câteva minute își aminti că plecase în căutarea 
lui Elias Cronus prin tunelele din subsolul Insulei 
Şerpilor. Apoi, îi apărură imagini fulgurante, cu 
animale bolnave, zăcând sub o lumină orbitoare. Pe 
urmă, simţi teroare. Nimic alt- ceva, oricât se 
strădui. Nu era momentul să-și amintească unele 
lucruri, ca de pildă cum ajunsese în locul în care se 
afla. Cu timpul, își zise, vor ieși la lumină și acelea. 

Acum, auzea în imediata lui apropiere un vuiet ca 
de cascadă. 

Localiză rapid sursa zgomotului: o încăpere lipsită 
de usă, la nici zece metri de el, din care răzbătea o 
lumină palidă, portocalie. Prin golul ușii răzbătea pe 
coridor un nor de aburi. Se apropie, prudent și i se 
confirmă bănuiala: un grup sanitar, niște dușuri și o 
ţeavă spartă, prin care ţâșnea o arteziană de apă 
clocotită. Băgă prudent capul în interior și apucă să 
vadă niște pereţi măcinaţi de o igrasie atât de 
avansată, încât miceliile mucegaiului căpătaseră 
diferite culori, de la albastru la portocaliu, trecând 
prin galben și verde, probabil în funcţie de compo- 
ziția apei de mare și a tencuielii. Ridică privirile spre 
tavan și atunci simţi realmente un sloi de gheaţă în 
picioare: de plafonieră atârna un cadavru. Sub 
spânzurat se afla un scaun răsturnat. Scena era cu 
atât mai grotescă, cu cât cadavrul era complet gol. 
Hainele mortului zăceau aruncate într-un colţ al 
sinistrei încăperi. 

Artur își adună ultimele resurse de energie. Se 
afla la patruzeci sau cincizeci de metri sub stâncă, 
într-un labirint al nopţii și al nebuniei. O entitate 
diabolică transformase oamenii în animale sau 
animalele în oameni. O plasă halucinantă fusese 
aruncată asupra oricărei fiinţe vii care se nimerise în 
acest perimetru, și tot ce fusese prins sub aceasta 
fusese supus unui proces de devorare. Ezită. Strânse 
din dinţi, înăbusindu-si un reflex de vomă. Se apropie 
de spânzurat, ridică scăunelul în picioare și se sui pe 
el. Corpul nu era încă rigid. Deznodă funia cu 
ușurință și observă că omul lăsase un capăt de care 
se putea trage. Prinse cadavrul în braţe, moment în 
care simţi din nou aceiași fiori de groază în spinare: 
din gura 

deschisă i se scurgea un fir de salivă de culoare 
pastelată, un albastru-verzui electric. 

Picăturile de salivă căzute emiteau o lumină slabă, 
câteva secunde, după care se stingeau. Artur îl 
întinse pe jos și îi ascultă inima. Nu se auzea mai 
nimic, sau poate că vuietul apei din grupul sanitar 
era mult prea puternic, îl târî afară, trăgându-l de 
mâini. Când îl trecu pragul, sinucigașul își deschise 
brusc ochii imenși, inumani, ale căror comee păreau 
invadate de un abur albăstrui, aceeași substanță 
translucidă, fosforescentă care i se scurgea și din 
gură. Maiorul începu imediat manevrele de resusci- 
tare: îl lovi cu pumnul în piept, îi presă sternul, vru 
să-i facă chiar și respiraţie gură la gură, dar se opri 
la jumătatea gestului. Nu-i venea să se atingă cu 
buzele de scurgerea aceea lipicioasă. Stătu așa, 
îngenuncheat, lângă trupul gol, câteva minute, 
încercând să înţeleagă situaţia. Nu știa ce să facă. 
Să-l lase aici și să fugă la suprafaţă cât mai curând? 
Era cel mai sănătos lucru cu putință. Toată insula 
asta trebuia distrusă. O bombă atomică! Se gândi 
apoi să acopere trupul gol, să-l îmbrace cu hainele 
lui, uitate în baie. Omul voise, desigur, să facă un duș 
și instalaţia fiind defectă, se opărise cu apa fierbinte. 
„Nu este asta un motiv serios de sinucidere, băiete, 
ai noroc că am venit la timp si că te-am salvat. Pari 
chiar viu, lasă că te faci tu bine. Artur, ce suflet poţi 
să ai, dacă ţi-a trecut prin cap să lași băiatul ăsta să 
moară aici, mâncat de șobolani?". 

Privi la chipul tânărului, avea o faţă ovală, plăcută 
în definitiv, dacă făceai abstracţie de ochii de 
salamandră. Obrazul îi era încadrat de o barbă 
subţire, blondă, iar 

părul bogat, de un auriu luminos, îi ajungea până la 
umeri. Maiorul oftă, se ridică și intră din nou în 
camera igrasioasă, luă hainele de jos și reveni pe 
coridor. Tânărul nu se ridicase și nu-și schimbase 
poziția. De fapt, Artur nu mai putea fi sută la sută 
sigur. Așa îl lăsase, cu mâna dreaptă sprijinită pe 
abdomen? Hmm, nu mai contează, își zise, și începu 
să-l îmbrace, operaţiune care i se păru foarte 
anevoioasă din cauza lipsei de cooperare a lui Jamie. 
Hopa! Jamie? De unde știa că îl cheamă Jamie? Privi 
bănuitor la omul pe care îl sprijinea acum cu pieptul, 
în timp ce-i trăgea pantalonii pe picioare. „Ajută-mă 
și tu, măi băiete, nu mai sta ca o momâie proastă!" își 
zise, și într-adevăr Jamie se conformă, împingându-și 
piciorul drept pe cracul pantalonului. 

— Așa, puiule, rosti cu voce tare, și vorbele i se 
părură stranii, nefirești, ca si cum nu s-ar fi cuvenit 
să vorbească în caverna asta, în care gândurile 
circulau de la unul la altul cu ușurința cu care bei 
apă. îl hurducă pe Jamie în spate și continuă se 
meargă înainte pe coridorul care se pierdea undeva 
în depărtare, luminat de aceleași becuri, pe jumătate 
acoperite cu cadavre de insecte. Pe jos se vedeau din 
loc în loc stropi din acea substanţă fluorescentă 
albastru-verzuie, care aveau tendința de a aglutina, 
judecând după pârâiașele care se formaseră pe 
alocuri, dând naștere unor băltoace care deveneau 
din ce în ce mai mari. Artur pășea cu tot mai multă 
dificultate printre ele, nevrând să se atingă de mâzga 
aceea, lucru aproape imposibil. Tocmai când era pe 
punctul de a face cale întoarsă, văzu o lumină roșie 
aprinsă în faţa lui, la șase sau 

șapte metri depărtare. Privi cu atenţie și realiză că 
este o lampă de atenţionare, fixată deasupra unei uși 
metalice care bara capătul coridorului. Individul pe 
care îl purta în cârcă se smuci atunci violent și căzu 
în picioare. Se împotrivi cu toată puterea și la un 
moment dat scăpă din mâinile lui Artur și atunci se 
așeză jos, cu picioarele încrucișate. Maiorul îl lăsă în 
plata Domnului și privi cu atenţie spre ușa aceea, din 
spatele căreia se auzea un sunet grav, metalic și 
totuși melodios. O dominantă în Fa major, cu 
armonică în terță majoră, ba nu, în chintă, îi trecu 
prin minte lui Stepanovici, care nu studiase niciodată 
muzica, dar nu se miră, totuși, câtuși de puţin de 
noile sale cunoștințe, dobândite atât de facil. De jur- 
îm- prejurul tocului ușii se vedea un fir extrem de 
subțire de lumină albastru-violet. Pe ușă întrezări, în 
semi-întuneric, cu mare greutate o tăbliță pe care 
scria ceva. Mai făcu un pas, cu multă greutate, cu 
mișcări aproape infinitezimale. Apropierea de ușa 
aceea îi fura minţile și identitatea, la propriu. Cu 
fiecare milimetru, o pată de întuneric, mai bine zis de 
uitare i se așeza pe conștiință, cu atât mai dens cu 
cât se apropia de capătul culoarului. Se opri exact în 
momentul acela în care, dacă ar mai fi înaintat cu un 
centimetru ar fi uitat complet și definitiv cine era. 
Patru metri, doar atât îl mai despărțeau de ușă. 

Artur se întoarse pe călcâie și se îndepărtă, 
constatând cu ușurare că apăsarea aceea psihologică 
se atenuează proporţional cu depărtarea de capătul 
coridorului. Docil, Jamie îl urma cu un pas înapoia 
lui, fără niciun cuvânt. Ajuns din nou în fața puţului 
prin care coborâse, maiorul 

îi făcu loc ciudatului său companion să o ia înainte pe 
scară, amintindu-și de întâlnirea cu înaripata cea 
gânditoare. Jamie începu să urce scara cu ușurință, 
lăsându-l pe Artur mult în urmă. Fără alte incidente, 
ajunse și acesta după ceva timp sus, la nivelul minus 
unu, unde erau garsonierele personalului. Jamie, așa 
cum era de așteptat, stătea în picioare, imobil și 
tăcut, lângă gura puţului. Maiorul îl apucă de umeri 
și îl răsuci cu fața către ieșire, îm- pingându-l ușor. 
Tânărul începu să pășească oarecum mecanic, ca 
întors cu cheia. în dreptul garsonierei unde îl lăsase 
dormind pe Sergiu, maiorul se opri și apăsă clanţa, 
fără zgomot. împinse apoi ușa încet, pe nesimţite, și 
băgă capul prin deschizătură. Sergiu stătea pe pat, în 
capul oaselor. Lângă el, așezați pe cele două scaune, 
Toni și losif. 

Discuţia dintre ei se opri brusc la vederea 
ofițerului. 

— Domnule maior, zise Lostriţa Sergiu după o 
tăcere stânjenitoare, noi am vrea să vă spunem ceva. 
Intraţi, vă rog. 

Artur împinse ușor ușa și rămase în prag, 
neîncrezător. 

— Noi, continuă Sergiu, văzând că Artur întârzia în 
pragul ușii, noi, adică eu, profesorul Geamalinga 
Anton și losif Samusi, astăzi la ora două după amiază, 
vrem să părăsim insula. Definitiv. Am lăsat demisiile 
noastre în sala de mese. 

Maiorul Stepanovici rămase descumpănit. întoarse 
capul. Jamie, ale cărui plete bălaie fluturau în 
curentul de aer de pe coridor, ieșise din starea aceea 
placidă și dădea semne de ușoară agitaţie. Tânărul 
deschise gura și arti- culă cu greutate, ca și când ar 
fi avut fălcile încleiate: 

— înţeleg, răspunse Stepanovid. Eu nu pot să vă 
opresc. Desigur, dumneavoastră știți mai bine care 
vă sunt condiţiile contractuale. E posibil ca, venind 
aici, să nu fi semnat pentru niciun fel de obligații. 
Dar ordinele mele... 
își înfipse mâinile în șolduri și rămase așa, cu 

picioarele depărtate, barând ostentativ golul ușii. 
Atitudinea lui surprinzător de neprietenoasă îi făcu 
pe cei trei să intre în defensivă. Geamalinga se 
ridică și începu să dea roată în jurul micului spaţiu 
liber, dintre masă și pat, cu capul în piept. losif, pe 
a cărui fizionomie, care părea o carte deschisă, se 
perindaseră în câteva clipe surpriza, dezamăgirea 
și apoi panica, se ridică și el în picioare și începu 
să caute cu ochii o inexistentă portiță de scăpare. 
Sergiu, care păruse până în acel moment 
purtătorul lor de cuvânt și cel mai curajos dintre 
cei trei tocilari, păli și îngăimă câteva cuvinte 
bâlbâite, neinteligibile. 


— Ordinele mele, co ținuă Artur, spun câă.acest 
pbieciiv esţe secret de at si nici vrabia nu 
trebuie sa zboare » 


de aici, dacă vrabia cunoaște ce se petrece în 
subteran. 

Maiorul își făcu rapid o evaluare a situaţiei 
tactice și decise că este cazul să alerteze plutonul. 
O treime dintre băieți dormeau în camera de 
gardă, aflată în pavilionul A de la nivelul zero. A 
doua treime, în același pavilion, juca poker și 
socializa pe telefoane. Cea de a treia parte, 
respectiv șase santinele, se aflau în tot atâtea 
posturi de pază. Toate la suprafaţă. întinse mâna 
stângă, imperceptibil, către buzunarul din spate al 
pantalonilor. Shortcut- ul aplicaţiei de alarmare 
era pe primul ecran al mobilului. 

Nu trebuia decât să scoată telefonul din buzunar, să 
deblocheze ecranul și să... 

Artur își blestemă decizia de a ţine telefonul în 
buzunarul închis cu un nasture. Pipăi relieful 
aparatului prin stofa cazonă și cu trei degete 
deschise cheutoarea. Introduse aceleași trei degete 
în buzunar. Atins, telefonul scoase un sunet de 
alertă. Maiorul nu auzi însă piuitul. Lovitura în 
tâmplă îl trimisese pe loc în lumea viselor. 


6 


— Nu mă înţelegeţi greșit, domnule maior 
Stepano- vici. Eu, adică noi... se bâlbâi Sergiu 
Lostrița, hmmm... eu nu sunt o persoană violentă. 
Câtuși de puţin. 

Glasul inginerului se auzea de undeva dinspre 
colțul nevăzut al încăperii. Artur încercă să se 
răsucească, stătea cu faţa în sus, dar nu izbuti. Când 
își revenise în simţiri, constatase că era legat 
zdravăn, chiar nejustificat de tare, cu prea multe 
noduri și sfori petrecute în cruciș și în curmeziș. De 
parcă ar fi fost Hudini. 

— Sunt un tip introvertit, continuă Sergiu cu glas 
domol, chiar nostalgic, dar am câteodată reacții 
excesive. 

Destăinuirile lui începură să curgă fără grabă, ca 
și cum s-ar fi aflat la psiholog. 

— Din cauza asta am și prieteni puţini. Eu nu 
vreau să deranjez pe nimeni, iar dacă cineva 
încearcă să se apropie de mine, mă simt, cum să 

Mă retrăgeam în mine însumi, continuă el, cuprins 
de o neașteptată melancolie, pe când eram acasă la 
părinţi, în cămăruţa mea, unde citeam reviste si 
almanahuri science-fiction din vremea copilăriei, iar 
uneori mă uitam la câte-un film. Nu știu cât de mult îi 
interesează pe alţii destăinuirile mele, dar mie îmi 
face bine să vorbesc despre asta. Am adunat atâta 
mizerie în mine... Așadar, vă invit să ascultați, oricum 
nu avem ce face până la venirea șalupei de la ora 
paisprezece. Pe vremea când eram eu elev la liceul 
din Dumitrești, județul Ismail, mai eram încă fânul 
videocasetelor. îmi plăceau imaginea aceea fluidă, 
culorile calde și filmele din anii nouăzeci, cu per- 
sonaje și mașini adevărate, nu desenate pe computer. 
Am evitat să intru pe Facebook. Chiar și după aceea, 
când m-am mutat la București, singura mea prezenţă 
în real a fost, o vreme, un televizor JVC, cu tub. 
Cumpărat la se- cond-hand. Când telecomanda s-a 
stricat, televizorul rămăsese pe un program turcesc 
de divertisment. Câţiva ani m-am uitat, fără să 
înțeleg nimic, mai mult din inerție, la emisiunile 
acelea în care un individ care se dădea hazliu spunea 
bancuri, râzând de unul singur. 

Maiorul gemu tare. încercă să-și elibereze mâinile. 
Ar fi vrut să-i ceară idiotului să-i slăbească legăturile, 
simțea deja înțepături în palme. Din gura lui, peste 
care se afla o batistă legată strâns, nu ieșeau decât 
mormăieli confuze. „Vor plăti pentru asta. Pentru 
tortură. îndată ce mă voi elibera". 

— Dar să revin la Dumitrești. Nu sufeream din 
cauza singurătăţii, reluă Sergiu, fără a băga de 
seamă gemetele 

prizonierului. Mi se părea un lucru periculos și inutil 
să ies din crisalida aceea țesută din spaime și 
prejudecăţi. Visam uneori cu ochii deschiși la o iubire 
absolută, ce- lestă, pe care destinul mi-o va aduce-n 
cale la vremea potrivită. De cele mai multe ori, însă, 
refuzam să-mi fac proiecte. Mă înspăimânta însăși 
ideea de destin. N-aș fi putut să identific cu precizie 
natura acelor gânduri depresive. Era un amestec 
amorf de sentimente obscure, nedecantate. Mă 
temeam de vise, de profeţii, de linia vieţii, de tarot, 
de Baba Vanga, de zaţul din cafea, de lună și de 
stele, de zodii și de păsări. Tot ce mișca în univers pe 
traiectorii mai mult sau mai puţin întâmplătoare îmi 
transmitea mesaje agresive din viitor. Meteoriţii nou 
descope- riți aveau întotdeauna tendinţa de a se 
ciocni cu pământul. Topirea ghețarilor, El Nino, 
gaura din ozon, mercurul din pește, Sfârșitul Lumii, 
toate aceste spaime se acumulau zi de zi și 
construiau un dig de noroi între mine și restul lumii, 
în spatele căruia mă chinuiam în tăcere. Eram terifiat 
la gândul că voi muri pe neașteptate. 

— Cine-i baba Vanga? 

Jamie, care se așezase turcește pe jos, asculta cu 
gura căscată vorbele lui Sergiu. îl dezarmase pe 
maior îndată ce acesta căzuse la pământ, și acum se 
juca cu pistolul acestuia, întorcându-l pe toate 
părțile, montându-i și de- montându-i încărcătorul. 

— Era vârsta trezirii instinctelor mele sexuale, 
continuă Sergiu. O prezicătoare, făcu, în direcţia lui 
Jamie. Lasă pistolul acela din mână, până nu e prea 
târziu. în absenta oricăror tentatii, neavând în satul 
meu natal nici » » ' 

cinematograf, nici discotecă, mintea mea broda 
scenarii. Cum ar fi să o aduc pe Margot, colega mea 
de bancă, în pat la mine? Când ar fi cel mai bine? 
Ziua sau noaptea? 

Datorită firii mele introvertite nu-mi făcusem prea 
mulți prieteni, așa cum v-am zis. Exceptându-l pe 
losif Samusi, desigur, cu care eram vecin. Lipsa 
prietenilor mi-a fost compensată de sosirea în sat a 
lui Anton, profesor suplinitor pe vremea aceea, care, 
văzând pasiunea mea pentru fizică, a ajuns, în scurt 
timp, să mă trateze ca pe un egal de-al său. Nu-i așa, 
Toni? Zi că nu-i așa! 

— Adevărat, erai un mic geniu, confirmă Toni 
Geama- linga. Ştiai unele lucruri de care eu nici nu 
auzisem. De pildă, vorbeai despre materia „tigroidă". 
Foarte bună intervenţia ta la lecţia despre mecanica 
cuantică. Chiar și acum mă întreb de unde mama 
naibii auzisesi de chestiile t 


astea. 
literat MURE Pico fa Ohisti cBaȘi SA să a SPT 
incolțut in mine » » 


și m-a atras spre cercetare în domeniul fizicii 
particulelor. La Toni mă duceam de obicei după ora 
10 seara, reluă Sergiu, adresându-se lui Stepanovici. 
Profesorul ocupa o cămăruţă de burlac de unde avea 
acces la o mică bucătărie, în care putea să-și facă o 
cafea la ibric sau să-și fiarbă două ouă moi, 
dimineaţa. Lua prânzul la cantina liceului, iar seara 
mânca salam și conserve cu fasole cu cârnaţi, la el 
acasă, pe masa acoperită cu un ziar. In vremea aceea 
încă se mai comporta ca un student căminist. Nu te 
supăra, Toni, dar așa e, mai ales că diferența de 
vârstă dintre tine și noi, elevii de-a doișpea, era 
aproape neglijabilă. 

Slab, cu părul lins, cenușiu, și ochii negri și vioi ca 
ai unui animal de scorbură, cu o ţigară veșnic 
atârnată în colțul gurii, domnul profesor își croise o 
mască de om hâtru, deși, înăuntrul lui, eu intuiam 
ceva, ca un vierme care îl rodea, un soi de melancolie 
sau de regret. La piciorul mesei stătea o damigeană 
cu vin roșu din care turna în pahare cu o mână din ce 
în ce mai nesigură. Vinul avea un parfum sălbatic, 
astringent, de struguri de boltă, din aceia cu boabele 
mici și negre. Când ducea ţigara la gură, ziceai că 
vrea să o mănânce. O ţinea între două degete, dar nu 
ca toată lumea, prinsă între vârfuri, lângă unghii, ci 
la baza degetelor. Trăgea din ţigară cu poftă, își 
închidea ochii și faţa i se lumina de plăcere când 
trăgea fumul în piept. Cu toate astea, la sfârșit, se 
strâmba dezgustat, strivind mucul în scrumieră. 
Alternanţa stărilor exaltate și depresive care se 
succedau pe chipul lui, din ce în ce mai rapid, pe 
măsură ce damigeana se golea iar stropii roșii de vin 
se înmulţeau pe ziar, îi adăugau un fel de tușă 
vulnerabilă, care mă făcea să fiu solidar cu el și să-i 
plâng de milă, pe umeri. 

— Hai, frate, că nu eram chiar așa, acum vrei să 
mă faci, că eram alcoolic! Adu-ţi aminte cum borai, 
eu n-am vomat niciodată la băutură. 

Sergiu păru să nu audă împunsătura. Continuă, 
mai tare și apăsat: 

— Nu-mi lăsai paharul să mi se odihnească gol 
înainte sau ţigara să mi se stingă, uitată în 
scrumieră. Acesta nu e un reproș, Toni, să știi. E 
purul adevăr. Ai făcut din mine un vicios, un 
desfrânat, un alcoolic și un drogat. 

Chestia, știi care e? Că nu-mi pare rău. Viaţa mea era 
de rahat înainte să te cunosc pe tine. Domnul 
profesor, continuă Sergiu, adresându-se lui Artur, îmi 
arunca pachetul de ţigări în poală, cu o privire care 
voia să spună: „servește-te, asta nu e nimic pentru 
mine". Făcuse facultatea în România, la Iași, și încă 
nu-și revenise complet din starea aceea de derută, de 
șocul desprinderii de viaţa boemă din studenţie, pe 
care ar fi vrut să o mai prelungească un pic, măcar 
cu unul sau cu două semestre. „Sergiule, parcă am fi 
niște vase comunicante, eu tom în mine si tu borăsti 
pe dinafară", zicea, rânjind, când mă năpusteam pe 
ușă în patru labe, cu voma umflându-mi obrajii. 

— Bă, nu mai da din casă, că te pocnesc! 

Artur încetase să se mai foiască și trăgea cu 
urechea la destăinuirile lui Sergiu, care făcea scurte 
pauze la fiecare două minute ca să ducă sticla de 
votcă la gură. 

— Creierul meu parcă se lichefia în acele 
momente, reluă el, fără să se sinchisească de 
întrerupere, parcă  dobândea consistenţa unei 
gelatine. Frazele lui mi se păreau pe moment extrem 
de coerente, pline de semnificaţii, purtătoare ale unei 
adânci înţelepciuni, deși, în secunda următoare, îmi 
era imposibil să-mi mai amintesc vreo ide. O lua 
razna prin teoriile savante și mă persecuta cu for- 
mule, pe care mi le implanta în urechi cu un soi de 
plăcere perversă. Idolii lui, indivizi precum Mărie 
Curie, Louis de Broglie sau Erwin Schroedinger, 
bănuiesc că n-ai auzit de ei, au fost niște savanți, 
parcă stăteau la intersecţie cu palma ridicată, ca 
niște agenţi de circulaţie și dirijau mașinile și 
pietonii. Stop, actele dumneavoastră la con- 


57 


GLYKON Florin Giurcă 


trol, zicea Einstein, aţi depășit viteza legală a 
luminii! Stop, ţipa Bohr, n-ai respectat legea mea, 
care cere ca impulsul unui obiect în mișcare să fie 
egal cu „n" ori h supra doi pi, unde h este constanta 
lui Max Plank. Ajunsesem să înțeleg perfect, sau așa 
mi se părea, sub efectul îmbiba- tiei alcoolice, 
ecuaţia de undă a lui Schroedinger. însuși numele 
fizicianului, ca un scrâșnet de dinţi, îmi răsuna difuz 
și totuși extrem de clar, sub fruntea îngreunată. 
Louis De Broglie, cel care demonstrase existența 
unei unde asociate oricărei entități materiale, bătea 
cu creionul în catedră: „înţelegi, Sergiu, unda lui 
Schroedinger este o oscilație imaterială, întinsă în 
spaţiu, înconjurând entitatea respectivă. Trăim într- 
un univers oscilatoriu, vălurit". 

Vomam cu jeturi viguroase vinul roșu, spumos, 
după care mă linișteam și-mi aprindeam o ţigară, 
trântit în pat, cu capul dat pe spate. „Cum stai cu 
femeile, mi-a zis atunci profesorul, e bună tare 
Margot, are niște ţâţe cât damigeana, când o scot la 
tablă tre' să stau pe scaun după catedră, că simt că 
mi se scoală. Nu știu cu cine și-o trage, am auzit că a 
făcut un avort, bănuiesc că tu știi ceva de treaba 
asta, nu?" 

— Când am zis eu asta, băi, nu ţi-e rușine să minţi? 
Anton sări de pe scaun și-l apucă de guler pe Sergiu, 
scu- turându-l. Acesta se feri, râzând. îl împinse pe 
profesor, care se dezechilibră și căzu peste Artur. 
Acesta gemu și se întoarse pe o parte, încovoindu-se 
de durere. Scuze, domnule maior, exclamă jenat, n- 
am vrut! 

— Chiar nu știusem chestia asta despre Margot, 
cum că și-o trăgea cu altul, își continuă, 
imperturbabil, Lostriţa 

destăinuirea, a fost foarte dureros pentru mine când 
l-am auzit. în vara ce tocmai se terminase, în timp ce 
părinţii mă lăsaseră singur acasă, ei fiind plecaţi la 
Slănic Moldova, unde își tratau rinichii și ficaţii cu 
ape puturoase, reușisem s-o aduc, în sfârșit, pe 
Margot la mine în pat. Imaginea asta care mă 
bântuise în fiecare noapte până la obsesie, Margot, 
goală, între cearceafuri, caldă și bronzată, având o 
pernă îndesată sub șale, s-a materializat, incredibil, 
în acea după-amiază de august, în penumbra 
jaluzelelor trase, când, afară, în curte, losif se zgâia, 
cu mâinile căuș în jurul ochilor, încercând zadarnic 
să zărească ceva pe geam. 

— De ce minţi, se apără losif, nu-i adevărat, n-am 
făcut asta. Sergiu, ești măgar, să știi! 

— Ba tu ești un măgar nesimţit și pervers. Mă 
uitam la trupul dinaintea mea, continuă Sergiu la fel 
de  înverșunat, încercând să memorez pentru 
totdeauna toate detaliile acelea ale anatomiei 
feminine, detalii pe care până atunci doar le bănuiam 
și pe care le asamblam piesă cu piesă în imaginaţie, 
fiecare cută de piele, fiecare fir de păr, pentru ca 
apoi să le explorez într-un fel de delir obscen și 
depravat. îi simțeam mirosul, un miros cu totul nou, 
neobișnuit, care nu știam dacă trebuie să-mi placă 
sau nu, dar care, odată cunoscut și gustat, a devenit 
după aceea încă și mai imperativ, mai tulburător 
decât imaginea vizuală. Margot se uita în tavan, 
așteptând ca eu să întreprind ceva, habar n-aveam 
ce, atâta vreme cât nici nu puteam să pun mâna pe 
ea, deoarece simțeam că m-ar frige, da, asta era 
senzaţia. îmi era teribil de frică, deși re- 

petasem asta de mii de ori cu ochii închiși. îmi era 
teamă că visul se va spulbera, ca întotdeauna, într-o 
băltoacă lipicioasă, înainte de a-i putea sonda până la 
capăt, cu micul scafandru, tenebrele fierbinţi, ca să 
mă trezesc apoi cu capul cufundat în pernă, scuturat 
de spasme. 

Anton trăgea adânc din ţigară, cu ochii mijiţi, 
zâmbind batjocoritor, iar ţigara lui sclipi intens în 
penumbra încăperii luminate de becul prăfuit din 
tavan, împestriţat cu rahat de muște. 

—Toată lumea știa, dragul meu, cum ţi-ai dat tu 
drumul ante portas, pe cearșaf, stai liniștit. Eu știu 
povestea asta de la Margot, și cum mi-a spus-o mie 
cred că le-a spus-o și celorlalţi băieţi care au invitat- 
o, ocazional, la ei acasă. Când părinţii lor erau 
plecaţi în stațiuni, desigur. 

Sergiu sări din scaun și-l privi ameninţător pe 
profesor, cu ochii injectaţi și cu venele tâmplelor, 
umflate. Ridică mâna dreaptă și în clipa următoare 
sticla de votcă, acum pe trei sferturi golită, își luă 
zborul în direcţia lui Toni, spărgându-se cu un pocnet 
sec în momentul în care atinse peretele. losif se 
aruncă intempestiv, din spate, în cârca lui Sergiu și 
amândoi se rostogoliră pe podea, antre- nându-l în 
cădere și pe Toni. în busculada creată, interveni la 
un moment dat și Jamie, care începu să care pumni și 
picioare în cine nimerea. Curând, mica încăpere fu 
devastată de cei patru bătăuși, care începură să 
arunce unul în altul cu scaune, cu tigăi și cu ce mai 
nimereau, ca în filmele western. 

După un timp, Jamie își alese ca adversari pe Toni 
și pe losif, care încălecaseră pe Sergiu, și în timp ce 
unul îl 

ţinea imobilizat, cu mâna răsucită la spate, celălalt îi 
căra pumni în ceafă. Setea cu care cei doi îl loveau 
pe Sergiu depășise binișor faza caftelii amicale. 
Victima, plină de sânge, abia mai mișca. Jamie 
atașă încărcătorul la pistol, cu un zgomot plin, 
metalic. Armă și tinti. Anton rămase ca paralizat, 
văzând ţeava pistolului la nici o jumătate de metru în 
fața nasului. Sergiu, profitând de slăbirea strânsorii, 
se întoarse cu greu cu fața în jos, gemând, când 
bubuitura aproape că îi sparse timpanele. Liniștea 
mormântală care se lăsă instantaneu fu în- t 


treruptă peste abia zece sau cincisprezece secunde 
de gâfâielile șuierate care ieșiră din cele patru 
gâtlejuri și de urletul de durere al lui Jamie. 

Vântul puternic și constant dinspre nord culcase 
firele scunde de rogoz la pământ și întreaga pășune 
arăta ca pieptănată. „Nişte capre ar face minuni 
aici", gândi Sa- muel, lipindu-și nasul de geam. 
Respirația lui aburea ritmic un sector de cerc pe 
sticla rece, chiar în dreptul buzelor. Atinse cu limba. 
Rahat. în zarea albastră, pescăruși albi. Plictiseală. 
Nu mai vine odată vara aia! 

Jucătorii de table născoceau rime indecente pentru 
toate cifrele de la unu până la șase. Zornăitul 
cubuleţelor de bachelită pe scândura lustruită de fag, 
enervant lucru! 

— Bă, 'tu-vă-n gură de lăbari, mai frecaţi mult 
zarurile alea? 

tunel! 

Din trei în trei minute un yal ajungea până sus, 
deasupra falezei și arunca în aèr un evantai de 
spumă. Samuel cronometrase. îsi făcuse de lucru 
cu ceasul. Avea un ceas $ 


elveţian, cumpărat din prima soldă primită aici pe 
Zmeinii Ostrov. Un Atlantic cu trei cadrane 
interioare si trei cheite, cu care putea să 
pornească și să oprească după dorinţă un 
cronometru cu două funcţii: măsurarea selectivă 
sau aditivă a intervalelor de timp. Totul absolut 
mecanic, din rotițe. Ai naibii elveţieni, daţi 
dracului. îl comandase pe internet și i-l aduseseră 
cu elicopterul, săptămâna trecută, si încă nu se 
mai sătura să si-l scoată de la mână si să-l admire, 
minute în șir. „100 M" avea ștanţat pe spate, „asta 
înseamnă că rezistă la scufundări până la o sută de 
metri". „Nici n-am cum să ajung eu la adâncimea 
aia. Cel mult trei - patru metri, aici, la mal. Abia 
aștept să se încălzească apa și să încep să fac 
scufundări", îşi zise Samuel, savurând cu 
anticipație momentul în care va opri cronometrul, 
îndată ce va lua prima gură de aer, la suprafaţă, cu 
apa șiroindu-i din păr. 

La un moment dat lăsă ceasul jos și întinzând 
mâna, roti mânerul unui fișet metalic, aflat în 
dreapta lui. Samuel scotoci în spatele ușii 
deschise, fără a-și dezlipi însă privirea de pe geam. 
După câteva clipe extrase din fișet un binoclu 
militar, pe care și-l potrivi la ochi cu gesturi 
profesioniste. Apoi, fără a-și dezlipi binoclul de la 
ochi, declansă cronometrul. 

— Bă, să-mi bag! Văsti, Tulpane, daţi-o-n pușca 
mea de tablagii, ia uitaţi-vă pe radar, ce pana mea 
vine spre noi? Zici că-i un submarin. 

Nici Văsîi și nici Tulpan nu crezură de cuviinţă să- 
și întrerupă jocul. Aruncară numai o privire, cu coada 
ochiului, asupra monitorului, care anunța un cer 
parțial noros, cu acoperire de douăzeci și cinci la 
sută și o mare de gradul trei. Vânt slab din nord-est. 
Nimic deosebit. Nici măcar o barcă sau un delfin, 
până la o distanță de douăzeci de kilometri. Zarurile 
zomăiră din nou. 

— Doi - unu, Sam nebunu' trage cu tunu'. Eşti 
prost, du-te-n puii mei. 

Samuel Smirnov se întoarse încet, cu un zâmbet 
flutu- rându-i în colţul buzelor, spre fereastră. Oare 
chiar văzuse ceva real? Nu mai era la fel de sigur. I 
se păruse că vede o formă subţire, alungită, de 
culoare închisă, stând vertical deasupra valurilor. 
Uneori se scufunda, alteori reapărea la suprafaţă. De 
aceea crezuse că este un peris- cop. Dar radarul nu-l 
semnalase. Radarul se mai înșeală uneori, dar dacă 
nu a semnalat un submarin la zece kilometri 
depărtare, înseamnă că nu este. 

Zâmbetul prostesc de pe faţa lui Sam se stinse, ca 
o frunză de mimoză ciupită. Vocea conștiinței îi vorbi 
din nou. „îmi este tot mai clar. Ea a fost cel mai bun 
lucru din viața mea. Nu mă pot minţi la nesfârșit. 
Toate nopţile în care nu puteam dormi de nerăbdare 
și emotie, știind că a doua zi urma să ne-ntâlnim! Nu 
pot să uit asta! 

Oh, Doamne, cât am iubit-o!" 

Ceilalţi trei camarazi din grupa a doua a plutonului 
de gardă 403, respectiv blondul Cazimir Danilov, Ilie 
Seme- niuk, cel ras în cap, și Petea Alexeev se 
îngrămădiră la fereastră și încercară să vadă ceva, 
punându-și mâinile 

streașină deasupra ochilor. Până în depărtare, marea 
albastră, brăzdată de valuri. Un catarg se ridica de 
sub orizont, înspre est. 

— Da, băăă! Două submarine, exclamă Ilie. 

— Ba, nu, trei, uite încă unul, zise Cazimir. Bă, 
Samuele, e submarinul prinţesei Ariei, du-te, că pe 
tine te caută, vorbesc serios! Azi e duminică și vrea 
să-i ţii o predică scurtă diseară, în ghereta de lângă 
bocaport, când intri de planton. 

— Eşti sigur că-i submarinul Micii Sirene? Eu cred 
că-i al Ursulei. Ai pus-o, Samuele, ţi-o iei de nevastă 
pe Ursula, că, dacă nu, te transformă în crevete cât 
ai zice pește, râse Ilie, înghiontindu-și colegul care îi 
luase locul lângă geam. 

— Prefiert, completă Cazimir, râzând în hohote. 
Crevete prefiert. Sam, Krevetki krevetok, adăugă, 
întorcân- du-se către Petea și înghiontindu-l maliţios 
din cauza fobiei lui faţă de fructele de mare și faţă de 
orice pești de crescătorie care, în opinia lui, erau 
plini de fosfor și de metale grele. 

Samuel își încleștă degetele în jurul gâtului lui 
Cazimir iar acesta, care abia aștepta hârjoana, 
ripostă, lovind cu piciorul, ceea ce dădu startul unei 
încăierări generale. Cei doi jucători de table 
încercară zadarnic să-și protejeze piesele de joc, 
deoarece masa lor fu răsturnată și toate pulu- rile se 
răspândiră care încotro, pe sub paturi, pe sub fișete, 
ba chiar câteva ajunseră în camera de baie, uitată cu 
ușa deschisă. 

Sam, nebăgat în seamă, se detașă și se retrase 
lângă fereastră. „Nu te amăgi și nu spune că nu te-a 
iubit. Ştii 

bine că nu-i așa. Toți prietenii ei știu asta. Erai 
sufletul ei. Și ai distrus-o. I-ai spus că este lumina 
ochilor tăi și că te-a scos din tărâmul disperării. Dar 
ai minţit-o. Te-ai prefăcut numai că o iubeşti. Ai 
folosit-o pentru a-ţi satisface pofta și orgoliul. I-ai 
spus că ea e prima ta femeie, prima iubită, când de 
fapt era doar prima ta izbândă, primul trofeu de 
vânătoare. Dar știai, asta e de neiertat, știai că ea e 
înger și tu demon. Te-ai înverșunat s-o faci 
dependentă de tine. I-ai tăiat aripile", gândi el. 

în momentul culminant al caftelii, când fiecare 
soldat din grupa a doua a plutonului de gardă era fie 
pe punctul de a da un binemeritat pumn în falcă 
gradatului care-l călărea, fie se ţâra de-a bușilea pe 
sub pat după vreun pul rătăcit, în acel moment în 
care ultima preocupare a cuiva era milităria, tocmai 
în clipa aceea, sirena de alarmă începu să urle pe 
acoperișul pavilionului A. Șase alte tonuri diferite de 
alarmă, de pe șase telefoane mobile, se declanșară și 
ele, cu decalaje de câteva miimi de secundă. Din 
camera alăturată, în care ceilalți membri ai 
plutonului executau somnul regulamentar, în paturi 
supraetajate de câte trei, gata echipați și încălţaţi în 
bocanci, se auzi un cor de înjurături și de bufnituri, 
pe măsură ce soldaţii care dormeau deasupra săreau 
din așternut. 

în douăzeci de secunde, în fata rastelului de arme 
cei doisprezece militari se așezară la coadă, 
așteptând să fie strigaţi pentru a primi arma din 
mâinile locotenentului. Ușile metalice zdrăngăniră, 
trântite de perete, în timp ce locotenentul Danilov, 
întors cu fata către interiorul fise- tului, pronunţa 
numele soldatului care venea la rând. 

— Priboi, Colceag, Tuvene! Arhip, Kazan, Feodor! 
Tul-, pane, Alexei, Semeniuk! Cazimir, Smirnov! 
Smirnov!!! Sam, unde ești? Hai mai repede, 
zăpăcitule! Strigă, exasperat, Danilov. 

Samuel Smirnov își dezlipi, tresărind, privirile de 
pe linia orizontului. Valul amar al remușcării se ridica 
în pieptul lui, înăbușindu-l. Şi nu voia decât să uite. 
„Iti spuneai că mândria ei o va ucide, când, de fapt, 
egoismul și cruzimea ta au făcut asta. Ai părăsit-o, 
sperând că suferinţa o va înmuia și o va întoarce iar 
la tine. Sperai să implore iertare. Cânt tu, de fapt, 
erai cel vinovat. Vrei să uiţi. De aceea te-ai înrolat în 
misiunea asta pe tărâmul nimănui, uitat de 
Dumnezeu", gândi el. 

După un minut, alarma încetă iar cei doisprezece 
soldaţi se aflau încolonaţi pe două rânduri în platoul 
dintre pavilionul A și bocaport. Vântul șfichiui cu 
picături fine de apă obrazul locotenentului, făcându-l 
să-și apuce chipiul cu mâna. Din ghereta aflată la 
patru sau cinci metri de accesul în subteran, 
santinela, cu arma la piept în poziţie de alertă, făcea 
semne disperate cu mâna. Ușa bo- caportului, din 
foaie de oţel groasă de un centimetru, decupată din 
chila unui pescador, era supusă unui asalt fenomenal, 
declanșat din interior. Loviturile continuau să 
sosească, tot mai îndârjite și mai precise, mereu în 
același punct. în curând, foaia de ușă se bombă vizibil 
și crăpături în zigzag se formară în stâncă, de jur 
împrejur. 

— Ce drăcia dracului, Doamne, iartă-mă, se 
petrece aici, zise Danilov, și ordonă oamenilor săi să 
se posteze de-o partea și de alta a ușii. Ceea ce se și 
întâmplă, deîn- 

dată. Două șiruri de infanteriști, pregătiţi să înfrunte 
orice lucru ar fi ieșit pe ușa aceea, se formară în pas 
alergător. 

Al doilea după Danilov, Smimov își șterse 
transpiraţia de pe tâmplă cu mâneca vestonului. 
Pornită dinspre faleza înaltă, o pală de vânt aduse 
din nou, prin aer, picături minuscule de spumă de 
mare. Simţi că ameţește. Bubuiturile din ușă 
continuau ca prin vis, auzea acum doar un sunet 
estompat, ca și cum ar fi avut dopuri de vată în 
urechi. La un moment dat, un suflu de aer aproape că 
îl trânti la pământ. Se răsuci pe picioare și atinse cu 
fruntea spatele lui Danilov, care făcu un pas înainte. 
Căută atunci din nou, cu privirea, linia calmă a 
orizontului. Parcă dansa „Asta nu e realitatea. Totul e 
o himeră, o pedeapsă. Sunt mort, sunt deja în iad. 
Am murit și nu-mi dau seama de asta." 

— Delia, întoarce-te! 

Strigătul îi izbucni din piept fără voia lui. Toată 
priveliștea aceea largă, cerul, marea, norii parcă 
înţepeniră instantaneu, ca într-un fel de stop cadru 
aberant. Părea că el rămăsese singura ființă vie din 
cosmos, un fel de Demiurg falimentar contemplându- 
și solitar trista Creaţie. O eroare fatală de proiectare 
transformase Universul într- un imens drob de sare. 

In iarba aspră, la zece pași înaintea lui, mâinile și 
picioarele Deliei, desprinse de trup și viscerele ei 
înșirate de-a lungul unei linii imaginare care ducea 
către micul golf de la capătul nordic al insulei 
căpătaseră culoarea castanelor coapte, semn că 
peste ele trecuseră câteva mii de ani. 

„De ce...?" 

Clipi de mai multe ori, cuprins de un atac de 
panică. In fața lui, ușa cazematei atârna într-o 
singură balama, larg deschisă, cu încuietoarea 
sfărâmată, în timp ce un miros înţepător de praf de 
pușcă persista în aer. Rămăsese singur. Se grăbi să- 
și ajungă din urmă camarazii. 


8 


In mijlocul camerei stătea un bărbat musculos, cu 
o barbă ca o mătură ce-i ajungea până la piept. 
Picioarele  crăcănate, ochii negri sclipind sub 
sprâncenele  stufoase şi fruntea cu arcade 
proeminente, toate astea transmiteau un mesaj 
agresiv, în contrast cu zâmbetul lui mieros ce 
dezvelea două șiraguri de dinți puternici. Tenul 
întunecat, forma retezată a bărbii și nuanţa aspră a 
părului trădau o etnie medo-persană. 

„Deci acesta este vestitul Elias Cronus", își zise 
Sam, trăgând piedica și ducând arma la ochi, fără să 
mai aștepte ordinul lui Danilov. Privi cu coada 
ochiului și observă că și ceilalți camarazi făcuseră la 
fel. Douăsprezece kalașni- coave cu încărcătoarele 
pline și glonţ pe ţeavă nu erau ceva de luat în râs, 
mai ales când inamicul era un ins cu mâinile goale. 
In spatele zoroastrianului, un grup de vreo zece - 
doisprezece bărbaţi stăteau cu privirile în pământ, în 
stânga lor, Samuel îl recunoscu pe maiorul Artur Ste- 
panovici. Privirea fixă, sticloasă a comandantului 
garnizoanei îi provocă fiori pe șira spinării. 

Elias Cronus avea palmele încrucișate la piept, 
pozând într-o postură de Cezar în plină glorie, așa 
cum stătea, cu ochii pierduţi în tavan, de parcă 
tocmai primea ovaţiile mulțimii. Cei doisprezece inși 
distribuiţi în semicerc întregeau tabloul care trimitea 
la o alegorie mistică. „Apostolii", gândi Sam, nu fără 
o strângere de inimă. Trăia încă sub amintirea 
proaspătă a imaginilor atroce care i se năzăriseră 
ceva mai devreme. 

Fantomele trecutului nu-l tulburau prea des pe 
Smir- nov Samuel. Fire pozitivă, optimistă, era 
pasionat de povestirile cu  cosmonauţi și 
extratereștri, de filme cu super eroi și de benzi 
desenate. Era genul de om care credea sincer în 
vocaţia și în destinul omului de a zbura spre alte 
galaxii. Amintirea Deliei nu-i mai tulbura visele de 
luni de zile. De fapt, nici n-o visase vreodată, dacă se 
gândea mai bine. Cel puţin nu-și aducea aminte. Nu 
ținea minte visele. Asta pentru că noaptea dormea, 
nu se perpelea în așternut. 

De altfel, chiar fusese ceva între ei, ceva serios? 
Ceva real? își scormonea prin memorie, încercând să- 
și aducă la suprafaţă imaginea ei, așa cum o văzuse 
stând pe peronul gării. Uneori îi era ușor, alteori 
chipul Deliei refuza să se închege, rămânând doar o 
abstracţiune. Cu cât își sonda mai adânc memoria, cu 
atât amintirea aceea i se părea mai îndepărtată, mai 
nesigură. 

între pluton și straniul personaj din faţa lor fusese 
lăsată o distanță cam de zece metri. Toţi băieții erau 
pregătiţi, cu armele la șold. Privi cu coada ochiului 
înspre Cazimir, așteptând un ordin. Acesta nu schiţa 
însă niciun 

gest. Lucru normal, se gândi, câtă vreme nimic nu era 
clar. Cazimir Danilov tresări imperceptibil când Cronus 
îsi întinse braţele către ei, ca si când ar fi vrut să-i cu- 
prindă pe toţi într-o îmbrăţișare largă. 

„— Dragii mei, începu pe un ton afectat persanul, eu 
vă cunosc. Sunteţi, ca și mine, pătrunși până în toate 
fibrele ființei de setea divină de adevăr, de foamea 
metafizică de cunoaștere. » 


„Ce tot vorbește imbecilul ăsta? De unde știe el ce e 
în inima mea?" Gândi Samuel. Figura Deliei i se 
impregnase adânc pe retină, o imagine statică în culori 
complementare. O scenă apărută din ungherele 
obscure ale memoriei, la care nu-și amintea să fi 
asistat vreodată, îi juca ţ acum în faţa ochilor. „Cum de 
am lăsat să se întâmple una ca asta?" 

— Sau chiar dacă nu, continuă ahemenidul, 
apropiin- du-se imperceptibil de pluton, ţinând mâinile 
întinse, cu palmele deschise, către ei, lucrând aici, 
alături de noi, veţi fi devenit măcar interesaţi. Sunt 
convins că unii dintre voi chiar s-au întrebat în ultima 
vreme: oare ce meșteresc ciudaţii ăștia sub pământ? 

Figura satrapului căpătase o aură mistică. Devenise 
parcă o întruchipare vie a efigiilor sculptate pe anticii 
sta- teri de argint. Părul negru ca antracitul, atârnând 
pe umeri în bucle bogate și barba îi erau parțial 
acoperite de un fel de căciulă ţuguiată, prinsă cu 
baiere pe sub bărbie. Pe tricou avea imprimată o scenă 
de vânătoare, cu un leu mușcând un bivol de grumaz. 

— De aceea, zise fiul Babilonului, atingându-l pe 
umeri pe ofițer, care nu se feri deloc, profit acum de 
ocazia care 

s-a creat și vă invit să faceţi, împreună cu mine, un 
tur al laboratoarelor noastre de sub pământ. Veţi 
putea să vedeţi reactorul nuclear unde producem 
izoparapentafosfina de litiu și magneziu, sau 
pentalitul, cum îi spunem noi. Ca să ne înţelegeţi 
munca, trebuie mai întâi să vedeţi. 

Sam se aștepta la asta. Toată vorbăria asta 
aberantă era menită să le distragă atenţia. In clipa în 
care Cronus ajunse în dreptul lui, vorbind ceva fără 
nicio noimă despre câmpuri și unde psihotronice, 
frânele trenului, scrâșnetul fierului pe fier și ţipătul 
pasagerilor de pe peron (Nu, nu face asta, Delia!) îi 
răsunară clar în timpane. Prăbușirea de o clipă a unei 
umbre fără chip, aripă frântă de corb, zgomotul sec 
al oaselor zdrobite pe șine i se părură atât de 
veridice, de fruste încât tresări, uluit. Izbucni în 
lacrimi, fără să înţeleagă de ce. In definitiv, cine 
fusese această femeie si de ce se simțea asa de 


vinovat de sinuciderea ei? 
ti 


Nu cumva era pe cale să înnebunească? Samuel își 
predă arma, absent, tremurând ușor. 

Privi fără vlagă, fără voinţă cum toți camarazii săi, 
unul după altul, își cedau de bună voie pistoalele 
automate. Văzu ca prin vis după aceea cum maiorul e 
împins brutal și așezat pe un fel de scaun de dentist, 
de care fu imobilizat cu ajutorul unor chingi. Artur 
Stepanovici era în mod bizar cooperant la tot ce i se 
întâmpla, de parcă ar fi fost drogat. Sam nu reuși să 
mai audă nimic, decât un horcăit slab, care nu putea 
prevesti nimic bun. Faţa maiorului fu acoperită în 
întregime de spatele acelui sociopat, care, având în 
mână un soi de cateter sau de chiuretă, aproape că-l 
încălecase, imobilizându-i genunchii. Stepanovici își 

agita frenetic picioarele în legături, scoțând un fel de 
gui- țături afone, ca porcii în momentul în care li se 
taie beregata. Toată scena asta n-a durat mai mult de 
cinci minute. Când torţionarul descălecă în sfârșit de 
pe genunchii comandantului garnizoanei, imaginea 
oferită de maior era de o cruzime care îl făcu pe Sam 
să se clatine pe picioare. Stepanovici avea gura plină 
de sânge, deschisă la extrem. I se vedeau amigdalele 
și corzile vocale din laringe, iar respiraţia lui era 
întretăiată de accese de sufocare și de tuse. 

Când se simţi luat de subţiori si tras către scaunul 
sto- matologic, Sam leșină. înainte de a-și pierde 
cunoștința, mai reuși să-și ducă mâna la piept și să 
pipăie prin E Adair stofei relieful dur ce se simţea 
în buzunarul interior » 


al vestonului. 

în răstimpul în care zăcu fără cunoștință, avu o 
vedenie în care se făcea că din fruntea lui încolțise o 
sămânță din care crescuse un copac înalt. Copacul își 
întinsese rădăcinile pe sub scalpul lui și pe sub 
oasele nasului, iar prin  găvanele ochilor 
pătrunseseră în creier. Copacul, un nuc, se făcuse 
mare și puternic, iar din nucile care cădeau la 
pământ încolţeau și creșteau alţi oameni, care erau 
un fel de clone de-ale lui. 

Când își reveni în simţiri, Sam realiză cu greu că 
se afla ghemuit într-un colţ, într-o cameră 
întunecoasă, că avea gura deschisă dar îi era cu 
neputinţă să și-o închidă. Simţea o durere groaznică 
la nas, la frunte și în pomeţi. Durerea era atât de vie, 
de nemiloasă, încât îi acaparase întreaga conștiință. 
El era însăși personificarea durerii. Dar nu putea să 
strige. Mușchii gâtului, corzile vocale, epi- 

glota, întregul aparat fonator îi era paralizat și scos 
din funcțiune din cauza mandibulei luxate. Leșină din 
nou. 


De data asta visă că stă într-un baldachin pe 
spinarea unui elefant. Elefantul mergea prin savană 
și el stătea lungit pe spate în baldachin și se uita la 
norii de pe cer. La un moment dat, o turmă de lei 
săriră la gâtul elefantului. Elefantul se ridică în două 
picioare și atunci baldachinul se desprinse și căzu pe 
pământ. Un leu se apropie de el și-l mirosi. Fiara 
deschise după aceea botul larg și-i luă capul în gură. 
Strânse fălcile și atunci craniul lui se sfărâmă, 
pârâind ca un pepene. 

Sam urlă si deschise ochii. Lumina violentă, de 
metal topit a cerului îi pătrunse ca un piron direct în 
creier. Nu văzu nimic altceva. După aceea îl 
recunoscu pe maiorul Artur și pe alți doi indivizi. 
Stăteau aplecaţi deasupra lui și-l priveau. Era din 
nou pe baldachin. închise ochii. Se legăna și era 
plăcut. Nu-l mai durea nimic. Apoi cineva îl zgâlţâi 
de umeri. 

— Sam, ești ok? Nu te-am întrebat: mergi cu noi? 
De parcă ai putea să mai spui nu... 

Ochii i se obișnuiră treptat cu lumina. încercă să 
se ridice într-un cot, apoi cineva îl sprijini de umeri și 
îi așeză un bagaj sub omoplaţi ca să poată sta în 
șezut. In barca gonflabilă erau mai multe persoane, 
pe unii îi cunoștea, pe alţii nu-i mai văzuse. Erau 
acolo maiorul Stepanovici, doi sau trei civili din 
echipajul din subteran, pe care îi văzuse mai 
devreme stând în spatele lui Cronus, și încă un 
individ pe care nu-l putu identifica. în total, în afară 
de el, încă cinci bărbaţi stăteau sprijiniți cu spatele 
de para- 

pet. Toţi aveau privirile în piept, cu excepţia celor doi 
care dădeau la rame. închise ochii. Pentru a treia 
oară căzu într-un somn adânc, vecin cu moartea. Se 
trezi abia când auzi strigăte în jur. Barca se oprise 
într-un târziu lângă bordajul unei nave. De copastia 
acesteia atârna o scară din frânghii împletite. Pe 
centura bordajului scria cu litere negre, mari, de 
tipar, numele vaporului: NINIVE. 

Fu ajutat să se îndrepte către scară și constată că 
nu era chiar așa de greu să urce cei trei metri până 
la teugă. Pe punte fu întâmpinat de doi marinari, 
dintre care unul îl luă în primire și-l conduse la 
tambuchi, unde cobori pe o scară abruptă și 
întunecoasă, care scârţâia la fiecare pas. Auzi 
vorbindu-se, recunoscu mai multe limbi: română, 
turcă, greacă. însoțitorul lui îi arătă, fără nicio vorbă, 
ușa unei cabine și se îndepărtă în pas alergător. Sam 
deschise ușa. înăuntru era o dezordine cumplită, 
mirosea a pește stricat și a ulei râncezit. Se trânti pe 
patul îngust și-i veni să vomite. 


9 


Cifrele de pe tastatura telefonului pluteau haotic. 
Cele din partea dreaptă păreau cuprinse de o bizară 
dorinţă de plimbare și plecaseră să le ia locul celor 
din stânga, în timp ce alea din stânga înnebuniseră 
subit și se deplasau în pași de dans către dreapta. 
Cazimir Danilov, trântit pe burtă undeva în întuneric, 
într-o încăpere în care nu-și 

amintea să fi intrat vreodată, încercă în zadar să 
declanșeze alarma. Pur și simplu, degetul lui arătător 
nu era în stare să oprească împuţitele alea de cifre. 
După patru sau cinci încercări eșuate, locotenentul 
azvârli telefonul din mână și își dădu ochii peste cap. 
Se predă apoi de bunăvoie somnului sau leșinului, 
stare în care zăcu un timp imposibil de cuantificat. 
Fu trezit din nou la viaţă de niște zgâlţâieli pe care le 
simțea de ceva vreme în umăr, dar pe care nu le 
conștientiză decât abia într-un târziu, când ele 
deveniseră deja însoţite și de strigăte. 

— Hei, Cazimir, scularea! Soldatul credincios, la 
datorie! 

Spotul lanternei îl orbi. Se ridică în cot, apoi o 
pereche de braţe îl ajutară să-și îndrepte spinarea și 
să stea în șezut. Treptat, vederea i se restabili și-l 
recunoscu pe bărbatul care stătea în faţa lui. Prima 
reacţie fu să sară în picioare. 

—  Ușurel, băiete, ești încă puţin ameţit după 
lovitura primită. Hai cu mine, să băgăm ceva în gură 
și să vedem ce mai putem face. Sunt și tovarășii tăi 
aici. 

Cazimir Danilov se lăsă condus de umeri pe un 
coridor îngust, iluminat precar de niște becuri 
murdare montate din loc în loc pe tavan. La stânga și 
la dreapta se vedeau o mulţime de uși, faţă în faţă, 
fiecare având o  plăcuță de identificare. 
„Contabilitate", citi locotenentul pe una, apoi 
„Inventar gospodăresc", „Dispensar", „Rezerva medi- 
cală". In dreptul ușii pe care scria „Intervenţii 
urgenţă", tresări. își aminti brusc de scaunul 
stomatologic și își pipăi falca. însoţitorul lui îl 
conduse însă mai departe. Trecură de „Magazia de 
alimente" și de „Camera frigori- 

fică". Danilov se întrebă de câţi angajaţi era nevoie 
pentru a lucra în toate birourile astea, iar după o 
socoteală sumară, își zise că, probabil, cel puţin zece. 
In cele din urmă, se opri în faţa ușii pe care scria 
„Sufragerie". Se relaxă imediat ce ușa se deschise și 
înăuntru, într-o încăpere primitoare, așezați la masă, 
îi descoperi pe Ilie Semeniuk și pe Alexeev. Cei doi 
camarazi aveau o atitudine especta- tivă, păreau ușor 
încordaţi, dar se liniștiră vizibil când îl văzură pe 
locotenent, intrând. 

— Domnilor, zise bărbatul care luase loc de partea 
cealaltă a mesei, în faţa lor, numele meu este Elias 
Cronus. Vă spun pentru că unii dintre 
dumneavoastră poate nu aţi auzit de mine. Eu sunt 
directorul companiei private ARLES s.r.l. care 
efectuează cercetări în domeniul aplicațiilor 
Efectului Leggett-Scholess. In cadrul unui proiect 
guvernamental, țin să precizez. 

Vocea lui Cronus avea o sonoritate gravă, bari 
tonală, în deplină consonanță cu înfățișarea lui 
ciudată. In urechea stângă îi atârna un cercel dintr- 
un metal alb în formă de seceră iar pe degete avea 
inele din același material, probabil inox. Cazimir își 
luă cu greu privirile de pe chipul acela hirsut, sub 
fruntea căruia ochii străluceau cuprinși de un soi de 
exaltare mistică. 

Pe peretele din spatele individului se aflau, 
așezate sub o vitrină, machete de diferite tipuri și 
mărimi ale unor nave cu pânze. Deasupra colecţiei, 
un tablou în manieră post-impresionistă reprezenta o 
mare furtunoasă, pe ale cărei valuri terifiante un 
velier aplecat primejdios către tribord se chinuia să- 
și menţină poziţia de plutire. 

— Domnule Cronus, unde se află maiorul 
Stepanovici și oamenii mei care lipsesc, puteţi să ne 
spuneţi?  întrerupse Cazimir discursul, ridicând 
politicos mâna. Ultimele imagini pe care le văzuse 
înainte de pierderea cunoștinței erau absurde, 
contradictorii si locotenentul le alun- gase hotărât 
din minte. Era limpede că fusese sub efectul unui 
drog. Și înainte de a fi fost victima acelor halucinaţii, 
Danilov își amintea că pătrunsese în subteran, însoţit 
de unsprezece oameni. Fusese o alarmă. Luaseră 
hotărârea să forțeze intrarea în buncăr, deși nu se 
știa cine dăduse alarma și pentru ce. Acolo jos îl 
găsise pe Stepanovici, care stătea de vorbă cu mai 
mulți civili, printre care era și acest Elias Cronus, 
Toţi oamenii aceia păreau destul de calmi și totuși 
ceva nu părea în regulă. Căutase contactul vizual cu 
maiorul, însă acesta nu părea comunicativ. Se 
hotărâse atunci să le ceară băieţilor să rămână în 
gardă, alerţi, până la noi ordine, dar ceva se 
întâmplase pentru că nu reușise să-și ducă gândul la 
îndeplinire. 

Se văzuse atunci pus din nou în situaţia de a 
repudia imaginile acelea absurde. Avea de mai multă 
vreme niște vise recurente, chinuitoare care se 
petreceau în casa părintească, în care nu mai călcase 
din ziua în care îi murise mama. Trecuseră zece ani 
si mai bine de la acel trist eve- niment și rănile din 
sufletul lui nu se vindecaseră cu totul, în visele 
acelea, mama lui se făcea că înviase, ceea ce lui i se 
părea absolut normal și firesc. Uneori, în alte 
variante ale visului, afla că mama lui de fapt nici nu 
murise, ci fusese numai puţin plecată de acasă, deși 
toată lumea din sat, inclusiv el, o crezuseră moartă și 
îngropată. Alter- 

nanta stărilor de speranţă și deznădejde, de bucurie 
și tristețe pe care le experimenta de câţiva ani, 
trezindu-se din aceste coșmaruri, în care uneori nici 
nu mai știa exact dacă mama lui e moartă sau e vie îl 
dusese la exasperare, pentru că întotdeauna se 
trezea hbuimăcit și dezorientat, crezându-se încă 
părtaș acelei stări euforice și iluzorii. 


Reușise, totuși, să pună capăt, acestor coşmaruri, 
cam de un an, mai exact de când se hotărâse să 
vorbească liber, fără reţinere și chiar fără rușine 
despre asta. înțelesese “că visele acelea erau o 
încercare infantilă a subconștientului * 


de prezervare a unei stări de fapt pierdute pentru 
totdeauna, aceea a căminului părintesc, lăsat în 
ruină după moartea ambilor părinţi. Se mustra în 
sinea lui pentru lene, dezinteres și lipsă de pietate. 
Ba, mai mult, îi ajungeau la urechi și acuze din 
partea oamenilor din sat, a neamurilor și a preotului, 
că nu-și îngrijește casa părintească și mormintele 
părinţilor. 

„Vinde, mă, casa aia, dacă nu ești în stare s-o 
întreţii" îl sfătuiau unchii, mătușile, verii și vecinii. 
Nu se putea, însă, decide să facă acest gest definitiv 
de despărţire. Ei, bine, aceeași nehotărâre, aceeași 
lașitate se întorceau împotriva lui și-l chinuiau 
nopţile. Visele acelea oribile îi arătau camera lui, 
patul lui, umflate într-un chip grotesc, cu salteaua 
până în tavan și plapuma imensă, atârnând pe 
dușumeaua crăpată. Nu avea bani să-și repare casa 
și oricum, simţea că n-ar mai suporta să locuiască 
vreodată în ea. începuse chiar să urască din tot 
sufletul orice îi amintea de satul natal și de casa 
copilăriei sale. 

Crezuse că scăpase definitiv de coşmaruri în 
momentul în care luase, în sfârșit, hotărârea fermă 
de a vinde 

casa. Așa că, fusese năucit de vedenia care îi apăruse 
tocmai când se așteptase mai puţin. O simţi ca pe o 
lovitură nedreaptă, sub centură. își văzuse mama, din 
nou, stând pe scăunel în faţa sobei și umblând cu 
vătraiul în jeratic. Nu se uita la el, era supărată și 
deși focul ardea cu flacără vie, în casă era totuși frig. 
„Mamă", i se adresă el, „iarăși am crezut că ai murit, 
dar ce bine că m-am înșelat". Ceva din el, un gardian 
vigilent al minţii, îl trăsese totuși de mânecă și 
Cazimir pricepu imediat că era victima aceluiași 
coșmar. Cu toate acestea, nu se trezise. Vedenia îsi 
urma scenariul ei, parcă asista la un film proiectat de 
o inteligenţă exterioară lui. Avea strania senzație a 
cuiva care pătrunde într-o realitate virtuală, știa că 
tot ce vede este un fals, dar nu-și dădea seama unde 
se află graniţa dintre realitate si mistificare. > 

Se complăcuse în cele din urmă și pică pradă 
ademenitoarei capcane, predându-se moleșit în 
braţele somnului, ca hipnotizat. Nu-și mai amintea 
nimic altceva, decât că se trezise cu o durere 
insuportabilă de cap. Era ca și cum i s-ar fi înfipt un 
piron în frunte. își dusese mâna la cap, vrând să și-l 
extragă, dar nu găsise nimic acolo. După aceea 
adormise la loc. în această stare deplorabilă se gă- 
sea, când a fost trezit de Elias. 

— Am fost atacați, zise Cronus, de o bandă de 
pirați sau mercenari. Anumite puteri inamice 
urmăresc, de multă vreme, ce facem, continuă el, 
după ce-și drese glasul. Noi dezvoltăm aici de o 
tehnologie militară strict secretă. O trupă de 
comando antrenată în România a reușit să ne ex- 
ploateze vulnerabilităţile. Indivizii au debarcat în 
zori, 

aduși cu un submarin și, beneficiind de anumite 
scurgeri de informaţii, au pătruns în buncăr printr-o 
gură de aerisire. în lupta care s-a dat, am pierdut 
patru oameni, cercetători deosebit de valoroși. Alţi 
patru au fost luaţi prizonieri, printre ei fiind și 
trădătorul. 

Cronus păstră câteva clipe tăcerea, fapt care a 
anticipat dramatic cele ce aveau să urmeze. 

— Maiorul Artur Stepanovici Văitoianu și 
locotenentul Serghei Lostrita au luptat cu mult 
eroism, dar... 

Cazimir simţi un sloi de gheaţă în piept. Nu voia să 
audă ceea ce urma după „dar". 

— „au picat și ei prizonieri. Eu însumi am fost 
scos din luptă cu o lovitură puternică primită la cap. 
Uite, aici, zise, arătându-și o șuviţă de păr năclăită de 
sânge. 

Locotenentul Danilov privi întrebător către cei doi 
subordonați. „Cum au putut agresorii să se apropie 
neobservaţi de radar ?" se gândi. Pe urmă își aminti 
că fusese într-adevăr o discuţie în camera de gardă. 
Samuel parcă zisese că observase ceva, dar pe radar 
nu apăruse nimic. „Ce avantajos, își zise, să se strice 
radarul tocmai la momentul oportun". 

— îndată ce mi-am revenit în fire, după ce bandiții 
respectivi au plecat, am făcut o evaluare a situaţiei, 
continuă Cronus. Oamenii răpiți ar putea să 
transmită anumite informaţii, dar acestea sunt 
neesenţiale, căci ei nu se numără printre 
conducătorii proiectului. Chiar dacă, în plan teoretic, 
oamenii aceștia nu erau dintre cei mai pregătiţi, ei 
pot oferi, la un preţ desigur excelent, mostre de 
materiale, circuite electronice și programe software. 
Pe piaţa 

neagră a spionajului industrial, asemenea lucruri pot 
valora sute de mii de dolari. 

„Cine ar fi putut să saboteze radarul?" își continuă 
Ca- zimir firul gândurilor și își dădu seama că nu 
exista decât o singură posibilitate. „Cine altul decât 
unul din cei doi prizonieri și cum Sam ieșise din 
discuţie, pentru că el a tras de fapt alarma, nu 
rămâne decât maiorul". îl urmări discret cu privirea 
pe Cronus, să vadă dacă se gândise și el la același 
lucru, dar aparent, acestuia nu-i venise ideea asta. 
Directorul își continuă darea de seamă. 

— L-am sunat de urgenţă, potrivit protocolului, pe 
comandantul suprem al operaţiunilor speciale 
responsabil de proiect, pe generalul Mardari de la 
Marele Stat Major de la Odessa. Acesta va trimite în 
cel mai scurt timp efective de refacere si de întărire 
a securităţii. El însusi este pe cale să debarce dintr-o 
clipă în alta pe insulă, căci este în elicopter în aceste 
momente. 

„Nu, n-am să-l învinuiesc pe Artur Stepanovici 
fără probe temeinice, deși circumstanţele îl indică 
drept singurul suspect". 

— Domnule locotenent, i se adresă direct Elias 
Cronus, m-am gândit serios la eventualitatea ca noi, 
cei care suntem în această încăpere, să plecăm într-o 
expediție discretă de urmărire a fugarilor, în 
speranţa că vom recupera probele sustrase. Eu sunt 
răspunzător nu numai cu viitorul carierei mele 
științifice, ci și cu libertatea mea pentru cea ce s-a 
întâmplat. Nu pot să rămân pasiv, așteptând nu știu 
ce decizii birocratice. în același timp, eliberarea 
celor doi ostatici le-ar da posibilitatea să se disculpe 
în eventualitatea unor ipotetice acuzaţii de... 

viză. 

— Domnule Cazimir, m-am gândit la toate cele 
necesare. în raportul meu înaintat generalului 
Mardari am amintit și de necesitatea capturării 
unor fugari trădători, între care și un ofiţer 
superior. Generalul va aduce cu el și documentele 
noastre de călătorie. Diseară vom debarca la 
Vâlcov, vom dormi la Delta Hotel, rezervările au 
fost deja făcute. Mâine în zori vom fi la Reni. De la 
Reni la Galaţi sunt doar douăzeci si unu de 
kilometri, dar va tre- bui să trecem două frontiere 
și asta ne va lua ceva timp. Mai întâi intrăm în 
Moldova, după care vom trece Prutul în România 
la Giurgiulești. De aici, cu un autobuz local, într-un 
sfert de oră suntem în Galaţi. 

Danilov tăcu, ar mai fi vrut să pună câteva 
întrebări, dar nu era încă sigur cine reprezenta 
autoritatea militară în momentul respectiv. Cel mai 
bine, își zise, să aștepte instrucţiuni directe de la 
general. 


10 


în lăzile de lemn, acoperite cu capace grele, sute 
de cutii de conserve stăteau organizate după calibru. 
Cele mai grele, bidoanele de ketchup și de muștar, 
sacii cu faină, sare și zahăr și baxurile cu ulei stăteau 
la fund. Fasolea păstăi, fasolea cu cârnaţi, bulionul, 
mazărea fină, ardeii copti, toate la cutii de un kil, 
veneau pe rândul de la mijloc. Deasupra tuturor, cutii 
rotunde cu rasol de 

porc, șuncă de Praga, salamuri afumate, cârnaţi 
picanţi. Toate cărnurile erau ambalate în vid. Pe altă 
latură, o stivă de bidoane cu apă plată, de cinci litri. 
Sub hublou, două frigidere cu citrice diverse, 
avocado, mango, papaya și nuci de cocos. Deasupra 
hubloului, suspendate în cârlige, atârnau ustensile 
diverse, utile într-o bucătărie: oale, tigăi și cratiţe de 
inox, capace, satâre, strecurătoare, teluri, polonice, 
spărgătoare de nuci, tirbușoane și alte instrumente a 
căror utilitate îi scăpă. După ce ridică fiecare capac 
în parte și după ce se uită în spatele fiecărei tigăi, 
după ce verifică etanșeitatea hubloului, maiorul Artur 
Stepanovici se arătă, în fine, mulțumit si se întoarse 
către cei doi însoțitori care așteptau în picioare lângă 
ușă. 

— Cambuza pare sigură. Putem vorbi. 

Stepanovici se așeză pe una dintre lăzi. 

— Uitaţi despre ce e vorba, zise, făcându-le semn 
celor doi să ia loc. Căpitanul vasului, un tip din 
Mangalia, al cărui nume grecesc și aproape imposibil 
de pronunţat l-am uitat, s-a scăpat și mi-a zis că 
următoarea escală va fi în portul Constanţa, peste 
cam... patru ore, zise, uitându-se la ceas. Sam, tu ai 
un ceas bun, cât este ora acum, exact? 

— Paisprezece și paisprezece. Adică aproape două 
și un sfert. 

— Deci diseară la ora șase, cargoul Ninive va 
acosta în dana Canopus, Constanţa, unde va descărca 
opt sute de tone de mandarine, clementine, portocale 
și lămâi. După aceea va merge la Galaţi, unde va 
descărca încă șaptezeci de tone de pește congelat. 
Ce ziceţi de asta? 

— Nu pare foarte mult, asta e, nu mai e pește ca 
altădată, comentă Samuel Smimov. 


83 


GLYKON Florin Giurcă 


Samuel nu se așteptase la cine știe ce hohote de 
râs la poanta lui. Nu era nici locul, nici momentul să 
le distragă atenţia,.dar, totuși atmosfera aceea 
conspirativă i se păruse exagerat de crispată și nu se 
putuse abţine de la o glumă proastă. Voise să 
destindă numai puţin frunţile, să alunge încordarea, 
așa cum o făcea întotdeauna, din joacă, în camera de 
gardă cu camarazii de pluton. 


_Uitase că nu ṣe mai afla alături de ei, ci în fata lui 
stătea eficientul și veșnic morocănosul comandant 
Stepanovici. Acesta se ridică vexat. Se cunoștea că 
fusese rănit în amo- » 


rul propriu și începu să vorbească iute, pe un ton 
iritat, deși în șoaptă. 

— Bag seama că pe tine nu te preocupă nimic, poa' 
să te opereze Cronus și la hemoroizi. Dacă gândești 
cu curul, asta e, ce să faci? N-ai ce! Dar să lăsăm 
prostiile, nu e vreme de pierdut, e la mintea 
cocoșului că nebunul acela ne-a implantat niște 
cipuri de supraveghere, sau ceva de genul acesta, 
habar n-am cu ce interese, dar nu asta mă preocupă 
acum, ci hai să găsim modalităţi de anihilare a lui. 

Şi, să nu uit, domnule Serghei Lostriţa, să știi că 
sunt cam nervos. Nu din cauza ta personal, ci așa, în 
general. Simt nevoia să primesc niște explicaţii. Nu, 
nu mă întrerupe! Nu vreau să aud chestii matematice 
de la tine, ecuaţii „pătrate" și integrale hiperbolice, 
ci numai câteva lucruri simple. Bunăoară, cum se 
explică tot ce s-a întâmplat cu bietul Ismail, pe care l- 
a înghiţit șarpele? De la voi, din laboratoarele 
voastre a ieșit lighioana aia. Știu sigur asta. Am fost 
si am văzut. M-am întâlnit fată în fată cu un 1 

pui al acelui piton și am stat de vorbă cu el. Nu-i de 
râs, e purul adevăr. Din păcate pentru el, șerpișorul 
era încă foarte mic și o bufniţă iubitoare de poezie 
clasică rusă, pe nume Ivan, l-a ciugulit ca pe o râmă. 
Și ce e cu animalele alea, ţinute în cuști și torturate? 
Ce pana mea le faceţi, le disecaţi de vii? 


Pe urmă, zi-mi si mie, ce e si cu tembelul acela de 
Jamie, pe care l-am găsit gol pușcă, spânzurat de 
bec? Bă, până unde poate ajunge nebunia omului? 
Doar întreb. Poţi să-mi dai vreun răspuns, dacă știi 
ceva, sau poţi să taci. Dar mă îndoiesc că ai să-mi dai 
vreun răspuns. Nu există justificare pentru ce am 
văzut eu acolo. Bag de seamă, însă, că te afli acum în 
aceeași oală cu noi toti si mai știu că eu ţi-am închis, 
cândva, gura. 

Grecul acela bărbos, prietenul și confidentul 
vostru Elias Cronus, a fost la un pas să mă ucidă, cu 
sadism. M-a închis într-o cameră, împreună cu un 
șarpe constrictor și s-a jucat cu el în fața mea, cu 
scopul de a mă umili, ameninţa și de a mă domina 
psihologic. Dacă ar fi vrut să mă ucidă, nimic nu i-ar 
fi stat împotrivă. Ţi se pare asta o faptă de om 
sănătos la cap? Mie nu. Este pur și simplu tortură, 
cinism și perversiune. 

losif se albi la fată, 


— Glykon... 

— Părerea mea e că bezmeticul acela de Cronus se 
crede vreun soi de doctor Frankenstein, îl întrerupse 
Artur, sau mai curând un doctor Moreau, ale cărui 
planuri demenţiale au început să se năruiască iar 
consecinţele devin imprevizibile și catastrofale. Așa 
este, domnule Serghei 

Lostriţa? Ce?... N-am terminat încă. Vei lua cuvântul 
la urmă. Nu știu până unde aţi ajuns voi trei, tu și cu 
amicii tăi, Anton Geamalinga și losif Samusi, să fiți 
implicaţi în experienţele acelea criminale, dar, crede- 
mă, dacă nu veți colabora cu mine la prinderea și la 
demascarea nebunului, veți deveni complicii săi. Am 
dovezi că dementul utilizează pentru scopurile lui 
niște droguri sau seruri psihotrope, eu însumi și 
oamenii mei am trăit, cât am fost în subteran, 
experienţe psihice greu de mărturisit. Unii am fost la 
un pas de sinucidere. Ca să nu mai spun de ciudatul 
acesta de Jamie, care și-a pus ștreangul de gât. 

Maiorul făcu o pauză și își privi interlocutorii, 
vrând să verifice efectele cuvintelor sale, înainte de a 
continua. 

— O fi așa, dar Cronus nu lucrează de capul lui, 
interveni Lostrița. Este un proiect de cercetare 
guvernamental. Toată infrastructura de pe insulă nu 
e a lui, alea sunt facilităţi puse la dispoziţie de 
Ministerul Apărării. Ar trebui să știi asta. 
pmiapune bsenjafe Bi Re Rana dar; A sURăeA a 
comanda generalului Mardari. Trei săptămâni de 
cursuri teoretice și de antrenamente tactice, nimic 
despre natura experimentelor din subteran. Asta nu 
însemna, însă, decât că la nivelul lui de executant nu 
avea nevoie să știe mai mult. 

— Poate că ar trebui să am mai multe informatii, 
dar nu mi s-a spus. Suntem într-o situație de criză. 
Avem de a face cu un individ periculos, un bolnav 
psihic care și-a construit niște arme neconvenţionale 
pe care le folosește 


86 


GLYKON Florin Giurcă 


acum în interes propriu. Cronus va pleca pe urma 
noastră în foarte scurt timp, deoarece suntem pe cale 
să-l decon- spirăm. Noi suntem dovezile vii ale 
faptelor lui. Este suficientă o simplă radiografie și... 

— O radiografie nu va mai demonstra nimic, mă 
tem eu. Cred că implanturile alea deja s-au resorbit 
în os, eu nici nu-l mai simt, zise Sam. 

— Trebuie oricum să ne mișcăm rapid ca să găsim 
o clinică unde să ne scoatem trăsnăile alea din nas, 
dacă mai sunt, continuă Artur. Din câtă anatomie 
cunosc, că am făcut ceva la școala de ofiţeri activi, 
există în pomeţi și în oasele frunţii niște scobituri, se 
numesc sinusuri, care comunică cu gâtul și cu nasul 
prin niște canale de deversare a mucilor. Chestiile 
alea trebuie să fi fost implantate în os, altfel ar fi 
scoase afară pur și simplu, suflând nasul în batistă. 
Cred că au fost montate pe undeva prin sinusurile 
frontale. Deci, dacă între timp nu s-au resorbit în 
oase, după cum mi-e teamă și mie, ar fi relativ simplu 
de scos. 

Despre voi doi sunt sigur că sunteţi cipuiţi. Şi eu 
sunt. De aceea v-am luat de-o parte, știu că amândoi 
aţi stat o perioadă în România, în timpul facultăţii și 
cunoașteţi bine terenul. Tu, Serioja, chiar ai lucrat 
câţiva ani în Constanta si în București. Tu, nu, 
Samoil? Ba da, ba da, nu te ascunde, zise 
Stepanovici, văzându-l pe Smirnov clătinând energic 
din cap, știu că ești născut în partea stângă a 
Prutului si ai făcut Academia militară la București. Ai 
e» 
și cetățenie română, din câte știu, asta o să ne ajute. 
Poţi intra cu arme în România. Așa că vă cer părerea. 
Cum e 

mai bine: să debarcăm la Constanţa sau să mergem 
mai departe până la Galaţi? Am discutat cu căpitanul 
vasului, e om de înţeles și o să ne ajute, bineînţeles 
nu gratuit, dar mai departe de Galaţi, el nu merge. 
Eu înclin să rămânem la Constanta. Hmm, ce ziceţi? 

— Eu zic că te-ai gândit foarte bine să rămânem la 
Constanţa, dar, după aceea, ce facem, ai un plan? 
Mie mi-e teamă de altceva, zise Samuel, mi-e teamă 
că toate tipurile alea sunt niște microfoane. Si în 
cazul acesta... 


»>» 


Samuel se opri brusc în clipa în care Artur îi puse 
palma la gură, ca un căluș. Crezu mai întâi că 
maiorul voise să-i dea de înţeles să tacă, deoarece se 
gândise și el la varianta cu microfonul. înțelese, însă, 
în clipa următoare că motivul gestului intempestiv 
fusese cu totul altul. De pe coridor, se auziseră niște 
pași, oprindu-se în faţa ușii. Primul gând care-i veni 
în minte lui Artur fu să se pitească în spatele stivei 
de saci cu făină. Le făcu semn și celorlalţi să vină 
lângă el, tocmai la timp. O mână bâjbâi în jurul 
clanţei și ușa se deschise. Cineva intră, șovăind, în 
încăpere. Vocea hârâită care se auzi dând indicaţii 
părea să aparțină însă altcuiva, care rămăsese pe 
coridor. 

— Ia patru verze mari, vezi că ai sacii acolo, lângă 
perete. Mai la dreapta. Mai ia vreo două kile de 
ceapă, pui două cepe la o varză și un ciolan afumat, 
ai douăzeci de inși la masă. Fă si tu socoteala. Te 
descurci! Ulei, sare si piper avem la bucătărie. Caută 
în lada a doua după ciolane. Deschide capacul și uită- 
te la ţiplă. Sunt patru bucăţi. Hai, bagă acţiune! 

Ușa se închise și se redeschise aproape imediat. 

— Ia și cratița de zece litri! se mai auzi, apoi ușa 
se închise la loc, de data asta definitiv. Cel care 
intrase în cam- buză se învârti pe loc, nehotărât, 
pentru câteva secunde, apoi se îndreptă către 
peretele ticsit cu saci. Artur luă o poziţie defensivă 
pentru confruntarea iminentă cu intrusul, cu tălpile 
depărtate și cu genunchii ușor flexaţi. Pumnul lui se 
opri însă la jumătatea traiectoriei către nasul 
nepoftitului, tocmai când chipul acestuia se ivi de 
după stiva de saci. 

— Domnule maior Stepanovici, dar ce faceţi aici? 

Lui Artur nu-i veni să creadă când faţa 
copilăroasă, un pic naivă, cu ochi albaștri, imenși, de 
sugar, al lui Jamie îi apăru înainte. Se relaxă. își 
îndreptă spatele și ieși în întâmpinarea tânărului, 
zâmbind bucuros. 

— Dar tu ce faci aici, Jamie? Ori te-ai angajat 
ajutor de bucătar pe Ninive? Stai puţin, unde pleci, 
nu te speria! zise, văzând că băiatul se retrage, 
precipitând-se către ieșire. Samoil, Serghei, băieţi, 
hai să-l ajutăm pe Jamie, să-i căutăm produsele. Stai 
puţin, până găsim ciolanele alea, vreau să-ți spun 
ceva. Uite, voiam să-ţi mulțumesc, să știi că am fost 
impresionat și nu numai eu, cred că toţi care suntem 
aici pe Ninive îţi suntem recunoscători pentru gestul 
tău de curaj, a fost ceva ieșit din comun ce ai făcut 
tu, ce curaj ai avut, să-l ataci pe la spate pe Elias 
Cronus și să încerci să-l sugrumi cu cordonul frezei 
dentare, când tuturor ne era o frică de ne căcam pe 
noi. Era clar că individul are puteri telepatice, 
felicitări! 

— Da, de ce nu, ar trebui să-l primim și pe Jamie 
între noi, zise Sam, nu-i așa, Sergiule? Mie mi se 
pare băiatul 

foarte ok, chiar dacă e cam Mutulică, dar uite că are 
prezenţă de spirit. 

— Şi încă ce prezenţă de spirit, confirmă Sergiu, 
care stătea cu cele patru verze în braţe. întotdeauna 
apare parcă la momentul oportun. Arma lui secretă e 
lovitura în moalele capului. Mai ţii minte, Artur, tot 
el te-a pocnit și pe tine în creștet, când erai cu mine, 
cu losif și cu Anton. Are mână bună. Apropo de asta, 
zic că ar trebui să-i luăm și pe ei doi, de Toni și de 
losif vorbesc. Sunt prieten cu losif de când eram mic, 
iar Toni mi-a fost profesor la școală, așa că garantez 
pentru ei. Și ai văzut și tu, Artur, că sunt cipuiţi. 

— Nu am nimic împotrivă, Serioja, să luăm în 
echipă pe oricine vrei tu dintre prietenii tăi, 
problema este alta, și aici încă aștept încă explicaţii 
de la tine. E bine că este și Jamie de faţă, să audă și 
el, zise Stepanovici. Trebuie să vrea și ei. Şi încă 
ceva. Problema este nu dacă suntem ascultati noi ce 
vorbim acum sau dacă suntem urmăriți » * prin 
satelit ori naiba știe cum. în fine și asta e important, 
dar eu până nu știu cu ce naiba vă ocupați voi acolo, 
ce e cu substanţa aia violetă și cu reactorul atomic, 
nu pot să fac un plan viabil. Adică, nu mă înţelegeţi 
greșit, eu nu am nimic împotriva lui losif, nici a lui 
Anton, nici a lui Jamie, dar mă tem ca nu cumva 
vreunul din ei să fie controlat sau șantajabil. Ai 
înţeles, Serioja? Am nevoie de mai multe informaţii 
despre voi, despre ce activități desfă- surati în 
subteranele voastre. 

— Ca să nu mai spun, adăugă Sam, uitându-se cu 
atenţie la șeful său, așa cum ai spus și tu, că 
bizantinul ăla ne 


90 


GLYKON Florin Giurcă 


poate hipnotiza. Când ne-a luat armele și ne-a operat, 
mi-a arătat un film despre o așa-zisă gagică de-a 
mea, care s-a aruncat, chipurile, înaintea trenului. 
Ceea ce nu s-a întâmplat niciodată în realitate, dar eu 
eram atunci ferm convins că asa este... 

Artur Stepanovici păli vizibil și-l fixă pe Samuel cu 
o privire în care se puteau citi surpriza și 
compasiunea. 

— Exact ce spuneam și eu, individul acela sinistru 
e capabil să se folosească de arme murdare și de 
trucuri psihologice. Ce te faci atunci când nu mai știi 
care este realitatea și care e ficțiunea? Şi astea au 
avut efect pe când nu eram cipuiţi. Și nu am idee nici 
la ce distanță au efect puterile lui. Mai acţionează 
undele alea la două sute de kilometri? Dar la o sută? 
Serioja, care-i adevărul? De ce puii mei te codești să- 
mi spui? 

Sergiu vru să zică ceva, dar se răzgândi. Ii aruncă 
lui Jamie o privire scurtă, în care se putea citi o urmă 
de nesiguranţă, poate chiar de teamă, nuanţă pe care 
Artur o defectă imediat, dar o puse pe seama firii 
anxioase a inginerului. „Nu, categoric, ăștia doi au 
ceva de ascuns, gândi Artur Stepanovici, dar ce 
anume? Că dacă îi scuturi puţin se cacă pe ei, sunt 
niște nevolnici, atât Serghei Lostriţa, un luzăr care 
nu a fost în stare să-și afle un căpătâi până la treizeci 
de ani, plus că și-a antrenat inclusiv prietenii în 
aventura asta, cât și oligofrenul ăla blond despre 
care nu pot să aflu nimic, de la nimeni". Artur privi 
cu recunoștință către Samoil Smimov, „dacă nu era 
el, eram pierdut, gândi. Samoil e singurul om de bază 
din toată adunătura asta". 

Telefonul lui Jamie sună în clipa aceea, în care 
tăcerea și încordarea care se instauraseră în 
cambuză riscau să fisureze proaspăta alianță între 
cei trei plus, eventual, al patrulea camarad. 

— Bună, iubi, ce faci? Jamie lăsă jos cepele din 
mână. Practic, le dădu drumul să cadă care încotro. 
Cepele se rostogoleau prin toate colţurile încăperii, 
antrenate de mișcările de ruliu și de tangaj ale navei. 

Stepanovici privi siderat scena suprarealistă și-și 
ridică mâinile către cer, într-un gest de disperare 
neputincioasă, clipă în care ușa cambuzei se 
deschise și un bucătar exasperat se răsti din prag: 

— Hai, bă, cât timp îţi ia să vii cu varza aia, crezi 
că nesătuii or să te aștepte pe tine să te 
moșmondești? Peste o oră trebuie servită cina, și tu 
nici măcar ceapa n-ai pus-o la călit, te aruncă 
secundul peste bord una - două, ai să vezi! 

Jamie mormăi niște scuze în telefon, „trebuie să 
închid, iubi, îmi freacă boss-ul ridichea și nu mai pot, 
te sun eu peste zece minute - un sfert de oră". Apoi 
se grăbi să adune de pe jos cepele, luă și verzele și 
ciolanele și, cu toate stivuite în braţe, o tuli pe 
coridor. în urma lui, Stepanovici se aplecă și culese o 
ultimă ceapă rămasă pe jos, pe care o zdrobi cu 
pumnul. 

— Vă place ceapa? Eu sunt mort după ea, o 
mănânc ca pe mere, zise el. Cu un praf de sare și o 
coajă de pâine, e moartea mea, mănânc până îmi dau 
lacrimile de usturime... Serioja, m-am gândit, sunt de 
acord să-i primim și pe prietenii tăi în grupul nostru. 
Așa e, ai dreptate, sunt 

operaţi ca și noi la amigdale, și dacă e să fim 
manipulaţi psihologic de satrap, atunci vom fi cu toții 
și nu avem ce face. Astfel că, o să fim noi trei, plus 
Toni Geamalinga și losif Samusi fac cinci, cu 
amendamentul să vrea și ei, iar cu ciudatul acesta 
blond, am fi sase. M-am hotărât să-l luăm și pe Jamie, 
că nu se știe când o să mai avem nevoie de dat vreun 
pumn în scăfârlia cuiva, după caz. Vă place numărul 
sase? Ce nume să dăm detașamentului nostru t 1 
de comando? 

— Aăăă... de ce trebuie neapărat să aibă un nume? 

— E bine să aibă și nume, răspunse maiorul. Un 
nume crește coeziunea şi responsabilitatea 
membrilor. Gândi- ți-vă repede, aș vrea să încheiem 
ședința asta de constituire înainte de acostarea în 
portul Constanța. Apropo, Sam, cât e ceasul? 

Sam își suflecă mâneca și privi la cadranul 
ceasului. 

— Cincisprezece și treizeci. Mai avem o jumătate 
de oră. Eu aș zice să alegem un nume semnificativ 
pentru scopul nostru, ceva gen „Anti-Cronus". 

— Ok. Mi se pare bun. Alte propuneri? Serioja, tu 
ce spui? 

— Spun că e cam simplist. Aș fi vrut ceva mai 
fantasy. Admir sincer ceasul tău, Sam. Ce marcă e? 
Cred că ai dat vreo două mii de dolari pe el. 

— Eh, nu chiar. E un Atlantic. Elveţian, e adevărat, 
dar nu din alea automate. Doar patru sute de dolari, 
răspunse Samuel, cu un aer de falsă modestie. 

— Super. Atunci, „Atlanticronus", cum vi se pare? 

— E bine. Hai să fie cu ygrec și cu kappa, să sune 
și mai percutant. „Atlantykronus"? 

— Sunt pentru, zise Stepanovici. Cu un 
amendament. Fără terminația us. Doar 
„Atlantykrdn". 

— Așa să fie, zise Samuel Smimov, iar Sergiu 
Lostriţa confirmă, dând aprobator din cap. 

Stepanovici, a cărui autoritate se vedea că fusese 
acceptată de toată lumea, își luă rolul de lider în 
primire, considerând că nu mai era nevoie de vreo 
confirmare formală. 

— Băieți, zise el, fie ca trupa noastră să-și 
realizeze cu succes obiectivul, si anume anihilarea 
lui Elias Cronus. Prin anihilare înțeleg prinderea, 
demascarea și predarea lui către autorităţi, dar nu 
exclud nici anihilarea fizică. Suntem în stare de 
război. 

Prima decizie tactică pe care va trebui s-o luăm 
este: ce facem, coborâm la Constanţa sau mergem la 
Galaţi? Suntem noi, oare, pregătiți să ne întoarcem 
pe Insula Şerpilor, de unde tocmai am fugit și să ne 
batem cu Cronus pe teritoriul lui? Ne trebuie un plan 
și nu avem nici- unul. Trebuie să atragem inamicul 
pe terenul nostru. Pentru asta vom avea nevoie să 
întreprindem unele incursiuni pe Zmeinii Ostrov. De 
aceea, zic: cea mai bună alegere pentru stabilirea 
bazei noastre de operaţiuni nu este nici Constanta, 
nici Galaţi, ci Ismail, în Ucraina. Părerea mea. 

— Şi cu ce vom lupta cu Cronus? Cu mâinile 
goale? 

— Asta cade în sarcina mea, găsirea mijloacelor 
bănești. Pentru asta va trebui să ajungem cât mai 
rapid la Ismail. 

Daniela își puse pătura peste cap. După numai trei 
respiraţii, fu nevoită să dea la o parte un colţișor din 
în- velitoare, numai atât cât să-si scoată nasul afară si 
să ia o priză de aer. Trase cu urechea. Niciun sunet. 
Nu se încre- zu în liniștea aparentă. Se acoperi din 
nou. Ecranul telefonului se aprinse într-o lumină 
albastră, violentă. Se așeză pe burtă, sprijinită în 
coate. își înțepeni cât putu de bine în urechi căștile 
intra-auriculare. Ora unsprezece și cincizeci și opt de 
minute, înainte de miezul nopţii. Așteptă. Secundele 
treceau greu. Și cincizeci și nouă. Daniela îsi scoase 
una din căști si ascultă din nou cu atentia încordată. I 
se păruse că aude pași pe hol. O ușă se închise într- 
adevăr, ușa de la baie. în curând, auzi susurul bine 
cunoscut. Apoi, cascada apei de la veceu, ușa de la 
baie închisă cu infinite precauţii, papucii clămpănind 
pe gresie... Din nou, liniște. Suspect. își tinu 
răsuflarea. în clipa aceea, ecranul telefonului izbucni 
într-o frenezie de flash- uri iar strigătul trupei Pink 
Floyd „Hey, teachers, leave the kids alone!" sfâșie 
tăcerea nopții. Daniela simţi panica pișcându-i 
buricele degetelor. 

în secunda în care vocea tandră din cască îi adresă 
salutul „Bună, ce faci?", ușa dormitorului se trânti de 
perete și glasul strident, răgușit, anunţă intrarea 
furtunoasă a femeii îmbrăcate în neglijeu. Un gest 
nervos răscoli pătura învelită în cearșaf și Daniela, 
încovrigată de spaimă și de umilinţă, se ghemui 
deasupra telefonului. De sub sânii ei, glasul cel 
tandru continua să lanseze în neant cuvinte de alint. 
„Ce faci... iubi... nu mai pot fără tine..." 

— Ah, eram sigură că te găsesc cu telefonul în 
mână. Cu care derbedeu te conversezi la ora asta? 
Mâna cu degete rășchirate se înfipse în părul ciufulit 
al Danielei. Fata tresări ca mușcată de viperă. Un val 
de revoltă o inundă și simţi pe cerul gurii gustul acru 
al răzvrătirii. 

— Dă-mi telefonul ăla imediat! Dă-mi telefonul, să 
văd cu cine vorbeai, că ţi-l arunc pe geam, auzi? 

Cele două femei își încleștară degetele pe micul 
aparat, care începu deodată să zbârnâie și să 
lumineze intermitent. Cu agilitatea unei pisici, 
Daniela se rostogoli de câteva ori în așternut, 
poposind în cele din urmă pe podea. Avea telefonul 
strâns în mâna dreaptă. Zvâcni în picioare și se 
propti cu spatele în fereastră. Cu mâna stângă trase 
de un colţ al draperiei, care zomăi din cârligele ei 
înșirate pe ţeavă, în timp ce fata începu să se 
răsucească, înfășurându-se în damascul mătăsos și 
rece la atingere. 

Vru să nu mai trăiască. Sau măcar să aibă o pauză, 
o absenţă din viaţă. Să nu fi trebuit să treacă din nou 
prin umilinţa asta. Ca o nimfă în cămașa «i, 
devorându-și propriile amintiri, ar fi vrut să se 
transforme peste noapte într-un fluture si să-si ia 


zborul într-o dimineaţă oarecare. 
» » 9 


Să vină brusc un răsărit care s-o trezească din somn, 
să-i bată lumina zilei în tâmplă cu degete de sidef și 
să-i șoptească: trezește-te la viaţă, Daniela, a sosit 
timpul să zbori! 

Să fie oare mâine ziua aceea? 

Daniela nu mai avea speranţă. Până la majorat, își 
închipuise că toate asupririle din viaţa ei erau 
pricinuite de faptul că încă nu era, din punct de 
vedere legal, un adult, își imaginase, în naivitatea ei, 

veni, automat, și independenţa. Dar nu s-a întâmplat 
una ca asta. Toate speranţele ei se prăbușiseră a 
doua zi după împlinirea vârstei de optsprezece ani. 
Nimic nu se schimbase în statutul ei... 

Aceeași cicăleală plictisită și cenușie a unui tată 
abulic, dezabuzat, aflat în plină criză a bărbatului la 
patruzeci de ani: „Daniela, ascultă la mine, 
independentă o să fii numai atunci când îţi vei 
câștiga banii tăi. Până atunci, o să depinzi de mama 
și de tata. Vrei să ai un serviciu, să ai salariul tău? 
învaţă! Intră la o facultate, fă o meserie, altfel vei 
depinde toată viaţa de unul sau de altul. Dar mai 
întâi, ia bacul! învaţă, lasă telefonul". 

Bla, bla, bla... 

Aceeași supraveghere sufocantă, exercitată de o 
mamă isterică. Paranoică, mai bine zis. Și, după toate 
aparențele, nesatisfăcută sexual. Trăia de aproape un 
an de zile un război de gherilă miniatural, dar care-i 
măcina nervii întocmai ca unul real. Se simţea 
spionată în cele mai intime momente. Ochii vulturești 
aţintiţi asupra ei, oriunde ar fi mers... O auzea pe 
Ruxandra cum calcă tiptil pe coridor (Daniela 
căpătase un auz extrem de fin, tot trăgând cu 
urechea la orice mișcare din casă), apoi se crispa, 
trăgân- du-și involuntar capul între umeri, așteptând 
deschiderea intempestivă a ușii dormitorului. Nu se 
putea obișnui cu asta. Ura momentul acela, în care 
usa zbura în lături si se trântea de perete. 

Se încuia cu cheia, o dată sau de două ori pe zi, în 
camera de baie. Aici, pe scaunul de la closet, își 
consulta mesageria. Citea mesajele de două-trei ori, 
ca să le țină 

minte pe dinafară, apoi le ștergea. După o jumătate 
de oră de vânturat pe coridor, Ruxandra își pierdea 
răbdarea și începea să bată cu pumnii și cu 
picioarele în ușa de la baie, să hâtâne mânerul, să 
amenințe si să blesteme. Taică-su (Daniela știa asta 
din comentariile maică-si) se trântea atunci în pat și- 
și înfunda perna peste urechi, ca să nu mai audă 
scandalul. Nu interveni niciodată între ea și maică- 
sa, nu sări să-i ia apărarea. 

Un impotent. 

Daniela ura din tot sufletul casa aceea, construită 
de bunicii ei în urmă cu patruzeci de ani, într-un stil 
demodat, de prost gust, cu camere mici și scunde, în 
care treceai din una în alta. Detesta cartierul acela, o 
mahala jegoasă și pauperă a Constanţei, în care 
bărbaţii își spălau mașina cu furtunul în stradă, iar 
femeile covorul, pe trotuar. îsi ura cu toată ființa 
viata ei schimonosită si ratată i m t » 


și părinţii denaturaţi. Daniela ar fi vrut să moară... 

Dar nu muri. Se refugie în lumea ei imaginară, 
populată cu dragoni, vampiri și monștri crepusculari. 
își cumpără cărbune de desen și curând începu să 
umple paginile format A4 cu figuri lugubre, triste, 
înfricoșate sau sadice, în funcţie de starea ei de 
moment. Trimise câteva schite unei reviste on-line de 
literatură horror, dar fără prea mari speranţe. După 
numai câteva luni, numele Danielei apăru în caseta 
redacțională, la rubrica „grafică". Lângă numele ei 
scria „colaborator permanent". 

Curând după aceea începu să primească mesaje. 
Erau la început lapidare, din numai două sau trei 
litere. „Cf? Sal. Nb." Expeditorul, un anume Jamie, se 
recomanda 

student la Agronomie, și chiar dovedi mai târziu că se 
pricepe la cultura păioaselor. In scurtă vreme, 
încurajat de răspunsurile Danielei, inițial la fel de 
lapidare, Jamie îsi dădu drumul la adevăratul lui 
talent scriitoricesc. Me- sajele lui devenită ample, ele 
musteau de un erotism juvenil, năbădăios, dar totuși 
înfrânat în limitele unei bune- cuviinţe destul de laxe, 
e adevărat, dar care bună-cuviintă o determină pe 
fată să accepte continuarea conversaţiei. 

In mesajele lui Jamie era vorba despre micile 
drame din familia sa, despre certurile din casă și 
necazurile financiare (toate certurile pornesc de la 
lipsa de bani!), despre dorinţa lui de a evada de sub 
tutela părinţilor (spune-mi ceva nou!), despre faptul 
că se luase după maică-sa și-și ratase viitorul 
(„Agricultura? I don't fucking care!"). Spunea că el 
vrea să cutreiere lumea si că s-ar îmbarca, chiar și 
mâine, pe un pescador, ca simplu matelot. „Daniela, 
vino cu mine! Hai să fugim de acasă, eu și cu tine, 
amândoi, ce zici? Tu să stai înaintea mea la proră, cu 
braţele deschise, să-ți răvășească vântul pletele 
blonde ca spicele de grâu copt, vrei? Vino cu mine, 
știu totul despre vapoare, știu cum se fac, cum se 
conduc, nu mă bate nimeni la istoria navigaţiei. Hai, 
vino! Vino cu mine, am să te sărut pe gât, pe sâni, la 
subțiori și pe unde mai vrei tu, am să-ţi ling degetele 
de la picioare unul câte unul, după ce le vei fi înmuiat 
în apa oceanului. îmi place gustul sărat al pielii după 
ce faci baie în mare și se usucă apa de pe tine, hai, 
vino! Las-o pe mă-ta, că are de cine să se ia, îl are pe 
pasivul de tac-tu, tu vino cu mine să desenezi căluţi 
de mare îmbârligațţi", îi scria... 

Era ceva dătător de speranţă în toate aceste 
mesaje, ceva din sufletul lui Jamie. Era un entuziasm, 
o bucurie a libertăţii, a aventurii, care o readuseră la 
viaţă pe Daniela. Nu mai plângea, de la o vreme, cu 
faţa ascunsă în pernă. Ca trezită dintr-o lâncezeală 
cataleptică, fata începu din nou să aibă poftă de 
mâncare. Prinse curaj. Se întări. încrederea în 
propriile ei puteri o făcu să-i întoarcă vorba maică-si 
și să-i ţină piept în câteva împrejurări. Ruxandra citi 
rapid schimbarea din comportamentul Danielei, dar 
nu se hazardă prea devreme să tragă o concluzie. 
Ceva era pe cale să se întâmple, dar încă nu se știa 
ce. Trebuia să fie în continuare pe fază. 

Noua experienţă de viaţă o apropiase pe Daniela 
cu un pas de maturizare. Cu tot entuziasmul, fata își 
păstră în sinea ei suficiente rezerve, resurse pentru a 
o lua mai târziu, de una singură, de la capăt. N-ar fi 
vrut pentru nimic în lume să se trezească într-o zi 
dezamăgită, abandonată, înșelată, sau poate și mai 
rău. între exaltare și frică, Daniela alese participarea 
prudentă. Cine era, totuși, acest Jamie? Un lucru era 
clar: băiatul era un tip hotărât, care punea semnul 
egal între vorbe și fapte. 

în ziua precedentă avusese ocazia să-l vadă. 
întâlnirea cu el, la Mall, a fost ca o cupă de îngheţată 
cu de toate, cu frișcă și toping de ciocolată. 
îndrăgostită până peste cap de o persoană în carne și 
oase, Daniela avu ocazia să spargă bariera dintre 
ficţiune, miraj, și realitate. Și efectul fu devastator. în 
cele nici treizeci de minute cât dură întâlnirea lor, 
hotărârea ei fu luată. Se va îmbarca a doua zi 
dimineaţă, la ora zece, pe vasul Ninive, un mic 
cargobot 

de trei mii de tone brut, aflat sub pavilion grecesc. 
Jamie se învârtise, nu se știe cum, si obținuse de la 
comandant un contract de ajutor de bucătar, cu un 
salariu de nimic, dar cu permisiunea de a-și lua 
aleasa cu el. 

Daniela se întoarse acasă, parcă zburând. Toată 
tristeţea din sufletul ei se topise. Când își puse capul 
pe pernă, îi apăru în faţa ochilor chipul lui Jamie, ale 
cărui sprâncene frumos arcuite se desenau deasupra 
ochilor misterioși, albaștri. Barba scurtă, de două 
săptămâni, de culoare șaten închis, crea un contrast 
extrem de seducător prin comparaţie cu pletele de 
un blond luminos, îngeresc aproape. Dar nimic din 
înfățișarea, din statura de elf a tânărului nu i-ar fi 
putut schimba Danielei starea de spirit și percepţia 
asupra viitorului și a propriei vieţi, dacă n-ar fi 
existat puterea aceea de persuasiune optimistă care 
iradia din întreaga lui ființă. „Eşti cu mine, Daniela, 
ce lucru rău ţi s-ar putea întâmpla? Mâine în zori, la 
ora două dimineaţa, deschide geamul de la dormitor 
și am să vin să te iau cu mine". 

Rămăsese așa, înfășurată în draperie, până când 
crezu că nu mai aude nimic. Mai așteptă după aceea 
încă un timp, cât numără în gând până la trei sute, și 
apoi încă o dată până la trei sute. Nimic nu se mișca 
în odaie. Nicio adiere de aer, nicio molie nu-și luă 
zborul atâta timp cât Daniela își pregătea trupul 
pentru marea evadare. Ruxan- dra plecase de mult, 
strângând în mână prada și recompensa pentru care 
se luptase, telefonul. Fata începu atunci să se 
dezvelească încet de sub faldurile draperiei, ro- 
tindu-se în sensul invers al acelor de ceasornic, și cu 
fie- 

care răsucire se vedea tot mai aproape de eliberare. 
Amâna cu vinovată voluptate momentul acela al 
deschiderii geamului, când va lăsa răcoarea și 
misterul nopţii, amestecate cu briza dimineții, să-i 
tulbure obrazul. 

Dar nu mai târziu de ora două. Limbile 
fosforescente ale ceasului desenau un V asimetric în 
întuneric. Ochii, fixati îndelung pe cadran, copiară pe 
retină forma aceea luminoasă și o proiectară în aer, 
oriunde fata-și ațintea privirea. Ultima răsucire fu 
completă și atunci draperia se destinse și reveni la 
forma ei, cu un foșnet lejer. Ştia că Jamie nu va 
întârzia. întinse mâinile înainte, pentru a se apăra de 
mobile și alte obstacole inexistente și se îndreptă 
către fereastră. Pipăi cerceveaua și degetele ei, 
fremătând, rotiră cremonul spre stânga. 

— Trezește-te, Daniela, a venit timpul să zbori! 

Canatul se deschise încet și o pală de aer proaspăt 
îi răvăși părul pe frunte. Privea cu pupile dilatate în 
întuneric și atunci zări, întâi într-o pâclă, apoi din ce 
în ce mai clar, chipul frumos, iradiind ca pudrat cu 
aur, închegân- du-se din umbrele nopţii. Se aplecă 
mult în afară, apoi își întinse capul pentru a primi o 
clipă mai devreme sărutul îndelung așteptat. Palma 
lui atinse palma ei, degetele lui se strecurară între 
degetele ei, și astfel, cu pumnul încleștat, o smulse și 
o trase, aparent fără efort, afară din cameră. O 
îmbrăţișă apoi și o privi intens, în timp ce Daniela îl 
înlănţui cu braţele în jurul gâtului. Chipul lui era 
iluminat de o aureolă tainică, violetă; purta pe frunte 
podoaba a două coame strălucitoare, sau poate că 
acelea erau doar amprentele iluzorii ale limbilor 
ceasului. Chipul acesta 

oricum i se păru fetei ireal de frumos, ca o scenă de 
vis. închise ochii și se lăsă parcă purtată în zbor, spre 
marea care vuia mistic sub picioarele lor. într-un 
târziu, tânărul îi arătă vasul pregătit pentru plecare, 
ancorat în dana Ca- nopus. 

— Bun venit pe Ninive! Vocea groasă a căpitanului 
sparse deodată vraja. Un val rece o udă pe picior, și 
fata realiză în clipa aceea că nu știa absolut nimic 
despre cum se gătește mâncarea pe un cargou. 


12 


Guguștiucii de sub streașină se opriseră din foială 
de mai bine de un sfert de oră. Către ora 3 a 
dimineţii, când Antares se pregătea să se ascundă 
sub orizont, liniștea nopţii fu sfâșiată de un țipăt 
isteric. 

— Alexandre, Alexandre, scoală-te! Daniela a fugit 
de acasă! 

— Cum adică, a fugit de-acasă? Bărbatul se ridică 
din așternuturi, cu cearceaful în cap, rotindu-și ochii 
bulbucati în întuneric. 


— Așa bine, a fugit cu derbedeul ăla de pe 
Facebook. A lăsat o scrisoare, uite: 

„Dragă mamă, dragă tată, m-am săturat de 
certurile interminabile din casă si de starea asta de 
încordare si de nesiguranţă, pe care mi-o transmiteti, 
involuntar. Știu că mă iubiţi și că decizia mea vă va 
provoca suferinţă și în- 

tristare, dar n-am cum să fac omletă fără să sparg 
ouăle, dacă înţelegeţi ce vreau să spun. încercaţi să 
depășiți noua criză cu aceeași demnitate de care aţi 
dat dovadă și până acum. Eu plec cu Jamie. Nu mă 
căutaţi. Daniela." 

— Who the fuck is Jamie? 

Femeia aprinsese lumina din plafon și stătea cu 
telefonul mobil îndreptat în mod inutil către bec. 
Ecranul radia o lumină rece și indiferentă, a cărei 
intensitate scădea după fiecare cinci secunde de 
inactivitate a degetului. 

— Jamie este într-o relaţie de trei luni cu fiica ta. 
Așa apare în pagina ei de Facebook. Dar tu n-ai de 
unde să știi, tu te uiţi doar pe situri porno. 

— Bine, dar unde e? în România sau în 
Bangladesh? Ca să știu unde să mă duc s-o caut. 

— N-ai auzit că nu trebuie s-o cauţi? Ce mai 
întrebi? Du-te mai degrabă la Emil ăla al tău și lasă- 
mă-n durerea mea. 

Alex Derviş era un om ca toți oamenii, cu 
probleme financiare. Avea o fată în clasa a 
douăsprezecea la liceu, o nevastă cicălitoare acasă și 
trei pisici veșnic gestante. Bugetul lui de familie era 
de patru mii de lei pe lună, acoperit în proporţie de 
optzeci și cinci la sută din leafa sa de taximetrist și 
cincisprezece la sută din cursele fără bon de casă de 
marcat. Noile majorări ale accizei pe tutun, creșterea 
euroiului și a preţului benzinei, precum și majorarea 
TVA-ului cu cinci puncte procentuale îl băgaseră 
groaznic în corzi. Deficitul lui bugetar se estima la 
douăzeci la sută. 

Alergase mai întâi la Banca din colțul străzii. 

— Vreau să-mi deschid un atelier de termopane, 
explică Alex Derviș ofițerului de credite, care îl 
asculta atent, cu un laptop în faţă. Vreau să-mi 
cumpăr o mașină pentru debitat și profilat 
termopane, second-hand. Posed spaţiu, am un 
apartament la parter, cu balcon. Aș avea nevoie de 
vreo sută de mii de Euro. 

Ofițerul de credite analiză dosarul, îl trimise apoi 
la Centrală, iar după două săptămâni Centrala 
răspunse: se acceptă împrumutul, cu următoarea 
condiţie: clientul să semneze un bilet la ordin avalizat 
în favoarea Băncii, fără dată, fără sumă. 

Copilul cerea de mâncare, nevasta solicita bani 
pentru coșniță, pisicuţele voiau numai Whiscas. 
Domnul Derviș semnă cecul, banii intrară în cont, 
contul avea un cârd, cârdul avea un cip. Criza 
economică şi înmulțirea peste măsură a 
termopanelor din oraș conduseseră în anul următor 
la prăbușirea afacerii cu stolerie. Unii întreprinzători 
particulari se reprofilară în scurt timp pe covrigi și 
gogoși, alţii pe plăcinte, dar asta însemna alte utilaje, 
alte investiţii. Alex Derviș își băgase din nefericire 
toţi banii în mașina de făcut ferestre din PVC. începu 
de atunci să trăiască cu grija zilei de mâine, căci în 
orice zi se putea întâmpla ca Banca să-și ceară banii 
înapoi. 

Peste câteva luni, într-una dintre sâmbete, Alex 
încăr- case din supermarket coșul cu KiteKat pentru 
pisici, mezeluri pentru nevastă și copil și bere pentru 
el. La casa de marcat însă, cârdul îi fu respins. 
„Restricted operation" citi pe recipisa imprimată de 
POS, și un fior de gheaţă îi săgetă șira spinării. 

Cu inima cât un purice, în ziua următoare făcu o 
vizită de curtoazie Băncii, să vadă ce se întâmplase. 
La Bancă, fiind duminică, găsi închis. Domnul Derviș 
era însă un om cu frica lui Dumnezeu. Auzise că 
documentele cu cip erau însemnate cu pecetea 
diavolului, 666. Cu o ultimă licărire de speranţă în 
suflet, și cu ultimii litri de benzină în rezervor, Alex 
merse la mănăstire, la Techirghiol, să se 
spovedească. O măicuță îi arătă însă regulamentul 
categoric afișat la intrare: dacă ai documente cu cip, 
sau bio- metrice, nu primești dezlegare de păcate, 
până nu renunțţi la plastice. Omul aprinse o lumânare 
și merse la Altar cu un pomelnic în care se ruga 
pentru izbăvirea de vrășmași. Cuviosul părinte îl 
sfătui ca, până ce va primi ajutorul sfinţilor, să 
întreprindă chiar el ceva concret împotriva 
respectivilor dușmani. Așa că, în seara aceleiași zile, 
Alex căută pe Google cuvântul „avocat". 

— M-am dus la mănăstire să mă rog să mă scoată 
din cursa asta în care am căzut, se căină Alex, a doua 
zi, avocatului Iftode, al cărui birou fusese cel mai 
prompt în a-l programa pentru audiență. Să mă 
spovedesc, adăugă. Nu au mers termopanele deloc, 
am dat faliment, iar datoria de la Bancă a rămas 
întreagă. Mă aruncă ăștia în stradă. Nu mai am 
nădejde deloc. Unde să merg, dacă nu la biserică? 
Nevastă-mea e sceptică, nu crede în chestii de-astea, 
cu pecetluirea, cu numărul Fiarei, dar mie mi-e frică 
de așa ceva. Tocmai de aia am zis să merg la 
mănăstire. Călugării mi-au răspuns cum mă 
așteptam, că m-am închinat la Mamona pentru bani. 
Că m-am pecetluit. Că nu pot să mă dezlege de 
blestem și nici la slujbe nu mă pot primi. 

Până nu renunţ la cârd. Adică până nu rambursez 
datoria Băncii. De unde, dacă nu mai am nimic? 

Domnul Derviș își pusese capul în palme și ofta 
îndelung, cu ochii pironiţi în tavan. 

— Off, off, ce năpastă a căzut peste mine așa, din 
cer. l-am zis părintelui de la mănăstire: nu mai am 
din ce trăi, trebuie să fac ceva, să muncesc. Mă 
alungă nevastă-mea din casă. Apartamentul e al ei, 
moștenit de la socru-meu. Atunci, călugărul mi-a 
sugerat, cu blândeţe, să mă mut la ţară și să mă apuc 
de muncit pământul. Dar ce, parcă avem loc toţi 
oamenii din ţară la munca pământului? Aș avea eu 
vreo câteva hectare moștenire, pe lângă Dunăre, dar 
nu am utilaje să le lucrez. 

Iftode începuse să citească încă o dată 
documentele prezentate de Alex, de data asta cu mai 
multă atenţie. Ca și cum și-ar fi amintit ceva, se 
întrerupse pe la mijlocul paginii și zise, după câteva 
clipe: 

— Dar n-am înţeles, până la urmă, de ce te-ai dus 
la mănăstire? N-ai preot la tine în cartier? Cum, care 
canoane? Și unde ai mai auzit dumneata că se aplică 
așa, canoanele, fără cercetare? Și fără a se dovedi 
culpa? 

Avocatul continuă cu lectura contractului de 
împrumut și a somaţiei executorului judecătoresc. 
Când termină, își trase niţel ochelarii mai jos de pe 
nas și privind peste ramele de ebonită, spuse: 

— Domnule Derviş, soluția în problema 
dumneavoastră este divorțul. Depuneți de comun 
acord cu soția o cerere de divorţ și concomitent, 
înaintați tranzacţia de partaj, prin care cedaţi soției 
toate bunurile mobile și im- 

obile aflate în proprietatea indiviză a soţilor, în speţă 
apartamentul, mașina și utilajele de termopane. 
Chiar și casa părintească moștenită de la ţară, în 
comuna Capi- dava. Cum împrumutul este pe 
societate și soţia nu a fost parte semnatară în 
contractul de împrumut, și nici nu a girat, banca nu 
se poate îndrepta împotriva ei. Toate aceste 
demersuri vor rămâne bineînţeles strict formale, 
dumneavoastră urmând a vă desfășura viaţa și 
activităţile obișnuite ca și până acum. 

Avocatul se ridică în picioare și își introduse 
documentele în geanta voluminoasă din piele maron. 

— Depunem cererea de divorț mâine, la Tribunal. 
Reușim garantat, au mai fost cazuri. Despre 
onorariu, luaţi vă rog legătura cu secretara mea. Ah, 
și să nu uit, zise din ușa. Așa scrie în regulamentul 
mănăstirii, să renunţaţi la cârd? înseamnă că precis 
nu poate fi vorba de pecetea aceea despre care scrie 
în Apocalipsă, căci pecetea aceea e definitivă, nu-i 
asa? 

Domnul Derviş simţi că i se ridicase o greutate de 
pe piept. „Cu adevărat, gândi el, cârdul ăla a avut un 
cip malefic, chiar dacă nu era încă pecetea aceea din 
Apocalipsă. O să vând mașina de termopane, voi plăti 
avocatul și voi aplica la o măsură de dezvoltare 
rurală. N-am cine știe ce teren arabil, dar cu banii de 
la Fondurile structurale îmi cumpăr tractor, iar restul 
de teren îl iau în concesiune", își făcu Alex Derviș 
planul. Pentru prima dată după multe zile de 
neodihnă, adormi zâmbind. Se visa deja fermier, 
călare pe tractor. 

în ziua următoare se dusese din nou la Bancă, dar 
de data asta la una concurentă. 

— Da, domnule Derviș, planul dumneavoastră 
poate deveni realitate. Vă stăm la dispoziţie cu 
Programul Operaţional Sectorial pentru dezvoltare 
durabilă în agricultură. Pentru achiziţia unui tractor, 
a unei combine si a unui camion din fonduri 
europene nerambursabile, avem nevoie de aportul 
dumneavoastră de cincizeci și cinci de mii de euro, 
pe care tot noi vi-l procurăm, graţie unui credit 
pentru nevoi personale. Semnaţi doar acest bilet la 
ordin avalizat în favoarea Băncii noastre si mâine veți 


avea banii și veți putea plăti avansul pentru utilaje. 
Aveţi un cont deschis la noi? Dacă nu, vă deschidem 
unul imediat, și vă dăm și un cârd din care puteţi să 
faceţi orice plăţi doriţi la magazine. 

_ Inspectorul de credite de la Bancă zâmbi larg și îi 


întinse domnului Derviș o ceașcă de cafea filtru cu 
lapte condensat si șerveţel, tl 


In dimineața următoare, domnul Derviș se trezi 
din nou lac de transpiraţie, dar senzaţia de panică nu 
mai era indusă de permanentul coșmar al datoriilor, 
ci de vocea iritată a nevestei, care îi suna cu 
obstinaţie de câtăva vreme în urechi: 

— Alexandre, Alexandre, scoală-te, dormi ca un 
nesimtit, și fiică-ta iar a luat un patru la 
trigonometrie. Nu te interesează nimic, i-ai luat 
laptop și stă toată ziua și toată noaptea pe Facebook, 
nu te interesează cu ce golani și infractori se 
conversează, o să rămână corigentă, dar tu, nu, ţie 
nu-ţi pasă de nimic. Tie să-ţi fie bine, tu să nu fii 
deranjat. Stai toată noaptea pe internet și te uiţi la 
filme porno, iar ziua donpi. 

— N-am bani de meditator, iar eu nu mai știu să 
fac probleme de trigonometrie, am uitat formulele. 
Apropo, Ruxandra, știi ce mi-a spus avocatul? Că cel 
mai bine ar fi să divorțăm. 

— Da, sigur, întotdeauna avocaţii recomandă 
divorțul iar stomatologii extracţiile dentare. Nu ţi-e 
clar? Ca să-și facă de lucru... 

— Ascultă-mă mai cu atenţie, replică Alex pe un 
ton neutru, judiciar: eu îţi cedez ţie tot: apartament, 
mașină, utilaje, copil, tot, tot, și banca nu mai are ce 
să-mi ia. înţelegi? Că numai eu am semnat pentru 
împrumut. Azi am vorbit să depunem cererea de 
divorț la Tribunal. Din culpă comună. Peste două 
săptămâni suntem divorţaţi. 


13 


Ceva - ceva bănuia Ruxandra, dar nu știa exact cu 
ce se ocupa soțul ei pe internet. 

Lui Alex încă nu-i venise să creadă că după 
treizeci de ani i se-ntâmplase așa minune de la 
Dumnezeu, ca să-l întâlnească pe Emil Cambera, în 
came și oase. Când era copil, prin clasa a șasea, Alex 
trimisese la revista Luminiţa o caricatură și desenul 
lui câștigase premiul întâi la un concurs. Revista îi 
publicase numele și adresa iar după vreo două 
săptămâni se pomenise acasă cu o scrisoare. Pe plic 
era adresa lui: Derviș Alexandru, sat Capidava, 
judeţul Constanţa, scrisă cu o mână de copil. 
Expeditorul 

era unul Emil Cambera, din satul Tășad, judeţul 
Bihor. în plic găsise o foaie de caiet dictando umplută 
cu un scris stângaci și ușor agramat, dar care 
dezvăluia un caracter sincer si dornic de comunicare: 

„Dragă Alex, scria Miluţă, în primele mele rânduri 
ale scrisorii vei afla că eu sunt bine, sănătos si totul e 
bine până în prezent numai că până în aceste zile 
când scriu scrisoarea nu am mai scris nici o scrisoare 
până acum". Miluţă continua cu un clasament 
personal de cântăreţi și de actori și încheia cu unul 
de fotbaliști: „Fotbalul, sportul cel mai mult îndrăgit 
de mine, se apropie de sfârșit și se apropie ziua când 
vom afla cine e cel mai bun fotbalist al anului 1970. 
După părerea mea, Cornel Dinu, Dumi- trache și 
Radu Nunweiller se vor bate după acest frumos 
succes". La sfârsit, Miluţă încheia cu o mică strofă 
senti- mentală de despărţire: 


Te sărut numai prin carte Căci de mine ești 
departe. Ti-aş trimite-o sărutare încărcată cu 
parfum, Dară tu ești prea departe Şi se scutură 
pe drum. 


La vremea respectivă, scrisoarea primită de la 
Emil îl bucurase pe Alex mai mult decât premiul 
acordat de revista Luminița. Corespondenţa dintre 
cei doi continuă apoi neîntrerupt vreme de trei sau 
patru ani. Păstrase cu grijă toate scrisorile primite 
într-un sertar din casa părintească de la Capidava. 

Anii trecură și Alex uită complet de vechiul lui 
prieten epistolar. Cu câteva săptămâni în urmă, 
trecând pe acolo ca să caute un arendaș, dădu din 
întâmplare peste pachetul de scrisori, pe care le 
reciti cu un fior nostalgic. „Ce-o fi făcând Miluţă 
acum, oare mai trăiește?" Şi i se făcu un dor teribil 
de anii copilăriei. 

Alex constataşe că subiectele lor predilecte de 


discuţie erau, deloc surprinzător, calamităţile vremii, 
fotbalul, cântăreții si actorii. » t 


„Am primit scrisoarea ta, scria altădată Miluţă, și 
m-am bucurat nespus de mult aflând că te simţi bine 
împreună cu familia ta și că la voi la Capidava nu au 
ajuns apele (în acel an fuseseră mari inundaţii în 
ţară). Nici în Tășad nu au fost inundaţii, ci Tășadul e 
tot acela dinainte. 

Datele pe care le ai despre echipa României simt 
greșite. România ocupă locul 10 la egalitate de 
puncte și golaveraj cu echipa Belgiei, nu locul 6 cum 
mi-ai scris tu (ceea ce era explicabil, deoarece 
corespondenţa făcea o săptămâna pe drum). Dintre 
jucătorii români cel mai mult mi-a plăcut Dinu și 
Dumitrache care au jucat pe „Monumental Ja- lisco" 
din Guadalajara (tocmai se desfășura Campionatul 
Mondial de fotbal din Mexic). 

Actorii mei preferaţi de filme sunt: Alain Delon, 
Jean Marais, Jeanne Moreau și Rita Pavone (asta era 
mai mult cântăreaţă, dar jucase și în vreo două 
filme). 

Aș fi curios să aflu părerea ta. Eu închei mica mea 
scrisoare  dorindu-ţi vacanță plăcută, plină cu 
surprize plăcute și fericire! 

Emil Cambera, Tășad, Bihor, 7 decembrie 1970." 

în urma recitirii scrisorilor din sertar, dorinţa 
întâlnirii  de-adevăratelea cu prietenul său din 
adolescenţă i se aprinse în suflet lui Alex. Și atunci îi 
veni ideea genială de a-l căuta pe internet. Chiar 
dacă Miluţă însuși nu era un surfer obișnuit al 
internetului, exista totuși o sansă ca, probabil, cineva 
care-l cunoaște să-i citească postarea. își cumpără 
un laptop, își făcu un cont pe Facebook și începu prin 
a posta următorul text: 

„Acesta este un apel către oricine îl cunoaște sau a 
auzit de Emil Cambera din Tășad, Bihor, ca să-l 
roage să ia legătura cu mine. Pe Miluţă eu nu l-am 
cunoscut personal niciodată, ci doar am corespondat 
cu el, din clasa a Vl-a până în clasa a VUl-a. în clasa a 
VUl-a, prin decembrie, firul scrisorilor noastre s-a 
întrerupt. Patru ani mai târziu, fiind în clasa a XIl-a, 
am făcut o excursie la Oradea, prilej cu care am mers 
și la Tășad, în speranţa de a-l întâlni. Am întrebat 
oamenii din sat, dar nu am aflat nimic concludent. 
Unii ziceau că îl cunosc, dar din descrierea lor se 
părea că era vorba despre o confuzie de persoane. Eu 
căutam un băiat de 16 - 17 ani, nu un adult. Altii zi- 
ceau că a părăsit Tășadul cu mai mulţi ani în urmă, 
iar cineva mi-a spus chiar c-ar fi murit." 

După trei zile de la publicarea anunţului, Alex 
primi un e-mail neașteptat de la un necunoscut. 
„Stimate domnule Derviş, numele meu este Iulian 
Jude. Am citit postarea de pe pagina dumneavoastră 
despre Miluţă Cambera și da, cred că pot să vă dau o 
mână de ajutor ca să-l depistaţi. întrucât sunt născut 
în Tășad, și am și o vârstă apropiată cu a lui, voi face 
niște cercetări discrete în 

week-endul care urmează și vă voi informa deîndată 
ce voi afla ceva. Cu stimă, Iulian Jude." 

Informarea de la Jude veni peste alte trei zile, și 
consta într-o pagină din Monitorul Oficial, cu datele 
de înmatriculare la Registrul Comerțului a societăţii 
comerciale SC Mii Corn Impex SRL, cu sediul în 
Oradea, având ca asociat unic pe Cambera Emil, 
născut la Tășad. In ziua următoare, Alex îl contactă 
pe Miluţă pe Messenger și astfel legătura lor se 
restabili, de astă dată on-line, adică practic 
instantaneu. 

„Dragă Miluţă, îi scrise Alex a doua zi, când o să 
reușesc să scap de belelele astea în care m-am băgat, 
primul lucru pe care o să-l fac e să-mi iau o 
săptămână de concediu si să vin la tine la Oradea, la 
Băile Felix, să mă bălă- cesc toată ziua la ștrand. 
Precis că o să mă bombăne nevasta, că sunt un 
trântor și că nu mă gândesc decât la relaxare, dar 
asta e, mai bine cicălit decât îmbolnăvit de stres. De 
fapt, fosta nevastă, așa, între ghilimele. O să-ți 
povestesc atunci mai în de-amănunt, când o să ne 
întâlnim, ce și cum, cu termopanele, cu executorii, 
avocaţii și divorţul. Abia aștept să ne vedem, după 
treizeci de ani de la schimbul nostru de scrisori." 


x k x 


Intr-adevăr, după două săptămâni de la depunerea 
cererii, previziunea lui Alex se îndeplini. 


—. De iş Alexandru si Derviş Ruxandra, în cauză 
de divort. 

Grefiera luase dosarul din stiva din faţa ei și îl 
înaintase judecătoarei. în sala de judecată, aerul 
devenise irespirabil, înăbușitor. Vreo șaptezeci de 
inși stăteau înghe- suiți unii în alţii pe scaune sau pe 
băncuţe fără spătar. Avocaţii intrau din când în când 
în încăpere cu figuri preocupate, dădeau un răspuns 
lapidar sau făceau o solicitare către instanţă și 
părăseau apoi sala cu același aer important, 
strângând la piept o mapă doldora de documente. 


Prima înfățișare la tribunal fu si ultima. » , » 

— Onorată instanţă, ne-am înţeles între noi în 
privința partajului și a încredinţării copilului minor. 
Rog să luaţi act de această tranzacţie, zise Alex, 
înaintând președintei de complet pagina iscălită de el 
și de Ruxandra, prin care declarau că hotărâseră ca 
Alex să-i lase soției sale apartamentul, mașina și 
toate lucrurile importante din casă, enumerate în 
tabelul anexat, cu tipul, marca, valoarea și data 
cumpărării fiecăruia. 

— Nu se poate lua act de tranzacţie decât după ce 
hotărârea de divorţ a rămas definitivă. Aveţi dreptul 
la recurs. 

— Onorată instanţă, declarăm că renunțăm la 
recurs. Dorim ca judecarea să se facă în procedură 
de urgenţă. Dorim ca instanţa să ia act de partaj așa 
cum a fost redactat de către părți. Aveţi la dosar 
cererea și declaraţia. 

—  Apropiaţi-vă! zise judecătoarea, cu un aer 
îngrijorat. 

Alex și Ruxandra se apropiară cu greu de pupitrul 
judecătoarei, ridicând un rând întreg de oameni în 
picioare. Scaune hârșâite pe podea, haine și genţi 
scăpate pe jos. 

— Să înţeleg că doriţi cu orice chip să divorţaţi? 
Nu există cale de împăcare? 


„— Nicidecum. Am. epuizat toate posibilităţile de 
dialog și de convieţuire. Traim separat și rugăm cu 
respect să ne acordati divorţul neîntârziat. » , 


Judecătoarea privi atent în ochi pe fiecare din cei 
doi soţi și spuse solemn: 

— Rămâne în pronunțare. 

Alex și Ruxandra văzură că grefiera luă alt dosar 
din stiva de pe masa ei, pe care-l depuse în mâna 
judecătoarei. 

— Asta ce vrea să însemne? Se aprobă divorțul, 
sau nu? 

— Rămâne în pronunțare. Veţi primi hotărârea în 
plic acasă sau o veţi găsi pe website-ul Tribunalului. 

Zilele se scurgeau încet. Alex se perpelea de 
nerăbdare zi și noapte în pat, așteptând sentinţa. 
Ruxandra era tot mai exasperată văzând apatia în 
care se complăcea soţul ei. Intr-una din zile, nu mai 
răbdă și izbucni: 

— Alexandre, fiică-ta a înnebunit de tot! în loc să- 
și vadă de școală, că rămâne corigentă, ea stă toată 
ziua pe chat cu un individ de nouăzeci de kile. l-am 
văzut poza pe Facebook. 

— L-ai spart Danielei contul de Facebook? făcu 
Alex, absent, în timp ce urmărea cu privirea o muscă 
ce căuta disperată o cale de evadare prin fereastra 
închisă. 

— N-a fost nevoie, că și-a făcut postările publice. 

— Apropo de Facebook, zise bărbatul, 
îndreptându-se către frigiderul din care extrase o 
cutie de bere, mi-am găsit pe net un fost amic din 
școala generală, cu care am 

corespondat când eram mic. E tocmai în Oradea. Nu 
l-am văzut niciodată. Cred că o să mă duc să-i fac o 
vizită. 

— Auzi, știi ce? N-ai putea tu să pleci de tot și să 
nu te mai întorci? Avocatul ăla a avut o idee foarte 
bună cu divorţul, până la urmă. 

— Ti-ar surâde ideea să rămâi cu el si cu toate 

bunurile 9 » 
în posesie? S-ar putea să te ia chiar și așa, la second 
hand, în condiţiile astea. E criză. 

— Nu mă duce în ispită, întoarse femeia pe un ton 
iritat. S-ar putea să se împlinească dorinţa ta. 

Peste câteva zile, domnul Derviș găsi în fine în 
cutia de scrisori mult așteptata hotărâre de divorţ, 
prin care rămânea sărac lipit, fără altă avere decât 
ceasul de la mână și verigheta de pe deget, simbol la 
care putea să renunţe. Aripi simţi că-i cresc până la 
cer. In aceeași noapte deschise laptopul și un nou 
mesaj zbură către Bihor: 

„Dragă Miluţă, voi veni să te văd ca să stăm de 
vorbă pe îndelete, cât de curând. De fapt, sunt nevoit 
să vin chiar mâine. Nevastă-mea m-a dat afară din 
casă. O să-ţi povestesc în detaliu când ne vom vedea. 
Vin cu trenul, mâine la ora șapte dimineaţa voi fi în 
Oradea. Așteaptă-mă la gară." 

Dar nu era singurul din familia sa care se gândise 
la plecare. A doua zi fu sculat devreme de strigătele 
de panică venite din camera fetei. 

— Alexandre, Alexandre, scoală-te! Daniela a fugit 
de acasă! 

în ziua următoare, la ora șapte dimineaţa, trenul 
inter- regio 1741 se tara prin suburbiile Oradei. Alex 
aștepta deja pregătit în faţa ușii vagonului, cu geanta 
de voiaj agăţată de umăr. Nu dormise mai deloc 
toată noaptea, de teamă să nu rămână în tren și să se 
trezească în Ungaria. Pe peron, în dreptul primului 
chioșc de ziare, zări un cetăţean cu șapcă roșie pe 
cap. 

— Miluţă! 

— Alex! 

Cei doi alergară unul spre altul cu braţele 
deschise și se îmbrăţțișară emoţionaţi, apoi se priviră 
îndelung, cu lacrimi în ochi. 

— Măi, Miluţă, îmi pierdusem nădejdea că ne vom 
mai vedea vreodată! Atâta amar de vreme! Treizeci 
de ani O viată de om. 


— Da, nici eu nu mai credeam, răspunse Emil. De 
ce n-ai mai scris? Am tot așteptat să-mi răspunzi la 
ultima scrisoare. 

— Da' cine mai știe de ce n-am mai continuat? 
Eram într-a opta, învăţam pentru admitere la liceu, 
n-am mai avut timp. Mai bine, spune, cum e viaţa ta 
acum? 

— Cum să fie, ca orice viaţă de om. M-am însurat, 
am făcut un copil, acum e mare. Am un băiat. E 
luptător de wrestling la un club. Tu? 

— Şi eu. O fată. O să-ţi povestesc, dar dă-mi ceva 
de mâncare mai întâi, că sunt lihnit. Ai avea unde să 
mă ţii? Nevastă-mea m-a alungat de-acasă. Fiicâ-mea 
a fugit și 

ea cu un golan, nici nu știu unde e. Am dat faliment. 
Nu mai am nimic, da' nimic. Tot ce-am avut a luat 
banca și restul i-am cedat nevestei. Am divorţat. 
Miluţă, ai în faţa ta un om terminat. Ai milă de un om 
terminat! în numele vechii noastre prietenii, nu mă 
alunga în stradă! Muncesc, fac treabă, orice. 

Miluţ oftă. Pentru câteva minute se lăsă tăcerea, 
timp în care cei doi se îndreptară către mașina lui 
Cambera, aflată în parcarea din faţa gării. 

— Alex, tot ce am eu e și-al tău. Necazul e că nici 
eu nu mai am nimic. Aveam zece hectare de arabil 
retrocedate după Legea 1 și am făcut dosar de 
finanţare europeană pentru înființare fermă de vaci. 
Am făcut credit la bancă pentru cei cincizeci la sută 
partea mea. M-am împrumutat cu cincizeci de mii de 
euro. A venit criza afla- toxinei și am pierdut două 
miliarde. Exact cât era împrumutul de la Bancă. 
Acum nu mai știu ce să fac. 

— E jale mare. Asta e selecţia naturală în 
capitalism. Cu cât ești mai jos, cu atât te afunzi mai 
mult. 

— Corect. Aia mari, multinaţionalele, nu au nicio 
greață cu criza. Pentru că ei, cel mult își închid o 
fabrică, o reprezentanţă, acolo. Se pot restrânge și 
tot supraviețuiesc. Dar noi, ăștia mici, murim de tot. 
Nu mai avem unde să ne restrângem. 

— Păi da. Alexandru își vârâse mâinile în 
buzunarele pantalonilor și se uita pierdut după 
mașinile care circulau pe stradă. Şi acum eu ce să 
fac? Zise, într-un târziu. Unde să mă duc? 

Mașina se opri pe o alee dintre blocuri. Cambera 
arătă cu degetul o fereastră. 

Cei doi coborâră din mașină si intrară în bloc. 
Miluţă se opri în fața apartamentului său și 
introduse cheia în broască. Cheia însă refuză să 
intre. Mai încercă cu altă cheie, dar nimic. In cele 
din urmă, începu să bată cu pumnul în usă. 1 

— Pesemne nevastă-mea a uitat cheia în broască 
pe dinăuntru, zise. 

Cineva din casă se uită pe vizorul ușii. 

— Miluţă, tu ești? 

— Da, Mărie, deschide, naibii, usa! 

— Miluţă, zise Măria scoțând capul prin ușa 
întredeschisă, am crezut că, odată divorţaţi, ai 
plecat definitiv de- acasă. Am schimbat și yala de 
la ușă. Ce mai vrei acum? 

Cum, femeie, să plec de-acasă? Ești într-o 
ureche? Unde să mă duc? N-am vorbit așa, că îţi 
cedez ţie apartamentul numai pe hârtie, ca să nu 
ni-l ia banca? Cum să crezi așa o prostie, că ţi l-am 
dat de tot? 

Nu știu, mă, Miluţă, ce-am vorbit noi. Am 
uitat, că, de, îs cam bătrână de-acum și nu mai am 
tinere de minte. Eu mă iau după acte, care acte 
spun Ma 


Bătrână -.bătrână,. dar te t e ata să rămâi 
singi ura. ta Na. -ti Ri aci viată cu â Sed măl tanar. C 
ac ai averea 1 


ta, nu? Ar fi și păcat să nu profiți. 


— Pe mine vă rog să mă scuzați, zise Alex, cred 
că am nimerit într-un moment nepotrivit. Adevărul 
e că eu sunt în fix aceeași situaţie ca si Miluţă. Am 
divorțat formal si 111» + 1 


am cedat apartamentul neveste-mii. Doamnă, 
trebuie să acceptăm în viața noastră și divorțul 
comercial, ca me- 

todă de lucru a mediului contemporan de afaceri. 
Soţia mea a înţeles pe deplin și a acceptat. 

— Soţia dumneavoastră e o femeie cu capul pe 
umeri, replică Măria. Pe noi însă ne-au depășit 
complet problemele. Acum, colac peste pupăză, ne-a 
dispărut și băiatul de-acasă de patru luni de zile. 
Parcă l-a înghiţit pământul. Nimeni nu știe nimic. L- 
am dat în căutare internaţională, în toată Uniunea 
Europeană, dar nu mai avem speranţe. Decât dacă nu 
cumva se ascunde el, cu bună știință. Doamne, sper 
să nu i se fi întâmplat ceva rău! Suntem disperaţi, 
așa că vă rog să ne înțelegeţi dacă suntem așa de 
nervoși. 

— Mărie, zise Milut Cambera, noi vorbim într-una 
si- 1 ţinem în picioare pe bietul om, care a mers toată 
noaptea cu trenul, tocmai de la Constanţa. Cât ai 
făcut pe drum? 

— Vreo douăzeci de ore. Eu nu am știut, Milut nu 
mi-a spus nimic, zise, adresându-se Măriei, vă rog să 
mă  iertaţi că am dat asa buzna în viata 
dumneavoastră. Si eu am necazuri grave, dar văd că 
ale voastre sunt la fel de mari, dacă nu și mai și. 
Fiica mea a dispărut abia ieri. Optsprezece ani, în 
clasa a doișpea. Nu am dat încă declaraţie la poliţie, 
că nu s-au împlinit trei zile de la dispariţie. A lăsat un 
bilet, asa că sunt ceva mai liniștit. Se întoarce ea, 
când o începe să rabde de foame. 

— Ei, spune! Cum așa! Tineretul din ziua de azi, 
parcă sunt nebuni, nu alta. Jamie, băiatul nostru, tot 
așa, douăzeci de ani. Nu a lăsat nici un bilet. S-a 
supărat într-o zi că i-am zis de ce nu-si caută serviciu, 
si dus a fost. Nu mai există, dom'le, cum era înainte, 
spiritul tradiţional. Nu le mai stă gândul la părinţi, la 
familie. Când eram eu... 

Nevasta lui Miluţă așeză pe masă cele de 
trebuință, adică o pâine mare, ardelenească, o sticlă 
de palincă, o bucată de slănină și niște ceapă. 

— Cum aţi spus că-l cheamă? 

— Jamie. De la Jamil. înseamnă „chipeș". Ne-a 
plăcut numele acesta arăbesc. L-am conceput într-o 
excursie în Dubai si în amintirea acelei vacante... 

Cei trei luară loc iar Măria puse pe masă friptură 
la cuptor, cozonac și vin roșu. Alex își scosese 
telefonul din buzunarul de la spate și se îndreptă 
către gazda sa. 

— Alex, adevărul e că Miluţ mă pusese de ieri în 
gardă că urma să-i vină un prieten. Așa că m-am 
pregătit. Ce voiai să-mi arăţi? 

Pe ecranul mobilului era fotografia unui tânăr cu 
plete blonde și o bărbiţță șaten-light. Ochii lui 
sulfuroși, de un albastru intens, nefiresc, păreau că 
sticlesc dintr-un univers paralel. Măria alunecă pe 
spate și se prăbuși fără cuvinte într-un fotoliu. Avea 
lacrimi în ochi. Puse telefonul lui Alex la piept, între 
sâni, presându-l cu ambele mâini. 

La ora unsprezece în aceeași noapte, Alex și 
Miluţă se suiau în trenul intercity Oradea - 
Constanţa. Aveau de mers nouăsprezece ore până la 
destinaţie, timp suficient pentru ca cei doi să 
încropească un plan de bătaie. 


15 


„Creierul e depozitarul memoriei, acesta este un 
adevăr general acceptat, dar ce este memoria? Cum 


E ONN 

nează ea. ce calități are, care sunt fenomenele 
biochimice care se produc atunci când memorăm o 
formulă, atunci când încercăm să ne amintim numele 
unei persoane sau atunci când ne amintim că am mai 
văzut un film, după primele lui secvenţe? Chiar din 
felul în care am formulat aceste întrebări înțelegem 
că memoria este strâns legată de anumite procese 
psihice, mai mult sau mai puţin avansate. Memorarea 
voluntară a unei formule este posibilă numai cu 
ajutorul unor procese de gândire evoluate, cum sunt 
comparaţia, deducţia, abstractizarea și generaliza- 
rea, în timp ce memorarea involuntară a gustului 
unei prăjituri este un proces care se oprește la 
nivelul inferior al psihismului. Percepţiile și senzațiile 
se imprimă involuntar. Frigul, foamea, setea, frica, 
plăcerea, acestea sunt specifice atât omului cât și 
animalelor. 

Ceea ce creierul unui animal nu poate procesa, 
pentru a avea capacitatea de memorare voluntară, 
este gândirea. Gândul este limbajul interior al 
conștiinței. Gândurile sunt enunţuri sofisticate ale 
căror cuvinte sunt de fapt adevărate lanţuri 
conceptuale. Acestea sunt ca niște ma- cromolecule 
gigantice, ale căror atomi sunt atributele 
conceptelor. Gândim „măr" și atunci am prins în 
plasa conceptuală toate culorile fructelor, toate 
soiurile cunoscute, gusturile încercate, mărimile, 
consistenţele, întâmplările personale, tot ceea ce 
este legat în mintea noastră de cuvântul „măr". Nici 
nu mai este nevoie să pronunţăm în minte toate 


sunetele cuvântului. Există niște shor- 9 9 
tcuturi între toate locașurile memoriei asociate cu 
cu- 9 


vântul respectiv, locașuri care sunt iluminate 
simultan, 

Onştiinței. . constință ăre ja“ unul far căre 
uminează diferitele x » » 


zone ale memoriei, le verifică, le validează, le re-eva- 
luează, etc. Conştiința este un atribut al eului 
rațional si senzitiv, al persoanei. Memoria, lanțurile 
conceptuale, gândurile, conștiința, senzațiile şi 
emoţiile, aptitudinile, caracterul, voinţa, 
personalitatea, toate acestea sunt procese, funcții și 
atribute ale psihicului. Ele funcţionează strâns 
conectate unele cu altele. Repunem atunci întrebă- 
rile din primul paragraf: ce sunt toate acestea, 
enumerate mai sus? Cu concursul căror fenomene 
biochimice sunt ele posibile? Unde sunt ele 
localizate? 

Răspunsul cel mai general este: „în creier". Mai 
concret, în masa cerebrală. în cortex. în celulele 
nervoase numite neuroni. Neuronii, ca toate celulele 
corpului uman, au o membrană, o citoplasmă și un 
nucleu. în citoplasmă există o serie de formaţiuni 
micro-celulare. Caracteristica principală a neuronilor 
este aceea că sunt specializaţi în receptarea și în 
transmisia de semnale electrochimice de la unul la 
altul. Legăturile dintre neuroni, numite sinapse, sunt 
extrem de multe și variate. De câte ori conștiința 
pune o interogare nouă memoriei, se realizează un 
set de 

sinapse noi, odată cu furnizarea răspunsului. Dacă 
interogarea este repetată suficient de des, sinapsele 
se întăresc și rămân stabile. Dacă nu, sinapsele se 
desfac și noţiunile noi se pierd. Apare uitarea. 

Acesta este un neuron. Ramurile subțiri sunt 
dendri- tele iar coada ca de scorpion este axonul. 
Ceea ce ne interesează sunt micro-filamentele mov, 
numite reticul endo- plasmatic rugos, și formațiunile 
galbene incluse în acestea, așa-numita substanță 
tigroidă, sau corpusculii Nissl. Petele închise la 
culoare din corpusculii Nissl sunt ma- cromolecule în 
constituirea cărora a fost identificat un compus al 
fosforului, izoparapentafosfina de litiu și magneziu, 
pe scurt pentalitul, a cărei structură este asemănă- 
toare unui lanţ de tetraedre care are în fiecare din 
vârfuri t 
câte un electron legat. Electronii legaţi sunt acei 
electroni care nu-și pot părăsi locul și în consecință 
nu pot migra de la un atom la altul. 

Starea electronului din fiecare nod al cristalului de 
pentalit este caracterizată unic de spinul său, adică 
de sensul de rotaţie al electronului în jurul propriei 
axe. Există două valori posibile pentru spin: +1 sau - 
1. La nivel cuantic, fiecare electron generează o undă 
staţionară, a cărei amplitudine și fază sunt date în 
fiecare punct al spaţiului de către așa-numita funcţie 
de undă (psi) a lui Schrodinger. Undele tuturor 
electronilor interferă între ele conform regulilor de 
compunere ale lui Fourrier și dau o rezultantă unică, 
pentru fiecare corpuscul Nissl, numită derivata 
spaţială Leggett-Scholess. Această derivată spaţială 
are capacitatea unui cip de memorie de di- 

mensiune 10 la puterea 18 TerraBytes, în care 
fiecare bit de informaţie este reprezentat de starea 
unui electron legat. Concret, de sensul de rotație al 
electronului, care poate fi spre stânga sau spre 
dreapta. 

Funcţiile oricărei memorii, fie ea electronică sau 
biolo- gică, sunt: memorarea, căutarea, regăsirea, 
modificarea și reproducerea informaţiei. Memoria de 
tip tigroid Leg- gett-Scholess are toate aceste funcții. 
In plus față de memoria electronică, cea biologică 
poate suferi alterarea (falsele amintiri) și ștergerea 
involuntară (uitarea), care poate fi reversibilă sau 
ireversibilă. 

Atât scrierea (memorarea) cât și citirea 
(amintirea) se realizează între doi neuroni conectaţi 
prin intermediul efectului tunel. Acest efect este un 
fenomen de natură cuantică, si constă în transferul 
unei funcții de undă de la un mediu conductibil la alt 
mediu  conductibil, dacă cele două medii sunt 
separate printr-un strat subțire neconductor. Acest 
strat subţire neconductor, sau separator cuantic, se 
află în sinapsele dintre cei doi neuroni. 

Dacă memoria tigroidă este similară unui memory- 
stik, care e componenta din creier care îndeplinește 
funcțiile microprocesorului? In cazul unui computer, 
modulul care emite comenzile de citire-scriere este 
Unitatea Centrală. In cazul omului, funcţiile de 
comandă si de control superioare sunt larg 
distribuite în toată masa cortexului. Ele sunt 
conţinute într-o hiper-reţea virtuală, ale cărei noduri 
sunt mapate de o funcție psi integratoare. Aici se ela- 
borează conceptele generale cum ar fi voinţa, 
morala, sentimentele altruiste, dragostea, etc. 
Această funcție psi 

integratoare, notată p, sau funcţia Rho, de la 
Raţiune, poartă semnătura proprie și inimitabilă, 
personală, a individului. 

într-o hartă a reţelei p a unui individ, observată cu 
microscopul cuantic, se pot observa o serie de 
conglomerate de diverse forme și mărimi. Acestea 
sunt mugurii primelor noţiuni căpătate de persoana 
umană: chipul mamei, primele cuvinte ale limbii 
materne, numele propriu. Reţeaua care se dezvoltă 
din ele este perenă, este patternul care va stabili 
criteriile de evaluare ale tuturor cunos- țintelor 
ulterioare. Cu alte cuvine, morala. în această reţea » 
"> 
se va decide ulterior dacă un lucru este acceptabil 
sau nu pentru individ. 

Ne putem pune întrebarea firească: ce anume îi 
lipseşte creierului unui animal, pentru a putea 
procesa aceleaşi tipuri de informații ca şi omul? 
Formațiunile tigroide sunt prezente și în neuronii 
speciilor de animale vertebrate, de la pești, reptile și 
păsări până la mamifere. Atunci, ce le lipsește? 

Răspunsul este simplu: lipsește reţeaua p, 
Rațiunea. 

Hiper-rețeaua virtuală se construiește, crește mai 
bine zis, în primii optsprezece ani din viață, urmărind 
fidel dezvoltarea psiho-somatică a tânărului. Este 
evident că animalele nu pot parcurge toate etapele 
socio-educaţio- nale ale omului. în lipsa acestor 
etape, hiper-reţeaua este iremediabil compromisă, 
chiar și la om. Fiind virtuală, reţeaua p nu este însă 
legată de un substrat material. Ea este doar o hartă, 
un pattern, o machetă. Pornind de la această 
observație fundamentală, o echipă internațională 

de cercetători de la CERN a imaginat o posibilă 
tehnologie de captare a funcţiei globale de undă a 
unui creier. Proiectul, numit NOUS, a fost elaborat 
până acum doar pur teoretic. Din considerente 
deontologice, morale și religioase nu s-a trecut la 
implementarea lui practică, existând unele obiecţii 
cu privire la moralitatea încarcerării unei raţiuni 
libere, unii au zis chiar „suflet viu", într-un 
mecanism. 

Principiile acestei relocări a conștiinței nu sunt 
însă chiar așa de complicate, și există temerea că, 
undeva în lume, unele guverne sau chiar persoane 
particulare ar face cercetări clandestine pentru 
punerea lor în practică. In mare, este vorba despre 
captarea, prin punerea în proximitatea capului unui 
subiect uman, a unui dispozitiv activ care conţine o 
cantitate precisă de polifemtodifos- fină de magneziu 
și calciu, sub forma de gel polinesatu- rat. Funcţia de 
undă Rho se instalează în gelul de polifos- fină și își 
creează structurile conceptuale ca și cum ar fi 
mapată pe cortex. Există zvonul că persoane din 
anturajul cercetătorilor, care s-au oferit ca voluntari 
pentru teste, ar fi fost internate ulterior din cauza 
unor grave afecțiuni psihiatrice. Este de notorietate 
scandalul iscat în urma scurgerilor de informaţii care 
s-au produs în presă. 

Independent cu echipa de la CERN, un purtător de 
cuvânt al unui obscur laborator din Crimeea, 
Sevodnia Nauka, a dat publicităţii un comunicat de 
presă în care afirma că respectivul laborator nu 
numai că ar fi reușit experimentul transferului de 
conștiință de la om la bula de polifos- fină, dar ar fi 
mers mult mai departe și ar fi injectat cre- 

ierul unui iepure cu o anumită cantitate din acest gel. 
Po- lifosfina, afirmă Dmitri Mendeleaev, ar fi invadat 
inter- stiţile creierului animal, realizând o fuziune 
stabilă, deplin funcţională. 

Viitorul este încă incert, în privinţa transferului de 
conștiință și identitate umană. Concepte atât de vechi 
și de sacrosante, ca cel de persoană, libertate, suflet, 
divinitate, sunt încă o dată puse în discuţie. 
Considerăm că acest articol este un prim semnal, 
care să trezească interesul publicului larg pentru 
acest subiect". 


16 


Liniștea se instaură din nou în cabina cu paturi 
suprapuse, după ce Sergiu terminase de citit și 
închisese telefonul. Atlantykron-iștii, mai puţin Jamie, 
care era prins cu pregătirea cinei la bucătărie, 
stăteau în jurul unei mese ancorate în podea, cu 
șuruburi. 

— Ce-a fost asta? Sparse tăcerea Stepanovici, după 
treizeci de secunde în care toată lumea urmărea prin 
hublou alunecând înapoi malurile înalte ale Canalului 
Dunăre - Marea Neagră. Trecuseră deja de satul 
Castelu. Se încrucișaseră pe drum cu un singur 
R care duduia de ziceai că stă să se spargă 
în bucăți. Dacă tu crezi, Serioja, că-mi poţi servi o 
comunicare științifică drept informație utilă pentru 
mine, te înșeli, prietene. Se pare că nu am fost 
suficient de clar. Pe mine nu mă aburi cu ecuații » si 
cu teorii! 9 

Sergiu îi privi pe rând, oarecum descumpănit. Ar fi 
vrut să vadă pe feţele celor doi militari, cât de cât, 
măcar o rază de înţelegere și simpatie faţă de știința 
lui. Ambii aveau însă o expresie opacă. 

— Ce nu a fost clar? Ricană el. Articolul pe care l- 
am citit e dintr-o revistă de popularizare. Nu este o 
comunicare științifică adevărată, ci doar un text 
pentru fanii științei. Chiar nu pricep, mai simplu de 
atât nu văd cum. Și atâta m-ai bătut la cap să-ți 
explic ce facem noi pe Zmeinâi Ostrov... 

— Nu te supăra, Sergiu, interveni Samuel, cu 
prudenţă. Artur are dreptate, din ce ne-ai citit nu 
reiese cu ce vă ocupați voi. Ziceai acolo că există 
niște substanţe sau niște câmpuri electromagnetice 
care înmagazinează gândurile - ceea ce mie mi se 
pare o aberaţie - dar articolul nu spune mai departe 
și care sunt proiectele voastre concrete. Cu ce vă 
ocupați?  Fabricaţi substanţa acea  liliachie, 
pentalitul? In ce scop? 

— Agenția pentru care lucrăm se numește 
Institutul de Cercetări pentru Studierea Efectului 
Leggett-Scholess. Advanced Researches of Legget- 
Scholess Effect. Sau ARLES, am crezut că ţi-am mai 
spus asta, Artur. Efectul Legett-Scholess este toată 
povestea asta a transferului de conștiință pe alt 
substrat material. S-a demonstrat că este posibilă 
transferarea conștiinței pe un dispozitiv, conţinând 
acest gel violet numit pentafosfină. 

— Conștiinţa este copiată de acolo unde există ea 
în stare naturală, din creier, adică, și înregistrată pe 
acel dispozitiv, interveni Toni Geamalinga pe un ton 
didactic. Scuze pentru întrerupere,  Sergiule, 
continuă! 

— Ce prostie! lIzbucni Samuel, care simţise 
pericolul. De cele mai multe ori, atunci când 
discuţiile intrau pe făgașul alunecos al religiei, căuta 
să se păstreze rezervat, în expectativă. Faptele nu 
puteau contrazice fundamentele credinţei. Ori, dacă 
le contraziceau, cu siguranţă exista pe undeva o 
greșeală sau chiar o înșelătorie - la capitolul fapte, 
desigur, nu la dogme. Simţi nevoia să iasă la atac, să- 
și apere cu înflăcărare convingerile. 

—  Conștiinţa este spiritul, adăugă, cu vocea 
tremurând de indignare. Conștiinţa este prin definiție 
imaterială, cum să o înregistrezi pe un CD? 

— Ah, zise Sergiu, de vină este emfaza asta 
gazetărească de care nu mă pot dezbăra! Ceea ce se 
copiază nu este nicidecum conștiința efectivă, 
funcțională, dinamică, ci numai o stare instantanee, o 
fotografie a ei. 

— Foarte importantă observaţie, sublinie Toni. E 
doar un flash, un instantaneu. Pentru a putea deveni 
funcţională, această copie ar trebui implantată 
cumva într-un organism viu. 

„Chiar și aşa..." se gândi Samuel. „începe să iasă 


la iveală înșelătoria. Dar, chiar și așa... o fotografie a 
conștiinței..." 9 9 


își aminti fotografiile imaginare care îi trecuseră 
prin faţa ochilor minţii în încăperea în care fusese 
alături de Elias Cronus. Dar flash-urile astea de 
memorie sunt totuna cu flash-urile de conștiință? „Nu 
prea cred", își zise. „Trebuie să fie ceva mai 
complicat decât atât". 

Când și când, câte un crap își arcuia domol 
spinarea deasupra apei, chiar la nivelul hubloului. In 
dreptul Med- 

gidiei, canalul se lăți considerabil înspre babord, 
formând un fel de lac îndiguit unde se adăpostea 
portul comercial. Ninive își urma neabătut traseul pe 
șenalul canalului, prelingându-se pe lângă malul 
drept. în porțiunea lărgită fu depășită pe la babord 
de un alt cargo, al cărui nume, MERCUR 309, era 
scris cu litere mari, roșii. Cât timp dură depășirea, 
cele două nave schimbară între ele o succesiune de 
semnale sonore, al căror ritual era cunoscut doar 
navigatorilor. După zece minute în care toți 
păstraseră tăcerea, urmărind manevra de depășire, 
ieșiră din zona portuară și orizontul se îngustă din 
nou. Când trecuse prin dreptul lui Ninive, 
comandantul lui Mercur ieșise pe punte și salutase 
amical cu mâna. 


„— Bun, să revenim, zise_ Stepanovici. Deci, ce 
făceaţi voi pe Insula pe Copiere de conștiință 
asta am înţeles. Conștiinţa cui? A lui Cronus? A mea? 
Ata? Si cui » >» » » 


folosea treaba asta? 

— Cercetările nu ajunseseră chiar aşa de departe, 
zise Sergiu. Sau nu aveam noi acces la ele. Noi am 
lucrat în modulul de teste pre-operaționale. Primeam 
materia „psi", gelul acela violet, de la reactor și îi 
verificam parametrii. Aveam nişte parametri fizico- 
chimici pe care îi urmăream, gen densitate, 
viscozitate, tensiunea superficială, mai multe. Aveam 
nişte tabele. Nu ştiu ce făceau cu el mai departe. Cu 
toții trebuia să parcurgem până la urmă toate 
modulele, era ca o academie. Obţineam la sfârșit un 
atestat. Eu eram însă nou pe-acolo. Și Toni și losif, la 
fel. N-am mai apucat să vedem... Așa, în mare, cam 
știu ce se întâmpla. Se făceau unele experienţe pe 

animale, asta e sigur. Se injecta gelul acela în 
creierul unui iepure, așa cum scrie și în articol, dar 
ce se urmărea mai departe cu iepurele, la ce fel de 
teste îl supuneau, asta nu am de unde să știu. 
Cercetarea era însă destul de anevo- » 

ioasă. Trebuia să filtrăm mari cantităţi de gel brut 
până sa izolâm câteva miligrame câre să fie in 
parametrii funcționali. 1 


— Poţ să știu ce se făcea cu rebuturile? Le 
aruncati in 


l » 


mare? 

Samuel îl privi pe Stepanovici ușor amuzat. 

— Tu de ce crezi că era atâta secret în jurul acelei 
baze? în parte și pentru că nu erau toate chestiile 
cușer. Ding! 

— Nu, nu se aruncau în mare, poţi să fii sigur de 
asta. Cred că se depozitau undeva în niște bidoane, 
dar nu mă- ntreba unde. 

Discuţia lâncezi din nou. în mintea lui Stepanovici, 
amintirile din puțul terorii se alipiră noilor informaţii. 
Animale cu capacităţi telepatice. Animale având 
facultatea vorbirii... Animale posedând un bagaj de 
cunoștințe teoretice... Asta pe de o parte. Pe de altă 
parte, avem copierea conștiinței. Punând cap la cap 
astea două, nu rezulta altceva decât că demenţii ăia 
construiau un fel de hibrizi, între om si animal. 

— Voi studiaţi cumva posibilitatea creării unei 
arme perfecte? A unui tigru cu inteligenţă de om? 
Sau, mai corect spus, a unui om cu puterile unui 
tigru? 

— Cred că mergi prea departe cu teoria 
conspirației, Artur, zise Anton. Ti-am spus deja că tot 
ceea ce se copiază este doar o fotografie statică, 
nefuncţională. Ca să poţi 

să zici că ai creat un animal inteligent, așa cum spui 
tu, ar fi nevoie ca animalul respectiv să poată evolua 
în inteligenţa lui, adică să poată învăţa. Să poată 
progresa, să înveţe lucruri noi, din ce în ce mai 
sofisticate. N-ai cum. Chestiile astea: învăţarea, 
adaptarea, liberul arbitru nu apar în fotografie. Acolo 
apar doar unele sertare disparate, cu amintiri uitate. 
O pădure foșnind, un val de mare, o strofă dintr-un 
poem... 

Sam se lumină dintr-o dată la faţă. înţelesese. „La 
mijloc nu este, așadar, nimic altceva decât vechea si 
irealiza- bila ambiţie a omului de a deveni la fel ca 
Dumnezeu. Cu toată strădania însă, nimeni nu va 
izbuti vreodată să construiască mai mult decât niște 
simple surogate nătânge. Poate vreun golem stupid, 
sau vreun automaton întors cu cheița. Oricât de 
sofisticaţi, toţi golemii, zombii și fran- kesteinii, toţi 
acești oameni-animale nu pot ajunge niciodată 
oameni adevăraţi. Le lipsește un ingredient special. 
Adică tocmai spiritul, conștiința vie în dinamica ei 
funcțională. Punct." 

Ușa se deschise intempestiv și Jamie intră 
înăuntru ţinând în mână o foaie de hârtie cu antetul 
vasului Ni- nive. 

— Scuzaţi, meniul de diseară: ciorbă de fasole 
boabe, chiftele din came de vită și porc, piure de 
cartofi, pilaf, castraveți comișon în oţet. Vreau să-mi 
spuneţi câţi dintre voi vreţi să mâncati, si ce din 
astea, ca să știu câți am la masă. Sau poate vrea 
cineva altceva? 

— Te scuzăm, răspunse ironic Stepanovid. Adică 
putem să cerem ceva ce nu e pe listă? 

— Eu trebuie să întreb, că nu toată lumea 
mănâncă porc. Chestie de religie. Sau de regim. 
Altceva, numai dacă e la borcan. Gen compot sau 
gem. 

Se sfătuiră rapid din priviri. 

— Nu vrea nimeni compot. Când e masa? 

— Peste trei sferturi de oră. De asemenea, domnul 
Epa- minondas m-a rugat să vă informez că vasul va 
face o escală neprogramată la Cernavoda, pentru a 
se descărca niște marfă. In caz că vrea cineva să 
coboare. Ah, si mi-a mai zis să vă transmit că numai 
până la Constanţa transportul a fost gratuit. După 
aceea, se va percepe o taxă de doi euro la suta de 
kilometri, pe persoană. Deci, unu, doi... cinci. 


17 


— Obiceiurile astea care ţin de religie mie mi se 
par niște tâmpenii, zise Stepanovici după ce Jamie 
ieșise din încăpere. Să nu mă înţelegeţi greșit, 
adăugă grăbit, pri- vindu-l pe Samuel, nu am nimic 
cu credinţa pe care o poartă omul în suflet. Dar ce-i 
asta, să nu mănânci cutare lucru, că-i spurcat? 
Anacronisme. 

— Vorbești ca un creștin, Artur. Dacă ai fi evreu 
sau musulman, n-ai mai zice așa. 

— Se prea poate, Sam. lartă-mă, nu vreau să 
jignesc credința nimănui. Sunt împotriva 
fundamentalismului de orice fel, atât. Mă cunoști 
foarte bine, crezul meu este li- 

beralismul democratic, adică organizat, nu anarhic. 
Tu ești din Tighina, nu? 

— Nu, din Ungheni. De ce mă-ntrebi? 

— Voiam să știu cum e la voi, în ce tradiţie ai 
crescut. Patriarhală sau liberală? Eu, de pildă, am 
crescut la Is- mail. La Gurile Dunării, influenţa 
imperiilor rus și otoman, cu multiculturalismul lor, 
dar și a românilor de peste Dunăre a făcut din noi un 
neam dezrădăcinat. Putină lume se mai tine de 
tradiții Strămoșești. $ » , 1 >» 

— Eh, tradiții! Făcu Samuel. Sunt si unele 
anacronice, cum spui, inutile, dar sunt altele care te 
definesc. Ca și numele din buletin. Poți să spui că 
renunţi într-o zi la numele tău, pentru că este 
anacronic? E o exagerare. Uite, eu am copilărit în 
satul Pârliţa de lângă Ungheni, pe malul râului... 

Samuel se opri brusc, apoi continuă după o 
secundă de tăcere, cu o notă ezitantă în voce: 

— Pe malul râului Delia. în Republica Moldova 
există un râu care se cheamă Delia. Se varsă în Prut. 
Eu am copilărit pe malurile lui. Ca să vă faceţi o idee, 
malurile De- liei sunt râpoase, lutoase. Acoperite cu 
iarbă. Raiul caprelor. Eu am fost crescut de bunici. 
Din perioada acea, îmi aduc aminte cel mai adesea 
cum mergeam cu caprele, la păscut. Caprele 
bunicului erau negre, cu o stea albă în frunte și 
însemnate pe spate cu vopsea galbenă. întotdeauna, 
capra cea mai bătrână, șefa clanului, mergea în faţă. 
Când se oprea ea să lingă un bolovan de sare, se 
opreau și celelalte. Cel mai interesant lucru era 
traversarea prundului gârlei, având într-o mână 
sandalele și cu 

cealaltă ținându-mi echilibrul când săream de pe un 
bolovan pe altul. Gârla curgea chiar la marginea 
grădinii noastre. Era vorba de o albie cu bolovani albi 
și mâl verzui în care piciorul, dacă nimerea din 
neatentie, se afunda până la genunchi și cu greu mai 
putea fi tras afară cu încălțăminte cu tot. întinderea 
asta accidentată măsura în I 

lăţime vreo sută de metri, din care acoperiţi de apă 
erau în mod normal doar vreo zece-douăzeci. în rest, 
cum am spus, bolovani albi acoperiţi de o pudră albă 
de sare. Dincolo de gârlă era un deal necultivat, cu 
vegetaţie spontană de medie înălțime, formată din 
lăstărișuri, cătină si alti mărăcini. Aici voiam să 
merg. 

Mă duceam cu ele la păscut vara, în timpul 
vacanței, îmi luam o carte de povești cu mine, urcam 
vreo câteva pante mai sus și alegeam un loc la umbră 
cu vedere bună asupra satului, care se desfășura în 
amfiteatru de partea cealaltă a Deliei. întocmai ca în 
poezia lui Eminescu, „Sara pe deal", sunetele satului, 
chiar și unele discuţii casnice pe un ton mai răstit, 
răzbăteau uimitor de clar până acolo sus. 

Nu toate animalele se vopseau însă pe spinare. De 
regulă se vopseau oile, caprele, porcii, gâștele și 
altele mai mărunte. Ca să nu se încurce pe islaz. 
Pentru protejarea proprietăţii particulare, ca să nu 
existe discuţii între vecini. Era caraghios și ciudat să 
vezi câte o oaie cu pete roz, dar era oricum de 
preferat în locul însemnării cu fierul roșu. Am văzut 
si din astea, nu vreau să-mi aduc aminte. » » ? 

Caii păţeau mai des genul ăsta de pecetluire, ca o 
asigurare definitivă împotriva furtului. 

Uite că am pomenit de pecetluire. Vreau să vă 
spun ceva legat de asta, la care m-am tot gândit în 
ultima vreme. Și oamenii au buletine de identitate 
sau pașapoarte în care scrie naționalitatea, vârsta si 
altele, dar nu au încă niciun marcaj sau o pecete care 
să indice ai cui sunt - nu cine sunt, ci ai cui sunt. Pe 
animale nimeni nu le întreabă dacă primesc 
vopseaua sau înfierarea, dar la oameni subiectul este 
foarte delicat, deoarece în Apocalipsă scrie că în 
preajma Sfârșitului Lumii va veni Fiara, sau Fiul Pier- 
zării, și îi va pecetlui pe oamenii lui, adică pe aceia 
care i- au jurat lui supunere și credinţă. Pecetea e 
totuna cu marca sau semnul. Un fel de pată de 
vopsea pe frunte. 

Şi acum, atenţie la ce vreau să spun: o banală 
soluţie tehnică la creșterea explozivă a traficului de 
mărfuri și de persoane, generată de globalizare, a 
devenit însă, din pricina acestei peceţi, despre care 
știm că este misteriosul număr 666, o piatră de 
încercare pentru credința multora, în timp ce codul 
de bare, cârdul și telecomanda, pentru că despre ele 
vorbesc, nu sunt în mod normal decât unelte, pentru 
conspiraţioniști ele sunt pecetea antihristului. O 
bizară întâmplare face ca, în reprezentarea grafică a 
codurilor de bare, să existe trei perechi de linii 
paralele, poziționate la margini și la mijloc, care au 
rolul de ghidaje ajutătoare în procesul citirii codului. 
Dacă ar fi fost câte trei linii paralele, nu ar fi fost 
nicio problemă. Dar sunt două. Ori, două linii 
paralele codifică, în sistemul de numerație binar, 
exact numărul șase. Trei perechi de linii duble 
formează trei de șase. Fatalitate! îndată ce au aflat 
asta, conspiraţioniștii au luat foc. „Nu e decât o 

chestiune de timp, au strigat ei, și oculta mondială va 
cere să se implanteze sub piele, mai exact pe frunte 
și în palmă, cipurile cârdurilor bancare și ale noilor 
cărţi de identitate”. 

Este numărul Fiarei acolo? Este! Este scris el sub 
frunte și în palmă? Este! Dinăuntrul zidurilor 
mănăstirilor și de la amvoane au început să curgă 
avertismente și porunci către credincioși: fugiți de 
cârduri și de acte biometrice! Sunt uneltele Satanei! 
Asa că, alături de mai vechii antivac- ciniști, și-au 
făcut apariția oponenții noilor pașapoarte. 

Există și o grupare a conspiraţioniștilor moderati, 
care cred că primirea actelor cu cip nu e chiar 
pecetluirea cu numărul Fiarei, ci e doar 
premergătoare acelei pecetluiri apocaliptice. Și între 
aceștia din urmă există facţiuni: unii spun că 
primirea pecetluirii premergătoare e la fel de rea ca 
și pecetluirea definitivă, pentru că e lepădare de 
Hris- tos și n-o să mai ai putere, din cauza slăbirii 
credinţei, să te opui și să reziști pecetluirii reale, 
când va veni ea. 

Alţii, mai moderați, spun că, deși actele cu cip nu 
atrag consecințele grave anunțate de către 
fundamentaliști, totuși nu e bine să fie primite, ca să 
nu se creeze dezbinare între credincioși. 

Bineînţeles, există şi curentul principal, 
mainstream- ul credincioşilor din toate 
denominatiunile, care afirmă că actele biometrice nu 
au absolut nicio legătură cu pecetea din Apocalipsă. 

De aici, deducem că acestea ar putea fi, totuși, 
primite, dar cu mare grijă. 

— Cum adică, cu mare grijă? Nu vezi că vorbești 
prostii? întrebă Artur. Ce fel de grijă? Să nu le pierzi, 
să nu ți 

le fure? Hai, că sunt numai bazaconii. Nu dau doi 
bani pe prostiile astea. 

— Grijă să nu ne pierdem credinţa din pricina lor, 
continuă, imperturbabil, Samuel. Aș mai ridica o 
problemă, ca și când nu ar fi deja destule. Cei care 
spun că primirea actelor biometrice este lepădare de 
credință, argumentează asta prin faptul că, pe 
suportul material al documentului, se află numele 
posesorului sau poza lui în apropierea codului de 
bare, care e suspectat că ar fi pecetea cu 666. Dar nu 
este sigur. Ei spun că numele și cu pecetea sunt prea 
aproape, și se contaminează. E ca și cum pecetea ar 
fi pe frunte sau în palmă. 

Deci, ca să recapitulăm, nu este sigur că în acte 
este antihrist, însă în timp ce unii dintre noi mai au 
dreptul la câteva încercări, până se clarifică dacă 
este acolo 666 sau nu, ceilalţi sunt pierduţi dacă 
primesc cumva buletinul și, în consecinţă, nu-și 
abandonează domiciliul și nu se retrag în păduri, cu - 
sau fără - nevastă și copii. 

— Eu n-am auzit de nimeni care să se retragă în 
păduri cu femeia și copiii din cauza pașaportului, 
răbufni Stepanovici. Astea sunt abureli de la cine știe 
ce popă funda- mentalist. 

— Nu fi așa de sigur, Artur. Modelul spre care 
ţintesc aceștia este „pustia", care în sensul folosit în 
Patericul primilor călugări creștini din Egipt este un 
spaţiu nelocuit, neprielnic, în care se poate subzista 
cu ajutorul lui Dumnezeu, cu post și rugăciune. O 
viață austeră, precară. Sigur, în ziua de azi nu mai 
există zone pustii. Unii au descoperit, însă, că își pot 
face propria „pustie" acasă la 

ei. Tu nici nu-i știi pe aceștia. Timpul trece, și, forțați 
de lege și de faptul că trebuie să trăiască în 
societate, chiar și conspiraţioniștii au tras aer în 
piept, au închis ochii și au pus mâna pe cârduri, 
permise, pașapoarte și alte acte "biometrice" și au 
așteptat să vadă ce o să se întâmple. 

— Şi, s-a întâmplat ceva? 

— Nimic, deocamdată. Dar stau tot timpul în 
alertă, pentru că Antihristul nu doarme. Cine este, 
însă, Antihristul? El a fost introdus prin Epistola I a 
Sfântului Apostol loan ca denumire generică pentru 
detractorii credinţei în lisus Hristos: „Cine este 
mincinosul, dacă nu cel ce tăgăduiește că lisus este 
Hristosul? Acesta este  antihristul, cel care 
tăgăduiește pe Tatăl și pe Fiul." 

— Nu te cred. Tu ne duci cu preșul, își forță 
Stepanovici norocul. Ce, ori ești din ăia, predicatorii 
care știu Biblia și toate numerele de capitole pe 
dinafară? 

— I loan 2,22. Nu mă despart niciodată de Sfânta 
Scriptură, adăugă Samuel după ce frunzări un Nou 
Testament pe care îl scosese din buzunarul de la 
piept. Nu le știu pe dinafară, dar m-au pasionat 
chestiile astea, am citit Biblia de multe ori si știu 
unde să caut. Nu sunt bise- * » 
ricos, dacă asta vrei să spui. Dar am citit mult în 
domeniu. 

Deci antihrist, substantiv comun, în sensul din 
Apoca- lipsa, este oricine II neagă pe Hristos ca Fiu 
al lui Dumnezeu și Dumnezeu. în Apocalipsa mai 
apare și un om malefic, numit „Fiara", care se 
războiește cu Hristos. Acest personaj, Fiara, a fost 
identificat abia mai târziu cu Antihristul cu A mare, 
despre care se spune că va veni la Sfârșitul Lumii și 
va pune pecetea cu 666 pe frunte. în 

Apocalipsă nu este pomenit deloc numele Antihrist ca 
nume propriu, ci numai Fiara. 

Despre acest personaj din viitor, despre Antihrist, 
dar fără a-l numi cu acest nume, Scripturile spun că 
se va da pe sine drept adevăratul Mesia, drept 
adevăratul Hristos, sau dumnezeu, cu d mic, folosind 
înșelăciuni. în 2 Tesa- loniceni capitolul 2 se insistă 
pe o jumătate de pagină asupra acestui fapt: atunci 
„se va da pe față omul nelegiuirii, fiul pierzării, 
potrivnicul, care se înalță mai presus de tot ce se 
numește Dumnezeu, sau se cinstește cu închinare, 
asa încât să se așeze el în templul lui Dumnezeu, 
dându-se pe sine drept dumnezeu." 

Contextul istoric de atunci va fi cu ingerința 
supranaturalului, pentru că, după cum spune 
Scriptura, „Venirea aceluia va fi prin lucrarea lui 
Satan, însoţită de tot felul de puteri și de semne și de 
minuni mincinoase și de amăgiri nelegiuite, pentru 
fiii pierzării, fiindcă ei n-au primit iubirea adevărului, 
ca să se mântuiască, Si de aceea, Dumnezeu le 
trimite o lucrare de amăgire, ca ei să creadă 
minciuni, Ca să fie osândiţi toti cei ce n-au crezut 
adevă- rul, ci le-a plăcut nedreptatea." 

Şi acum, Artur, am să-ți răspund și de ce nu cred 
eu că toate plasticele astea, codurile de bare, 
cârdurile, buletinele și pașapoartele sunt pecetea 
apocaliptică. Lucrarea de amăgire prezisă de sfântul 
Pa vel n-ar trebui să fie ceva nemaivăzut și 
nemaiauzit de către oameni (gen apariţia codurilor 
de bare, o noutate absolută la vremea apariţiei lor, 
către finele secolului al douăzecilea), căci scrie mai 
în josul aceleiași pagini: „taina fărădelegii se și 
lucrează [în 

acest moment], până când cel care o împiedică acum 
va fi dat la o parte". Cu alte cuvinte, e o lucrare 
veche de când lumea, care va izbândi când Hristos va 
fi dat la o parte din inimile oamenilor, deci din 
credință. Lucrarea de amăgire este deci una 
continuă, perseverentă, cu un scop precis: scoaterea 
lui Hristos din inimile oamenilor. 

— Aha, deci e un curent cultural. O fi 
postmodemis- mul? 

— N-ai fost atent, Serioja, nu e de acum, e din 
toate timpurile, zise Artur. 

— Asta se numește secularizare, continuă Sam. 
Este un proces lent, întins pe toată durata istoriei, 
polimorf și plurivalent. Este ca un fluviu larg cât 
Dunărea, sau mai bine zis cât Amazonul și, ca orice 
fluviu, are mai multe izvoare, dar un singur punct de 
vărsare, momentul final. 

— Dunărea are trei guri. 

— N-are a face câte guri. Se cheamă emisar, 
Serghei. Emisarul e unul singur, Marea Neagră. 
Continuă, Samoil, vreau să văd care-i ideea. 
Deocamdată, îmi scapă... 

— îndată. Spre sfârșitul zilei, când soarele stătea 
să apună peste emisarul Deliei, adică Prutul, mă 
întorceam și eu acasă. Caprele, spre deosebire de oi, 
au un temperament cutezător, nesupus. Asta ca 
indivizi luaţi separat, deoarece, ca turmă sunt 
disciplinate, unite. O turmă de capre se așează 
strategic pe pășune, în formaţie de apărare, cu 
coarnele spre în afară. Cu greu convingi, însă, o 
capră să facă ce nu-i place. Uneori, mă gândesc că eu 
mă asemăn cu caprele. Sunt nesupus, îndărătnic. 

Acum înţelegi ce am vrut să spun: esenţa 
pecetluirii animalelor, ca și a oamenilor - despre care 
se spune că va 

urma în viitor - este una și aceeași: marcarea 
proprietăţii. Pata roz înseamnă că asta e oaia mea, 
iar pata verde, că aia e capra ta. Ca să se știe exact 
ce animale are fiecare în bătătură, iar despărţirea 
oilor de capre să se facă fără nici un fel de protest. 
Scrie undeva, în Scripturi, că Judecata de Apoi va 
dura foarte puţin, cât ai citi șase psalmi. O jumătate 
de oră. Pentru că fiecare își cunoaște deja locul lui. 

își făcuseră loc la masă ridicând în picioare un 
rând întreg de marinari. Pe banca fără spetează, 
aplecaţi asupra farfuriei, oamenii mâncau grăbit, 
fără prea multă vorbă. Artur Stepanovici ar fi vrut să 
se așeze lângă Samuel, voia să-l mai provoace la 
discuţii pe teme religioase, dar nu se putuse. în 
stânga lui se nimerise Anton, iar în dreapta iubita lui 
Jamie, o fată blondă care se îmbarcase la Constanţa. 
în ordine, către dreapta, veneau Serghei, Samuel și 
losif Samusi. Privi mâncarea din farfurie și se întrebă 
care fusese aportul lui Jamie la gătitul ei. Arăta chiar 
bine. Nu-i venea să creadă că fiecare din cele patru 
chiftele trecuse prin mâinile autistului, care stătea 
acum la bandă cu un linguroi în mână și porționa 
piureul și pilaful, în farfuriile întinse de mateloți. 

Maiorul avea inima îndoită. Nu era foarte 
mulțumit de echipa lui. Se întrebă cum ar fi putut 
proceda altfel, ce altă alegere mai bună ar fi avut, 
dar nu găsi răspuns. Sin- 

gurul militar de carieră pe care îl avea, Samoil, se 
nimerise un tip echilibrat, loial, onest. Bine, 
exceptând latura aia mistică a lui, pe care, riguros, 
nu i-ar fi acceptat-o, dar care, din fericire, ieșea 
foarte rar la iveală. Moldoveanul era discret cu 
convingerile lui religioase. Se întrebă dacă 
locotenentul Danilov n-ar fi fost o alegere mai 
potrivită. L-ar fi vrut, dar nu se putuse. Danilov 
refuzase din start orice implicare în vreun 
detașament de comando. II abordase pe când încă 
erau pe Smeinii Ostrov. Nici nu mai avea rost să se 
gândească la el. Ceilalţi oameni din pluton 
preferaseră să meargă după locotenentul lor. Cât 
privește pe civili, situația nu era cu nimic mai bună. 
Niciunul dintre ei nu părea foarte zdravăn la cap. 
Trase cu coada ochiului către Serghei Lostrița. Un 
individ ciudat, tăcut, melancolic, insubordonat. Nu se 
putea integra în niciun fel în echipă. Celălalt, Anton 
Geamalinga, părea un pic mai echilibrat. Era un tip 
flegmatic, dar complet inabordabil. Singurul cu care 
stătea de vorbă era Serghei. Unde se ducea Serghei, 
se ducea și el. losif... nici măcar nu voise să audă de 
vreun corp expediționar. La fel de ciudat și de tăcut 
ca și Serghei Lostriţa, individul acesta mai era și laş 
pe deasupra. Venise cu ei pe vapor mai departe doar 
ca să nu rămână singur într-o ţară străină. Dar ca să 
li se alăture într-o operaţiune riscantă, nici vorbă. 
Când prietenii lui se strângeau la un loc în vreo 
cabină, el se fofila afară, tăcut. II lăsă intenționat la 
urmă pe Jamie. Un caz medical, fără nici un dubiu. 
Tentativă de sinucidere, afazie, retard mintal. Se 
putea aștepta din partea lui doar la încurcături și 
belele. Acceptase să facă parte din trupă, dar o 
făcuse 

fără discernământ. De altfel, era absent de la discuti, 
chiar dacă, ocazional, li se alătura. Stătea tot timpul 
cu telefonul în mână, pe Facebook. 

încercă să-și activeze vecina din dreapta într-o 
discuţie, dar fără succes. Fata părea adâncită în 
gândurile ei, indiferentă la tot ce se întâmpla în jur. 
Lui Artur îi trecu o clipă prin minte să renunţe cu 
totul la proiect, însă alungă cu hotărâre gândul 
acesta defetist. în momentul în care fusese luat 
prizonier de o forță ostilă, maiorul Stepanovici 
Văitoianu intrase sub jurisdicţia legilor războiului. 
Or, aceste legi îl obligau să se întoarcă împotriva 
inamicului și prin orice mijloace, să încerce să 
evadeze și să-l saboteze. Resursele pe care le avea în 
etapa actuală erau destul de precare, dar era asta un 
motiv de abandonare a luptei? Dimpotrivă, era un 
stimulent pentru căutarea acelor soluţii câștigătoare. 

Strănepot al unui personaj ilustru al Ismailului din 
perioada interbelică, generalul Artur Văitoianu, după 
numele căruia fusese botezat, general care ajunsese 
pentru o perioadă scurtă prim-ministru al României 
Mari, micul Artur fusese educat în spiritul tradiţiei și 
onoarei militare. După terminarea gimnaziului din 
orașul său natal plecase la regiune, la Odessa, unde 
urmase cursurile unui liceu militar, aici intrase 
printre primii, apoi se înscrisese la Academia 
Militară Superioară din același oraș, pe care o 
absolvi cu gradul de locotenent. Deși i se oferise o 
funcţie bine plătită de birou, la garnizoana din 
Ismail, nu-i plăcu viața tihnită de oraș. Fire 
aventuroasă, curajoasă, căpitanul de acum Artur 
Stepanovici Văitoianu îndeplini 

mai multe misiuni de cercetare sub drapelul Rusiei 
pe frontul din Afganistan, stătu apoi un an în 
Damasc, Siria, în calitate de consilier pe lângă 
regimul lui Assad, pentru ca să revină în cele din 
urmă, definitiv, în Ucraina, dând curs unor repetate 
rugăminţi și somaţii, unde se implică în războiul de 
gherilă cu separatiștii. 

Omul acesta, care luptase onest pe atâtea fronturi, 
nu putea concepe să-și facă meseria în mod 
superficial. Ura cabotinismul. Acceptase misiunea de 
pe Zmeinii Ostrov, deși avea să conducă doar un 
pluton de douăzeci și unu de oameni, pentru că 
nimeni altcineva nu o voia. Jurase să izoleze și să 
captureze inamicul care ataca din umbră și decima 
efectivele de militari și ingineri de pe acest colţ de 
stâncă izolat din Marea Neagră. Rapoartele pe care 
le studiase înainte de prezentarea la post vorbeau 
despre lucruri ciudate, despre apariţii misterioase, 
fantome, zombi, bazaconii pe care el nu le accepta 
nici în ruptul capului. Nu există nimic supranatural 
pe lumea asta, spunea el, și era și cazul să fie crezut, 
pentru că văzuse atâţia oameni murind încât ar fi 
putut repopula cu ei Ismailul până la cifra avută 
înainte de căderea Uniunii Sovietice. Adică vreo 
douăzeci și cinci de mii de suflete, după datele 
statistice publicate pe internet. Niciunul nu a înviat, 
n-a bântuit, n-a apărut în formă de balon plutitor, nici 
de schelet ambulant. 

Inamicul era cineva în came și oase. Inamicul 
putea fi capturat și anihilat. 

I se atrăsese atenţia că aceasta este o misiune 
specială. O misiune care trebuia ferită de ochii 
opiniei publice. 

Niciunui ziarist nu i se putea permite să-și bage 
nasul în această afacere. Trebuia să se achite de ea 
cu maximă discreţie. Se bucura, pentru acest motiv, 
de deplina autoritate și autonomie față de Forţele 
Armate terestre și maritime, care erau oricum 
ocupate cu incidentul armat din Marea Azov. Mai 
mult, aici, sub nasul forțelor NATO, era imperios 
necesar să nu se dea nimic de bănuit. Niciun fel de 
activitate militară suspectă. Orice trupe noi, orice 
tehnică militară suplimentară i-ar fi alertat imediat 
pe americani și ar fi focalizat atenţia publică 
mondială cât ai zice pește. Nimeni nu voia așa ceva. 

Un șuierat scurt, urmat de o bufnitură, ca si cum 
ar fi explodat un obuz, schimbară brusc fundalul 
sonor în sala de mese. Unii dintre cei care stăteau la 
masă se ridicară și se năpustiră, îmbrâncindu-se, 
către ușile batante, în timp ce un abur gros, fierbinte 
și înecăcios izbucnea prin fereastra de servire. Din 
duzele prinse pe tavan izbucni un duș fin pulverizat 
în timp ce sirena de alarmă pentru incendii sfâsie 
aerul. Instantaneu, boabe fierbinţi de fasole fiartă se 
striviră de podeaua și de pereţii bucătăriei, 
transformând-o într-o imensă marmită cu iahnie. 
Când zarva se mai liniști cât de cât, căpitanul, însoţit 
de cei doi ofițeri secunzi coborâră într-un suflet 
scările si năvăliră în bucătăria devastată. Unul dintre 
marinari pătrunsese înăuntru și oprise alarma și 
duzele  anti-incendiu. In urma aburilor care se 
răspândiseră se putea vedea ceea ce cauzase 
evenimentul: oala sub presiune, plină cu ciorbă de 
fasole, explodase și oferea privirii un fel de floare de 
inox cu petale desfăcute, mânjite cu reziduuri negre 
de fasole arsă. Din fericire, nu fusese nimeni prin 
preajmă. 

Cercetările sumare dovediră că ajutorul de 
bucătar lăsase marmita sub tensiune, părăsise 
perimetrul bucătăriei și în momentul producerii 
dezastrului se afla în cabina unei pasagere. Căpitanul 
vasului hotări amendarea respectivului cu suma de o 
mie de euro și debarcarea lui, împreună cu toți 
însoțitorii alături de care urcase la bord, inclusiv cu 
cei veniţi ulterior, în portul Cernavoda. 

Artur contestă suma, arătând că boilerul avea 
presos- tatul și supapa defecte, pentru că altfel ar fi 
trebuit să împiedice supra-presiunea. In cele din 
urmă, negocierile se opriră la suma de cinci sute de 
euro. 

Cum Jamie nu avea asupra lui suma respectivă, și 
deoarece fusese ameninţat cu darea pe mâna poliţiei 
dacă nu plătește, colegii lui puseră mână de la mână 
și achitară cauțiunea. 

La ora șase treizeci seara, maiorul Stepanovici și 
prieteni săi părăsiră vasul Ninive și descinseră în 
Cernavoda. In momentul în care trupa de comando 
Atlantykron puse piciorul pe pământ, o umbră 
întunecată se desprinse de sub chila navei și se 
îndreptă către axul fluviului, unde se lăsă în voia 
curgerii curentului. 


19 


întreruperea neprevăzută a călătoriei îi crease 
anumite complicaţii lui Artur dar nu-l pusese totuși 


într-o situaţie fără ieșire. Se bazase pe faptul că a 
dauna 7i în zori va fi 

ajuns la Galaţi, unde vasul avea programată escală. 
Ar fi coborât împreună cu ceilalți și ar fi luat 
autobuzul până la Reni. La ora unsprezece înainte de 
prânz ar fi avut toate șansele să fie acasă, la Ismail. 
Nu i-ar fi luat după aceea mai mult de o săptămână 
să-și reactiveze contactele și să pună la punct un 
plan. 

La ora șapte seara era însă prea târziu pentru a 
mai găsi un mijloc de transport convenabil. Trebuia 
cumva să petreacă noaptea sub un acoperiș. Timpul 
pierdut însemna o zi de întârziere. II înjură încă o 
dată în gând pe Jamie și își propuse să aibă o discuţie 
serioasă cu toată lumea pe subiectul acesta. Adică 
dacă să-l mai suporte sau nu în echipă. 

— Copii, zise, după ce-și inspectă portofelul, ce 
ziceţi, ne putem permite un hotel? Hollywood e aici, 
la doi pași. Patru stele. Puneţi la bătaie câte cincizeci 
de euro de căciulă? Că ăștia sunt toţi banii mei și ne 
mai trebuie și mâine. Nu fiţi îngrijoraţi, mâine seară 
suntem la mine acasă, la Ismail. 

Făcu o pauză scurtă și se răsuci către Jamie. Se 
uită fix la el câteva secunde, până îi captă atenţia. 
Băiatul îi întoarse privirea, oarecum mirat. 

—  Blondule, zise, a sosit momentul să ne 
despărțim. Te-am adus cu bine la tine acasă. Mai 
departe, nu știu ce ai de gând să faci, dar crede-mă, 
nu mai este problema mea. Ai unde să mergi? Părinţii 
tăi, adică părinţii voștri, zise, uitându-se și la 
Daniela, știu de voi unde sunteţi și ce faceţi? 

Avu un sentiment ingrat. Nu credea că va putea fi 
atât de rece și expeditiv faţă de un copil aproape, un 
imatur 

care, în definitiv, îi salvase pe toţi de la o moarte 
cumplită. Dar nu putea să-și asume mai departe rolul 
de părinte pentru niște minori, după cum se părea că 
sunt cei doi tineri îndrăgostiți. Speră totuși că 
sfârșitul nu era aici, pe pontonul din Cernavoda. 

Si nu fu. 

După un scurt schimb de cuvinte între Jamie și 
prietena lui, băiatul răspunse: 

— Daniela zice că de ce nu mergem la ea. 

Privirile tuturor se întoarseră către Daniela. 
Aceasta roșise și se adăpostise la pieptul lui Jamie, 
care o ţinea strâns îmbrăţișată. 

— E casa bunicilor, zise fata. La douăzeci de 
kilometri de aici, într-un sat. Putem merge, nu 
locuiește nimeni acolo, bunicii mei au murit în urmă 
cu șapte ani. 

— Bine, dar... ai cheia? 

Daniela își dădu ochii peste cap, într-un gest de 


exasperare alintată. 


vă cRi Ei aşta-i paun pheia... Sunt broaște din alea 


Căzură de acord că era o ide bună. Din vorbele 
fetei, Artur înţelese că aveau de mers vreo trei 
kilometri pe o stradă lungă, până la ieșirea din 
Cernavoda și acolo trebuia să aștepte o mașină de 
ocazie care să-i ducă până în satul cu pricina. Și nu 
una, ci două sau trei mașini de ocazie, deoarece nu 
puteau încăpea toţi șapte într-una singură. 

Sau să se urce toţi într-o cursă locală. 

Privi întrebător către Daniela. Fata se apropiase 
de un grup de persoane care așteptau să se urce într- 
un micro- 

buz oprit în staţie. Discută ceva cu ei, apoi le făcu 
semn să vină iute. 

— Ultima cursă care trecea și prin Capidava a 
plecat la ora cinci. Microbuzul acesta care pleacă 
acum merge doar până în Dunărea, care e un sat 
vecin cu Capidava. Dacă ne urcăm în el, mai avem de 
mers doi kilometri pe jos. Eu zic să... 

— Sus, toată lumea! strigă Artur. 

După o jumătate de oră de rulat printre colinele 
verzi care dominau malul drept al fluviului, 
microbuzul opri în centrul satului Dunărea, care era 
și stația terminus. Cei șapte coborâră și continuară 
să meargă pe jos pe aceeași șosea, către nord. 
Soarele, care se apropiase de orizont, în stânga lor, 
strălucea cu putere printre sălcii. Din când în când se 
oglindea în luciul Dunării, de unde trimitea către ei 
sclipiri roșietice. Pe la jumătatea drumului, în dreptul 
locului unde fluviul se despărțea în două braţe care 
înconjurau o mică insulă, întâlniră pe partea stângă 
niște ruine, înconjurate de un zid înalt de vreo doi 
metri, din piatră albă. 

— Cetatea Capidava, zise Daniela. Aici mă jucam 
când eram mică. E de pe vremea romanilor. Acolo, 
insula aia cu copaci pe ea e Inelul de Piatră, așa îi 
zice. Mă ducea tata cu barca, el dădea la undită si eu 
făceam baie acolo, e un golf secret și o plajă cu nisip 
foarte fin. 

Labirintul de fundatii si ziduri, unele mai scunde, 
al- tele foarte înalte se răsfăța în lumina blândă a 
înserării. 

Un vânt subţire făcea să tremure frunzele plopilor. 


Hâr- ciogi, popândăi, iepuri și vulpi se opreau pe 
marginea 

drumului, îi priveau o clipă, nemulţumiţi, ca apoi să 
dispară în iarba înaltă. Un șoim plana pe albastrul 
cerului, stoluri de rațe și gâște își luau zborul 
zgomotos din cine știe ce baltă ascunsă printre 
răchite și sălcii. Se opriră câteva clipe, cu mâinile 
streașină la ochi și priviră ruinele. 

Satul se ivi după prima curbă. Regiunea era una 
frecventată de turiști, se întâlniseră pe drum cu mai 
multe grupuri, care pe jos, care cu motocicleta sau 
cu mașina, asa că sosirea lor în sat nu atrase atentia 
nimănui. Daniela » I 


îi conduse pe câteva ulițe care se întretăiau în unghi 
drept. La un moment dat, se opri în faţa unei porţi 
care bara accesul într-o grădină invadată de bălării. 
Pe una dintre laturile proprietăţii se înălța o casă din 
paiantă, cu acoperiș de tablă, a cărei tencuială 
scorojită și crăpată arăta vechimea și lipsa totală de 
interes a proprietarilor. Daniela băgă degetele 
printre șipcile porţii și, săltând-o puţin din balamale, 
reuși să o deschidă, în ciuda scaieţilor si brus- turilor 
care crescuseră de un metru pe partea cealaltă. 

Crezuseră la început că e o nimica toată, dar își 
croiră drum destul de greu prin vegetaţia sălbatică. 
Nu lipseau de aici lăstarii de salcâm și de plop, care 
amenințau ca într-un an - doi să devină copaci 
adevăraţi, cu neputinţă de culcat Ia pământ cu 
piciorul. Urcară cele trei trepte de ciment, sparte pe 
alocuri și pline de riduri și crăpături, prin care 
crescuseră smocuri de nalbă și mușeţel. Șopâr- lele 
se furișau dinaintea lor și se făceau nevăzute prin 
crăpături, greierii se opreau din ţârâit, iar câte o 
mierlă zvâcnea din cuib, tulburată din tihna 
clocitului. Când Daniela ajunse în fața ușii de lemn, a 
cărei vopsea scorojită 

abia își mai arăta culoarea, amurgul aruncase deja o 
pânză rară de umbre și lumini peste grădină. Trase 
de mânerul broaștei, dar usa era, firește, închisă. 
Sam se apropie, deschise telefonul și lumină cu 
lanterna gaura cheii. își dădu apoi rucsacul jos din 
spinare și, după o căutare care păru celorlalţi că 
durează o veșnicie, scoase afară o trusă de scule. O 
deschise, o așeză lângă el și își plimbă degetele 
nehotărât pe deasupra. Odată decis, mâinile sale 
prinseră viteză subit și începu să monteze diferite 
mânere, prelungitoare, șurubelniţe, tarozi și dălţi, ca 
apoi, cu o mișcare scurtă din încheietura mâinii 
drepte, în care ţinea un antrenor clichet reversibil, 
broasca să cedeze fără ca nimic din ea să se rupă sau 
să se spargă. împinse ușa, care se deschise 
protestând cu un zgomot de lemn hârșâit și un aer 
îmbătrânit, stătut îi întâmpină. 

Intrară cu o strângere de inimă, așteptându-se să 
le sară înainte vreo jivină deranjată în bârlogul ei. Nu 
se întâmplă însă nimic de genul acesta. Tăcerea 
apăsătoare cu care casa îi întâmpină fu sfâșiată, la 
un moment dat, doar de strigătul de surpriză al lui 
Artur, care deschidea, pe rând, odăile. Sub conul de 
lumină al lanternei lui, atârnând, suspendată, de 
marginea patului, franjurată și străvezie, ca o 
băsmălută de mătase brodată cu modele orien- tale, 
o piele moartă de șarpe pulsa, umflată de curentul de 
aer iscat de deschiderea ușii. Bărbatul se apropie și 
cercetă cu atenţie pereţii scorojiți și cercevelele 
cariate. Se opri, în cele din urmă, lângă fereastră și 
spotul luminos fixă o spărtură semicirculară în colţul 
unei ferestre. 

— Pe aici a ieșit, zise el. 

în rest, casa rezistase bine ploilor, șoarecilor și 
carilor de lemn și încă mai conferea siguranţă. 
Intrară pe rând prin toate încăperile, deschiseră 
ferestrele și se împărţiră, doi câte doi, în cele trei 
dormitoare, în afară de Sergiu, Aton si losif, care se 
hotărâră să doarmă toti trei într-un pat. 

Când întunericul puse stăpânire peste sat, tăcerea 
se instaură din nou în casa bătrânească. Pe la 
unsprezece noaptea, Sergiu se ridică în șezut și-i 
zgâlțâi pe cei doi prieteni ai lui. 

— Haideţi afară, să vorbim ceva, zise. 

Anton și losif protestară ineficient dar se sculară 
totuși din pat. își traseră hanoracele pe umeri, se 
încălțară și ieșiră toţi trei în grădină. Luna poleia 
panglica argintie a Dunării, care curgea tăcută în 
albia ei, la mai puţin de un kilometru depărtare. între 
Dunăre și șosea, ruinele Capi- davei aruncau umbre 
fragmentate, prelungi. 

— Hai să facem o plimbare, zise Sergiu, să ieșim 
naibii din tufăria asta. Ce ziceţi, mă, continuă el după 
ce ieșiseră în drum, să mergem după ăștia la Ismail? 
Eu n-am vrut să zic nimic de față cu Artur 
Stepanovici, îmi inspiră... mă înţelegi, nu mă simt în 
largul meu. 

— Ştii bine că eu m-am opus de la început, 
răspunse losif. Merg la Ismail, dar nu cu ei, ci 
separat. Mă întorc la Institut, la Odessa. Văd eu ce 
fac pe urmă. Rămân sau plec, nu știu. 

— Dar tu, Toni? Tu, ce gânduri ai? 

— Dacă tu nu mergi, nu merg nici eu. Nu mă duc 
fără tine. Aștia sunt nebuni. Chiar nu știu ce o să fac. 
Sergiule, oprește-te, vino înapoi, unde te duci? 

Geamalinga rămase în urmă vreo douăzeci de pași, 
fix în mijlocul drumului. Nu îndrăznea să meargă mai 
departe. La stânga și la dreapta lui, asfaltul șerpuia 
lucind, în razele lunii, ca o șopârlă uriașă, până unde 
se pierdea dincolo de cotitură. 

Sergiu, între timp, traversase deja șoseaua și se 
apropia de zidul de incintă al cetăţii. înalt de doi 
metri, acesta arunca o pată de umbră prelungă, 
compactă. Cele două turnuri crenelate de la colţuri 
se profilau pe cer, masiv, ca doi căpcăuni cocoșați. 
Ascunse în iarba înaltă, fundaţii scunde și șanțuri 
nevăzute în întuneric îi puneau capcane la fiecare 
pas. Atras irezistibil de pânza strălucitoare a Dunării, 
Sergiu iuți pasul și în câteva clipe dispăru din 
câmpul vizual al celor doi prieteni. Lăsă în urmă și 
ultima piatră răzleţită și se apropie de buza malului 
abrupt, înalt de patru metri, sub care Dunărea își 
împingea, fără nicio grabă aparentă, apele spre 
mare. în întuneric, vârtejurile se roteau lent, volute 
largi ale curenților de fricțiune. Dunărea se întorcea 
înapoi pe lângă maluri, văzuse asta mai demult. în 
unele locuri părea că stă pe loc. Aparenţe, capcane, 
înșelăciuni. Către mijlocul fluviului se vedea ade- 
vărata putere a apei. Privi fascinat etalarea acesta a 
forței naturii si atunci îi veniră în minte, nechemate, 
valurile care izbeau în faleza Insulei Șerpilor. Se 
cutremură și închise ochii, vru să plece, dar înainte 
de a se întoarce mai privi o dată oglinda apei. Și 
atunci îl văzu limpede pe Is- mail Uzun ridicându-se 
drept în sus dintre unde. Păși pe apă către mal și zise 
cu claritate: 

— Serioja, vino la mine, mă simt așa de singur... 

20 


Serghei scoase un strigăt de surprindere. Scena i 
se păru extraordinară, dar nu pentru că Ismail era 
mort sau pentru că era ilogic să apară așa, din 
undele Dunării, ci pentru că se mira de ce bunul său 
prieten îl chemase în apa adâncă și rece, în loc să 
urce el pe uscat. 

— Vino tu aici pe mal, zise. 


striga 9 bate SFin ghee îl auzi din spate Toni, 


„Cu Ismail Uzun, un prieten care..." ar fi vrut să 
răspundă Sergiu dar, când se uită încă o dată în apă, 
Ismail nu mai era. Se întorsese acolo de unde 
apăruse, și îndoiala îl cuprinse pe Sergiu. 

— Cu nimeni, zise. Mi s-a părut. 

Se răsuci pe călcâie cu o urmă de regret, era ca și 
când s-ar fi ridicat accidental un colt de cortină, 
îndărătul că- reia s-ar fi întrezărit ceva dintr-o 
scenografie fantastică, interzisă muritorilor de rând. 
Se zgribuli, era răcoare și își vâri mâinile în 
buzunarele treningului. Pomi către casă și mergând, 
văzu în fâneaţa deasă un fel de șanț, o urmă în care 
firele de iarbă fuseseră culcate la pământ și strivite. 
Urma se îndrepta rectiliniu către incinta cetăţii, unde 
se pierdea printre ruinele reconstruite, mici 
fragmente din ziduri de cărămidă și piatră care 
marcau locul vechilor locuinţe și dependinţe. Sergiu 
păși pe făgașul acesta, lat cam de două sau trei 
palme, în care piciorul lui se potrivea foarte bine. 
Urma ocolea cu grijă pietrele colțuroase răsturnate, 
se fofila printre buruienile mai înalte, printre 

rugii de mur și lăstarii de salcâm, escalada câte o 
dată vreo fundaţie nu mai înaltă de treizeci de 
centimetri, pentru a se afunda după aceea în câte un 
șanț de scurgere croit de apa de ploaie sau chiar în 
vreo rigolă antică placată cu olane. Bărbatul își 
potrivea talpa exact în făgașul acesta șerpuitor, 
cuprins de curiozitate, întrebându-se ce anume 
putuse să-l producă și încotro se îndrepta. Luna plină 
scălda într-o lumină sidefie ruinele albe, făcând ca 
pietrele de calcar să se vadă clar, într-un fel de aură 
poleită cu argint. 

Urma sinuoasă îl conduse în cele din urmă în 
perimetrul vechii bazilici din latura nord-estică a 
cetătii, o navă cu o singură absidă și se pierdu în 
interiorul unei excavaţi! din altar, destinată probabil 
ascunderii relicvelor sfinte, acoperită parţial cu o 
lespede de piatră. 

Sergiu îngenunche la buza cavităţii și încercă să 
privească înăuntru. în umbră văzu atunci chipul acela 
pe care îl văzuse mai devreme în Dunăre. Se ivise de 
sub fanta capacului și-l fixa cu ochi galbeni, cu pupile 
înguste de pisică. Rămase ca hipnotizat, privea ochii 
aceia inumani și nu înțelegea de unde, pentru 
Dumnezeu, îi venise ideea că acolo, în fata lui, s-ar 
afla Ismail. Nimic din crea- tura aceea crepusculară 
nu semăna cu prietenul lui, dar, ca de sub un layer 
transparent, întrezărea chipul prietenului său din 
copilărie chemându-l subliminal. îl vedea cu ochii 
minţii, știa că este cumva acolo, o prezență mistică, 
ocultă. îl recunoscuse, în pofida acelei aparenţe de 
idol alogen, a pielii cu textură de sidef, a ochilor 
rotunzi de animal de pradă. O clipă îi fulgeră prin 
minte, ca o nă- 

lucă, gândul că trebuie să fie prudent, că poate i se 
întinsese o capcană. Dar nu putu să reziste. Zăbovi o 
secundă mai mult în faţa gorgonei, exact atât cât i-a 
trebuit anacondei să țâșnească din coșciug și să-l 
muște de braţ. Atunci lumea se rupse în două pentru 
Sergiu. Lumina se desfăcu de întuneric și fugi de la 
ochii lui, cerul se dezlipi de pământ și se mototoli, 
fâșâind, ca o folie de staniol. începu să se rotească ca 
un mosor pe care lasoul mătăsos și rece se înfășură, 
spiră lângă spiră, la început fulgerător, apoi din ce în 
ce mai lent. Zbura ca un fulg, purtat pe o pală de 
vânt. Imponderabil, senzaţie de gol, de cădere. 
Noaptea se lăsă apoi peste el ca o prelată de cort, 
umedă și rece, pe care stropii de ploaie cădeau 
monoton, sarabandă de final de octombrie. Stropii 
fini, pișcători, îl bi- ciuiau pe obraz, ace subțiri 
hipodermice îi perforau tegumentele și-i sugeau 
toată seva din trup. Milioane de împunsături 
microscopice, osmoza acidă, sucul gastric amestecat 
cu serul lui, îndelung, temeinic, molcom. 

Pereţii goi și umezi îl apăsau pe coaste. încercă să 
se elibereze, dar în van. Se zvârcoli în întuneric. 
încheietu- rile-1 frigeau. Toată carnea de pe el ardea. 
încercă să se împingă cu tălpile în esofagul musculos. 
Se afla într-un spaţiu extrem de îngust ce nu-i 
permitea decât poziția întins, cu mâinile lipite lângă 
trunchi. încercă să-și domolească bătăile inimii, se 
forță să-și diminueze amplitudinea respirației. în 
întunericul ca de smoală, inima îi bătea însă într-un 
ritm drăcesc. înainte de a pricepe unde era, probabil 
va fi mort, își zise. La jumătatea drumului dintre 
luciditate și halucinaţiile morţii, mintea lui mai 

căuta cu disperare o cale de scăpare. O catifea grena 
îl acoperea cu falduri mătăsoase ce se-nfășurau 
strâns în jurul lui, îl legănau la stânga și la dreapta, îl 
scuturau, îl răsuceau de parc-ar fi fost de plastilină. 

Si atunci se consolă. 

Era devorat, o simţea cu un soi masochism 
aberant, o durere amestecată cu plăcere, teroare 
amestecată cu nerăbdare. își simțea pe limbă gustul 
propriului sânge, încă viu, cald, mustul vieţii cum îl 
ungea pe dinăuntru și ar fi vrut, dorea asta din ce în 
ce mai tare, să grăbească procesul acesta celular de 
dizolvare a țesutului moale pentru a ajunge cât mai 
curând la măduva oaselor. Intuia plăcerea asta finală, 
o bănuia și o anticipa într-un mod pervers, paradoxal. 
Se zvârcolea de plăcere, într-o juisare sublimă, era o 
bucurie a comuniunii perfecte și definitive cu Viaţa. 
O simţea în el la fel de acut cum simţea că el era în 
ea. Nu * 1 
mai era loc de gânduri și conversații, doar de 
contemplare mistică. 

Nu știa cât zăcuse în starea aceea letargică, 
pierduse cu desăvârșire noţiunea timpului. Poate o 
oră, poate o zi sau o săptămână. în culcușul lui se 
simțea împlinit, sătul, desăvârșit în sine însuși. 
Descoperise o lume întreagă înăuntrul său, ascunsă, 
nebănuită. Spiritul său se înălţase până la stele, 
devoalase un univers fractalic, infinit de variat, mi- 
lioane de voci si conștiințe care șușoteau, mai încet la 
în- ceput, apoi din ce în ce mai tare, o larmă confuză 
ridicân- du-se din sânul lui și urcând până la nivelul 
conștiinței. 

Deveni la un moment dat atent, încercând să 
disceamă vocile, și atunci fragmente de zgomote din 
exteriorul coșciugului său răzbătură până la el. își 
aruncă privirea prin 

fanta îngustă de sub capacul de piatră. Lumina 
zorilor era prea puternică pentru ochii lui. își miji 
pleoapele și atunci, printre coloanele de piatră, o 
siluetă i se reliefă cu pregnanţă. Era un bărbat cu 
rucsac voluminos, și pri- vindu-l știu îndată, fără să-i 
vadă chipul, că era prietenul său. îl privi pe Toni 
stând cu mâinile în buzunare și ui- tându-se de jur 
împrejur, căuta ceva, avea o șapcă roșie al cărui 
cozoroc era îndreptat către ceafă, și își dori tare mult 
să fie din nou împreună cu el. își scoase capul prin 
deschizătură și atunci Toni se întoarse către sarcofag 
și privi. Ezită la început, făcu câţiva pași în direcţia 
lui losif, care se îndepărtase, apoi se opri din nou. 
Sergiu înţelese că Toni îl recunoscuse. Privi cu 
bucurie, cu nerăbdare cum se apropie de vizuina lui. 
Pe figura lui Toni încă se citea neîncrederea. losif se 
oprise și el ceva mai departe, era în mijlocul șoselei, 
se îndrepta către partea cealaltă a drumului unde 
erau toţi prietenii săi, așteptând autobuzul. losif 
întoarse capul și începu să-l strige să se oprească. 
„Unde te duci?" zicea, la care Toni îi răspunse „uite-l 
pe Sergiu, mă duc la el". „Stai, nu te duce", a mai zis 
losif, dar autobuzul se oprise între ei. 

Vântul purta particule microscopice de apă din 
Dunăre, mirosind a pește, a alge și a scoici în 
putrefacție. Sergiu simțea pe limbă gustul sălciu. 
Amintiri ancestrale îi fură răscolite, o dorinţă atavică 
de întoarcere la strămoșii din mare se ivi în el. Un 
pescăruș ţipă aproape de urechile lui, zburând 
razant. Autobuzul se puse în mișcare și în urma lui, 
losif, cu rucsacul trântit în iarbă, făcea semne 
disperate cu mâna. 

— Nu te duce! Nu te duce! 

Sosiți primii în bazilică, Artur și Samuel încercară 
fără succes să dea la o parte lespedea ce stătea 
deasupra catacombei, acoperindu-i parţial intrarea. 
Când losif, Jamie și Daniela ajunseră și ei, Sam deja 
coborâse în criptă, reușind să se strecoare prin mica 
deschidere. Se vedea raza lanternei de la telefonul 
lui, baleind prin întuneric. 

— Aici nu e nimic, zise, dar uite ce... Da, aşa e, 
văgăuna asta e foarte adâncă, se auzi el de undeva 
de sub pământ, am răsturnat un bolovan și în spatele 
lui se face un fel de tunel. Coboară oblic, panta cred 
că are în jur de treizeci grade iar secţiunea pare 
destul de largă, adăugă Sam. Artur, vii și tu? Am 
nevoie să-mi acoperi spatele, trebuie să cobor cu 
picioarele înainte. Ai de ce să te agăţi cu mâinile, 
sunt un fel de striaţii săpate în stâncă. 

Artur se întoarse către ceilalți trei rămași lângă el 
și-i privi întrebător, un pic iritat de faptul că Samuel 
luase de unul singur iniţiativa să coboare în grotă. 
Nu primi însă nici un răspuns, nici de încurajare, nici 
de protest la decizia lui de a lua urma acelui șarpe, 
sau ce lighioană fusese, care fugise sub pământ. Cu 
siguranţă, își zise, șansele de a-i mai găsi pe Serioja 
și pe Anton în viaţă erau aproape nule. Nu putea, în 
ciuda acestei  cvasi-certitudini, să abandoneze 
căutarea lor. Oricare ar fi fost explicaţia acelui fe- 
nomen, și losif povestise, sugrumat de emoție, cum îl 
văzuse pe Toni dispărând într-o clipă, de parcă l-ar fi 
înghițit pământul, Artur nu concepea să plece mai 
departe fără să încerce o operaţiune de salvare. 

Citindu-i rugămintea din ochii terifiaţi, Stepanovici 
îl privi cu simpatie pe losif, pentru prima dată. „Are 
totuși simțăminte curate în inima lui, se gândi, își 
iubește prietenii". încurajat de susţinerea mută pe 
care o văzuse în coechipierul său, Artur își deschise 
rucsacul și scoase din el o lanternă cu bentiță pe care 
și-o prinse pe frunte și își dădu drumul în grotă. După 
câteva pietre care se mai auziră rostogolindu-se sub 
lespedea de marmură, liniștea se așternu din nou 
peste ruine. 

Dangăt de clopote se auzi în sat. 

— De la mănăstirea din deal, unde am fost mai de- 
vreme, zise Daniela. Ti-a plăcut? Ai văzut ce 
arhitectură abracadabrantă? Nu poţi să nu remarci 
așa ceva. 

— Au cam exagerat cu atâtea balcoane și 
balconașe și coloane și logii, făcu Jamie. Totuși, nu 
arată rău. 

— Ce mă bucur că am reușit să aprind o lumânare 
pentru bunici! Ce-or fi făcând mami și tati? Zise, 
suspinând. Crezi că mă caută? 

— Ti-e dor de mama si de tata? Vrei să te întorci 
acasă? Jamie îi înlănțui cu braţul drept umerii. Sunt 
sigur că te caută. 

Daniela scutură din cap. Nu, nu voia. Se gândi că 
acele trei zile petrecute departe de Ruxandra și de 
Alex fuseseră cele mai pline, cele mai stimulante 
experienţe din viata ei. îsi scoase un bloc-notes din 
rucsac si un creion si începu să deseneze ceva, pe o 
filă nouă. După câteva linii și umbre, în pagină 
începură să prindă contur zidurile fracturate ale 
ruinelor, dinapoia cărora își făcea apariţia un 
monstru pe două picioare cu cap de șopârlă, din ai 
cărui colţi înfiorători se scurgea o salivă vâscoasă. 

— Un dragon, văd, zise Jamie. Ai început să te 
gândești la o ilustrație pentru nuvela mea? 

— Nu e dragon, e un tyranosaurus rex, răspunse 
Daniela. Sau e Godzilla, când era pui. Baby-godzilla. 
Nu vezi, nu are aripi! 

Clopotele încetară. Soarele începu să dogorească 
din ce în ce mai tare. Cei trei se retraseră la umbra 
unui perete. 

— Ce-or fi făcând acolo sub pământ? se foi losif, 
ui- tându-se la telefon. Se făcuse ora zece. Nu cred 
că e bine că s-au dus. Lipsesc de aproape o oră. Ar fi 
trebuit să se întoarcă de acum. Să chemăm pe 
cineva, nu? 

Se ridică în picioare și se uită pe drum. Nici 
țipenie. Se întoarse la loc și se așeză cu picioarele 
încrucișate alături de cei doi. După un minut se 
ridică din nou și se apropie ezitant de intrarea în 
criptă. 

— Daniela, zise, unde duce tunelul acesta? Se uită 
din nou la telefon. Bineînţeles, nu e semnal. Nici 
voce, nici date. Hm? Ştii ceva de tunel, Daniela? 
pa Cai r nu stiam de. nici un tunel ici răspun 
fata. gram eu mică nu am auzit de asa cevă. 


coperit după aceea. 

losif deveni din ce în ce mai agitat. Se vedea asta 
din faptul că se ridica tot mai des și se uita în 
întunericul din groapă, punându-și pâlnie palma la 
ureche, ascultând. 

— De ce stati asa de liniștiți, mie îmi vine să urlu 
de frică. Dacă ati sti ce e în sufetul meu, se lamentă, 
n-ati mai sta asa ca nesimtitii în iarba aia, cum stati 
voi acum. 

— Calmează-te, zise Daniela, cu o nuanţă de 
iritare. Trebuie să apară, ai răbdare. 

— Nu mai apar, se vaită losif, Glykon nu dă drumul 
nimănui, pe cine a înghiţit, acela nu mai iese 
niciodată afară! Voi nu știți ce putere are! 

Jamie și Daniela se ridicară și se postară în 
picioare, unul lângă altul. 

— Despre ce vorbești? Cine puii mei e Glykon? 
Zise Jamie. Ascultă, losif, lumea zice despre mine că 
simt nebun, dar tu ești, cred, mai nebun ca mine. 
Șezi, naibii, jos și te astâmpără, că-ţi dau una de-ţi 
clănțăne mucii în nas! 

losif se așeză pe vine sub zid, își aprinse o ţigară 
cu degete tremurânde și suflă fumul în sus, cu 
zgomot. Tuși. 

— îmi cer iertare, zise, stau foarte prost cu nervii. 

Aruncă chiștocul și-l strivi cu talpa. Căută mecanic 
încă o ţigară în pachetul aproape gol, o scoase, o 
duse la gură, apoi se răzgândi și o introduse înapoi în 
pachet. 

— Fumez cam mult. Mă calmează la nervi. Serioja 
și Toni erau singurii mei prieteni și au murit amândoi 
deodată, în fata mea. lertati-mă! Zise, smiorcăit. 

îi dăduseră lacrimile. Se șterse la ochi cu dosul 
palmei, îsi trase nasul si tuși din nou. 


— Ce-am să mă fac eu acum? încotro o s-o apuc? 
Se văită. 

— Liniștește-te, parcă ai fi copil. Eşti om în toată 
firea. Ai să vezi că se rezolvă. Mergi cu Artur și cu 
Samuel dincolo, la Ismail. O să-ţi găsești tu un rost, 
zise Jamie. Cum de ai ajuns pe Insula Şerpilor? 

— Serioja m-a luat cu el. El a negociat cu Cronus 
și pentru mine. l-a pus condiţia că se angajează la el 
numai împreună cu mine. Artur și Sam sunt băieţi 
buni, dar nu 

au nicio obligaţie față de mine. Serioja era ca un 
frate al meu mai mare. 

losif își revenea treptat în fire. Lacrimile i se 
uscaseră și începu să vorbească fluent. 


— Am fost cu el si cât a stat în București. Doi ani 
am >» >» 

stat acolo. Locuiam într-un apartament cu două 
camere, în Centrul Vechi. Eu lucram la. un fast-food 
pe Lipscani, în timp ce el era redactor, mai întâi la un 
ziar, pe urmă la o televiziune. Locuinţa noastră era 
foarte aproape de serviciu, mergeam pe jos câteva 
străzi. La mansardă urcam pe scara servitorilor, o 
scară îngustă, cu treptele tocite. Era un apartament 
foarte confortabil, liniștit și utilat cu tot ce aveam 
nevoie. As fi vrut totuși să am o cadă de baie, în loc 
de cabină de dus. Nu aveam centrală, iama făceam 
focul la soba cu gaze, în schimb era foarte ieftin. 
Două sute de dolari pe lună, pentru amândoi. 
Pomană. 

își șterse ochii cu mâneca. 

— Ziarul mergea foarte prost, scăzuseră tirajul de 
zece ori. Pe urmă s-a închis de tot. După ce l-au dat 
în șomaj, Serghei s-a angajat la o televiziune, dar și 
aia mergea prost. Am avut noroc cu jobul găsit de el 
pe Insula Şerpilor. 

Daniela oftă și privi către Dunăre. „Toată apa 
dintr-o jumătate a Europei curge pe aici", își zise. 
„Ne ducem toţi, până la urmă, în aceeași direcţie". 

Se întoarse către losif. 

— Nu ai părinţi? 

— Nu am, eu am fost crescut de bunica. Pe urmă, 
părinţii lui Serghei m-au luat la ei în casă, mi-au dat 
un pat, m-au îmbrăcat și mi-au dat să mănânc. 
Serghei era ca fra- 

tele meu mai mare. Unde se ducea el, mă duceam și 
eu. Ne-am angajat cu mari speranţe la Cronus. Ne 
promisese un salariu de o mie de dolari, masă si 
cazare, lucram ca auxiliari, muncă fizică. Serghei 
spăla aparatura și recipientele, eu făceam curăţenie 
în dormitoare, pe holuri și la cantină, căram 
materiale, de toate. Pe urmă, treaba s-a împuţit rău 
pe Insula Şerpilor. 

Daniela îl privi cu duioșie. Cine mai poate da 
răspunsurile atâtor întrebări? De ce nu l-au crescut 
părinţii lui naturali? Sau măcar bunica? Ce s-a 
întâmplat cu ei? 

— Bunica ta mai trăiește? 

— Bunica nu mai este. 

— Şi Toni? El cum de a venit după voi? 

losif nu răspunse. 

Tâşni în picioare și alergă înspre bazilică, unde se 
opri brusc. 

în clipa următoare, din subteran își făcu apariţia 
capul lui Samuel. Agăţându-se cu ambele mâini de 
smocurile de gazon, bărbatul se căţără pe pereţii 
criptei și ieși afară prin deschizătura îngustă. în 
spatele lui apăru imediat și Artur. 

— Tunelul acesta pare că duce în Dunăre, zise 
Artur. Dar nu direct. Coboară mai întâi vreo zece 
metri, după care la un moment dat se bifurcă. Una 
dintre ramuri se înfundă iar cealaltă este inundată. 
Se pare că animalul acela a fugit în Dunăre. în cazul 
acesta, soarta băieţilor este pecetluită. 

— Nu mai avem ce face aici, zise Sam. Propun să 
plecăm. 

Dispariţia celor doi membri ai echipei schimba 
mult datele problemei. „Poate că e cazul să luăm o 
hotărâre acum, aici" își zise Artur, privindu-și 
tovarășii. „Singurul om pe care mă mai pot baza a 
rămas Samoil". 

— Copii, zise, vreau să aud de la voi ce planuri are 
fiecare. Eu și cu Samoil vrem să trecem în Ucraina, 
via Galaţi - Giurgiulești pe Prut, Reni, după care 
mergem la Ismail. Tu, loșca, vii cu noi? 

losif stătu câteva clipe pe gânduri, îi privi pe Jamie 
și pe Daniela și zise: 

— Nu mai am pe nimeni în Ucraina. Aș putea 
încerca să mă întorc la București să-mi caut ceva de 
lucru, poate prind din nou ceva la restaurantul ăla, 
sau... poate mă duc în Occident. 

— Ești sigur? întrebă Artur. Ai cetăţenie română? 

Nu așteptă răspunsul lui losif. Se întoarse către 
Daniela și Jamie, care stăteau imul lângă altul, ca de 
obicei, tinându-se de mână. 
= 


— Voi? Pe voi sunt sigur că vă caută mami și tati. 
Faceţi bine și vă întoarceţi acasă, da? Zise, uitându- 
se în lungul fluviului, cu mâna streașină la ochi. 
Daniela, ce se vede acolo, la un kilometru spre nord, 
este cumva o insulă? 

— Da, e o insulă. Inelul de Piatră. 

Artur începu să cotrobăie prin rucsac și în cele din 
urmă extrase de acolo un binoclu militar. îl puse la 
ochi și după câteva clipe se întoarse spre ei. 

— Băieți, zise, se pare că mai avem parte de o 
aventură pe ziua de azi. Sam, tu ai permisul de port- 
armă la tine, nu? Spune-mi că da, altfel nu știu cum 
ai trecut graniţa cu pușca în bagaje. Haideţi să 
căutăm o barcă în sat. 

Sala de mese era pregătită. în dreptul fiecărui 
scaun, câte o farfurie adâncă deasupra unei farfurii 
întinse, un cuţit, o lingură, o furculiţă și un pahar. La 
două-trei scaune, câte un coșuleţ de pâine. La fiecare 
al patrulea loc, un castron mare cu ciorbă de legume 
și un polonic. După ora două, trapeza începu să se 
anime. Măicuţele sosiră primele și se așezară la 
mesele din partea dreaptă, cele de lângă fereastră. 
De partea cealaltă se așezară un călugăr care lucra 
la renovarea mozaicului de pe frontonul bisericii și 
doi pelerini ocazionali. La masa din mijloc luară loc 
preotul, cântăreţul și maica stareță. Toată lumea se 
ridică în picioare când preotul rosti binecuvântarea 
bucatelor și când maica stavroforă Melania citi 
cuvântul de învăţătură. » 

Lingurile începură curând să tocănească metodic 
în farfurii. Conversaţia se animă treptat, mai ales 
după ce preotul dădu semnalul relaxării generale 
povestind o snoavă cu Nastratin Hogea, care își 
turnase sosul pe hainele cele scumpe la un ospăț, 
pentru că, zicea el, numai datorită lor fusese așezat 
în capul mesei. Măicuţele ţineau capul plecat și 
râdeau în barbă, cu mâna la gură. La un moment dat, 
când șușotelile păreau că se stinseseră, călugărul 
mozaicar se ridică subit în picioare, luă cuvântul și 
zise cu o voce tunătoare: 

— Fraţilor si surorilor, noi râdem si ne veselim, 
dar taina fărădelegii, care e ascunsă din veac, se 
lucrează! Apocalipsa, capitolul treisprezece, versetul 
unsprezece, 

grăiește clar: „Si am văzut o alta Fiară, ridicându-se 
din pământ; și avea două coame, asemenea unui 
miel, dar grăia ca un balaur. Şi toată puterea primei 
Fiare o face în fata acesteia". lubitilor, eu astăzi am 
văzut Fiara aceasta ridicându-se din pământ! Și grăia 
ca un balaur, așa cum scrie dumnezeiescul loan 
Teologul. Şi avea două coame. Cum vă văd, și cum 
mă vedeţi. 

Tot soborul măicuţelor și credincioșilor care luau 
prânzul în trapeza mănăstirii Techirghiol amuţi 
deodată și lingurile căzură cu zgomot în farfuriile 
adânci de ceramică. Maica stavrofora își acoperi 
gura cu palma apoi, grăbită, se ridică în picioare și 
făcu o cruce până în pământ. 

— Doamne, ferește! Zise cuvioasa maica stareta. 

— Şi a înghiţit un om, cum înghite pisica un 
șoarece. L-a înghiţit pe de-a-ntregul, fără să-l ronţăie, 
de la cap, încă mai mișca bietul din picioare când era 
în gura fiarei. 

Preotul slujitor care oficiase mai devreme își 
scoase cu- lionul din cap, își dădu cu degetele prin 
păr și se adresă cu mult calm și bunăvoință 
mozaicarului, care se așezase între timp la locul lui. 

— Părinte... mă scuzati... 

— Selafiil, sfinţia ta. 

— Părinte Selafiil, unde ai văzut dumneata asta? 

— Eram la sfânta mănăstire Capidava, azi 
dimineaţă, își începu, pe un ton scăzut de data asta, 
călugărul relatarea. Mă suisem în zori pe schelă, mai 
aveam puţin de lucru la turla mare, când, pe drum, 
am zărit patru tineri. Un băiat și o fată mergeau mai 
în spate, ţinându-se de mână, un al treilea o luase 
înainte și se grăbea către zidul 

cetăţii iar altul se zorea să-l ajungă pe acesta din 
urmă. M-am uitat cu atenţie, parcă îi văd și acum în 
faţa ochilor: fata purta un tricou negru, o șapcă albă, 
eșarfă verde la gât și pantaloni reiaţi, scurţi, de 
culoare maro, iar prietenul ei avea părul blond ca 
aurul, lung până la umeri și o barbă castanie, 
deschisă la culoare, tunsă scurt. Am observat toate 
astea pentru că rar mi-a fost dat să văd așa tineri 


frumoși tinându-se de mână. Pe aceștia doi... 
»>* 


Cei doi pelerini care stăteau alături de Selafiil 
tresăriră puternic la auzul celor spuse de călugăr iar 
unul din ei Îl apucă strâns de mână. 

— Unde, părinte, unde i-ați văzut pe aceştia doi? 

— Şi ce s-a-ntâmplat cu ei? Ori au păţit ceva? Făcu 
celălalt, neîncrezător. 

— Stati să vedeţi minunea lui Dumnezeu, continuă 
Se- lafiil. Aceștia doi din urmă s-au oprit la pangar să 
aprindă câte o lumânare pentru vii și pentru morți. 
De unde se vede că rugăciunea către Dumnezeu i-a 
apărat, pentru că asta i-a salvat de la moarte. Ceilalţi 
doi, însă... 

Unul din bărbaţi scosese telefonul si căutase în el, 
cu gesturi febrile, o fotografie. 

— Asta era fata, părinte? Zise omul. 

— Da, da, chiar asta e! Ori te pomenești că mata 
ești tatăl ei? Că semănati! Si acesta, da, e băiatul, 
exact asa, cu pletele astea ca spicul grâului, zise, 
privind în telefonul pe care celălalt pelerin i-l 
așezase alături. 

Toată asistenţa începu să murmure și să-și facă 
semnul crucii, cuprinși de o adâncă tulburare 
sufletească la aflarea chipului minunat în care se 
potriviseră lucrurile. 

— Spuneţi mai departe, părinte, îl rugă preotul. 
Ce s-a întâmplat cu ceilalți doi tineri? 

— Bărbatul care o luase înainte, continuă Selafiil, 
s-a apropiat de unul din zidurile din interiorul cetăţii 
Capi- dava. Nu știu dacă dumneavoastră cunoașteţi 
cum e acolo, dar vă puteţi închipui: sunt niște ziduri 
scunde din piatră, întocmai ca acelea din latura 
catedralei sfinții Petru și Pavel de la episcopie, de la 
Tomis. Și când omul acela s-a apropiat, cum să spun 
eu... ca la vreo patru metri de unul din ziduri, 
pământul s-a căscat în faţa lui și din crăpătura aia a 
ieșit un balaur gros cât mijlocul meu, cu chip de om 
și două coame în cap. 

— Doamne, apără și păzeşte! Se auzi din toată 
încăperea. 

— Da, dar se vede că numai eu l-am văzut așa, 
prin darul proniei cerești, căci omul acela nu s-a 
speriat, ci dimpotrivă, s-a apropiat de balaur și se 
părea că vorbește cu el, iar dihania îi răspundea. Vă 
închipuiţi, sfinţiile dumneavoastră, că aș fi putut 
atunci să mai strig, sau să mă dau jos de pe 
clopotniță? Am crezut că ce văd eu este o înșelare de 
la necuratul, o vedenie, eram cuprins de o așa stare 
de frică, nu vă spun că am păţit rușinea mare să fac 
pe mine... 

— Dar e si de înţeles, sfinţia ta, să vezi asa ceva! 

— Mulţumesc însă lui Dumnezeu că am păţit 
numai atât și n-am căzut de pe scară, că era cât pe 
ce. In loc să fugă de acolo mâncând pământul, că 
poate așa scăpa, omul acela a mai făcut doi pași spre 
balaur. Şi atunci, Fiara odată s-a repezit la bărbat și 
l-a apucat de mână, 

uite-așa, zise Selafiil, încleștându-și mâna dreaptă pe 
umărul vecinului său, și cât ai clipi din ochi s-a 
înfășurat de trei ori în jurul lui, ca o funie. 

— Doamne ferește! Și l-a înghiţit? 

— Bietul om cred că era deja mort de frică, numai 
să vezi gura balaurului cum te înghite, comentă o 
măicuţă de la prima masă, făcându-și cruce. 

— Nu, nu murise, mai mișca încă din picioare și 
când era în gura Fiarei până la mijloc. Unul din 
pantofi i-a căzut jos. După ce bărbatul celălalt, care-l 
însoţise, s-a apropiat și a văzut toată grozăvia asta, 
Fiara s-a retras cu totul în crăpătura din care ieșise. 
M-am dat jos de pe acoperiș, așa cum am putut, 
tremuram tot. Am alergat după aceea într-un suflet 
să dau alarma, dar, prin lucrarea necuratului, nu am 
găsit pe nimeni în sfânta biserică. Am plecat atunci 
spre cetate, coboram dealul la vale șchiopătând, abia 
trăgându-mi sufletul. Mă rugam la Bunul Dumnezeu 
ca totul să fi fost numai o nălucire și să-l văd pe omul 
acela teafăr. Dar nu a fost așa. Lângă zidul cetăţii am 
găsit în iarbă pantoful acesta. Călugărul își deschise 
geanta pe care o avea lângă el și scoase la vedere un 
pantof de pânză. 

Preotul se apropie și pipăi pantoful. 

— Măcar dacă ne puteai spune, sfinţia ta, zise el, 
cum îl chema pe creștin, ca să-l pomenim mâine la 
parastas. 

— Anton, părinte, am auzit bine cum îl striga 
prietenul lui. Toni, Toni, striga el cât îl ţinea gura, 
stai, nu te duce! 

Toyota Corola cu număr de Constanţa gonea cu o 
sută patruzeci de kilometri pe oră pe autostradă. 
Când era la volan, gândurile i se limpezeau. Fără să 
fie un tip care să-și irosească prea mult energiile în 
introspecţii și în auto-ana- lize, Alex Derviş gusta cu 
plăcere, totuși, momentele de intimitate în care șofa 
singur, doar el cu gândurile lui, fără Ruxandra pe 
scaunul din dreapta. 


Câtă vreme se menţinuseră strict la nivelul 
conversa- » 

tiilor convenționale, fiecare dintre cei doi bărbați nu- 
si arătase decât masca cizelată, faţeta pentru public 
a egou- lui. Devotamentul și grija faţă de familie, de 
copii, cariera. 

Ca la întâlnirile de zece si de douăzeci de ani de la 

ab- * 

solvire, gândi Alex. „Hei, toți am fost săraci când am 
terminat facultatea, toţi ne-am complăcut în egalitate 
și în promiscuitate prin cămine și cantine, dar lucrul 
acesta trebuia să ia sfârșit". Adevăratele valori se 
recunosc ușor. Există câteva indicii prin care se 
poate citi treapta socială pe care se află un bărbat la 
patruzeci de ani. Cei cu care se intersectează 
ocazional în viată, virtualii concurenti, vor fi atenţi la 
asta. „Uite ce bine arată nevastă-mea, uite ce 
bijuterii poartă, dar vezi ce haine am eu, ce mașină 
conduc, unde îmi permit să merg în vacanţă!" Mai 
târziu, peste vreo zece ani, bărbatul va începe să 
obosească. Sau câștigase deja atât cât își propusese. 
In orice caz, competiţia nu-l va mai interesa la fel de 
mult. începând cu vârsta de cincizeci, alţii mai târziu, 


. . . A . o 

luptător de altă dată se retrage pe domeniul lui și 
devine, dacă nu mai înţelept, cel puţin mai rezervat, 
mai discret. 

Alex trase cu coada ochiului spre cel care ocupa, 
acum, scaunul soţiei. Obișnuia să privească oamenii 
în ochi, prefera un contact vizual scurt și sincer în 
locul destăinuirilor lungi. Ce fel de om era Emil? Ce 
ar putea vorbi cu el, în așa fel încât să nu-și dezvăluie 
involuntar propriile sale puncte vulnerabile? Ce 
părere o fi având despre muzica pe care o pusese, un 
album de Therion? Ar trebui să-și cenzureze 
cuvintele? Alex putea să citească destul de ușor pe 
chipul cuiva onestitatea, dorința de comunicare. 
Uneori, putea lega rapid cu cineva o relație, datorită 
unei chimii ascunse, dincolo de cuvinte si convenții. 
Totul era în funcţie și de disponibilitatea celuilalt 
pentru dialog. Găsea uneori persoane uimitor de 
prietenoase, de sociabile. 

Emil Cambera nu părea să fie însă unul dintr- 
aceștia, deși Alex tot încercase, în timpul lungii 
călătorii cu trenul, să construiască punți. Nu regăsi 
la prietenul său din copilărie acea plăcere a 
comunicării de altă dată. Emil dădea răspunsuri 
monosilabice. își ferea privirea și părea absent, 
dezinteresat de prezenţa celuilalt de lângă el. 

Cu toate astea, Alex nu depuse armele. Ştia că, 
deîn- dată ce ar fi devenit si el indiferent si distant, 
succesul acţiunii pornite în doi ar fi fost compromis. 

— Şi cum de v-aţi gândit tocmai la numele acesta, 
Jamil? încercă să-i provoace amintiri plăcute. Pe 
bune că l-aţi conceput în Dubai? Foarte tare! 

Fruntea lui Miluţă nu păru să se descreţească. 
Niciun zâmbet nu înflori pe buzele lui. Trase aer în 
piept și oftă, 

încrucișându-și braţele la piept. Un gest defensiv, de 
apărare, se gândi Alex. 

— Hei, nu mai fi așa de îngrijorat, persevera el, o 
să-i găsim cu siguranţă pe copii, din moment ce am 
dat de urma lor. Ai sunat-o pe Măria, să-i spui ce-ai 
aflat? Eu am sunat-o pe-a mea. Nu de alta, dar dacă 
n-o sun de patru ori pe zi și nu știe unde sunt, mă dă 
și pe mine dispărut la poliție. Ha, ha, ha! 

— De fapt, mie nu-mi pasă câtuși de puţin unde e 
și ce face pramatia aia, izbucni Cambera. Am plecat 
de-acasă numai ca să scap de gura nevestei. 

„Ups! Deci așa se pune problema!". Alex își ţuguie 
buzele de mirare, ca și când s-ar fi fript cu supa. își 
drese vocea. înţelese că nu era cazul să mai insiste. 

— Sunteţi certaţi? Zise după un timp. Nu putea să 
lase stinghereala asta între ei doi, până la sfârșit. Ce 
a făcut băiatul, de ești așa supărat pe el? Hai, mai 
lasă și tu, e încă un copil. Mai e până-i vine mintea la 
cap, ce, nu știi? Eu nici la treizeci nu eram... 

Emil nu răspunse. Privea pe fereastra din dreapta 
peisajul anost de la marginea autostrăzii. Până la 
Cernavoda mai erau doar zece kilometri, adică mai 
puţin de cinci minute. O ultimă tentativă. 

— Dacă fii-mea și băiatul tău se plac și-o să punem 
de nuntă, ce-o să faci? Tot așa, supărat? Măi, Miluţ, 
gândeș- te-te! Nu e bine. Trebuie să vă împăcați. 
Orice-ar fi făcut JamiL.. 

Semnaliză și reduse viteza. leși prin dreapta și 
traversă canalul pe podul cu arcadă vopsită în roșu. 

Aplicația de pe telefon îl ghidă prin câteva 
străduțe în pantă, pline de gropi. După câteva 
minute, Toyota se afla angajată pe drumul judeţean 
către Hârșova. In partea stângă, Dunărea se vedea 
intermitent, undeva în jos, la mai puţin de un 
kilometru distanță, separată de șosea printr-o luncă 
năpădită de o vegetaţie luxuriantă. în dreapta, culturi 
agricole, ferme, coline înverzite pe care șoseaua 
îngustă le urca și le cobora în curbe leneșe. Mai 
puţin de douăzeci de kilometri până la Capidava. Alex 
simţi emoția strângându-i inima. Se rugă în gând să 
fie bine. 

— Am stat zece zile. Dar nu în Dubai, Măria minte 
cu nerușinare așa cum respiră, ci în Damasc, zise pe 
neașteptate Emil. Aveam o cameră la hotel Ramada, 
pe Strada Dreaptă, sau Via Recta, cum i se spunea pe 
vremea sfântului Pavel, la etajul douăzeci. Priveliștea 
era fulminantă, spre apus se înălța muntele Hermon, 
acoperit de zăpadă. Peste zi, vizitam biserici și 
moschei vechi de mai bine de o mie de ani, nu 
izbucnise încă războiul civil si oamenii erau frumoși 
si binevoitori. Seara ieșeam în suk, bazarul acela 
eteroclit unde te pierdeai literalmente în mirosurile 
ameţitoare si în culorile tari ale mirodeniilor. Totul se 
>» >» 
amesteca, într-un vârtej de senzații, cu strigatele 
negustorilor în araba, în turcă sau ivrit, cu foșnetul 
mătăsurilor, cu reflexele arămăriei, tipsii, ibrice, cu 
sclipiciul din prăvăliile de suveniruri, cu imaginea 
compozita a _ vitrinelor minuscule, unde stăteau 
alături de icoane cu chipul Maicii Domnului, Steaua 
lui David, în bronz smălţuit, Mâna binecuvântătoare, 
cu rugăciuni pentru protecţia căminu- 

lui, si brăţările-amuletă, împodobite cu piatra azuriu- 
opa- 
lescenta care ferește de deochi... 

Dincolo de suk, cartierul cu vile scunde, văruite și 
străduţe înguste, unde hamalii împingeau tărăboanţe 
cu 
saci stivuiţi, plini cu smochine, curmale, fistic, năut 
ori 
cine știe ce alte semințe și sâmburi. Mă simţeam 
tânăr, 
puternic, luasem prima dată după mai mulţi ani 
dividen- 
dele din firmă și voiam să pozez într-un colonialist 
en- 
glez, îmi lăsasem mustață groasă, răsucită și mă 
plimbam 

Atunci, când mi-am dezlipit privirile de pe fusta 
albă, înfoiată ca un clopot a dansatorului mistic și m- 
am uitat îndărăt, Măria dispăruse de lângă mine. Am 
căutat-o mai întâi la întâmplare, alergând în zigzag 
prin piața aglomerată, izbindu-mă de unii și de alţii. 
Cu neputinţă să găsești pe cineva în furnicarul acela 
cosmopolit, în care se amestecau beduini în straiele 
lor, am uitat dacă se numesc jilbab, niqab sau hijab, 
chinezi și japonezi în pantaloni scurţi, americani, 
greci și italieni în bermude și cu ochelari de soare pe 
nas și unde se auzeau simultan toate limbile de 
circulaţie internaţională. M-am dus în cele din urmă 
», 
la hotel, însă Măria nu trecuse pe acolo. M-am întors 
din nou în piaţa aceea, care, apropo, se numea într- 
adevăr Piaţa Dubai. M-am așezat la o terasă, cu o 
bere în fată. A urmat după aceea a doua și a treia 
bere, se făcuse deja doisprezece noaptea și barmanul 
începuse să se uite semnificativ la ceas. Am achitat 
consumaţia, am ieșit în stradă și m-am decis să anunţ 
poliţia, când de mine s-a apropiat o gloată de arabi 
furioși, care purtau cearceafurile acelea pe ei și 
aveau feţele acoperite. M-am retras câţiva pași din 
calea lor, oamenii aceia erau înfiorători și agitau 
niște cuțite lungi, unii aveau arme de foc și m-am 
gândit atunci că o fi vreo revoltă populară. 

Nu era nici pe departe vorba de așa ceva pentru 
că, după cum aveam să-mi dau în curând seama, 
eram martorul linșajului unei femei adulterine și a 
ibovnicului său. Cei doi nefericiți erau purtaţi în 
pielea goală pe străzile principale și expuși 
oprobiului public, care public vocifera vehement și 
arunca în cei doi cu pietre, e drept nu 

foarte mari, ci mai mult pietriș și ţărână. Când alaiul 
acesta sinistru a ajuns în dreptul becului care lumina 
terasa unde sezusem eu, am simtit efectiv cum cade 
cerul peste mine. Femeia cu pricina, curva 
despletită, pălmuită, îmbrâncită și scuipată nu era 
altcineva decât Măria mea. M-am dus așadar la cel 
care părea șeful acelei bande infernale și m-am 
agăţat cu mâinile de poalele anteriului său, fiind 
bineînţeles respins și aruncat cât colo. Din fericire, 
am văzut nu departe doi polițiști, stând pe trotuar și 
privind scena aia de o barbarie cruntă. Am alergat la 
ei și le-am spus, în două sau trei cuvinte în bruma de 
engleză pe care o știam că femeia aceea este soția 
mea. Polițiștii nu au zis nimic, ci au făcut către mine 
un singur gest, dar extrem de sugestiv, prin care 
eram informat că cei doi urmau să fie spânzurați. 
Credeam că trăiesc un coșmar, o farsă de carnaval 
turistic, nu-mi închipuiam că în secolul douăzeci și 
unu, la doi pași de lumea civilizată se poate întâmpla 
așa ceva. Mai târziu, m-am gândit că poate polițaiul 
îmi sugerase batjocoritor să mă duc și să mă spânzur 
eu. 

M-am alăturat hoardei de disperaţi și m-am 
hotărât să urmez și eu soarta Măriei, să-mi pun 
ștreangul de gât într-un gest de protest, doar așa 
poate voi atrage atenţia vreunui ziarist sau unui om 
politic, sau diplomat occidental. Alaiul s-a perindat 
prin tot centrul, pe bulevardul Fayez Mansour, pe 
Shoukry Al-Qouwatly, a intrat în orașul vechi și s-a 
oprit în cele din urmă lângă zidul golaș, cenușiu și 
sinistru al cetății Bab Touma, fără ca vreun oficial să 
intervină. Acolo, pe caldarâm, sub arcada 

tristă a Porții sfântului Toma, condamnaţi! fură 
lepădaţi și lăsaţi slobozi, în pieile goale. Cei doi se 
așezară pe jos, spate în spate și își acoperiră faţa cu 
braţele. Mi s-a făcut milă de ei, Dumnezeu mi-este 
martor, și am vrut să-i acopăr cu cămașa mea, ceea 
ce am și făcut. Măria m-a privit atunci cu 
recunoștință, era îngrozită, era plină de praf și avea 
julituri și vânătăi pe tot corpul. Am luat-o de braţ și 
am ridicat-o, mi-era teamă ca nu cumva să fiu luat la 
întrebări de vreunul din indivizii ăia înfierbântati, dar 
ni- meni nu mi-a zis nimic. L-am lăsat pe individ jos 
pe caldarâm și am luat-o ușor către hotel. Am 
suportat privirile  intrigate,  mustrătoare, ale 
recepţionerului și ale celor câţiva inși care mai 
zăboveau în hol si am urcat cu liftul » » * 

la etajul unde locuiam. A doua zi ne-am făcut bagajul 
și am plecat. Asta a fost tot. 

Alex ascultă până la capăt povestea lui Emil, fără 
să-l întrerupă. In cele din urmă, când conturul 
rotunjit al cetăţii Capidava răsări după o curbă în 
faţa lor, încetini și trase pe dreapta. Avea în plan să 
facă o vizită de recunoaștere, să vadă cu ochii lui 
locul de unde ieșise „Fiara" din pământ, după cum 
povestise călugărul pietrar. Coborâtă amândoi din 
mașină. 

* 

— Miluţă, zise, dar cu cine seamănă, totuși, Jamie? 
Un viking cu părul blond și luminos ca aurul, nu-mi 
imaginez cum a putut ieși din doi bruneţi, cum 
sunteți tu și Măria. Ca să nu mai spun că și sirienii, la 
o adică, sunt cam tuciurii. Al cui copil e, până la 
urmă, Jamil? Poţi să-mi spui? 

— Asta, dragul meu prieten, e de-acum problema 
ta. Tie urmează să-ţi intre în familie. Eu tocmai ce-am 
scăpat de el. 

Nume: Epaminondas Bălinișteanu 

Poziția: Comandant nava maritimă / fluvială 
Ninive, 3.000 t.d.w. 

Către: Administraţia Portului Galaţi 

Rog acordarea permisiunii pentru amarare în 
Portul Galaţi, zona Bazinului Nou. Tipul operaţiunii: 
descărcare mărfuri alimentare, pește congelat, 
container. Zona de provenienţă: Georgia. Cantitate: 
70 tone. i ae ae, 

(ARIE Zsa forta ea da PSSES m Miau â RERItAD UL 

e stavrizi » > 
congelati. In curând va trebui să se lase de meserie 
sau să-și caute un angajament pe o cursă lungă. Ceva 
prin Hong Kong, de exemplu. Banii câștigați din 
voiajul acesta abia dacă-i vor acoperi cheltuielile cu 
personalul și cu motorina, fără a mai vorbi de navlul 
datorat armatorului, un grec din Pireu. Nici vorbă să- 
i rămână vreun profit. Epaminondas expedie e-mailul 
și se întoarse cu o mină de Sisif la teancul de hârtii 
care-i stăteau înainte. Cu opisul în faţă, începu să 
verifice dosarul pentru Administraţia portuară. 
Declaraţia Generală în cinci exemplare, Declaraţia de 
Marfă - cinci exemplare, declarația privind proviziile 
navei, trei exemplare. Declaraţia privind efectele și 
bunurile echipajului, Lista echipajului, Lista pasa- 
gerilor, Declaraţia maritimă de sănătate, Certificatul 
de deratizare, Declaraţia fitosanitară, Declaraţia 
sanitar-ve-  terinară, certificat de naționalitate, 
Certificat de tonaj... 

Bine, cam toate hârţoagele astea erau deja făcute. 
Doar le scotea la imprimantă, în câte trei sau cinci 
exemplare, după caz, pentru fiecare port în care 
intra. Numai lista pasagerilor se modificase la 
Cernavoda, acolo unde îi debarcase pe nefericiții ăia 
pescuiți în Marea Neagră. Aruncă o privire pe tabel: 
Samuel Smirnov, Artur Stepanovici Văitoianu, Sergiu 
Lostriţa, Jamil Cambera, Anton Geamalinga, losif 
Samusi. Cu fata, Daniela Derviș, fusese altă poveste, 
dar cu primii se băgase într-o aventură riscantă, care 
l-ar fi putut costa extrem de scump. Și încă nu se 
terminase de tot afacerea asta. 

Și pentru ce, sau mai bine zis: pentru cine? Pentru 
un zevzec fără minte, un hipster cuceritor, în 
naivitatea lui, de care se lăsase îmbrobodit. Intr-un 
exces de bunăvoință care l-ar fi putut costa 
libertatea, acceptase să se întâlnească la punct fix cu 
(0) ambarcaţiune gonflabilă de unde preluase niște 
dezertori sau refugiaţi politic, cum se declaraseră ei. 
îi urcase la bord în temeiul Convenţiei de la * 


Geneva, care interzice predarea naufragiaților către 
partea adversă. Riscase declanșarea unui scandal 
diplomatic între Ucraina și România, dar lui nu-i păsa 
de asta, ci de faptul că s-ar putea trezi el însuși 
urmărit de ucraineni pentru spionaj, asta bineînţeles 
dacă afacerea ar fi transpirat. Dar în momentul în 
care vii și spui „parte adversă", presupui un conflict 
între dezertorii ăia și statul ucrainean, nu? Miroase 
prea tare a spionaj afacerea asta, și el se comportase 
aici inexplicabil de imprudent, întocmai ca un școlar. 

Situaţia se dovedi a fi și mai periculoasă de atât, în 
momentul în care, luându-le documentele la verificat, 
con- 

stată că trei dintre așa-zișii naufragiaţi, în speţă: 
Lostriţa, Geamalinga și Samusi nu aveau pașaport cu 
viză valabilă pentru România. A nu-i debarca la 
Constanţa și a nu-i preda Poliţiei de Frontieră 
constituia infracțiune de trafic de persoane. Și chiar 
se pregătea să-i predea, numai că, în momentul în 
care cel căruia-i spuneau maior veni la el în cabină și- 
i băgă sub nas trei mii de dolari, Epaminon- das se 
răzgândi subit, puse banii în buzunar și modifică 
Declaraţia pasagerilor. 

Trăi însă cu frica în sân, nădăjduind să scape cât 
mai repede de beleaua pe care și-o provocase cu 
mâna lui. Din fericire, ocazia se ivi mai devreme 
decât se așteptase, odată cu incidentul de la 
bucătărie, din cauza căruia putu să debarce toată 
gașca aia veselă la Cernavoda. Se jură, totodată, să 
nu mai aibă niciodată de a face cu Jamie. 

își aprinse pipa și începu sa se plimbe încoace și- 
ncolo, cu mâinile la spate. Se opri în faţa colecţiei 
sale de machete, expuse pe un perete întreg al 
cabinei. Sus de tot se afla Andrea Doria, cea mai 
celebră epavă, desigur după Titanic, scufundată la 26 
iulie 1956. îsi dorise mult să aibă nava asta, fiindcă 
se născuse chiar în ziua naufragiului ei. Sub ea, 
aliniate în ordine istorică, zeci de veliere celebre: 
fregate, bricuri, goelete și corvete, galioane și clipere 
din aproape toate epocile și de aproape toate 
naționalitățile. 

Pasiunea lui pentru navomodele fusese, paradoxal, 
catalizatorul seriei de acţiuni riscante în care fusese 
implicat în lunile din urmă. După ce anunţul lui fu 
publicat în presa locală, la interviul pentru postul de 
marinar necalificat se prezentaseră patru băieți. Cum 
nu avea decât 

trei posturi în schemă, îi angaja pe cei mai 
promițători sub aspect aptitudinal, iar pe al patrulea, 
care obținuse rezultate slabe la  baremele 
„sinceritate" și „simţul datoriei", îl trimisese acasă. în 
drum spre ieșire, candidatul refuzat se opri în fața 
peretelui cu machete, se uită la nave preţ de aproape 
un minut, după care zise, arătând alternativ cu 
degetul două dintre corăbii: 

— Ai pus invers vasele astea, dacă le-ai fi așezat 
corect ar fi fost în ordinea datei naufragiului, dar așa 
nu sunt. Aici sus vine Queen Anne's Revenge, a 
căpitanului Barbă Neagră, care a eșuat în 1718, nu în 
1713, cum scrie pe etichetă. Asta din locul ei, The 
Golden Hind, e mult mai veche, e din 1580 și a 
aparținut lui Francisc Drake, nu lui Henry Morgan. în 
rest, e bine. Numai astea două sunt greșite, zise. 

Când să pună mâna pe clanţă, tânărul fu oprit de 
vocea lui Epaminondas: 

— Un post de ospătar îţi convine? Cureţi cartofi, 
pui mâncarea în farfurii, speli vase, debarasezi. Ce 
zici? 

Jamil Cambera fu de acord cu postul de ajutor de 
bucătar. Cargobotul luă la bord două mii cinci sute 
de tone de grâu, din care o parte cu destinația 
Odessa şi restul pentru Batumi, Georgia. Plecă din 
Constanța în noaptea de joi spre vineri și acostă în 
Batumi duminică la prânz. Descărcă o mie de tone de 
grâu, încărcă peşte congelat şi portocale pentru 
Constanța iar luni dimineața ridică din nou ancora. 
Miercuri pe la prânz amară la Odessa în dana pentru 
cereale și, cum nu mai avea și altceva de făcut până a 
doua zi, Epaminondas își permise o vizită în oraș cu 
băieţii. 1 

Odessa pentru el însemna Deribasivska. Lungă de 
un kilometru, strada aceasta pietonală, pavată cu 
macadam și ornată cu platani era sufletul celui mai 
romantic și boem dintre orașele-port în care 
ancorase. Printr-un ciudat, inexplicabil destin, 
Odessa respira un aer mai occidental decât însăși 
Marsilia Occidentului, metropola întoarsă veșnic cu 
fața către Orient. Sau poate că la mijloc era atracţia 
extremelor? 

Intra pe rând în toate acele anticariate și buticuri 
cu antichităţi, căutând sextante vechi, lunete, 
giroscoape și busole, jurnale de bord scrise caligrafic 
și mărunt, cufere din lemn de trandafir în care vreun 
pirat de secol șaisprezece își ferecase guldenii. Se 
impregna de atmosfera aceea de aventură și mister 
după care tânjise în toată adolescenţa lui, petrecută 
în tihnita mahala din Mangalia, îi plăceau orașele 
portuare, erau locuri binecuvântate în care oamenii 
putuseră să-și vadă visele cu ochii. Toţi oamenii au 
vise, oricât de pragmatici și de reci la suflet ar părea. 
Iubea marea, era tărâmul veșnic îndepărtat dar care, 
paradoxal, aducea depărtările aproape. Și, împreună 
cu marea, iubea tot ce plutea pe ea și înota în apă: 
corăbii, pacheboturi, cargouri, feriboturi, rechini, 
delfini, balene, foci și pinguini. 

Acolo, într-o latură a străzii  Deribasivska, 
Epaminon- das găsi un pub pe care nu-l știa. îl 
intrigă la prima vedere numele, „Adamantium Pub", 
scris cu litere latine. Pe firma din bronz patinat, din 
litera A pornea un ornament în formă de seceră, 
înconjurând cuvântul Adamantium prin partea 
inferioară. Alături scria cu litere mai mici: whisky & 
cofee. 

De cum intră, însoţit de marinarii, patru la număr, 
care veniseră cu el, dădu cu ochii de cele câteva zeci 
de fotografii și gravuri de vapoare și veliere etalate 
de jur împrejur, pe pereţi și în spatele sticlelor de 
ouzo, rom, tequila, whisky și gin. Comandară un rând 
de băutură și începură o discuţie aprinsă despre 
femei, politică, și fotbal. Când de masa lor se apropie 
un individ bărbos, cu părul strâns într-o coadă 
viguroasă ce-i ajungea până la jumătatea spatelui, 
erau deja suficient de ameţiţi și înfierbântaţi de 
pasiunile descătușate. 

— Sunt patronul acestui local, zise bărbatul, a 
cărui curtoazie din glasul mieros trăda origini 
asiatice, și am venit să vă mulțumesc pentru onoarea 
pe care mi-aţi făcut-o, călcându-mi pragul. Deoarece 
astăzi este ziua deschiderii modestului meu pub, vă 
invit în încăperea de alături ca să-mi degustaţi câteva 
dintre specialităţile poporului meu și totodată să fac 
o propunere acelora dintre dumneavoastră care se 
află în căutarea unui loc de muncă interesant, zic eu, 
și extrem de bine plătit. 

Se ridicară clătinându-se și îl urmară pe străin 
într-o cameră ale cărei ferestre erau acoperite de o 
draperie grea, din catifea brodată. Pe jos, un covor 
persan, în care piciorul se afunda tăcut. Fură invitaţi 
să se așeze direct pe jos, sprijiniți de niște perne 
înfășate în mătase, în jurul unei narghilele din argint, 
din care ieșea un abur parfumat. 

— Numele meu e Elias Cronus, zise bizarul 
personaj. 

Gazda lor aruncă pe covor una din pernele care 
stăteau înșirate pe lângă pereţi și luă loc alături de 
cei cinci marinari, între Epaminondas și Jamie. Fu 
primul care duse 

pipa la gură și trase adânc din ea, închizându-și ochii 
de plăcere, după care i-o întinse blondului, care 
stătea în dreapta lui. 

— Mi-am luat numele Elias în amintirea profetului 
care s-a retras pentru prima dată într-o peșteră, iar 
Cronus este titanul izgonit de părintele lui, Uranus, 
în Tartar, adică măruntaiele pământului, continuă pe 
un ton potolit Elias Cronus, pe măsură ce ochii 
tuturor începeau să se dea peste cap și o paloare le 
ofilea obrajii. Am perseverat pe aceeași cale a 
împletirii științelor cu spiritualitatea, demers a cărui 
finalitate este dobândirea nemuririi sufletului. Vino și 
tu, se adresă lui Jamie, și alătură-te echipei noastre. 
Avem nevoie de tineri laboranti, de oameni cura- joși 
și puternici. De tineri frumoși și liberi, așa ca tine, 
care să nu fi picat încă în mrejele corupției. Puritatea 
morală este piatra de temelie a oricărei științe... 

Tânărul frumos și liber asculta ca vrăjit vorbele 
persanului. Peste o oră, când Epaminondas dădu 
semnalul de plecare, Jamie îi aduse la cunoștință 
hotărârea lui de a rămâne la Odessa. 

— Deocamdată, doar până mă lămuresc despre ce 
e vorba, spusese el. Dacă e ceva, vă caut. 


25 


Drumul judeţean șerpuia de-a lungul malului drept 
al Dunării, printre culturi de grâu, pe de o parte, și 

sălbatică de cealaltă. După o jumătate de kilometru, 
înconjurată de un gard de panouri din beton, în 
partea stângă, ceva mai jos de nivelul șoselei, apăru 
clădirea scorojită, cu un etaj, ale cărei ferestre oarbe 
nu anunțau nimic bun. „încă o relicvă din vremea 
comunismului", își zise Artur. Poarta larg deschisă 
zăcea într-o rână iar dincolo de ea, în curtea năpădită 
de iarbă și noroaie, se vedeau parcate cinci sau șase 
mașini. 

— Staţia de pompare, zise Vasile. 

Pe Vasile îl urniseră de acasă cu promisiunea că îi 
vor da la sfârșitul zilei o sută de lei pentru o 
traversare dus- întors, până la insula Inelul de Piatră, 
patru persoane. 

— Vrem să facem poze, să pescuim, poate 
rămânem peste noapte la cort, dar e și posibil să nu... 
Eu aș vrea să ne aștepți cu barca pregătită la mal 
până diseară, îi zisese Artur. Deci, loșca, adăugă, 
întorcându-se către losif, care rămăsese stingher 
câţiva pași în urmă, tu ești hotărât să rămâi aici? Eu 
aș zice că ești mai în siguranţă cu noi. Dar faci cum 
vrei, ești liber. 

Vasile se învoise pentru o sută de lei. Avea o barcă 
cu motor adăpostită lângă un ponton, jos, la umbra 
sălciilor. Traversară curtea staţiei de pompare și 
coborâră malul înalt de cinci metri pe o scară cu 
trepte de metal. își îngrămădiră bagajele în spatele 
bărcii și se așezară echidistant pe cele trei bancuri 
paralele. Vasile dezlegă parâma de pe tachet și, 
ţinând-o strâns, păși în barcă. Rămas singur pe mal, 
losif se așeză pe o piatră și îi urmări din ochi cum se 
depărtează. Tresărea din când în când și întorcea 
capul, uitându-se cu ochii dilataţi de groază în 
trestiile 

dinapoia lui. In cele din urmă, se ridică și începu să 
strige, făcându-le semne disperate să se întoarcă și 
să-l ia și pe el. 

Odată cu desprinderea bărcii de la țărm, un vânt 
rece încreţi suprafaţa apei. Vântul și stropii căzuţi pe 
braț o făcură pe Daniela să se zgribulească. Privi cu 
sentimente amestecate de bucurie, nostalgie dar și 
un pic de neliniște insula în care se jucase de atâtea 
ori când stătea cu bunicii, în școala primară. Pe 
ţărmul înalt, pădurea virgină, întunecată, din care nu 
fusese tăiat nici un copac, își desfășura la fel de 
tăcut, ca și pe vremuri, avangarda. Mai întâi veneau 
plopii și sălciile, cei mai rezistenți la inundaţii, în 
timp ce la interior, acolo unde apa și aluviunile nu 
ajungeau decât foarte rar, stejarii, frasinii și ulmii 
seculari își înălțau coroanele tăcute la treizeci de 
metri înălțime. Ştia întunericul acelei păduri, 
desișurile ei de mur o zgâria- seră de atâtea ori, 
ciocănitorile, cucii, grangurii și mierlele îi cântaseră 
din luna mai până târziu, în octombrie umed și rece. 

Vasile își adăposti barca într-un golf și rămase în 
ea, aprinzându-și o ţigară, după ce pasagerii 
coborâră. 

— Șefule, îl strigă Vasile pe Artur, după ce acesta 
făcuse câţiva pași pe uscat, văd că ai o pușcă la tine. 
Ce căutaţi? Aici nu sunt mistreți, nici șacali, dacă de- 
aia ati venit. Doar ciori, iepuri și vulpi. Dar și astea, 
numai cu permis. E rezervaţie. Dacă aude poliţaiul 
din sat vreo împușcătură... 

Artur nu răspunse. Urcară malul înalt de vreo doi 
metri pe o potecă abruptă. Insula îi întâmpină cu 
răceală. 

în aer, un miros de ierburi amare și niciun cântec de 
pasăre. 

— Șefule, se auzi din urmă Vasile, din nou: până la 
patru, să fim bine înţeleși! Dacă vreţi să staţi mai 
mult, mai puneţi bani, mormăi, dar nimeni nu-l mai 
asculta. 

începură să meargă în șir indian, ferindu-se să 
calce pe crengi, lucru care i se păru lui Sam de-a 
dreptul pueril. Zgomotul unui băț rupt ar fi fost 
ultimul lucru care le-ar fi trădat prezenţa, se gândi 
el, jivina aceea probabil că știa deja și câţi imbecili 
debarcaseră pe insulă. 

Artur duse degetul la buze apoi făcu un gest cu 
mâna, indicând către amonte, spre sud. Era însă din 
ce în ce mai puţin convins că ceea ce văzuse el acolo, 
încălzindu-se la soare pe nisipul alb, strălucitor în 
soarele amiezii fusese într-adevăr un șarpe. Cu cât se 
gândea mai mult la asta, cu atât i se părea mai puţin 
probabil, mai caraghios, să fi văzut o anacondă 
gigantică în Dunăre. Așa ceva nu poate rezista iarna 
la această latitudine, îsi zise. Si atunci, ce fu- sese? 
Un trunchi contorsionat de copac adus de viitură și 
eșuat pe plajă? în momentul în care, la cetate, își 
pusese binoclul la ochi nu se îndoise câtuși de putin. 
Se vedea un șarpe cafeniu enorm, care, chiar și de la 
distanța aceea de peste un kilometru, se distingea 
bine cu ochiul liber. Prin binoclu se vedeau până și 
desenul solzilor de pe spate și ochii galbeni, care-l 
fixau cu o bizară expresie ironică, batjocoritoare. Sau 
poate că impresia asta se datora numai formei 
arcuite în sus a maxilarului întredeschis. 

Puseseră toţi binoclul la ochi. Brusc, losif se 
schimbase la faţă, se îngălbenise și începuse să 
tremure incontrolabil. 

Accesul lui de isterie îl enervase la culme pe Jamie, 
care îi trăsese cu sete, cu plăcere chiar, o palmă 
peste faţă. 

— Lasă-l1, îl oprise Artur. E dus cu pluta, săracul. 

își aducea și el aminte, acum, după ce auzise de la 
losif, de basmul uitat din copilărie care vorbea 
despre un șarpe de apă uriaș, pe nume Glykon. Acest 
șarpe avea coada plină cu pește, pe care îl deșerta 
uneori în faţa câte unui pescar curajos. Pe fricoși, 
spunea legenda, monstrul din limanuri îi înghiţea și-i 
purta în burta lui, de unde foarte puţini mai scăpau. 
Pentru a scăpa, trebuia să porţi cu tine un cuţit. 
Numai cine avea cuțitul putea să-și croiască, tăindu-i 
inima șarpelui, o cale de ieșire afară. O legendă care 
pe pescari îi învăţa curajul, pe de o parte, dar și 
prudența, pe de alta. Artur se surprinse pipăindu-și 
buzunarul si zâmbi. Avea cutitul la el, totdeauna îl 
avea. Cum puteai să ieși la lumină din burta șarpelui, 
tăindu- ţi drum prin inima lui, asta nu era însă la fel 
de logic. Poate că era doar o metaforă, își zise. 

Ocoliră cu dificultate, zgâriindu-se de crengi pe 
mâini și pe picioare, o porţiune de teren mai joasă, 
mocirloasă, în care Dunărea depusese aluviuni cu 
ocazia inundaţiilor recente. Se formase acolo un golf 
care mânca adânc din trupul insulei, sau poate că 
invers, era un proces de col- matare care unise două 
insule separate. In numai cincisprezece minute 
ajunseră la capătul dinspre sud, unde o plajă lungă 
de aproximativ treizeci de metri și lată de vreo zece 
cobora lin, către apă. în centrul acestei suprafeţe de 
nisip mâlos și fin se vedea clar locul unde ceva se 
tăvălise pe jos, lăsând urme adânci, șerpuite. Orice 
fusese 

aici, între timp plecase. Sam, cu arma în mâna 
dreaptă, urmări dâra adâncă ce se pierdea în pădure. 
Acum, fiindcă devenise clar că nu se înșelaseră, 
emoția începu deodată să le strângă pieptul. Se 
uitară unii la alţii în tăcere, dându-și seama că 
rămăseseră practic blocaţi pe acest petic de plajă, 
între Dunărea cea plină de vârtejuri și capcane și 
pădurea în care un monstru ucigaș îi pândea din 
umbră. Fără semnal la telefon, fără nici un fel de 
mijloc de a atrage atenţia locuitorilor din sat, se 
puseseră singuri la cheremul unei creaturi stranii, 
necunoscute, ale cărei arme și puteri puteau doar să 
le bănuiască. 

La intervale foarte mari, șenalul navigabil era 
străbătut de vreun remorcher care trăgea spre Galaţi 
una sau două barje pline cu minereu. Valurile 
formate se lărgeau în evantai în spatele convoaielor 
și ajungeau după un minut pe malul insulei, 
clipocind. Artur își dădu seama, necăjit, ce imensă 
greșeală tactică făcuse venind pe acest colț de 
insulă, din care nu întrevedea nicio cale de scăpare. 
Și cu cât întârziau în acel loc, cu atât șansele lor se 
diminuau tot mai mult. Curând, lumina începu să 
scadă, iar umbrele prelungi aruncate de copaci îi 
ajunseră din urmă. Dacă îi va prinde întunericul aici, 
își zise, vor fi pierduţi. Luă hotărârea să se întoarcă, 
pe aceeași cărare pe unde veniseră, în golful unde îl 
lăsaseră pe Vasile. O luă înainte. Fu urmat îndată de 
Jamie, apoi de Daniela și la urmă Sam li se alătură și 
el, cu cartuș pe ţeava armei și cu degetul pe trăgaci. 
Mergeau în pas alert, aproape alergau, cu simţurile 
ascuţite, întorcându-și capul de fiecare dată când 
auzeau vreun zgomot. Pădurea le trimitea semnale. 

Trosnete de crengi rupte în coroanele copacilor, 
foșnete de frunze în tufele de mur, pale de vânt care 
le zburleau părul pe lângă urechi. Ajunseră din nou 
la zona noroioasă, care separa cele două porțiuni ale 
insulei, în care piciorul li se afunda până mai sus de 
gleznă. Când veniseră, căutaseră cu răbdare un 
traseu ocolitor, pe la marginea terenului mlăștinos, 
dar acum o luară de-a dreptul prin clisa cea mai 
adâncă. Artur reușise să iasă de partea cealaltă, unde 
terenul era din nou înalt si uscat, dar Da- niela 
rămăsese prinsă la mijloc în nămol, până aproape de 
genunchi. Se uita disperată la Artur și-l implora din 
priviri să fie scoasă cumva de acolo, în timp ce, în 
urma ei, și ceilalţi doi se opriseră împotmoliţi. Artur 
cercetă cu ochii în jur, căutând o creangă. încerca să- 
și păstreze calmul, era nevoie să le insufle și 
celorlalţi curaj. își dădu seama că cea mai mare 
greșeală pe care puteau să o comită era să se lase 
dominați de frică. Sau să rămână pe loc, inactivi. 
Scoase șuriul din buzunar, era un cuţit vâ- nătoresc, 
cu lamă retractabilă și începu să cioplească o cracă 
mai lungă, care atârna până la pământ. Ramura cedă 
destul de greu, dar în cele din urmă, îndoind-o pu- 
termic, o rupse. O curăţă de lăstari. Avea acum o 
prăjină destul de lungă și rezistentă cu care putea să 
o scoată pe Daniela din noroi. Fata se apucă de 
capătul liber al prăjinii și în cele din urmă reuși să 
iasă. Jamie, care căutase între timp o altă cale, mai 
către marginea golfului, ieși în cele din urmă singur 
la mal. Ultimul dintre ei venea Sam, mișcându-se cu 
dificultate deoarece, având mâna dreaptă ocupată cu 
arma, nu se putea apuca de crăcile care se ar- 


197 


GLYKON Florin Giurcă 


cuiau până aproape de pământ. Când văzură că mai 
avea doar trei sau patru metri până la malul zonei 
mlăștinoase, Artur, Jamie și Daniela porniră cu 
prudenţă din loc. Atunci se auzi urletul lui Sam și 
înlemniră cu toţii. 

Suspendat la o înălțime de patru metri deasupra 
solului, Sam se legăna prins în strânsoarea unui 
piton gigantic, încolăcit în jurul braţului său drept. 
Bărbatul răcnea într-una, disperat, de durere și 
groază, în timp ce se vedea cum reptila, agăţată cu 
coada de trunchiul unui stejar, pendula ușor, 
nehotărâtă, înainte și înapoi, căutându-și parcă o 
poziţie de sprijin. Strigătele și chiuiturile celor trei, 
care începuseră să-și agite braţele și să facă o 
gălăgie infernală, avură într-adevăr efectul scontat. 
Speriat, animalul se  contorsionă într-o clipită, 
încercând să-și facă elan, pentru a se urca în copac, 
cu pradă cu tot! Nu reuși însă, în ciuda zbaterilor, 
așa că, în disperare de cauză, slăbi strânsoarea și 
renunță la Sam, care căzu de la înălţime, 
zvârcolindu-se, în mocirlă. Din fericire, impactul nu 
fu unul traumatizant, așa că putură să îl scoată rapid 
afară din mâl. Mâna dreaptă a lui Sam, în jurul 
căreia fusese înfășurat pitonul, era însă fracturată 
iar arma dispăruse. 

Nimic nu-i mai putea întârzia pe cei patru pe 
insula Inelul de Piatră. Porniră pe cărarea către 
debarcader, urlând și chiuind cât îi ţinea gura. Se 
grăbeau atât cât le permitea starea lui Sam, care, 
având mâna dreaptă îndoită din cot și legată cu o 
eșarfă de-a Danielei, mergea șchiopătând, susţinut 
de braţul lui Artur. 

Ajunși în micul golf, constatară însă că barca nu 
mai era... 

26 


Cargoul Ninive fu amarat în Bazinul Nou, unde o 
macara de cheu și un încărcător frontal începură să- 
și facă treaba îndată ce comandantul Epaminondas 
achită cei patru mii cinci sute de euro pentru tariful 
de acces în port și pentru serviciul de descărcare. 
Banii fură plătiţi din cont, la POS, în biroul companiei 
Orient Cargo. Tot acolo, Epaminondas consultă și 
anunţurile Bursei transportatorilor. Baleie cu degetul 
lista, nu foarte lungă, conţinând cereri și oferte. 
Respinse destinațiile care depășeau Marea Egee, 
ignoră mărfurile lichide și cantităţile care depășeau 
trei mii de tone. Ceea ce rămăsese la urmă îi făcu cu 
ochiul: brichete de rumeguș pentru centrale termice, 
două mii de tone, portul destinaţie Constanţa. Sună 
expeditorul și căzură repede la învoială. Orice marfă 
era bună, decât să se întoarcă la Constanţa fără 
nimic în cală. Intră la o terasă și comandă o pizza. In 
așteptarea mărfii, își sună secundul și-l informă 
despre planurile lui, scoase apoi o agendă din 
buzunar și începu să calculeze bugetul de venituri și 
cheltuieli pentru următorul voiaj. 

Tocmai când ospătarul aduse pizza, lângă masa lui 
se opriră patru indivizi. Le observă imediat prezenţa, 
dar nu reacţionă în nici un fel, așteptând ca aceștia 
să-și vadă de drum. Era mult prea obosit și nervos. 
Cum cei patru se încăpăţânau să stea în picioare 
lângă masa lui, își ridică în cele din urmă ochii și 
atunci avu o tresărire de surprindere. Era cu 
neputinţă să nu-și amintească de patronul 
senzaţionalului bar Adamantium din Odessa si de 
beţia > » » 

cruntă care urmase în separeu, asezonată și cu ceva 
„legale", din care atât el cât și băieţii lui nu-și 
reveniseră complet decât a doua zi, cu dureri 
insuportabile de cap. Primul impuls care-i veni fu să 
exclame „ce coincidenţă extraordinară, să ne 
întâlnim, la așa mare depărtare de Odessa, pentru a 
doua oară!" 

înapoia grecului erau trei gealaţi. își dădu seama 
că apariţia lui pe cheiul din Galaţi nu era deloc 
întâmplătoare. 

Elias Cronus mimă surpriza. 

— Ah, ce mică e lumea, domnul Epaminondas! 
zise, întinzându-i comandantului o mână moale, 
catifelată, pe care acesta o strânse fără plăcere. Mă 
bucur enorm că v-am găsit. Poate mă ajutaţi în 
următoarea chestiune. Am această informaţie de pe 
situl portului: două vase urmează să plece în scurtă 
vreme spre Constanţa, iar unul dintre ele este 
Ninive. Ne puteţi transporta și pe noi patru, domnule 
comandant? Plătesc extra, avem nevoie de o 
debarcare specială pe o mică insulă a Dunării, 
înainte de Cernavoda. 

Epaminondas nu ar fi refuzat niciodată un ciubuc, 
în condiţii normale. Bugetul lui era mereu într-o 
stare precară din cauza crizei Combinatului 
Siderurgic Galați și mai ales a sancţiunilor 
economice impuse Rusiei de către Uniunea 
Europeană. Conflictul dintre Rusia și Ucraina, 
prezența navelor NATO și războiul civil din Siria 
făcuseră din Marea Neagră o regiune complicată, 
ostilă comerţului. Iar el nu era pregătit să înfrunte 
concurența pe alte mări. Aștepta de vreo zece ani 
intrarea României în zona Schengen și relansarea 
portului Constanţa, odată cu pre- 

luarea lui de către olandezi. își pierduse însă 
nădejdea că va apuca să vadă, până la ieșirea la 
pensie, valorificarea justă a poziţiei geostrategice a 
României. Alte ţări europene nu au Gurile Dunării, 
nici canalul Dunăre-Marea Neagră, nici portul 
Constanţa dar o duc mai bine cu circulaţia 
mărfurilor. Toate aceste dificultăţi economice 9 » 
erau resimțite direct de buzunarul lui. Şi atunci, 
orice pasager ocazional era bine venit. 

Transportul regulat de persoane de-a lungul 
Dunării era însă restrâns aproape în totalitate la 
perimetrul Deltei, unde localnicii beneficiau de 
transport sponsorizat cu aproape cincizeci la sută pe 
navele NAVROM. Turiștii aveau nevoie, în schimb, de 
confort. Pentru aceștia exis- tau nave de linie și 
pacheboturi. Singurii clienţi ocazionali pe care mai 
putea miza Epaminondas erau profesioniștii fluviului, 
care aveau vreo treabă undeva, pe Dunăre. Elias 
Cronus și rakeţii lui nu păreau a avea, însă, nicio 
treabă cu marinăria, sau cu construcţiile navale, nici 
măcar cu pescuitul. Pur și simplu, grecul voia să 
pună mâna pe fugari. 

Habar n-avea cum reușise Cronus să dea de urma 
evadaţilor de pe Insula Şerpilor, dar Epaminondas nu 
avea niciun chef să-1 ajute pe grec să pună mâna pe 
ei. își aducea foarte bine aminte de apelul disperat al 
lui Jamie din urmă cu patru zile. Tocmai plecase din 
Odessa, făcuse obișnuita escală pentru livrarea 
comenzilor de citrice din Batumi si cereale din 
Constanta. Când mai era încă în » 1 
apele teritoriale ucrainene primise un apel de la 
fostul lui angajat Jamil Cambera. Omul spunea că se 
află împreună 

cu niște colegi într-o barcă de salvare, la o distanță 
de aproximativ o sută cincizeci de mile marine sud- 
vest de poziţia lui, după cum reieșea din 
coordonatele GPS primite. Salvarea persoanelor 
aflate în dificultate pe mare este obligatorie, așa că 
Epaminondas făcu rectificarea de direcție necesară 
și, la viteza maximă de cincisprezece noduri, în vreo 
șapte ore recuperase naufragiaţii. 

Oricare ar fi fost motivul dezertării oamenilor lui 
Cronus și orice ar face ei pe insula aceea unde se 
ascundeau, era limpede ca lumina zilei că nu le-ar fi 
făcut nicio plăcere ca grecul să fie pus pe urmele lor. 
Epaminondas era un om de onoare. 

— îmi pare rău, este imposibil, răspunse. Am o 
avarie la motor și sunt nevoit să stau în dană câteva 
zile. 


Indivizii se sfătuiră între ei si în cele din urmă îl 
salu- 1 

tară și plecară. Epaminondas se gândi că lui Jamie i- 
ar prinde bine informaţia că este căutat. Scoase 
telefonul și sună pe numărul din agendă. După cum 
se așteptase, primi răspunsul de la robot că abonatul 
are telefonul închis sau nu se află în aria de 
acoperire. Lucru perfect normal, dacă fostul lui 
ajutor de bucătar se afla într-adevăr pe o insulă de pe 
Dunăre. 

îndată ce termină de mâncat, comandantul se 
ridică si urmări finalizarea încărcării brichetelor. 
Semnă contractul de asigurare, actele mărfii și 
documentele bancare. Toate astea îi mai luară o oră 
întreagă. Merse la birourile Administraţiei portuare 
și viză din nou, pentru plecare de astă dată, 
declaraţiile de marfă, privind proviziile, privind 
efectele echipajului, lista echipajului și lista 
pasagerilor, 

declaraţia de sănătate, declaraţia fitosanitară si cea 
de protecţia mediului și toate celelalte douăzeci și 
cinci de declaratii. Treaba asta îi mai luă o oră. 

* 


Se întoarse la navă, moment în care îsi aduse 
aminte de ceva. Deschise laptopul, intră pe situl 
administrației portuare şi căută lista navelor 
ancorate în dană care urmau să plece. In afară de 
Ninive, în direcția Cernavoda - Constanța era 
iminentă plecarea lui Mercur 309. Iulian Ailincăi! 
Deschise telefonul, căută în agendă și sună. După 
câteva momente auzi în telefon: 

— Salut, Nondel! 

— Salut, Iulian! Uite de ce te-am deranjat. Văd că 
trebuie să pleci spre Cernavoda. 

— Am plecat de zece minute, răspunse Ailincăi. 

— Ok. Voiam să te rog să nu cumva să iei la bord 
un grup de patru pasageri. 

— De ce? l-am luat deja, ce e cu ei? Se auzi vocea 
din receptor, ușor impacientată. 

Epaminondas se gândi că nu mai avea nici un rost 
să-i povestească lui Iulian la telefon întreaga poveste. 
Oricum, nu mai era mare lucru de făcut. Căută să 
încheie conversaţia rapid. 

Sunt niște raketi din Ucraina care vor să se 
răzbune pe niște băieţi care au lucrat cândva la mine. 


Pe ce insulă au zis că vor să fie debarcati? 

— Pe Capidava. Zici să nu-i las acolo? Le fac vânt 
tocmai la Cernavoda, zise lulian. Nu că asta i-ar 
împiedica să ajungă până la urmă pe Capidava, or să 
ajungă, dar nu azi, ci mâine. Las' pe mine. Tu, ia 
legătura între timp cu băieţii si dă-le de știre. » » x 

După un scurt schimb de salutări, Epaminondas 
închise telefonul. Nu mai avea rost să se gândească 
la chestiunea asta. Urcă pe Ninive și dădu comanda 
de ridicare a ancorei cu direcţia port Constanţa. 


27 


Când Brăila își desfășură amfiteatrul stradal, 
dispus ca o pânză de păianjen, la tribord, 
comandantul Ailincăi își dădu seama că nu-i va fi 
chiar așa de simplu să-i convingă pe cei patru 
pasageri că nu-i poate debarca acolo unde se 
tocmiseră. Se putea aștepta la orice, chiar și la 
reacții violente. Nu era cazul să-i enerveze inutil. îsi 


chemă » f P. I9 
secundul, ofițer 2 Marian Antohi și-i prezentă pe 
scurt situația. 9 


— Mariane, m-am procopsit cu beleaua asta când 
nu mă durea capul, acum să vedem cum o dregem. 
Asta îmi aduce aminte de o întâmplare din urmă cu 
douăzeci de ani. Mergeam cu mașina la ai mei în 
weekend, conduceam o Dacie la mâna a doua, aveam 
și copilul pe bancheta din spate. La un moment dat, 
văd trei indivizi pe marginea drumului făcând cu 
mâna. Pe vremea aia luam în mașină la ia-mă nene, 
era criză mare si cam făceam foa- mea. Era după 
revoluţie... Când cu inflaţia aia galopantă, știi. Mi-am 
dat seama de cum am oprit că nu-i a bună cu indivizii 
ăia, dar apucaseră deja să se urce în mașină și îmi 
băgaseră și banii în freză, nu mai aveam ce să zic. 

— Dar ce aveau? A fost oricum o greșeală să iei 
trei inși. N-aș face așa ceva. Mai ales cu copilul 
alături. 

— Bă, cum să-ţi spun, era un bulibașă cu doi 
consilieri. Să cadă cerul pe mine când, în momentul 
în care am ajuns unde ne tocmiserăm, tuciuriii, în loc 
să coboare, mi-au zis să intru pe un drum lăturalnic 
și să-i duc până nu știu unde, tocmai în satul lor. 
Adică, trebuia să părăsesc șoseaua naţională și să o 
iau pe un drum desfundat. Când am zis că nu vreau, 
ăia s-au învineţit la față de furie și au început să mă 
amenințe. Că de ce să nu-i iau, că ei mă plătesc, 
ziceau, și-mi fluturau banii pe la nas. Că nu se poate 
să-i las așa în drum. Că mai e puţin. Că uite chiar 
colo, boierule, după colţ, ei se dau jos din mașină, să 
moară mama. Că nu mă gândesc că am și eu familie, 
am copil? 

— Văleu! Și cum ai procedat? Te-ai dus unde voiau 
ei? 

— Cum să mă duc? Nu-ti e clar că mă făceau cum 
voiau ei dacă ieșeam din șosea? Eram al lor, mă 
mâncau cu fulgi cu tot. Eram ferm hotărât să nu mă 
mișc din loc. Spre norocul meu, la vreo treizeci de 
metri, pe partea ailaltă a drumului, a oprit tocmai 
atunci o mașină de poliție. Am schiţat doar gestul că 
vreau să le fac semn poliţailor. Bă, știi cum si-au 
cărat ăia burdihanele de la mine din mașină? S-au 
topit ca untul! 

—Bun, dar în cazul nostru ce ne împiedică să-i 
debarcăm pe rakeţi acolo unde vor ei? Ce riscăm? 
Părerea mea e că nu riscăm nimic. li punem într-o 
șalupă și valea! Ka- kaya problema? 

— Cum să facem asa ceva? Tu nu te-ai uitat la ei, 
să vezi cum arată? Aștia nu se duc la pescuit. Dacă se 
lasă 

cu moarte de om și se află că eu i-am lăsat acolo cu 
bună știință, fiind și prevenit, pot să-mi iau adio de la 
meserie, în cazul cel mai fericit. Acum, că am făcut 
greșeala să-i iau pe vas, am făcut-o. N-ar fi trebuit, 
mai ales că sunt păţit. Timpul înapoi nu mai pot să-l 
dau. Trebuie să vedem cum putem să dregem 
situaţia. 

trap &țu Bdul, tise îl, o Fisitea Idr Para veraa 
a orâti dintr-un , 
film cu super eroi Marvel. Unul dintre ei, care părea 
să le fie un soi de staroste, era imens. Avea și o 
figură cătrănită rău, plină de păr negru, des și 
încâlcit și era îmbrăcat ca un motociclist nebun, plin 
de lanţuri la gât și inele de oţel pe toate degetele. 
Ceilalţi se vedea de la o poștă că erau profesioniști. 
Erau tăcuţi, își aleseseră cel mai bun punct de 
observaţie de la pupa, de unde urmăreau cu atenţie 
tot ce se întâmpla pe navă. Erau echipați cu bocanci, 
pantaloni și vestă de camuflaj și aveau niște 
buzunare doldora, în care putea fi orice, de la mere, 
portocale și gutui până la grenade și pistoale 
automate cu lunetă. 

— Şi ce-o să facem, dacă se lasă cu scandal? 
Aplicăm regulamentul? 

— Bineînțeles. Dar eu zic să nu așteptăm 
scandalul. Peste o jumătate de oră declanșează 
semnalele de atenţionare acustică și vizuală pentru 
situație periculoasă la bord și alertează toţi oamenii 
să iasă pe punte. Eu o să-i chem pe indivizi afară și o 
să le spun „ne pare rău, nu putem să vă debarcăm pe 
insulă, s-a ivit o problemă gravă la motor, s-a rupt 
axul cardanic, sau văd eu ce le zic, va trebi să 
mergeţi cu noi până la Cernavoda". Voi să fiți pe 
poziţii. Ai înţeles? 

— Am înţeles, zise Marian Antohi, e foarte bine 
asa. 

Cei doi se despărţiră. Comandantul rămase singur 
în cabina lui iar secundul își continuă rondul 
întrerupt. Activitatea pe Mercur 309 se derula 
conform programului. Ofiţerul 3 era pe punte, 
timonierul la locul lui, mecanicul umbla cu mâinile 
mânjite de vaselină, bucătarul era la bucătărie cu un 
polonic în mână, cei patru marinari de cart erau 
fiecare la postul lui. Antohi se apropie de grupul 
celor patru pasageri, care îl observară și se 
întoarseră imediat către el. Nu putu să descifreze pe 
faţa lor nici un fel de reacţie. Erau la fel de prietenoși 
ca niște sloiuri de gheaţă. A le întoarce spatele fără 
nici un cuvânt era totuși caraghios. 

— Cu ce treburi pe Inelul de Piatră? Zise el, într-o 
doară, ca să deschidă o conversaţie. Găgăuzii nu 
părură că înţeleg. Se uitau la el ca la un rahat de 
câine. îi veni să-i ia la palme. îl înjură în gând pe 
comandant pentru imprudența monumentală cu care 
pusese echipajul și nava în primejdie. în cele din 
urmă, unul dintre rakeţi deschise gura și grăi. 

— Sto etă Inielul de piatră? Ya nipanimaiu. Ya ni 
ga- variu pa rumunsky. 

Secundul se întoarse pe călcâie și se uită la ceas. 
Mai erau trei minute până la ora cinci. La patru 
kilometri în amonte se vedeau deja copacii de pe 
Insula Capidava. Se apropie încet de treptele scării 
care urca în castel. Timonierul se uita concentrat 
înainte, peste containerele depozitate pe punte. Când 
ceasul indică ora 5 PM fix, secundul apăsă butonul de 
alarmă. 

în clipa în care fluierul de pe castel începu să 
emită secvențe de câte cinci impulsuri scurte, 
repetate cu pauze de două secunde între ele, 
semnificând pericol la bordul navei, străinii se 
lansară cu frenezie într-o suită de acţiuni perfect 
coordonate, fără a schimba nici măcare un cuvânt 
între ei. 

Unul puse mâna pe cablul de antrenare al vinciului 
gruielor și îl eliberă din cârligul cioc de papagal. Un 
al doilea trase saula care declanșă rotirea celor două 
gruie radiale. Al treilea deblocă suportul bărcii de 
salvare pentru cei douăzeci de membri ai echipajului. 
Aceasta fu săltată de braţele gruielor, basculată prin 
aer peste bord și adusă în exteriorul navei în doar 
cinci secunde. Fu apoi lansată în cădere controlată, 
moment în care toţi cei patru rakeţi săriră peste bord 
în același timp. Când chila bărcii se apropie de 
suprafața apei, frâna vinciului acţionă automat 
oprirea căderii și când barca atinse apa, motorul 
diesel era deja pornit. 

Secundul urmări cu gura căscată, pe fereastra 
timonei, evadarea străinilor. Niciodată în viaţa lui de 
marinar nu avusese ocazia să vadă asa ceva, nici la 
examenul de li- cenţă de la Academie, după zeci de 
repetări. Cobori scara castelului urlând, dar se opri 
brusc în clipa în care ajunse la babord. In picioare, în 
barcă, unul din cei patru evadați stătea cu arma la 
ochi. își privi pieptul și atunci văzu spotul roșu fix în 
dreptul inimii. 

în partea dinspre răsărit a insulei, malul înalt și 
râpos al Dunării, aflat la peste o sută de metri 
distanță, ascundea complet drumul judeţean. Nimic 
nu se vedea din poziţia lor, nici case, nici drum, nici 
oameni la muncă. Spre apus, situaţia era și mai rea, 
văzuseră asta în timpul marșului către plaja din 
extremitatea sudică a insulei. Pădurea luxuriantă de 
pe malul vestic al fluviului se întindea de la un 
orizont la celălalt, cât vedeai cu ochii. Nici urmă de 
prezenţă omenească. Nici o barcă, nici un remorcher, 
nici măcar un câine vagabond nu căuta prin gunoaie. 
Suprafaţa insulei era aproximativ plană, măsura 
aproape un hectar și avea o formă alungită de la sud 
la nord, urmând direcţia curgerii apei, din câte își 
dăduseră seama. Malurile, înălțate cu vreo doi metri 
deasupra nivelului apei, coborau brusc în partea 
dinspre amonte și se prelungeau cu o fâșie 
aluvionară, acoperită de iarbă, mâl sau nisip, înspre 
aval. La o mică distanţă de golful unde poposiseră, 
între platoul înalt al insulei, acoperit cu sedimente și 
aluviuni, unde copacii își înfipseseră rădăcinile și 
Dunăre, se întindea o zonă pietroasă, extrem de 
accidentată, din roci dure și ascuţite, care în 
porțiunea ei cea mai lată măsura vreo cincizeci de 
metri. „Inelul de Piatră", îsi zise Artur. De aici vine. 

Noaptea se apropia tiptil, aducând cu ea roiuri de 
țânțari hămesiţi. Artur, care se simţea, în egală 
măsură, vinovat și răspunzător pentru dezastrul în 
care își atră- 

sese prietenii, se uită cu interes către porțiunea 
acoperită de stânci. Orizontul deschis, lipsit de 
vegetaţie din jur constituia un avantaj esenţial, dacă 
se gândea la răpirea în copaci a lui Sam. Fiind, în 
același timp, lângă apă, puteau observa la timp o 
eventuală ambarcaţiune căreia să-i atragă cumva 
atenţia. 

— Trebuie să facem un foc, zise, și asta cât mai 
repede, cât mai e un pic de lumină. Băieți, mereu 
grupaţi, nu vă aventuraţi în pădure de unii singuri. 
Haideţi să căutăm lemne. Trebuie să întreținem focul 
până mâine dimineaţă. 

Nu se despărțţiră. In șir indian, Artur în faţă, apoi 
Jamie, Daniela, losif și Sam, cu lanterne în mâini, 
intrară în liziera pădurii. Lemne erau destule, 
trunchiuri groase, acoperite de mâl, crengi uscate, 
căzute sau atârnând din copaci. Pe măsură ce 
întunericul se lăsa peste lume, fiecare dintre ei fu 
cuprins de o stare de apăsare, o emoție, o neliniște 


fără chip. Dar nimeni nu spuse nimic despre asta. 

Aprinseră focul. Trăseseră un trunchi de copac 
adus de viitură pe care se așezară și o grămadă 
înaltă de vreascuri din care aruncau din când în când 
câte o cracă în jar. Nu se obosiseră să le scurteze, 
deși aveau toporișca lui Artur si baioneta de la arma 
lui Sam. Flăcările înalte de 1 


aproape un metru le luminau feţele înfrigurate, așa 
cum stăteau ghemuiţi, unul lângă altul. Aveau 
hanorace pe ei și pantaloni de trening, mâinile în 
buzunare, glugile pe cap și tăceau. Refuzau să 
deschidă gura și să spună ceva, pentru că se temeau 
că orice mișcare, orice sunet ar fi provocat o 
avalanșă de întâmplări formidabile. Amenințarea 
dansa în aer, se materializase, groasă și întunecată 
ca o draperie ce atârna în falduri grele deasupra 
capetelor lor. 

Artur întoarse capul către ceilalţi și îi privi. Văzu 
neliniștea din ochii lor dar nu găsi putere în el să-i 
încurajeze. El însuși se lupta cu atacul de panică. Era 
aceeași frică vâscoasă, umedă, care i se lipise de 
oase cu cinci zile în urmă, în subteranele Insulei 
Şerpilor, când fusese la un pas de a fi ucis de pitonul 
reticulat al lui Cronus. Aceeași groază care îl 
paralizase în ziua următoare, când, imobilizat și 
urcat pe scaunul de dentist, i se implantase un mi- 
crocip în sinusul frontal. Intui cumva, cu eforturi 
supraomenești de concentrare, că nu va avea scăpare 
dacă nu va reuși să dea la o parte frica. Până când nu 
va înlătura sentimentul acesta copleșitor de teroare, 
în creierul lui nu se va putea naște nicio idee, oricât 
de idioată sau de absurdă. 

losif sparse tăcerea. 

— E aici, lângă noi, strigă el deodată, sărind în 
picioare, mă cheamă la el. Voi nu-l auziţi? Șoptește 
în urechile mele, zice „vino, nu-ți fie frică, sunt eu, 
Serghei!" II auziţi? 

Daniela și Jamie întoarseră privirile spre el, îl 
priviră o clipă, dar își coborâră îndată ochii în 
pământ. Cu privirile aţintite în jar, Sam nu schiţă nici 
un gest. Tremura imperceptibil și era alb ca varul. 

— E Serioja, strigă din nou losif, pășind împleticit 
către pădure, prin bolovani, nu-l recunoașteţi? 

Lemnele din foc pârâiau, aruncând jerbe în cerul 
nopţii. Scânteile zburau în sus, pe traiectorii 
elicoidale, antrenate de curentii de aer fierbinte si 
acolo, sus, se confundau pentru câteva clipe, înainte 
de a pieri, cu stelele. 

Artur simţi dorinţa irezistibilă de a pleca în 
întâmpinarea lui Sergiu, care îl striga din întunericul 
pădurii pe 

nume: „Nu-ţi fie frică, Artur!'. Sergiu repeta fără 
încetare, persuasiv „Vino, vino, nu-ți fie frică!" și 
atunci Artur își zise în sinea lui „fie ce-o fi, eu mă duc 
la el, ce se poate întâmpla? nimic! Mă duc și voi 
vedea după aceea ce voi face". 

In clipa în care voința i se înmuiase și luase 
hotărârea să cedeze, simţi cu uimire cum teroarea 
aceea sălbatică îi dispăru subit, ca luată cu mâna. O 
stare de bine, de calm și euforie îl cuprinse, ca și 
cum s-ar fi cufundat într-o cadă de baie cu apă caldă, 
cu sare de mare, lumânări și uleiuri parfumate. Se 
ridică pe jumătate de pe buștean și întoarse încă o 
dată ochii către prieteni, cu inima frântă. Găsi pu- 
terea să se răzgândească. își zise în sinea lui: „nu 
acum, nu acum, un pic mai târziu" și se așeză la loc. 

Se uită apoi la Sam, cerșind ajutor din priviri. 
Sam, la fel de perplex, nu zise nimic și își întinse 
mâna către el. Citiseră unul în ochii celuilalt că erau 
victimele aceluiași atac. Artur îl apucă strâns de 
mână pe Samuel. îi făcu semn să o ţină, la rândul lui, 
pe Daniela, în același fel și așa, împreună, să rămână 
nedespărțţiți până în zori. Nimeni dintre ei nu ridică 
ochii după losif dar, într-un târziu, dinspre pădure nu 
se mai auzi nimic. 

Stătură așa, cu dinţii încleștaţi, cu ochii aţintiţi în 
para focului, din când în când aruncând câte o 
buturugă în jăratic, până se iviră zorii. După 
dispariţia lui losif, atacurile se răriră și scăzură în 
intensitate iar în cele din urmă încetară de tot. 

O ceaţă subţire plutea peste apă la ivirea zorilor. 
Peste noapte continuaseră să arunce câte un lemn, 
din când în când, în foc și jarul încă mai dogorea. 
Daniela se ghe- muise la pieptul lui Jamie, care îi 
acoperi genunchii goi cu bluza lui de hanorac. Artur 
și Sam dormiseră pe rând, iepurește, mai mult 
picotind, pe o pătură lângă foc. Sam se răsucise de 
pe o parte pe alta și gemuse tot timpul de durere. 
Mâna dreaptă i se umflase, deși în cursul noptii își 
pusese de nenumărate ori compresii cu apă rece din 
Dunăre. Se temea să nu facă febră. „Cum să 
procedez?" se întrebase toată noaptea. „Trebuie să 
mă vadă un medic". 

— Am nevoie de un doctor, zise, văzând că Artur 
se trezise. Trebuie să facem o plută. Nu mai putem 
rămâne încă o noapte aici. 

Artur îi pipăi mâna lui Sam. Părea ruptă în două lo- 
curi, după hematoamele care se formaseră. încercase 
în seara precedentă să îi facă o atelă din bețe 
înfășurate cu o cămașă, dar rezultatul era mediocru. 
Beţele se deplasaseră. Se gândise și el la o plută. Nu 
avea însă funie, nici cuie. Privi fluviul impetuos, 
tăcut, încă sălbatic și misterios, în ciuda strădaniilor 
atâtor popoare și imperii de a-l domestici. Se gândi 
că dacă ar avea o plută și și-ar da drumul pe apă la 
vale, dacă nimeni nu l-ar opri din drum, curentul l-ar 
duce la el acasă, la Ismail, în două sau trei zile. își 
privi securea pe care o purta tot timpul în rucsac. I- 
ar trebui câteva zile ca să cioplească lemnul pentru 
plută. Cel puţin șase sau chiar șapte bușteni groși 
despicaţi pe burtă și fixaţi între ei cu funii sau 
traverse și cuie. 

Cu economie, apa de băut cu care veniseră pe 
insulă le-ar mai ajunge două zile. Dar Sam nu ar mai 
fi rezistat încă o zi. Oricând putea să facă o infecţie 
generalizată. Singura soluţie realistă ar fi să atragă 
atenţia unei ambarcaţiuni. O barcă de pescari, un 
împingător, o navă de pasageri, orice. Trebuia să se 
organizeze rapid. Să meargă cu toţii pe partea 
cealaltă a insulei, pe malul dinspre vest, acolo 
observase în ziua precedentă trecând spre aval re- 
morchere și cargouri. Dar asta ar fi însemnat să intre 
din nou în pădure. își aduse aminte de întâmplarea 
cu Sam și se cutremură. 

Se gândi apoi că șansele ca un asemenea 
remorcher să-i observe și să înţeleagă că au nevoie 
de ajutor erau totuși aproape nule. Tot mai bine, își 
zise, ar fi să rămână pe partea estică a insulei, cea 
expusă către sat și șosea, unde erau șanse mai mari 
să apară bărci cu pescari. Se hotări să-i trezească pe 
cei tineri. 

— Copii, zise, porumbeilor, scularea, trebuie să 
pândim orice obiect plutitor care trece pe Dunăre și 
care ne-ar putea transfera pe mal cât mai curând. Nu 
uităm însă regula de căpătâi: niciodată nu ne 
răzlețim de grup, da? 

Cei doi tineri se ridicară cu o expresie de suferință 
pe chip. Jamie se dezmorţi cu câteva mișcări de 
gimnastică apoi, luându-și iubita de mână, dispăru cu 
ea în tufișuri. Artur nu-și dezlipi privirile de pe rugii 
de mure până ce nu-i văzu reapărând. 

își strânseră apoi bagajele și se îndreptară în șir 
indian către micul golf, de unde se vedeau râpile 
galbene ale malului dobrogean, înalt de zece - 
douăzeci de metri, în care 

torenţii săpaseră făgașe adânci. Pe unul din aceste 
făgașe, un adevărat mini canion, a cărui pantă era 
îndulcită deoarece își avea obârșia într-o depresiune 
scobită în platoul pe care se afla satul Capidava, 
văzură coborând o mașină. Totul se petrecea la o 
distanță de aproximativ trei sute de metri. Mașina se 
opri în curând la marginea apei și din ea văzură 
coborând doi bărbaţi. Cei doi scoaseră niște » » 
scaune și o măsuţă pliantă apoi își instalară undiţele 
iar în cele din urmă se adăpostiră sub o salcie 
pletoasă. Mai coborâseră și două femei, care își luară 
o pătură și se duseseră mai la o parte, pe nisip, unde 
se întinseseră la soare în costume de baie. Cei patru 
naufragiaţi începură să strige, să sară în sus și să 
facă semne cu mâinile, dar nimeni dintre cei de pe 
mal nu se uita înspre ei. Nădejdea se înfiripase 
oricum, căci erau șanse de acum să mai apară si alti 
turiști. » » » 

— Dacă am mai fi avut arma, zise Sam, le-am fi 
atras atenţia cu siguranță. Hai să aprindem un foc 
mare, aici, pe locul acesta mai înalt, nu? Ce zici, 
Artur? 

Artur se uită în jur după lemne dar nu avu timp să 
răspundă. Din interiorul insulei se auzi un foc de 
armă, urmat imediat de un al doilea. Toţi patru se 
aruncară la pământ în aceeași clipă, urmând 
exemplul lui Artur. După câteva secunde se auzi 
fâlfâitul de aripi al păsărilor care zburau din cuib. 

„Sunetul acesta este inconfundabil", își zise Artur, 
și privi întrebător către Sam, pe chipul căruia citi 
imediat răspunsul afirmativ. Nu se puteau înșela 
amândoi. Pe insula Capidava tocmai se trăsese cu un 
Kalașnikov. Și nu 

cu oricare, ci cu o armă de ultimul tip. Automatul AK 
- 308, cu lunetă și gloanțe de calibrul 7.62x51 
milimetri, nici nu intrase în producţia de serie, fiind 
încă în perioada de probe. Maiorul Stepanovici 
obținuse contractul pentru testarea unui lot de 
douăzeci de bucăţi, urmând ca la sfâr- șitul cinului să 
predea armele Comandamentului pentru Arme și 
Muniţii în scopul de a fi studiate. 

— Stai pe loc, Sam, mă duc eu să văd despre ce e 
vorba. 

Artur desprinse de la centura lui Sam cuțitul 
baionetei și, ţinându-l în pumn, începu să se târască 
prin iarbă, căutând să ajungă cât mai repede sub 
umbra copacilor. După fiecare mișcare de înaintare 
se oprea și asculta, cu auzul încordat. în pădurea 
seculară, altădată plină de ciripit de păsărele, 
domnea acum tăcerea deplină. Se părea că însuși 
vântul se oprise în loc și își ţinea respiraţia. 
Stepanovici regreta că nu se gândise să-și dea cu 
noroi pe fața. își băgă degetele în pământ, solul 
pădurii era afânat și umed. Luă un pumn de ţărână și 
se mânji pe faţă. Se simţi ceva mai în siguranţă. Din 
păcate, jacheta și pantalonii de camuflaj cu pete 
gălbui pe fond cenușiu, erau proiectate pentru cu- 
lorile Insulei Şerpilor, nu pentru pădurea aceasta 
verde, întunecată. Se ţâra în direcţia aproximativă 
din care auzise împușcăturile, asta îl ducea undeva 
înspre malul opus al insulei, cel nordic, la care se 
ajungea traversând porţiunea mlăștinoasă. Când și 
când, printre copaci, întrezărea apa tulbure, curgând 
liniștit, fără valuri. Apa era singurul reper stabil, 
căci, fiind permanent obligat să ocolească 
trunchiurile copacilor care îi ieșeau în cale, risca să- 
și piardă direcţia și să se deplaseze haotic prin 
pădure. 

Așa, căuta să aibă permanent Dunărea în stânga sa. 
Privind de jos, de la înălţimea solului, malurile 
fluviului i se păreau extrem de aproape, dar era 
numai o iluzie de perspectivă. Aici, Dunărea măsura 
peste un kilometru lățime. 

Se ţâra de peste o jumătate de oră, încordat, fără 
să știe ce se află deasupra capului său, ori la o 
distanță mai mare de zece metri. Se întreba ce se 
întâmplă în tabără. La un moment dat, începu chiar 
să regrete că îi lăsase pe cei trei prieteni fără 
apărare. Cel puţin să-i fi lăsat baioneta lui Sam. 
Terenul începu să coboare într-o pantă ușoară. Simti 
un aer mai rece iar degetele i se înfigeau tot mai 
adânc în pământ. Se apropia de zona mlăștinoasă. 
După treizeci de metri înaintarea deveni imposibilă. 
Trebuia să se ridice în picioare și să caute o potecă 
sigură. Hotări să se oprească în acel loc, pentru a nu 
se expune inutil. Nu voia să se împotmolească în 
noroi. 

In momentul acela, zări forma. Era în noroiul 
subţire, una cu noroiul, dar se ridica deasupra lui, 
era o formă prelungă și mișcătoare, luase forma 
literei S. Și în capătul dinspre el al formei se 
deschise gura roșie, imensă, în care ar fi încăput un 
sac de cartofi fără probleme și ar mai fi rămas loc. 
Artur zvâcni în sus deodată cu reptila și atunci, într-o 
fracțiune de secundă, văzu că pitonul era rănit. Din 
coastă îi curgea sânge. Nu mult, căci sângerarea se 
oprise deja, lăsase o dâră care spălase noroiul, dar 
rana aceea de glonţ îi provoca animalului o anumită 
stânjeneală, o nesiguranţă în mișcări. 

Nu dură mai mult de o clipă și veni atacul. La 
nivelul percepțiilor bărbatului, totul se petrecu 
aproape instan- 

taneu. Ca slobozit dintr-un arc, trupul imens, 
musculos se aruncă asupra lui. Pieptul îi fu străpuns 
de cei doi coli, dar nu asta îl descumpăni, ci 
bulversanta răsucire care urmă imediat. începu să se 
răsucească aidoma unui titirez iar după fiecare 
răsucire i se așeza pe piept un nou colac. Un colac 
greu, dur, rece ca o lespede de mormânt. După aceea 
începură contractiile. Inima îi bătea nebunește, 
cuprinsă de fibrilaţii. începu să se sufoce. Cu fiecare 
respirație simțea șuieratul aerului care îi părăsea 
plămânii. Nu mai simţea nimic altceva decât 
strânsoarea. Si întunericul care, ca o draperie roșie, 
se apropia de el. 

Pitonul își descleștă după aceea colții și-și înălță la 
aproape un metru capul deasupra lui, clipă în care 
solzii cafenii parcă se topiră deodată, capul alungit 
se rotunji, formând o frunte, sub care ochii rotunzi, 
sprâncenele arcuite, obrajii, nasul și gura se 
închegară din ceața lăptoasă ce plutea peste 
smârcuri. Lui Artur i se păru atunci că-l vede pe 
Ismail Uzun, întâiul lui soldat care pierise, în urmă 
cu șase luni, pe Zmeinii Ostrov și pentru moartea 
căruia încă se mai simţea vinovat. „Smail, n-o să mi-o 
iert niciodată" își zise, „pentru că te-am lăsat să faci 
rondul de noapte singur, încălcând regulamentul", 
dar în clipa aceea chipul lui Ismail se destrămă și în 
locul lui apăru imaginea lui Serioja, privindu-l 
mustrător, ca dintr-o hologramă, dar nici Serghei nu 
întârzie prea mult căci fu înlocuit de loșca. Toţi trei 
se perindară astfel de câteva ori prin faţa ochilor lui 
Artur, a cărui minte începea să se desprindă de real. 

Atunci, cu ultima scânteie de luciditate rămasă, 
înainte ca draperia neagră să-l înfășoare definitiv, 
mâna dreaptă 

a lui Artur, rămasă liberă, în pumnul căreia lucea 
cuțitul baionetei, se flexă năprasnic din umăr și izbi 
în gâtul creaturii. Lama pătrunse până la mâner în 
carnea albă și un șuierat ascuţit, ca un vaier se auzi 
din gura șarpelui. Reptila se descolăci fulgerător și, 
cu un salt acrobatic prin aer, se aruncă în mlaștină, 
unde noroiul și apa o acoperiră de îndată. O rafală de 
gloanţe făcu să înflorească zeci de cratere micuţe pe 
suprafaţa mocirlei, timp în care Artur căzu pe spate 
și își pierdu cunoștința. 


30 


Privea coroanele copacilor decupând franjuri din 
cerul albastru și se complăcea în iluzia că retrăiește 
momente din copilărie. Era în luncă, tocmai ce 
aruncase lanseta în Dunăre și se culcase pe iarbă, cu 
braţele sub cap. Totul era ca o curgere lină, o 
sulfuroasă muzică a sferelor, o adiere călduță 
mirosind a salvie si lămâită. Voi să se cufunde de- 1 

» » 
finitiv în starea aceea de contemplare, era ca o 
alunecare prin Calea Lactee. Avea mintea golită de 
gânduri. Auzea de la o distanță de ani-lumină 
cuvintele lui Cronus călătorind către el printre 
galaxii, dar le lăsa indiferent să treacă mai departe. 

— în regulă, domnule Cronus, zise Artur când 
fluxul de vorbe se stinse, în sfârșit, privind bărbatul 
care mergea alături de targa cărată de Danilov și 
Semeniuk, dumneavoastră implantaţi capsule cu 
pentalit în botul câinilor. 

Voiaţi să le donați memoria și reflexele și apoi să le 
transferați de la pradă la prădător, prin intermediul 
digestiei. Am priceput asta. 

„Dar cu oamenii ce-ai avut?" Se întrebă dacă era 
momentul favorabil să spună ce gândea. Tăcu. 
Oricum, se strâmba de durere la fiecare vorbă, 
junghiuri ascuţite îi săgetau pieptul. 

„După ce m-au torturat, își zise, după ce am plutit 
în derivă pe o barcă pneumatică și am navigat trei 
zile în cambuza unui cargo, la mila unui căpitan de 
vas samaritean, după ce am pierdut un om iar eu și 
locotenentul Samoil am fost la un pas de moarte, 
după toate astea, să aflu acum că, de fapt, grecul 
acesta unsuros era băiatul cel bun, care, iată, a venit 
până aici ca să ne salveze din pericolele mortale în 
care, din cauza nesăbuinţei și a imprudenţei noastre 
sinucigașe, ne-am băgat singuri?" 

Halucinaţiile nu erau, totuși, provocate de 
implanturi. Avusese vedenii și mai înainte de a fi fost 
operat. Toţi băieţii văzuseră fantoma lui Ismail Uzun 
mergând pe mare, fără ca să fi fost cineva cipuit pe 
vrema aia. lar după ce suferise operaţia, câtă vreme 
navigase pe Ninive fusese perfect lucid. Abia după ce 
traversase Dunărea pe insula Capidava îi reveniseră 
viziunile. Mereu aceleași. Le retrăia cu oroare și se 
ruga să nu fie adevărate. Imagini aberante din 
copilăria lui, care nu se potriveau cu nimic altceva. 
Mahalaua murdară, curtea cu doi meri răpănoși, 
câinele lăţos cu cataractă, strada desfundată si 
veșnic în- glodată în noroi din cauza canalizării 
sparte. Nu era cu putinţă să insereze acest capitol în 
viața lui. Cine erau 

persoanele care se dădeau drept mama și tatăl său? 
Cine era femeia aceea adulterină, care aducea șoferi 
de TIR în patul conjugal, care nu semăna deloc cu 
mama lui, dar căreia îi spunea, odios lucru, „mamă"? 
Cine era bărbatul acela chel și burtos care îl croia cu 
cureaua la fundul gol când venea acasă la miezul 
nopţii, turtă de beat și nu găsea ciorba caldă pe 
masă? Tatăl lui adevărat fusese colonel de armată, 
decorat cu Ordinul Suvorov, clasa a Il-a, de 
Gorbaciov. Cine era atunci impostorul acela jegos? 

în vatră, jarul se stinsese de multă vreme. Daniela 
stătea ghemuită în braţele lui Jamie, în timp ce Sam 
zăcea pe pătură, învelit cu niște hanorace. Tremura, 
avea febră, îndată ce targa fu lăsată jos, lângă 
bagaje, Artur încercă să se ridice și chiar reuși să se 
așeze în genunchi, după îndelungi sforțări care îl 
făcuseră să geamă de durere. Se întrebă dacă avea 
coastele fisurate sau doar rupturi de ligamente. Ceru 
apă. „Curând vom fi nevoiţi să instalăm aici un spital 
de campanie", se gândi. 

— Voi sunteţi normali? rosti dintr-o suflare, 
aproape că ţipă. Voi nu aveţi aceeași impresie, că 
cineva vă implantează amintiri false? 

îl priviră speriaţi. Se întoarse către Cronus, care 
ajuta la strângerea bagajelor. 

— Experiențele pe oameni sunt ilegale. îţi sunt 
recunoscător pentru că m-ai salvat de la moarte, dar 
asta nu te absolvă de atrocitățile pe care ni le-ai 
provocat mie și camarazilor mei, cred că știi asta, 
domnule Elias Cronus. îndată ce voi... 

„...ajunge pe țărm, te voi da pe mâna poliţiei" vru 
să adauge, dar grecul îi tăie vorba. 

— Nu avem timp de pierdut cu fleacuri, zise Elias 
Cronus. Tu și Samuel trebuie să ajungeţi urgent la 
Cernavoda, să vă vadă un medic. O să vā ducă 
Alexeev, cu șalupa. Intre timp, noi, cei rămași pe 
insulă îl vom căuta pe Glykon și îi vom da lovitura de 
graţie. E grav rănit, dar încă nu e mort. De la el, 
domnule maior, vă vin halucinaţiile. '' $ 
E disperat. Este în agonie și nu mai controlează 
visele celor pe care îi poartă cu sine. 

— Ce vrei să spui? Sam își azvârli pătura de pe el 
și-l privi uluit pe Cronus. 

— Ah, trebuia să-mi dau seama, nu stiti nimic. Si, 
dom- nule maior, zise, adresându-se lui Artur, 
gândiţți-vă numai: ce interes aș fi avut să vă urmăresc 
până aici, ca să vă salvez de acest monstru, riscându- 
mi libertatea și viaţa, dacă eu l-aș fi asmuţit pe 
Glykon împotriva dumneavoastră? Este o ființă 
rațională și liberă. E drept, eu sunt singurul vinovat 
pentru imprudenţa de a-i fi dat drumul în libertate. 
Pentru a repara această greșeală am venit aici, dar 
credeţi-mă, n-am mai suportat. Zi și noapte înduram 
rugăminţile lui, adăugă bărbatul cu o figură 
indignată și o intonaţie teatrală, spre uimirea 
nedisimulată a lui Artur. 

In câteva minute, cei doi răniţi fură pregătiţi de 
plecare. 

— N-am înţeles ce aţi vrut să spuneţi despre 
atrocități și experienţe făcute pe oameni, domnule 
Stepanovici, îi strigă Cronus din urmă, dar vă asigur 
că nu voi ignora acuzaţiile dumneavoastră. îndată ce 
starea sănătăţii vă va permite, vom relua acest 
subiect. 

Artur auzi ultimele cuvinte ale lui Cronus când 
deja se îndepărtase mai bine de douăzeci de pași de 
tabără. Ar 

fi vrut să se întoarcă și să lămurească această 
chestiune, pentru că era ceva care îl sâcâia de multă 
vreme. Evenimentele acelea petrecute în sala de 
mese îi reveniră în memorie, în ciuda senzațţiilor 
violente de greață și de respingere asociate cu aceste 
amintiri. 

Avusese loc atunci o altercaţie cu pumnii și 
picioarele între el și cei trei laboranţi în halate albe. 
Ba nu, patru, căci era și amărâtul de Jamil Cambera 
pe acolo. încasase de la unul dintre ei o lovitură la 
cap, pe urmă nu mai știa ce se întâmplase, cert era 
că se trezise, la un moment dat, în sala de mese. 
Elias Cronus era în mijlocul încăperii aflate în semi- 
obscuritate si ţinea un discurs dezlânat des- 1 1 
pre setea metafizică de adevăr și alte tâmpenii, în 
timp ce pe ușă intraseră Danilov și Samoil, împreună 
cu pușcașii lor. Din bucătăria a cărei ușă se 
deschidea într-o latură a sufrageriei se auzise atunci 
un zgomot de oale și tigăi zdrăngănite și maică-sa 
apăruse în pragul ușii, cu mixerul electric în mână, în 
care era montat un spiral pentru frământat aluatul de 
cozonaci. „Pramatie, zisese maică-sa, pe tonul acela 
isteric pe care i-l detesta, ţi-am spus de o mie de ori 
să nu mai spionezi ce fac mă-ta și cu tac-tu noaptea 
în pat! Urât și pervers lucru! Crezi că nu te văd ce 
faci? Tragi cu urechea dincolo de ușă și te 
masturbezi, ești bolnav la cap, sifiliticule, cum m-am 
procopsit cu așa copil pervers la ușa mea, nu era de- 
ajuns beţivanul de tac- tu? Oh, Doamne! Cu ce ţi-am 
greșit?" 

Artur roși de rușine când își aminti scena asta. 
Maică-sa îl apucase de ureche și-l trântise pe un 
scaun, era lipit cu spatele de perete și se uita la ea cu 
ochii dilataţi de spaimă. 

Era în clasa a patra, abia dacă împlinise zece ani, dar 
era un pre-adolescent bine dezvoltat, precoce pentru 
vârsta lui. Se zbătuse, uriașe, dăduse din picioare. 
Maică-sa pornise mixerul pe viteza cea mai mică, 
asta fusese de fapt și norocul lui, că altfel nu mai 
apuca ziua următoare. După aceea, când taică-su 
intră pe ușă, el era deja cu fierul în fundul gâtului și 
cu sângele gâlgâind pe lângă colturile buzelor, t 

Artur își sondă iar și iar memoria, dar nu 
descoperi nimic în plus, niciun alt detaliu, care să-l 
ajute în efortul lui de a separa realul de imaginar. 
Nu-l mai preocupau acum cele întâmplate în 
copilăria lui. Era deja convins că întâmplarea cu 
mixerul era doar o falsă amintire, menită a-i masca 
adevărata grozăvie care i se întâmpla. Voia să știe în 
schimb cine era cel care îl imobilizase pe scaunul 
stomatologic și îi băgase sonda în nas. Cu cât se 
gândea însă mai mult, cu atât amintirea aceea despre 
așa-zisa lui mamă și aparatul ei electrocasnic 
devenea tot mai schematică, mai plată. Când fu pe 
cale să se lase păgubaș, tresări. O clipă de neatentie, 
o abatere infinitezimală a gândului fusese suficientă 
ca imaginea din memorie să se schimbe 
imperceptibil. I se păru că vede cu ochii minţii cum 
femeia care ieșea din bucătărie purta pe umeri, în 
locul capului maică-si, un cap colosal de șarpe. Cu 
limba  fluturând, despicată, printre buzele 
întredeschise, jivina se apropiase de el și, în timp ce- 
1 fixa cu ochii galbeni, de pisică, îi introdusese 
spiralul în fundul gâtului și apăsase pe buton. 

îi veni din nou să vomite. Se încovoie de greață și 
tuși, dar în același timp icni de durere. 


224 


GLYKON Florin Giurcă 


31 


Când Petea și răniții ajunseră la locul unde fusese 
ascunsă barca de salvare furată de pe vasul Mercur, 
cei trei fură nevoiti să se ferească din calea unui 
adevărat desant Un comando de mascaţi antitero, 
jandarmi, pompieri și personal medical coborau în 
forță pe mal din vreo patru bărci. Petea numără în 
total cincisprezece de oameni. La cincizeci de metri 
depărtare de țărm se vedea ancorată o navă de 
patrulare de culoare neagră, cu tricolor, pe care 
scria cu litere albe: „GARDADE COASTĂ". Când 
dădură cu ochii de cei trei, primul dintre mascaţi 
puse arma la ochi si zbieră: 

— Culcat! Culcat! 

Petea Alexeev, Artur și Samuel se trântiră, cu 
mâinile pe ceafă. în timp ce un luptător rămase să-i 
păzească, restul ţestoșilor porniră răsfiraţi să perie 
pădurea. După douăzeci de minute, timp în care se 
auziră din ce în ce mai estompat printre copaci 
răcnete la megafon, un jandarm veni în fugă și-i făcu 
semn colegului să vină după el. 

— Și p-ăia, bă! Zise, arătând spre cei trei, care 
fuseseră lăsaţi în urmă, singuri. 

In câteva minute, toată lumea se strânsese în jurul 
focului de tabără. Cronus, Danilov, Jamie, Daniela și 
Ilie Se- meniuk stăteau pe jos și răspundeau la 
interogatorii. Artur și Sam fură luaţi în primire de un 
doctor și de un asistent care îi consultară si le dădură 
câteva calmante si » » antibiotice. Mâna lui Sam fu 
imobilizată cu ajutorul unei aţele și atârnată de gât. 

încet, încet, tonul discuţiilor se mai potoli. 
întrebările, care vizaseră la început numai furtul 
bărcii de salvare de pe nava Mercur 309, se 
extinseră în cele din urmă și la motivele prezenţei pe 
insulă a basarabenilor. Comandantul Iulian Ailincăi, 
prezent și el, fu confruntat cu Cronus și cu oamenii 
lui. Ailincăi relată din nou episodul evadării rakeţilor 
și furtul bărcii de salvare. Luat la întrebări, Cronus 
povesti la rândul lui o istorie halucinantă, din care 
lipsea, însă, orice referire la vreun șarpe constrictor. 

— Mă numesc Elias Cronus, începu el, și sunt 
cetățean român de etnie greacă. Sunt născut în 
Isaccea, judeţul Tul- cea. Am patruzeci și unu de ani. 
Am studiat istoria și limbile semitice la Universitatea 
din Odessa. Sunt redactor cultural la o revistă de 
folclor, editată în Suceava. în scopul scrierii unui 
reportaj despre modul de trai al locuitorilor din 
Dobrogea din urmă cu o sută cincizeci de ani, am 
închiriat o căruţă și un măgar și am plecat, împreună 
cu tatăl meu, Achilles Cronus, de la Isaccea la 
Tulcea, pe vechiul drum de coastă de pe malul drept 
al Dunării. Pe raza localităţii Parcheș, pe malul 
lacului omonim, am văzut atârnate în copaci mai 
multe haine bărbătești. Erau o pereche de blugi, 
cămașă, geacă, lenjerie intimă, pălărie și ciorapi. Nu 
am dat importanță întâmplării și am pornit mai 
departe. în zona de stufăriș care se întinde între 
drum și lacul Parcheș, o roată a căruţei s-a 
împotmolit în vegetaţie și carul s-a răsturnat. Am 
ieșit în drum și m-am uitat după cineva care să ne 
ajute. Timp de o oră nu a trecut nimeni, dar în cele 
din urmă s-a apropiat de noi un mo- tociclist care 
părea, după aspect și îmbrăcăminte, excursi- 

onist. Omul acesta ne-a întrebat dacă mai trecuse 
cineva înaintea lui pe acolo. Am răspuns că nimeni, 
apoi bărbatul s-a oferit să ne ajute să scoatem căruţa 
în drum. L-am întrebat, în timp ce ne opinteam, dacă 
a văzut și el hainele din copaci. Da, a zis, asta 
înseamnă că cineva a fost omorât. Pe aici e obiceiul 
ca hainele celor uciși de tâlhari să fie atârnate în 
copaci. Chiar umblă vorba prin sat că prin zonă 
cutreieră un tâlhar periculos, pe nume Terente. 

îndată ce am reușit să aducem căruţa pe drum, 
omul s-a scuturat și a plecat, dându-ne bună ziua. Am 
plecat și noi în scurt timp. După numai câţiva 
kilometri, am fost ajunși din urmă de alţi trei 
motocicliști. Bărbaţii aceștia s-au oprit în dreptul 
nostru și ne-au întrebat dacă n-a trecut pe lângă noi 
un byker mai înainte. Am crezut inițial că erau 
tovarășii aceluia dintâi, care ne scosese căruţa din 
baltă, pentru că semănau la îmbrăcăminte cu el. „Da, 
am zis, este la o jumătate de oră în faţa noastră". Și 
atunci, unul dintre cei trei ne-a spus să fim cu băgare 
de seamă, pentru că acela care ne ajutase mai 
devreme era un criminal foarte periculos, îl ucisese 
pe unul dintre tovarășii lor, pe nume Terente, ca să 
se răzbune pe el, fiindcă îl găsise în pat cu femeia lui. 
Am întrebat când se întâmplase asta, și le-am spus 
apoi despre hainele atârnate în copaci. „Da, au zis 
motocicliștii, alea erau hainele ucigașului, care s-a 
dezbrăcat de ţoalele lui, apoi s-a îmbrăcat cu ale 
mortului si i-a furat si motocicleta". 

După ce au plecat și aceștia, eu l-am întrebat pe 
tata care putea să fie adevărul, pentru că oamenii 
aceștia spuseseră două versiuni complet diferite ale 
istoriei. 

— Cum care, cei din urmă, ăia trei au spus 
adevărul, iar primul a minţit, sări cu gura unul dintre 
mascaţi, care își dăduse cagula jos între timp. 

— Ba poate să fie și invers, zise un pompier, care 
își scosese și el cascheta din cap și își răcorea ţeasta 
transpirată. 

Se făcuse ora patru după-amiaza și era foarte 
cald. Atunci, de grupul celor așezați lângă vatră se 
apropie un bărbat îmbrăcat în uniformă de marinar, 
cu șapcă pe cap. Artur și ceilalți care fuseseră 
împreună cu el pe Ninive tresăriră de uimire iar 
Jamie se ridică în picioare și îi întinse mâna zâmbind. 

— Bună ziua, zise marinarul, mă numesc 
Epaminondas  Bălinișteanu şi sunt căpitanul 
cargoului Ninive. Spu- neţi-mi Nondel, adăugă el, 
dând mâna cu cei prezenţi. Ce faci, luliane, zise, 
când ajunse la Ailincăi, e totul bine? 

— Da, s-au lămurit lucrurile, cât de cât. Sunt doi 
oameni răniţi aici, dar asta e altă poveste. Se pare că 
a fost un accident. Ce-i cu tine aici? 

— Când treceam spre Cernavoda, răspunse 
Epaminondas, așezându-se lângă ceilalți pe o 
buturugă, ţi-am văzut șalupa dosită lângă insulă, 
ceea ce m-a surprins. Pe urmă am văzut că Mercur 
era ancorat în dană la Cernavoda. Am intrat să aflu 
amănunte, l-am găsit acolo pe Antohi, secundul tău și 
el mi-a povestit toată tărășenia. Cum nu aveam ce 
face până mâine dimineaţă, căci marfa mea sosește 
abia la noapte, cu trenul, am luat o barcă și am zis să 
dau o fugă să văd ce faci. 

își roti privirile în jur și zăbovi în cele din urmă 
asupra lui Cronus. Acesta se foi de câteva ori și își 
mută privirile 

undeva printre copaci. Epaminondas se întoarse 
atunci către Artur, Sam și Jamie, privindu-i 
alternativ, întrebător, încercând să înțeleagă ce se 
petrece. Nu primi însă nici un răspuns, ceea ce îl 
făcu pe comandant să renunțe deocamdată la 
astâmpărarea curiozităţii. 

— Domnule Bălinișteanu, zise atunci civilul din 
grupul jandarmilor care punea întrebările, aveţi 
cunoștință, să înţeleg, de ceea ce s-a petrecut aici? 
Numele meu este Remus Herghelegiu și sunt 
comisarul de poliție însărcinat cu această anchetă. 
Relataţi-mi, vă rog, tot ce știți. 

Epaminondas povesti cum fusese abordat în Galaţi 
de Cronus și însoțitorii lui, care îl rugaseră să-i ducă 
pe insula Capidava. Se scuzase în faţa lor, spunând 
că nu are licenţă pentru transport de persoane, ceea 
ce era adevărat. Nu pomeni însă nimic despre 
precedentele întâlniri avute cu Cronus, nici la 
Odessa, nici în largul Insulei Şerpilor, de teamă să nu 
fie implicat până la urmă într-o anchetă stufoasă, 
care ar fi dezvăluit lucruri poate incomode pentru el. 
Și în definitiv, nici nu era treaba lui. Ar fi intervenit 
numai dacă prietenii lui ar fi avut neplăceri, dar din 
câte își dăduse seama, atât Iulian cât și Jamie, ca și 
foștii lui pasageri păreau să fie ok. 

Comisarul se întoarse atunci către Cronus. 

— Domnule... 

Se uită în hârtiile lui, pe care își luase notițe. 

— Domnule Elias Cronus, continuațţi-vă relatarea 
despre 'Terente, numai dacă are legătură cu cazul 
nostru. Dacă nu, vorbiţi-ne vă rog despre Galaţi. Ce 
anume făceaţi, cum aţi ajuns acolo, încotro vă 
îndreptaţi și de ce. Vă ascult. 

Unul din însoțitorii civilului se aplecă și-i șopti 
ceva la ureche, arătându-i ceasul. 

— Nu acum, zise comisarul, mai așteptăm. 

Se întoarse din nou către Cronus și-l privi cu 
subînțeles. Acesta își drese glasul și vorbi cu vocea 
lui sonoră, baritonală. 

— Da, Terente are legătură cu motivul sosirii 
noastre la Galaţi, reluă Cronus povestirea. Chiar din 
cauza lui am venit la Galaţi. Să vedeţi: m-am suit din 
nou în căruţă și am strunit calul. După ce am plecat, 
tatăl meu mi-a spus așa: „llie, omul dintâi te-a 
întrebat dacă mai trecuse vreun motociclist înaintea 
lui pe acolo. Deci erau doi, el și cu încă un prieten, 
pe care îl căuta. însă ceilalți trei au pomenit despre 
un singur motociclist ucis și un bărbat care i-a furat 
hainele si motocicleta mortului. Dacă cel ucis ar fi 
fost prieten cu aceștia trei din urmă, primul 
motociclist - adică criminalul, cum ar veni - nu ar fi 
întrebat de el, pentru că s-ar fi dat singur de gol. 
Deci primul spune adevărul, așa să știi”. 

Eu n-am comentat nimic. Mi-am amintit numai că 
omul nostru întrebase așa, în general, dacă mai 
trecuse cineva pe drum, fără să spună câţi și dacă 
erau motoci- cliști. Așa că lucrurile mi se păreau 
foarte încurcate. Am ajuns, în sfârșit, la Tulcea, am 
tras la un han unde am mâncat o plachie de șalău și 
am luat o cameră dublă. Pe la ora două noaptea, ușa 
de la camera noastră s-a deschis și ne-am pomenit cu 
un individ peste noi. L-am recunoscut imediat, era 
primul motociclist. 

— Cel care v-a scos din stuf, zise Herghelegiu. 

— întocmai. Si acesta îmi întinse un teanc de bani, 
zi- când... 

Cronus fu întrerupt de sosirea în tabără a unui 
grup de trei bărbaţi. Unul dintre ei, cel care mergea 
in față, părea localnic. Era îmbrăcat cu haine de 
lucru, spălăcite si roase, în vreme ce însoțitorii lui 
arătau a orășeni. Când aceștia doi din urmă dădură 
cu ochii de mulțimea de oa- » 1 
meni din poiană, dintre care unii erau aşezați pe 
iarbă sau pe buturugi în jurul focului, iar alţii stăteau 
în picioare, rămaseră dezorientaţi câteva clipe. Apoi, 
deodată, unul dintre ei îl zgâlțâi violent pe celălalt și 
strigă din toate puterile: 

— Daniela! Ce face fetita mea? Ești bine? 


Fetele tuturor se întoarseră siderate către noii 
veniti. « ° 

Erau extrem de surescitaţi, în ciuda stării de 
extenuare vizibilă în care se aflau. Tremurau, erau 
palizi și abia se mai ţineau pe picioare de emoție. 
Daniela se ridică imediat de lângă Jamie și se aruncă 
în braţele tatălui ei, care o îmbrăţișă și o sărută 
îndelung pe obraji și pe frunte. Nu aceeași primire 
entuziastă i se făcu și lui Emil Cambera. Jamie se 
ridică alene și îi întinse tatălui său mâna, cu un gest 
glacial. Nu se îmbrăţișară. 

în acel moment, colegul comisarului se apropie din 
nou de acesta și-i șopti ceva la ureche, arătându-i din 
nou ceasul. 

— Bine, duceti-vă, rămâne numai Adrian cu barca 
lui, eu mai întârzii. Nu mă așteptați, mai am mult de 
lucru. O să rămân în sat, la Adrian. 


Se întoarse către Artur si ceilalţi. > * 

— Nu pleacă nimeni, mai avem treabă cel puţin 
două ore. Trebuie să vă iau declarații tuturor. Aș 
vrea să știu dacă persoanele care tocmai au venit au 
legătură cu dosarul de urmărire penală pe care l-am 
deschis în cazul furtului bărcii de salvare de pe vasul 
Mercur 309 și alte fapte conexe, care au mai apărut. 

— Noi doi nu știm nimic, zise Alex, abia acum am 
sosit în Capidava. Plecasem în căutarea copiilor 
noștri fugiți de acasă, care... 

în clipa aceea, Adrian se apropie de comisar și-i 
spuse ceva la ureche. Herghelegiu își extrase 
portofelul din buzunarul de la spate al pantalonilor și 
scoase din el niște bani. 

— Ia și mie un pachet de Camei scurt și o sticlă de 
suc. Și o pungă de snake-uri, ceva. 

Apoi, către ceilalţi: 

— Mai vrea cineva ceva din sat? Adrian se duce cu 
barca să facă niște cumpărături. 

Cei prezenţi discutară între ei și strânseră niște 
bani pe care îi dădură jandarmului. După ce Adrian 
dispăru, comisarul se întoarse din nou către Cronus. 

— Așadar, la ora două noaptea, persoana care vă 
ajutase să scoateţi căruţa din șanț a intrat în camera 
dumneavoastră de hotel. Acesta v-a dat un teanc de 
bani. După acea? 

— Nu mi i-a dat în mână, doar mi i-a arătat, zicând 
că sunt acolo cincizeci de mii de euro, care erau 
banii lui cu care voia să-și cumpere niște teren arabil 
în judeţul Constanţa, lângă Dunăre, zece hectare, a 
spus el. I-am răs- 

puns că nu este treaba mea și că nu am înţeles de ce 
a intrat peste noi în cameră în toiul nopţii. Omul 
acela a început atunci să se tânguie, zicând că acei 
trei motocicliști cu care mă întâlnisem pe drum erau 
acum pe urmele lui și că vor intra în orice clipă peste 
noi ca să-l jefuiască. Și a mai zis că-mi dă cinci sute 
de euro dacă-l ajut să scape de tâlharii respectivi și 
îl călăuzesc până la omul de la care voia să cumpere 
terenul. „Hai, repede, îmbracă-te și să ieșim, trebuie 
să ajungem tocmai într-un sat de lângă Cernavoda și 
eu nu cunosc drumurile, sunt din Republica 
Moldova". 

„O mie de euro", am cerut eu, deși tata se 
împotrivea, zicând să nu mă bag în povestea asta, 
care mirosea urât. In cele din urmă, ne-am înţeles 
pentru șapte sute cincizeci de euro, bani pe care i-am 
cerut înainte. Mi-a dat cinci sute, zicând că restul mi- 
i va da când vom ajunge la locul cu pricina. 

Alex și Miluţ, după ce-și potoliseră dorul și 
curiozitatea stând îndelung de vorbă mai la o parte 
cu copiii, reveniseră și ei, într-un târziu, lângă vatră. 
Artur și toţi ceilalți, care cunoșteau cum se 
petrecuseră faptele în realitate, se uitau înmărmuriţi 
la Cronus, nevenindu-le să creadă cum putea să 
inventeze atâtea minciuni cu seninătate. Comisarul 
începuse de la o vreme să se tot foiască și să se apere 
cu mâinile de țânțari. 

— Haideţi, spuse, să mai căutăm niște lemne ca să 
întreţinem focul, o să ne mănânce tântarii de vii. 

Herghelegiu se ridică pe loc și se îndreptă către 
desișul pădurii. Nimeni altcineva nu-l însoţi. In lipsa 
lui, Artur 

schimbă câteva priviri cu ceilalţi. Nu-i era clar care 
era statutul lor, dacă se puteau considera liberi sau 
arestaţi. Prezența comisarului era extrem de 
stânjenitoare, în condiţiile în care aveau nevoie de 
stabilirea unui plan de acţiune. 

— Ce crezi, domnule Cronus, șarpele mai este încă 
viu? zise el. Părerea mea e că ar trebui căutat 
cadavrul lui. El este dovada care ne poate scăpa de 
orice acuzaţii, care ar putea ajunge până la crimă. 

Alex interveni si el în discuţie. » » 

— Un călugăr de la mănăstirea de aici a văzut tot, 
el ar putea fi chemat ca martor. 

— Şi noi toţi suntem martori, la o adică, răspunse 
Artur, dar nu putem declara așa ceva fără să fim luaţi 
de nebuni. De asta zic, cadavrul pitonului ar fi ideal. 
Numai să-l găsim. Dacă s-a dus în Dunăre, aleluia! 
N-avem nici măcar o fotografie. 

In cele din urmă, comisarul se întoarse cu câteva 
vreascuri. 

— Foarte frumos aici, în sălbăticie, zise el, ar 


merita venit cu cortul si stat mai multe zile. 
» 


— Da, aprobă cineva. Mai ales pentru cei cărora le 
place pescuitul... 

— Şi nu numai, adăugă Remus. E liniște. Uite, eu 
sunt din Constanţa. Stresul, aglomeraţia din oraș, 
toate astea, nervii de fiecare zi se adună... 

Luă din nou un ton oficial. 

— în regulă, nu va mai dura mult de-acum. Trebuie 
doar să trag niște concluzii. Cum nu există vătămare 
cor- 

porală, am putea închide dosarul privind furtul bărcii 
cu motor, dacă partea păgubită își retrage 
reclamatia, declară că și-a recuperat în totalitate 
prejudiciul și nu mai are alte pretenții. Vă retrageţi 
reclamația, domnule Ailin- căi? 

— îmi retrag reclamatia. 

— Bine, atunci luati foaia asta de hârtie si scrieţi 
asa: subsemnatul  Ailincăi Iulian, comandantul 
navei... puncte - puncte... declar că am recuperat în 
totalitate și în bună stare bunurile sustrase de 
numiții... puncte - puncte... și nu mai am alte 
pretenţii de la ei. Declar că îmi retrag reclamatia. 
Ok. Acum vă rog pe dumneavoastră, ceilalţi, să 
semnaţi ca martori. 

După câteva minute, timp în care comisarul scria 
pro- cesul-verbal, sosi și Adrian, încărcat cu mai 
multe pungi de supermarket pline ochi. începu să 
despacheteze, moment în care comisarul își lăsă 
pixul jos și se holbă la agentul care punea lângă 
rădăcina unui copac câteva ba- xuri de bere, caserole 
cu chestii de pus pe grătar și chiar și un grătar. 

— Băi, băieţi, ce faceţi voi aici? Făcu Herghelegiu. 
Ne pregătim pentru o noapte lungă? 

Lumina începuse să scadă. în curând, în poiană 
fură montate trei corturi. Artur avu o strângere de 
inimă la ideea petrecerii încă unei nopţi pe insulă, 
dar se gândi apoi că, în definitiv, nicăieri în lumea 
asta n-ar fi fost sută la sută în siguranţă, dacă 
șarpele Glykon mai trăia. 

— Am și eu o grămadă de întâmplări de groază din 
cariera mea de criminalist, vă daţi seama, zise 
comisarul într-un târziu, când în jurul focului de 
tabără se așternuse liniștea. Bă, ce mișto este, asta 
mi-am dorit eu întotdea- una, știi, să stau la povești, 
noaptea, în natură, cu oameni de comitet ca voi. Ce 
rău îmi pare că n-am și eu, așa, un talent de a 
povesti, ca Ilie sau ca Artur, nici idei de-astea 
fantastice nu-mi vin. Mi-ar plăcea grozav să ne mai 
întâlnim si altădată aici, să stăm la cort si să facem 
concursuri de spus povești science-fiction la focul de 
tabără. Măcar o dată pe an. Ce ziceţi? Auzi, cine s-ar 
fi gândit la una ca asta, tuneluri și puțuri subterane 
în Insula Şerpilor și experienţe secrete pe animale! 
Bună! Mi-a părut bine de cunoștință! Noroc, să trăiti! 
Cum ati zis că se cheamă ce- naclul acesta al vostru? 
Atlantida? 

— Atlantykron, zise Artur. Nu e cenaclu, e... 

Herghelegiu desfăcu o doză de bere și trecu pe 
rând pe la fiecare, ciocnind și sărutându-i pe obraji. 

— Da, Atlantykron, să mă invitați și pe mine la 
anul, sau când vă mai strângeţi aici. Adriane, mai zi-i 
ceva, bă! Spuse, după ce ciocni și cu subalternul lui, 
care ţinea o chitară în mână și recita ceva din 
Apolodor în stilul parodic al Adei Milea. Merse apoi, 
împleticindu-se, în spatele unui boschet de unde 
reveni după un minut, trăgân- du-și fermoarul la 
blugi. Am avut odată un caz în Pădurea Babadag, 
continuă el, după ce-și reluă locul pe buștean. Un 
puști de vreo cinșpe ani mersese cu proful lui 

de biologie într-o expediţie pe Coiun Baba, ăsta e un 
deal din regiune, înseamnă Tatăl oilor. Noaptea 
dormiseră la o cabană forestieră din pădure. Puștiul 
auzise de la cineva din sat că pe dealul acela un 
tâlhar celebru în regiune, unul Faifanug, care trăise 
în urmă cu un secol, și-ar fi îngropat comoara înainte 
de a fi înjunghiat de fârtaţii lui. Toată noaptea ăștia 
doi nu prea au putut să închidă ochii, din cauză că se 
auzeau fel de fel de zgomote prin podul cabanei. Abia 
spre dimineaţă, băiatul, Leo îl chema, reuși să tragă 
un pui de somn. Când se treziră, profesorul lui nu era 
nicăieri. îl căută peste tot, prin curte, prin pădure, se 
urcă până la urmă și în pod, dar nimic, parcă îl înghi- 
tise pământul. Atunci, Leo s-a dus și în spatele 
cabanei, unde curgea un pârâu, am uitat cum se 
numea. Și ce credeţi? Lângă tulpina unui frasin 
bătrân, a descoperit o groapă adâncă de vreun 
metru, săpată de curând. Pământul era umed si 
afânat, știi. Si ce credeţi că era în groapa aia? 

— Cadavrul profesorului, răspunse Alex. 

— Comoara lui Faifanug, își dădu altcineva cu 
părerea. 

— N-aţi ghicit, zise comisarul. Nu era nimic. Asta 
era chestia, nu era nimic. 

Herghelegiu se opri din povestit și își mai desfăcu 
o doză de bere. Adrian își zdrăngănea încet chitara, 
acompaniind în surdină povestirea comisarului. Când 
acesta zise „nu era nimic", agentul făcu „pam, pam!" 
și lovi corzile instrumentului de două ori. 

— Bă, n-o să vă vină să credeţi, izbucni Remus 
Herghelegiu deodată, dar șarpele acela există! L-am 
văzut. Cât 

oi fi eu de beat, dar n-am cum să mă înșel. Uite- 
acolo, după tufișul acela, când m-am dus să mă piş, 
ce credeţi c-am găsit în iarbă? 

— Un șarpe, zise Artur. 

— Da, bă, băiete! Nu exagerez, uite-atâta era de 
gros, zise Herghelegiu, cuprinzându-și pulpa cu 
palmele amândouă. Ca piciorul meu. 

Izbucni într-un acces nestăvilit de râs. Când 
hohotele se mai potoliră, adăugă printre sughițuri: 

— Cât pe ce să mă piș pe el! De fapt, dacă mă 
gândesc mai bine, cred că... 

Comisarul nu se mai putu stăpâni din râs și căzu 
pe spate de pe trunchiul de salcie pe care ședea. 
Cutia de bere i se răsturnă, vărsându-și conţinutul pe 
jos, moment în care Artur sări din locul lui, se 
apropie de el și-l ajută să se ridice. Odată ridicat în 
genunchi, Herghelegiu se întinse de-a bușilea după o 
sticlă de votcă care zăcea în iarbă la câţiva pași de 
el, o duse la gură și bău din ea, gâl- gâind. 

— Ce ziceţi, dacă îi pun niște votcă în strachină și 
o s-o las acolo, o să bea? 

— Nu încerca asta, zise Cronus. Zi mai bine cum s- 
a terminat povestea aia. 

— Nu mai știu... mi se pare că ăsta... cum îl 
cheamă... a plecat... și după aceea... aha, gata, mi-am 
adus aminte, reluă Herghelegiu cu însufleţire. Puștiul 
s-a rătăcit în pădure și până seara a umblat de colo- 
colo. Crăpa de sete și de foame, ca să nu mai zic că 
făcea pe el de frică, îţi dai seama, copil să te 
rătăcești în ditamai pădurea! Când s-a 

făcut noapte, s-a împiedicat de o rădăcină și s-a dus 
de-a berbeleacul într-o râpă adâncă. Și in groapa aia, 
peste ce credeţi că a dat? Ai? Ştie cineva? * $ 


— Nu știu, zi tu. 

— Vă spun după ce mă întorc, zise, îndreptându-se 
către tufiș. HPP 

alinutale A e i ia S fin 
e stre- » » t 
curară discret în cortul lor, mai întâi Milut, de-a 
busilea, apoi și Alex, care îl aşteptă pe cel dintâi să 
se vâre în sacul de dormit. Se auzi fermoarul. Artur îi 
urmări zâmbind, până când lanterna se stinse în cort 
și tăcerea se așternu în poiană. Agentul Adrian se 
oprise și el din cântare și-și băgase instrumentul în 
husă. 

— Sunt foarte curios, zise Sam, ce a găsit până la 
urmă Leo în râpă. Poate comoara? 

— Ba nu, bă, ridică vocea Artur. Pun pariu că 
scheletul lui Faifanug. 

O lumină strălucitoare izbucni preţ de câteva 
milise- cunde printre copaci. 

— Nici vorbă, se auzi, râzând, din spatele tufișului, 
Herghelegiu. Era profesorul. 

Când polițistul apăru în cele din urmă în lumina 
pâlpâitoare a focului, faţa lui radia de o veselie 
ghidușă. 

— l-am dat până la urmă să bea, adăugă el. 

— Cui, bă? Exclamă Artur, uluit. 


.Comisa ul își scoase mâinile la vedere și flutură 
riñ aer sticla de votca si o caserolă M Care fusesera 
» 


cârnati. 

— SȘarpelui, normal, voi cui credeați? Că doar nu 
profesorului, că era mort de zece ceasuri. A băut tot. 
Am făcut și un selfie cu el, uite. 

Cei prezenţi se uitară uimiţi la poza din telefon. în 
planul secund, în spatele figurii hlizite a comisarului 
Herghelegiu, se vedea capul triunghiular al unui 
șarpe uriaș, a cărui limbă era scufundată într-un 
lichid incolor, aflat într-o caserolă de super-market. 

— După ce a terminat, s-a uitat la mine așa, 
înduioșător, de parcă ar fi zis: mai dai? 

Cronus, Danilov și Artur se apropiară de tufiș, 
pășind tiptil. Dădură încet crengile la o parte. Nu 
văzură nimic. Se întoarseră înapoi și se hotărâră să 
rămână treji până în zori. Herghelegiu pică jos lângă 
vatră, ca secerat și începu imediat să sforăie. 

Pe la ora cinci dimineaţa, orizontul se făcu roșu, 
apoi alb. Artur tresări deodată și deschise ochii mari. 
Se uită în jur fără să înţeleagă, pe moment, unde se 
trezise și fără să-și amintească absolut deloc ce se 
petrecuse acolo peste noapte. Din două corturi se 
auzeau sforăieli. Sam dormea lângă vatră, cu capul 
dat pe spate. Cronus se ghemuise într-un sac de 
dormit, alături de el. Dincolo de vatră, aproape de 
jarul care mai pâlpâia încă sub stratul de cenușă, 
comisarul sforăia cel mai tare dintre toţi. La un 
moment dat se înecă în somn și se întoarse pe partea 
cealaltă. 

Artur se apropie încet de Sam și de Danilov și-i 
sculă din somn, punându-și degetul la gură. 

— Hai să-i trezim pe toţi și să plecăm repede de- 
aici, eu zic să nu ne forțăm prea mult norocul, zise 
Artur. 

Acesta se apropie de unul din corturi și, zicând 
„hei, trezirea!", trase de fermoar. Ilie si Petea se 
ridicară, cu ca- petele ciufulite, din sacii de 
dormit.. 

— Ce-i, bă, nebunule, asa de dimineaţă? Mai 
lasă-mă, protestă unul intre ei. O juma de oră, cel 
puţin. 

— Nimic, nici un pic. Hai, că trebuie să ne luăm 


tălpășița de aici. Asa a ordonat maiorul. 
1» 1 


După un minut își făcură apariţia și Alex, 
împreună cu prietenul lui. Aceștia se frecară la 
ochi și se grăbiră imediat spre tufișuri. 

— Treziţi-i și pe porumbeii ăia doi, strigă Alex. 
Hei, Jamil, Daniela, scularea! 

Artur se apropie de sacul unde dormea Cronus 
și îl zgâlțâi. In secunda următoare, de sub glugă se 
auzi un strigăt dezarticulat de durere. Faţa 
grotescă a grecului, cu părul încâlcit și barba 
zburlită apăru la vedere ca o imagine vie a groazei 
și a durerii. Gura larg deschisă era plină de sânge 
închegat, nasul îi era tumefiat ca un cartof iar 
sărmanul om abia mai respira. Tot așternutul lui 
era plin de sânge amestecat cu urină și cu rahat, 
doar ochii i se mai vedeau de sub păr, bulbucaţi, 
cerșind ajutor. 

— Ce s-a întâmplat aici, zise Herghelegiu, atras 
de gălăgia care se crease. îl privi îngrozit pe 
Cronus și se postă apoi cu mâinile proptite în 
șolduri și își roti privirile de jur împrejur. 

— Adică, să înţeleg că ce-am auzit eu azi-noapte 
n-au fost povești știinţifico-fantastice? urlă el. Cum 
se explică ceea ce văd? 

Nimeni nu zise nimic. Alex simţi că tot sângele i se 
ascunde în inimă. Se apropie de cortul Danielei și al 
lui Jamil și trase fermoarul. Nu era nimeni înăuntru. 
Se aplecă și culese ceva de pe una din perne. leşi 
apoi afară din cort, ţinând un petic de hârtie în mână. 
II despături și citi cu glasul sugrumat de emoție: 


„Dragii noștri taţi și dragele noastre mame (în 
cazul în care veţi fi cândva informate de conţinutul 
acestei note), eu și Jamie ne-am hotărât să plecăm 
într-o excursie în jurul lumii. Vom merge mai întâi în 
Tibet, după aceea vom vizita ţinuturile dintre 
Mekong și Huang He (vrem să vedem dacă Fluviul 
Galben e într-adevăr chiar așa de galben). Ne vom 
opri după aceea în Noua Zeelandă, unde vrem să 
urcăm pe munţii unde s-a turnat Stăpânul Inelelor. 
Mereu am vrut să văd elfi. Voi, nu? 

în drumul spre America de Sud vom vizita și Insula 
Pastelui, am auzit o teorie cum că ar fi străbătută de 
niște tuneluri secrete. Jamie e mort după tunelurile 
secrete, are o adevărată pasiune pentru ele. 

Odată ajunși în America de Sud, urmele noastre se 
vor pierde pentru totdeauna pe cărările suspendate 
la cinci mii de metri altitudine ale Anzilor. Mai mult 
ca sigur că ne vom stabili pe undeva prin Peru. S-ar 
putea chiar în provincia Nazca, am vrea să tragem și 
noi niște linii acolo. Dacă nu, atunci sigur la Machu 
Pichu. Vrem să ne pozăm alături de șarpele cu pene. 

Nu ne căutati în zadar, de data asta nu ne vom mai 
lăsa descoperiţi. 

Post Scriptum: poate am spus adevărul mai sus, 
poate nu. Eu cred că ne vom răzgândi asupra 
traseului și vom pleca totuși în altă direcţie. Ne mai 
gândim. 

Post scriptum 2: Nimic nu este ceea ce pare a fi. 
Tocmai am văzut un piton cu două mâini și cu două 
picioare. Erau mici, rudimentare, dar perfect 
funcţionale. Cine ar fi putut crede? 

Pwp. Smiling face. Inimioară. Inimioară. Finger 
Up. 

Daniela și Jamie." 


îl lăsară pe Cronus de unul singur și alergară toţi 
la debarcader. Legate lângă ponton, cele trei 
ambarcaţiuni cu care veniseră Herghelegiu, 
Epaminondas și Iulian Ailincăi se legănau liniștite în 
bătaia valurilor. Barca de salvare de douăzeci de 
persoane și motor diesel, cu inscripţia Mercur 309, 
cea care fusese furată de rakeţi, nu era însă nicăieri. 

Comisarul își puse mâinile în cap. 

— Bă, tare mi-e ciudă de chestia asta, zise. Acum, 
trebuie s-o iau de la capăt. Alte interogatorii, alte 
declaraţii și alt proces-verbal. Hai să mâncăm ceva 
mai întâi și la treabă! 

Artur se apropie de malul apei. Pe fundul ei, în 
nisip, văzu o urmă groasă, șerpuită. Chiar lângă mal, 
acolo unde mâlul era cu intermitenţă udat de valuri, i 
se păru că vede, preţ de o secundă sau două, până ce 
fu definitiv ștearsă de apă, o amprentă de palmă cu 
cinci degete. Cu un deget opozabil. Ca de om. 

Scornituri spăimântătoare 


de Constantin D. Pavel 


"O carte horror cu povești 
aproape adevărate!" 


"După ce am citit această carte, 

am ascuns-o cu mare teamă în 

spatele cărților din bibliotecă. 
Pur și simplu, vederea ei 


SCORNITURI mă îngrozea de-a dreptul!" 


SMMANTATOA O carte care te poartă, într-un stil 
aa #4 ipe alocuri jurnalistic și jovial, până la 


granițele întunecate ale groazei cele mai pure. 

Culese de autor cu mare atenție, din diverse zone ale 
tării, "scorniturile spăimântătoare" pe care le vei 
descoperi între coperţile acestui volumaș te vor familiariza 
cu folclorul horror pur românesc, ce a înfricoșat zeci de 
generaţii de conaţionali, strânși în serile de iarnă la gura 
sobelor, în șezători înspăimântătoare! 


Vei întâlni strigoi, fantome, draci, iele, chiar și 
extratereștri sau ființe care, altfel, nu pot fi în niciun fel 


explicate. Și toate poveștile au la bază un sâmbure de 
adevăr 

